
Pentru Becki 


Nu mă pot gândi la nimeni care să merite mai mult 
această poveste de dragoste dintre doi Viperini. 
Mersi că ai fost prima care a citit-o! 


E TARE SĂ NU ÎMBĂTRÂNEȘTI. 
ÎMI PLACE SĂ RĂMÂN UN ARMĂSAR. 
— Damon Salvatore, 

Jurnalele vampirilor, 

Sezonul 1, episodul 4 


Capitolul 1 


u au găsit niciodată trupul primului și singurului 
băiat care mi-a frânt inima. 
Şi nici nu o vor face. 

L-am îngropat pe Hektor Galanis într-o groapă atât de 
adâncă, încât nici diavolii care cutreieră pământul nu au 
putut ajunge la el. 

Visul meu era despre el, despre ziua în care mi-a spus că 
fusese distractiv, dar că o terminase cu mine. O altă fată îi 
atrăsese privirea. Nici nu-mi mai amintesc numele ei. În acel 
moment, nu mă puteam gândi decât la faptul că îi dăruisem 
totul lui Hektor: primul meu sărut, dragostea mea, corpul 
meu. 

Și, când i-am spus că îl iubesc, tot ce a avut de spus a fost 
„Mersi, dar cred că este timpul să ne despărțim”. 

A mai avut și alte lucruri de zis. Când i-am înfipt pumna- 
lul în piept, cuvintele s-au revărsat din el aproape la fel de 
repede ca sângele. 

Reacţia mea l-a luat prin surprindere. De altfel, și pe mine. 
Abia mi-am amintit cum am înșfăcat pumnalul dăruit de tata 
la cea de-a cincisprezecea mea aniversare, de acum trei luni, 
unul cu mânerul bătut cu nestemate și cu lama de un luciu 
argintiu, dar îmi amintesc că sângele lui Hektor se potrivea 
cu rubinele incrustate. 

Îmi mai amintesc și ce anume mi-a ajutat mintea, într-un 


UMBRELE CARE NE DESPART 7 


final, să-mi prindă din urmă inima tulburată, care bătea cu 
putere: ultimul cuvânt rostit de buzele lui Hektor. 

Alessandra. 

Ultimul lui cuvânt a fost numele meu. Ultimul lui gând a 
fost despre mine. 

Am câștigat. 

Acea conștientizare pune acum stăpânire pe mine, așa 
cum a făcut-o în urmă cu trei ani. Acel sentiment de justiție, 
de pace. 

Ridic brațele, întinzându-mă ca o pisică, după care mă 
rostogolesc în pat. 

O pereche de ochi căprui se află la doar câţiva centimetri 
de ai mei. 

— Pe toţi dracii, Myron, de ce te holbezi la mine? întreb. 

Mă sărută apăsat pe umărul gol. 

— Pentru că ești frumoasă. 

Stă întins pe o parte, cu capul sprijinit pe pumnul strâns. 
Cearșafurile îl acoperă de la brâu în jos. Este atât de înalt, că 
e de mirare cum are loc în patul meu. Bucle rebele îi acoperă 
fruntea, așa că își dă capul pe spate, ca să și le dea din ochi. 
Mirosul de lemn de santal și sudoare se revarsă peste mine. 

Tin cearșafurile cu o mână deasupra pieptului în timp ce 
mă ridic în șezut. 

— Noaptea trecută a fost distractiv, dar ar trebui să pleci. 
Astăzi am multe de făcut. 

Myron se uită fix la pieptul meu și îmi dau ochii peste cap. 

— Poate din nou mai târziu? sugerez eu. 

Ridică privirea spre mine, apoi ochii îi zboară iar, cu subîn- 
teles, la pieptul meu. 

Nu, stai. Nu la pieptul meu. La mâna care ține cearșafurile 
în loc și la greutatea suplimentară pe care o simt acum acolo. 

Am un diamant pe deget. Este frumos, tăiat în formă de ou 
și îngropat în aur. Când îmi înclin mâna dintr-o parte în alta, 

licărește ușor în lumina dimineții. Inelul este, de departe, cea 
mai scumpă bijuterie pe care mi-a dăruit-o vreodată. 

— Alessandra Stathos, te iubesc. Vrei să fii soția mea? 

Râsul umple camera, iar Myron tresare. Îmi acopăr repede 
buzele cu mâna liberă. 

— Ce-a fost în capul tău? spun o clipă mai târziu. 
Bineînțeles că nu. 

Mă uit încă o dată la inelul superb. Cu acest cadou, Myron 
și-a depășit utilitatea. Dintr-un motiv necunoscut, iubiții mei 
încetează să-mi mai ofere cadouri scumpe odată ce le refuz 
cererile în căsătorie. 

Din păcate. 

— Dar suntem atât de fericiți împreună, spune el. Te voi 
prețui în fiecare zi. Îți voi dărui tot ce meriti. Te voi trata ca pe 
o prințesă. 

Of, dacă ar ști că țintesc un rang puţin mai înalt de atât. 

— Este o ofertă foarte generoasă, dar încă nu sunt pregă- 
tită să mă așez la casa mea. 

— Dar... m-ai primit în patul tău, se bâlbâie el. 

Da, pe el și pe alţi trei băieți luna aceasta. 

— Şi acum este timpul să te dai jos din el. 

Mă pregătesc să fac la fel, când ușa camerei se deschide 
brusc. 

Myron îngheață cu mâna întinsă spre mine, iar tatăl meu, 
Sergios Stathos, lordul Masis, priveşte în jos la ceea ce se 
poate întrezări din trupurile noastre goale. 

— Pleacă, rostește el cu o voce înfricoșător de liniștită. 

Tatăl meu este mai scund decât mine - eu am 1,70 metri 
-, dar are constituția unui taur: gât gros, umeri largi și ochi 
pătrunzători, care îţi străpung sufletul. 

Myron încearcă să plece înfășurat în cearșafuri, dar eu 
le-am prins cu fermitate în jurul meu. Pentru că nu reușește 
să mi le smulgă, se apleacă să-și ia pantalonii. 

— Pleacă acum, îi ordonă tata. 

— Dar... 

— Fă cum îţi spun, altfel te voi biciui! 

Myron e picioare. Oarecum. Se cocoşează de parcă și-ar 
putea ascunde statura impunătoare. Parcurge jumătate din 
distanța până la ușă, apoi se întoarce: 

— Inelul meu? 

— Sunt sigură că îți dorești să-l păstrez. Ca să îmi pot 
aminti de timpul petrecut împreună. 

Myron se strâmbă. Are un picior îndreptat spre ușă și celă- 
lalt, spre mine. 

Tata mârâie. 

Myron nu știe cum să fugă mai repede și aproape că se 
împiedică de cizmele tatălui meu când se năpustește afară 
din cameră. Odată plecat, tata se întoarce spre mine. 

— Îmi este greu să-ți găsesc un soț potrivit în condiţiile în 
care te găsesc cu un nou tovarăș de pat în fiecare noapte. 

— Nu fi ridicol, tată. Aceasta a fost a cincea noapte a lui 
Myron. 

— Alessandra! Trebuie să încetezi cu asta. A sosit vremea 
să te maturizezi. Să te așezi la casa ta. 

— Să înțeleg că și-a găsit soț Chrysantha? 

Tata știe foarte bine că legea îmi interzice să mă căsătoresc 
înaintea surorii mele mai mari. Există o ordine a lucrurilor. 
Tata se îndreaptă cu pași hotărâți spre pat. 

— Regele Umbrelor a trimis de la palat mai multe femei 
singure, printre care se număra și Chrysantha. Am sperat că 
sora ta îi va atrage atenţia, fiind o așa frumusețe rară. 

Oh, da. Chrysantha este o frumusețe rară. Și proastă ca 
noaptea. 

— Dar nu a fost să fie, concluzionează tata. 

— Este disponibil Myron, spun eu. 

Tata mă aţintește cu o privire furioasă. 

— Nu seva căsători cu Myron. Chrysantha va fi ducesă. Am 
făcut deja aranjamentele necesare cu ducele de Pholios. Este 
un bărbat matur, care își dorește o fată drăguță la braț. Totul 
este bătut în cuie. Asta înseamnă că este rândul tău. 

În sfârșit. 

— Brusc te interesează viitorul meu? întreb, doar ca să pun 
bețe-n roate. 

— Întotdeauna am avut în vedere binele tău. 

O minciună desăvârșită. Singurele dăți în care tata se obo- 
sește să se gândească la mine este când mă prinde făcând 
ceva ce crede că nu se cade. Chrysantha a fost principala sa 
preocupare de când mă știu. 

— Îl voi aborda pe contele de Oricos pentru a discuta despre 
căsătoria dintre tine și fiul său, care va moșteni totul într-o zi, 
continuă tata. Cred că se va întâmpla cât de curând, având în 
vedere starea precară de sănătate a lui Aterxes. Asta ar trebui 
să te facă fericită. 

— Nu mă face fericită. 

— Cu siguranță nu vei rămâne problema mea pentru 
totdeauna! 

— Cât de înduioșător, tată, dar am pus ochii pe un alt 
bărbat. 

— Şi cine ar fi acesta? 

Mă ridic, trăgând cearșaful în sus cu mine, apoi îl bag pe 
sub brațe. 

— Regele Umbrelor, desigur. 

Tata râde în hohote. 

— Mă îndoiesc. Cu reputaţia ta, va fi un miracol să pot 
convinge fiul oricărui nobil să te ia de soție. 

— Reputația mea nu este cunoscută de nimeni, cu excepția 
celor pe care îi privește direct. 

— Bărbaţii nu păstrează aventurile din dormitor pentru ei 
înșiși. 

— O fac, când este vorba despre mine, spun zâmbind. 

— Ce vrea să însemne asta? 

— Nu sunt proastă, tată. Îi am cu ceva la mână pe toți 
bărbații care au văzut interiorul acestei camere. Myron are o 
problemă nefericită cu jocurile de noroc. A pierdut o bijuterie 
de familie la un joc de cărți. A dat vina pentru pierderea pan- 
dantivului pe un servitor care a fost biciuit și dat afară. Tatăl 
său nu ar fi fericit să afle despre asta. Şi Damon? Se întâm- 
plă să știu că face parte dintr-un grup de contrabandiști care 
importă arme ilegale în oraș. Ar fi trimis la închisoare dacă 
ar ști cineva adevărul. Și să nu-l uităm pe Nestor, care are o 
predilecție aparte pentru opiul pur. Aș putea continua să-mi 
numesc toți iubiții, dar ai prins ideea. 

Deși chipul nu-l trădează, umerii tatei se detensionează 
Ușor. 

— Dar cu ce gentilomi distinși alegi să-ți petreci timpul, 
draga mea. 

— Concluzia, tată, este că știu ce fac. Şi voi continua să fac 
orice îmi doresc, pentru că îmi sunt propria stăpână. Cât des- 
pre tine, tu mă vei trimite la palat cu următorul grup de femei 
care urmează să-l văd pe rege, pentru că, dacă există un lucru 
la care mă pricep, acela este să-i determin pe bărbați să mă 
ceară în căsătorie. 

Flutur diamantul strălucitor de pe deget în direcția lui. 

Ochii tatei se îngustează. 

— De cât timp plănuiești asta? 

— De câțiva ani. 

— Nu ai spus nimic când am trimis-o pe Chrysantha la 
palat. 

— Tată, Chrysantha nu ar putea atrage nici atenția unui 
câine turbat. În plus, frumuseţea nu este îndeajuns pentru 
a-i trezi interesul Regelui Umbrelor. Femei frumoase defi- 
lează în fața lui tot anul. Trimite-mă pe mine. Voi obține un 
palat pentru noi toți, închei eu. 

Tăcerea pune stăpânire pe cameră preţ de un minut. 

— Vei avea nevoie de rochii noi, spune tata, în cele din 
urmă, și voi primi prețul miresei pentru sora ta abia peste 
câteva săptămâni. Nu va fi suficient timp. 

Scot inelul de pe deget și mă uit în jos la el, fixându-l cu 
afecțiune. De ce crede că mi-am luat atât de mulți iubiţi? Sunt 
distractivi, cu siguranță, dar cel mai important este că îmi vor 
finanța șederea la palat. 

Ridic inelul astfel încât tata să-l poată vedea. 

— Mai sunt destule bijuterii care așteaptă să servească 
unui scop mai înalt. 


Pe DAP 


CUSUTUL A FOST ÎNTOTDEAUNA O PASIUNE pentru 
mine, dar îmi este imposibil să lucrez într-un timp atât de 
scurt toate hainele noi de care este nevoie pentru planurile 
pe care le am. Lucrez cu croitoreasa mea preferată, creez 
modele și comand zece ținute noi de zi, cinci rochii de seară și 
trei cămăși de noapte potrivit de indecente (deși pe acestea le 
croiesc singură - Eudora nu trebuie să știe cum intenționez 
să-mi petrec nopțile). 

Tata nu ia parte la întocmirea planurilor, deoarece este 
mult prea ocupat cu contabilul său, fiind îngrijorat din pri- 
cina moșiei. E falit și încearcă cu disperare să ascundă acest 
lucru. Vina nu-i aparţine. Tata este destul de competent, însă 
pământul nu mai produce la fel cum o făcea odată. În urmă 
cu câţiva ani, boala s-a furișat pe moșie și a ucis majoritatea 
animalelor, iar acum recoltele sunt din ce în ce mai sărace în 
fiecare an. O fântână a secat deja și tot mai mulți arendași 
pleacă. 

Moșia Masis ameninţă să devină istorie, astfel că tata tre- 
buie să obţină prețuri de mireasă decente pentru mine și sora 
mea, ca să mențină terenurile în funcțiune. 

Deși sunt conștientă de situație, nici măcar nu m-am obo- 
sit să-mi fac griji. Toţi iubiții mei simt nevoia să-mi ofere 
lucruri frumoase. Lucruri foarte scumpe. A fost un joc dis- 
tractiv. Să le aflu secretele. Să-i seduc. Să-i conving să-mi 
ofere nenumărate cadouri 

Dar sinceră să fiu... 

M-am plictisit. 

Am un joc nou în minte. 

Îl voi curta pe rege. 

Bănuiesc că nu va trece mai mult de o lună înainte ca el 
să se îndrăgostească nebunește de mine. Iar când îmi va cere 
mâna, voi spune da prima oară. 

Ce se va întâmpla după ce căsătoria va fi oficială și 
consumată? 

Îl voi ucide pe Regele Umbrelor și îi voi lua regatul. 

Numai că, de data asta, nu va trebui să îngrop cadavrul. 
Voi găsi un țap ispăşitor convenabil și voi face așa încât regele 
să fie descoperit întâmplător. Lumea va trebui să știe că eu 
sunt ultimul membru al familiei regale rămas în viață. 

Regina lor. 

Capitolul 2 


Îl apuc cu o mână înmănușată, îmi ridic cu cealaltă 
fusta croită dintr-o țesătură groasă și cobor treptele. 

Palatul este o clădire grandioasă, vopsită complet în 
negru. Are o înfățișare de-a dreptul gotică, cu creaturi înari- 
pate care tronează deasupra coloanelor. Văd turnuri rotunde, 
care se înalță în laterale și care au acoperișuri cu ţigle, un stil 
arhitectural recent. 

Întregul palat este construit aproape de vârful unui 
munte, cea mai mare parte a orașului șerpuind în jos. Regele 
Umbrelor este un cuceritor măreț, răspândindu-și încet influ- 
ența în toată lumea, o imagine în oglindă a tatălui său. Din 
moment ce regatele vecine încearcă din când în când să ripos- 
teze, un oraș bine protejat este esenţial; se spune că marele 
palat nu poate fi cucerit. Gărzile patrulează prin împrejurimi 
cu puști aruncate peste umeri, un alt mijloc de intimidare 
adresat dușmanilor noștri. 

— Nu sunt sigur că negru a fost cea mai bună alegere, îmi 
spune tata în timp ce mă conduce pe treptele care duc la intra- 
rea principală. Toată lumea știe că verde este culoarea prefe- 
rată a regelui. 

— Fiecare fată care va fi prezentă va purta verde. Scopul 
este să ieși în evidenţă, tată. Nu să te integrezi în mulțime. 

— Cred totuși că s-ar putea să fi exagerat. 


TH coboară primul din trăsură și îmi întinde brațul. 

Mă îndoiesc. Odată ce regele a cucerit Pegai, unele dintre 
doamnele de la curte au încercat stilul Pegain, cu pantaloni 
largi și cu tivuri împodobite cu bijuterii, întrezărite sub o 
bluză mulată. După o vreme, stilul a dispărut, fiind mult prea 
diferit pentru ca doamnele să se poată adapta. 

Am creat o combinaţie între stilul Pegain și stilul nos- 
tru Naxosian, cu fuste croite din materiale groase. Port o 
fustă lungă până la podea, cu o crăpătură pe mijloc care 
lasă la vedere o pereche de pantaloni strâmți. Cizmele cu toc 
mă înalță câțiva centimetri. Bluza este cu mânecă scurtă, 
dar port mănuși atât de lungi, că se suprapun peste aces- 
tea. Este legată la spate, sub fustă, iar decolteul se oprește 
foarte aproape de claviculă. O ținută modestă, dar nu tocmai 
respectabilă. 

Un pandantiv în formă de trandafir negru este prins de 
chokerul pe care îl am la gât. Cercei asortați îmi atârnă de 
lobii urechilor, iar părul este prins pe jumătate, într-un coc 
din șuvițe răsucite. 

— Presupun că ai un plan, odată ce ești prezentată rege- 
lui! îmi spune tata. Va întâmpina la podium fiecare doamnă 
în parte. Abia dacă s-a uitat la Chrysantha când i-a venit rân- 
dul. Regele Umbrelor nu coboară niciodată treptele pentru a 
interacționa cu petrecăreții. Nici măcar nu invită pe cineva la 
dans. 

— Bineînțeles că am un plan, îi răspund. 

Doar nu intri în luptă nepregătit. 

— Ai de gând să-mi împărtășești acest plan? 

— Nu ai niciun rol de jucat. Nu trebuie să știi. 

Mușchii brațului i se încordează ușor. 

— Dar aș putea să intervin. Să te ajut. Nu ești singura care 
vrea să reușești. 

Mă opresc în capul scărilor. 

— Ai mai sedus vreodată un bărbat? 

Obrajii lui tata se înroșesc. 

— Bineînțeles că nu! 

— Atunci nu văd de ce aș avea nevoie să faci parte în vreun 
fel din planul meu. Te asigur, tată, că, dacă există vreo moda- 
litate prin care te-ai putea dovedi util, îți spun. Deocamdată, 
mă descurc. 

Continuăm drumul la pas. Ușierul ne salută înclinându-și 
ușor capul când trecem pe lângă el, iar tată mă îndrumă spre 
sala de bal. 

Dar nu ne putem apropia la nici treizeci de metri de încă- 
pere, pentru că vedem o coadă de verde care se întinde până 
la peretele îndepărtat. Aproape o sută de fete sporovăiesc cu 
familiile lor sau între ele, toate așteptând să fie prezentate 
regelui. Sunt sigură că nu pot fi toate eligibile pentru măritiș, 
mai ales că multe par surorile mai mici ale doamnelor mai 
în vârstă care stau la coadă. Totuși, dacă regele arată vreun 
interes pentru cele mai tinere, sunt convinsă că taţii lor le vor 
pune la dispoziția acestuia. 

Tata încearcă să mă ducă spre capătul șirului de fete 
guralive și, deși pare să se micșoreze într-un ritm oarecum 
rapid, pur și simplu nu e îndeajuns. 

— Nu, nu așteptăm la rând, îi spun. 

— Aceasta este singura cale de a fi prezentată regelui. 

— Să mergem mai întâi în sala de bal. 

— Acolo te vei pierde în mulţime. Asta nu-i va atrage 
atentia. 

Pufăi pe nas, apoi mă întorc spre tata: 

— Dacă nu poți face așa cum ţi se spune, atunci pleacă. 
Tine minte, tată, că toată tutela ta cu Chrysantha a fost o pier- 
dere de vreme. Metoda ta nu dă roade. Eu mă ocup de acest 
plan și îl voi executa după cum cred eu de cuviință. Nu ne va 
ajuta cu nimic să ne certăm odată ce intrăm la petrecere, așa 
că ia acum o decizie. 

Buzele tatei se lungesc într-o linie subțire. Nu-i place să i 
se spună ce să facă, cu atât mai puțin dacă este vorba despre 
mine, cel mai mic copil al său. Poate că, dacă mama ar mai fi 
în viață, s-ar arăta mai blând și mai înțelegător, dar boala a 
răpit-o când aveam 11 ani. 

Într-un final, tata înclină din cap și întinde mâna liberă 
în fața noastră, o invitație prin care mă îndeamnă să o iau 
înainte. 

Nu ezit. 

Muzica jovială a unei orchestre se revarsă prin două uși 
deschise aflate în capătul îndepărtat al coridorului. Cu toate 
acestea, par să fie folosite îndeosebi pentru plecarea de la 
petrecere. Văd fete cu batiste lipite de nas pentru a-și înă- 
buși smiorcăielile și mamele furioase, care le ceartă, cum dau 
buzna pe coridor și se retrag în grabă. 

Oare regele a respins public femeile care au venit să-i fie 
prezentate? Îndrăzneala lui mă face să zâmbesc. Aș proceda 
exact la fel dacă aș fi în poziția lui. 

Trec cu tata pe lângă mai mulți nobili care pleacă, apoi 
suntem în sfârșit prinși în vâltoarea petrecerii. 

Cupluri alunecă pe ringul de dans. Gentilomii beau vin din 
pocale, iar mamele bârfesc între ele de pe margine. Grupuri 
de fete chicotesc, cu feţele ascunse în spatele evantaielor sau 
al șalurilor, și se uită în sus la podium. 

La Regele Umbrelor. 

Nu l-am văzut niciodată în persoană, iar acum sunt liberă 
să-l observ oricât de mult îmi doresc, ascunsă momentan de 
ceilalți invitați. 

Se pare că își merită cu prisosinţă numele, fiind o confir- 
mare a zvonurilor pe care le-am auzit. Tentacule de umbre îi 
înconjoară întregul trup ca o aură. Se răsucesc ca și cum ar fi 
vii, mângâindu-i pielea, și se dizolvă în neant înainte să rea- 
pară din nou. 

Este fascinant de privit. 

Se spune că Regele Umbrelor posedă un fel de putere, dar 
nimeni nu știe despre ce este vorba. Unii afirmă că le poate 
comanda umbrelor să-i îndeplinească orice poruncă, că le 
poate folosi ca să ucidă - ca să-și sufoce inamicii și să-i lase 
fără viaţă. Alţii, că sunt un scut. Că nicio lamă nu-i poate stră- 
punge pielea. Și unii chiar afirmă că umbrele îi vorbesc, șop- 
tindu-i gândurile celor din jur. 

Sper din tot sufletul că ultimul zvon nu este adevărat. 

Soarta nu va fi de partea mea, nu și dacă știe ce i-am rezer- 
vat după noaptea nunții. 

Odată ce mă obișnuiesc cu aura făurită din umbre, sunt 
capabilă să întrezăresc şi alte trăsături distinctive. Are părul 
la fel de negru ca umbrele care-l înconjoară. Este tăiat scurt 
în lateral, dar cel din creștetul capului are puţin volum și 
este răsfirat într-o parte. Sprâncene stufoase îi umbresc 
ochii. Are linia mandibulei atât de ascuţită încât ar putea 
tăia sticla, și o barbă nerasă de câteva zile. Nasul drept și 
buzele pline... 

Este cea mai frumoasă ființă pe care am văzut-o vreodată, 
chiar și când trăsăturile îi oscilează undeva între plictiseală 
și iritare. 

Seducerea regelui se va dovedi, într-adevăr, o sarcină foarte 
plăcută. 

Pe măsură ce ochii îmi alunecă pe hainele sale, constat că 
ne asortăm. În timp ce toate rochiile din jurul nostru variază 
de la mentă la azuriu și apoi la măsliniu, noi suntem înveș- 
mântați în negru din cap până-n picioare. Regele poartă pan- 
taloni eleganţi. O cămașă neagră, cravată, vestă și o mantie. 
Nasturi strălucitori de argint îi ornează jiletca. În partea 
stângă, un lanț îi atârnă de la umăr până la un buzunar aflat 
deasupra pieptului - sunt sigură că e de la un ceas. Mănuși 
negre din piele îi acoperă mâinile pe care le ţine așezate pe 

a 


brațele scaunului. O rapieră” în teacă stă proptită de tron; 
sunt convinsă că este pentru decor, nu pentru întrebuințare. 

Deși nu se obosește să poarte coroană, nu există nicio 
îndoială cu privire la poziția pe care o deţine. 

— E atât de impresionant, spun eu într-un final. 

Și de tânăr. Știu că a fost încoronat în urmă cu doar un an, 
dar nu poate fi mult mai în vârstă decât mine. 

— Dacă vrei să te apropii de rege, nu uita că nu ai voie să 
ajungi la mai puţin de cinci pași de el. 

Da, cunosc legea. Nimeni nu are voie să-l atingă pe rege. O 
astfel de faptă se pedepsește cu moartea. 

Oh, Regele Umbrelor este un mister fascinant, pe care abia 
aștept să-l elucidez. 

— Tată, dansează cu mine. 

Pentru că și-a învăţat lecţia, îmi pune o mână pe talie și mă 
conduce fără ezitare într-un dans Naxosian lent. Ne învârtim 
de-a lungul marginii ringului de dans, dar îi poruncesc să se 
îndrepte mai aproape de centru. 

În stânga noastră, doi gentilomi dansează împreună. Cel 
înalt îl rotește pe cel scund cu o mișcare perfectă. În dreapta 
noastră, un bărbat și o femeie se mișcă fulgerător și indecent 
de aproape unul de celălalt, iar eu îi felicit în tăcere. Rebela 
din mine adoră să ignore normele decenței și să condamne 
regulile severe de etichetă. 

După un minut, remarc câțiva bărbați care se uită peste 
capetele partenerelor de dans, ca să-mi arunce o privire. 
Tinuta mea neagră își îndeplinește cu desăvârșire rolul. 

Dar cred că atenția acordată se datorează îndeosebi faptu- 
lui că port pantaloni, ceea ce este o raritate în sală. Majoritatea 
bărbaţilor nu sunt obișnuiți cu stilul. În plus am optat pen- 
tru o pereche strâmtă, care-mi scoate seducător în evidență 
formele. 


* Spadă cu lama fină și lungă, folosită în dueluri (n.t.). 

— Oamenii se holbează, spune tata. 

— Asta e ideea, nu-i așa? 

Îmi imaginez cum trebuie să arate scena de sus, de pe 
podium - centrul negru al unei margarete în mijlocul petale- 
lor de salvie. 

Din ce în ce mai multe fete părăsesc sala de bal după ce 
sunt prezentate. Sper că acea coadă se va termina în curând. 
Nu pot fi atât de multe fete cu sânge nobil. 

O senzație bruscă de căldură îmi mângâie gâtul și se 
răspândește până la degetele de la picioare. Sunt urmărită. 

— Spune-mi, tată, am reușit să atragem atenţia regelui? 

Tata aruncă pe furiș o privire spre tron. Ochii i se măresc. 

— Cred că da. 

— Excelent. Continuă să dansezi. 

— Dar... 

— Tată, îl opresc eu. 

Îmi iau libertatea de a mă pierde pe ring, subjugată de 
pași. Îmi place atât de mult să dansez. Îmi place felul în care 
trupul îmi devine ușor și fluid când trec de la o mișcarela alta, 
modul în care piruetele îmi aruncă părul peste umeri sau în 
care fusta mi se învârte în jurul picioarelor. 

Când melodia se apropie de sfârșit, întreb: 

— Câte femei au rămas la coadă? 

— Zece. 

Melodia se termină, iar orchestra o începe deja pe 
următoarea. 

— Oare ar trebui să...? începe tata. 

— Mor de sete. Să mergem la mese să bem ceva. 

— Dar... 

După ce îi arunc o privire furioasă, mă ia din nou de braț 
și mă conduce până la o masă încărcată cu pahare pline cu o 
licoare roșie și cu porții minuscule de mâncare, dispuse pe 
tăvi. 

Aleg un pahar și, ținându-l cu degetele de piciorul lung, îl 
aduc la buze. 

— Lord Masis, rostește o voce veselă din cealaltă parte a 
mesei înguste. 

Ridic privirea. În fața noastră stă un nobil cu păr auriu, 
mai în vârstă decât mine. Probabil că are în jur de 30 de ani. 
Chipul lui este în continuare tânăr și are umerii mult mai lați 
decât bărbații cu care obișnuiesc să mă distrez. 

— Lord Eliades! îl salută tata, uitându-mă pentru o clipă. 
Pe unde ai umblat? Nu te-am mai văzut la club de săptămâni. 

Nu am nici cea mai vagă idee la ce club se referă, dar pre- 
supun că ar fi trebuit să știu că tata nu-și petrecea serile la o 
amantă. 

Nu a uitat-o niciodată pe mama. 

Întinde un braț pentru a da mâna cu Eliades și observ că 
gentilomul mai tânăr are bătături pe palma dreaptă. Cât de 
neobișnuit pentru un lord. După ce observ mușchii clar vizi- 
bili prin pantalonii eleganti, îl consider un călăreț desăvârșit. 

— Din păcate, moșiile au avut nevoie de atenția mea 
deplină în tot acest timp îndelungat. Am fost nevoit să... 

Deja plictisită de conversație, nu-mi bat capul să ascult 
în continuare. În schimb mă răsucesc pe călcâie pentru a-i 
analiza atent pe cei care dansează. Un gentilom își calcă par- 
tenera în timpul unei piruete, pentru că are ochii ațintiți la 
picioarele mele. 

— Au! protestează ea. 

Zâmbesc, lăsând capul în jos, spre pahar, și maiiau o înghi- 
ţitură, atentă ca ochii să nu-mi fugă cumva la tron. Jur că încă 
mai simt o rază de căldură săgetându-mă din acea direcție. 

— Iartă-mi lipsa de maniere! exclamă tare tata din- 
tr-odată. Orrin, aceasta este fiica mea Alessandra. Acum, că 
Chrysantha este logodită, îi permit să vină la palat. 


22 TRICIA LEVENSELLER 


Înăbuș un mormăit, apoi mă întorc. Presupun că nu poate 
decât să mă ajute să fiu văzută interacționând cu alți invitaţi 
și să par complet dezinteresată de rege. Pe de altă parte, sunt 
convinsă că oricare dintre prietenii tatălui meu nu poate fi 
decât intolerabil. 

Apuc fusta cu mâna liberă și fac o reverență: 

— Încântată. 

Ochii lui Eliades scânteiază, după care băiatul face o 
plecăciune. 

— Este la fel de frumoasă ca sora ei mai mare. Oare și tem- 
peramentul îi este la fel de plăcut? 

Până să apuce tata să încropească un răspuns la acea 
întrebare, Eliades adaugă: 

— Încă sunt supărat că nu mi-ai oferit mâna Chrysanthei. 
Banii mei sunt la fel de buni ca ai unui duce! 

— Eşti conte, așa că sunt sigur că înţelegi că a trebuit să-i 
dau cel mai bun titlu oferit. Oricât de mult apreciez prietenia 
noastră, draga mea Chrysantha... 

Închid ochii strâns. Chrysantha este ultimul nume care 
vreau să se afle pe buzele tuturor. Noaptea asta este despre 
mine. 

— Tată, începe un alt dans. 

Pun paharul gol pe masă și îl trag de braț. 

Amintindu-și scopul prezenţei noastre în acest loc, tată 
inventează o scuză și mă strecoară în rând cu ceilalți dan- 
satori. Încerc să-mi ascund mânia. Chiar dacă suntem la o 
petrecere la care Chrysantha este absentă, chiar dacă tata 
este hotărât să mă ajute să-i atrag atenţia regelui, nu se poate 
abține să nu vorbească despre preferata lui. Fiica lui care 
arată ca mama și care îi moștenește comportamentul blând. 

— Coada a dispărut, spune tata în timp ce facem primii 
pași, concentrându-se acum la rege. 

— Doar continuă să dansezi. Nu te mai uita la rege. 

— Dar ne urmărește. 

— Ignoră-l. 

Cu coada ochiului îl surprind pe rege mișcându-se agitat 
pe tron, de parcă și-ar fi dat seama că a stat în aceeași poziție 
prea mult timp, pentru că a fost distras. 

Distras de mine. 

Un gând care îmi temperează furia. Acest dans este mai 
rapid și necesită mai multă îndemânare și concentrare. Pe 
măsură ce chipul tatei se estompează în fața mea, reușesc să 
uit cu totul de rege. Nu mai există nimic altceva în afara rit- 
mului alert, care pulsează concomitent cu bătăile inimii mele, 
și senzația picioarelor care îmi alunecă grațios pe podea. 

Înainte ca melodia să se sfârșească, muzica se întrerupe 
brusc. Cuplurile din jurul nostru se îndepărtează iute, iar 
tata oprește subit dansul. 

Regele se apropie cu umbrele șerpuind în urma sa în timp 
ce se deplasează. Încerc să-mi recapăt răsuflarea de la dansul 
energic, dar tata mă ia de braţ și se întoarce pentru a-l întâm- 
pina pe suveranul nostru. 

— Maiestatea Voastră, îl salută el, înclinându-se. 

Fac o reverență odată cu tata. 

— Lord Masis, spune regele cu un semn din cap. Nu cred că 
am făcut cunoștință cu partenera ta de dans. 

Îmi menţin ochii la dreapta regelui. Deși nu-l pot vedea, îl 
simt măsurându-mă din cap până-n picioare. Mă urmărește 
de cel puțin cincisprezece minute, dar acum mă observă înde- 
aproape, fără să se grăbească. 

— lertați-mă, sire, glăsuiește tata. Permiteți-mi să v-o pre- 
zint pe cea de-a doua mea născută, lady Alessandra Stathos. 

Regele înclină capul. 

— Nu ai stat la coadă alături de celelalte doamne, lady 
Stathos. Să înțeleg că ringul de dans este mai interesant 
decât mine? 

Are ovoce profundă, baritonală; nu tocmai liniștitoare, dar 
puternică. 

Suprimând un zâmbet, permit ochilor noștri să se întâl- 
nească prima oară. Un fior delicios de electrizant îmi străbate 
întregul trup când ni se întâlnesc privirile. 

Ochii lui sunt azurii ca marea, evocând valuri spulberate 
de țărm și vânturi violente. Există ceva periculos în adâncul 
lor, ceva incitant și chiar atunci îmi dau seama că va fi o sar- 
cină dificilă să mă prefac dezinteresată. 

Când reușesc în cele din urmă să-mi desprind privirea, o 
las să coboare și îl cercetez lent pe rege. El mă urmărește cu 
atenţie, iar eu îl analizez de la vârfurile părului negru până la 
cizmele strălucitoare. 

— Da, trag eu concluzia. 

Tata expiră, lăsând să-i scape un țipăt ascutit, 
cutrermurător. 

Dar Regele Umbrelor scoate un singur hohot de râs jos. 

— Am văzut doamne părăsind balul în lacrimi, continui 
eu. Părea că a vorbi cu Maiestatea Voastră era un mod sigur 
de a fi dat afară. Nu aveam să permit ca asta să se întâmple 
înainte să mă alătur dansului. 

— Oare dansul te interesează cu adevărat? Sau pur și sim- 
plu cauţi să atragi atenţia asupra - aruncă o privire rapidă la 
picioarele mele - rochiei tale? 

— Râdeţi de ținuta mea? Am creat-o chiar eu. 

— Dimpotrivă, îmi place foarte mult. 

O urmă de amuzament amenință să-i arcuiască colțurile 
buzelor. Cred că ar putea fi din cauza mea și nu îmi place deloc 
asta. 

— Daţi-mi măsurile dumneavoastră și vă pot face una și 
Maiestăţii Voastre. 

Un alt rânjet apare pe buzele regelui și nu pot să nu observ 
că devine cu atât mai chipeș. 

— Dansează cu mine, spune el. 

Tata rămâne atât de nemișcat, încât ai putea crede că a fost 
transformat în piatră. 

— Este un ordin sau o rugăminte? Am înțeles că spânzu- 
raţi fetele care se apropie prea mult de dumneavoastră. 

— Nu le spânzur. Fetelor respective li se cere să părăsească 
petrecerea. Atât timp cât păstrezi distanța, nu voi cere să fii 
înlăturată și tu. 

Totuși încă nu sunt pregătită să accept. 

— Oare poate fi distractiv un dans în care nu-ți poți atinge 
partenerul? 

— Acceptă invitația mea și vei afla. 

Capitolul 3 


regele. Orchestra începe o melodie nouă, una numai 
pentru noi. 

Cu ochii ațintiți asupra mea, regele face un pas în faţă, 
iar eu, unul în spate, o mișcare perfect sincronizată cu a 
sa, urmându-i exemplul. În loc să aibă o coregrafie fixă, 
ușor de respectat, acest stil de dans se bazează mai mult pe 
improvizație și mă tot întreb dacă nu cumva este un test la 
care mă supune regele, ca să vadă dacă pot ține pasul. Când 
alunecă în lateral, îl urmez, reproducând mișcarea întocmai. 
Își ține braţele încrucișate la spate, dar dansul nu ar trebui să 
fie atât de rigid, așa că eu le las pe ale mele să se miște odată 
cu mine. 

La început, este dificil să nu fii distras de tentaculele negre 
care valsează în jurul lui. Umbrele sunt atât de neobișnu- 
ite, atât de fascinante. Oare ce s-ar întâmpla dacă aş întinde 
mâna spre una dintre ele? S-ar ondula în jurul degetului 
meu? S-ar disipa la atingerea mea? M-aș simți ca și cum aș 
plonja în ceață? 

Revin cu picioarele pe pământ când Regele Umbrelor îmi 
întinde o mână. Știu că nu am voie să-l ating, așa că mă învârt 
pentru el şi-mi las fusta să se ridice de la podea și să lase la 
vedere mai mult din pantalonii strâmţi de dedesubt. Închid 
ochii și mă pierd în mișcare. 


Rea de dans se eliberează și rămânem doar eu și 

Ritmul se intensifică, la fel și mișcările regelui. Pare mai 
degrabă că le simt, decât că le văd. Dansul devine amețitor și 
frenetic, aproape ca și cum s-ar ascunde o anume disperare 
în muzica însăși. Pe măsură ce melodia devine tot mai 
antrenantă și ochii regelui îi sfredelesc pe ai mei, mă simt de 
parcă ar încerca să-mi comunice ceva doar prin intermediul 
dansului. 

Văd doar ochii aceia verzi, simt doar podeaua de sub 
picioare. Pierd complet orice noțiune legată de timp și de scop. 

Când muzica se oprește pe neașteptate, las capul pe spate, 
iar Regele Umbrelor înclină o mână înmănușată spre mine, 
ca și când m-ar mângâia. 

Cu răsuflarea întretăiată, mă uit în sus, fix și intens, în 
două vârtejuri de verde-smarald. Ne îndreptăm trupurile 
câteva secunde mai târziu. 

Când își desprinde în cele din urmă privirea de mine, 
regele ridică vocea ca să fie auzit de toți. 

— Petrecerea a ținut suficient pentru o noapte. 

Și, fără niciun cuvânt în plus, se răsucește pe călcâie și se 
îndreaptă cu pași mari spre ușa sălii de bal, luându-și spada 
în drum spre ieșire. 

Mă holbez la locul prin care a dispărut într-o tăcere 
mormântală. 

În următoarea clipă, slujitori cu peruci ridicole îi ușuiesc 
pe toţi afară din încăpere. Tata mă apucă de braț și îi urmez 
în liniște. 

Ce s-a întâmplat? 

Am crezut că dansul a fost perfect. Nu l-am atins. Nu 
m-am apropiat prea mult. 

Regele, care nu a maidansat în public cu nimeni de la înco- 
ronare, m-a invitat pe mine la dans. 

Şi apoi a plecat fără să mai rostească nici măcar un singur 
cuvânt. 


28 TRICIA LEVENSELLER 


Bărbații nu mă resping. Niciunul nu a mai făcut-o de la 
Hektor. Simt cum nările îmi freamătă și fața mi se încălzește. 

— A fost o încercare curajoasă, spune tata în timp ce mă 
ridică în trăsură. Până și zeii știu că ai obținut mai mult decât 
orice altă femeie. Nu doar că Maiestatea Sa te-a învrednicit cu 
o privire, ci te-a invitat şi la dans. Își va aminti de tine. Poate 
că planul tău încă nu s-a sfârșit. 

Trăsura se mișcă lent, oprindu-se și zguduindu-se la inter- 
vale scurte, pentru că traficul începe să se fluidizeze odată cu 
plecarea de la palat a celorlalți invitați. 

— Numai putin! strigă o voce. 

Trăsura se oprește din nou subit, iar capul unui bărbat 
apare în dreptul ferestrei deschise. Un servitor de la palat, 
judecând după haine. 

— Lady Stathos? întreabă el. 

— Eu sunt. 

Strecoară un braț în trăsură și îmi înmânează un plic 
negru. Nu pleacă după ce îl iau, ci așteaptă cu răbdare să-l 
deschid. 


(ală-mă, Statkos, dar m-am răygndit. Nu-mi 
te alături euri mele) Coadă k adla o inwiafit, nu a 
pomancă. Omul men va ajja š citt aust bidat, în 
eventualitatea, unui coniimlămâră. 

— KM 


Mă uit uimită la semnătură. Ar putea fi inițialele adevă- 
rate ale regelui? Presupun că nu ar fi trebuit să mă aștept să 
semneze RU. Până la urmă, Regele Umbrelor nu este numele 
său. 

Euforia gonește prin mine când îmi dau seama ce 
înseamnă asta. 

— Ce este? întreabă tata. 

— Regele îmi cere să rămân la curte. 

— Atunci de ce naiba mai stăm în trăsură? 

Mă întorc spre servitor. 

— Voi accepta invitația Maiestăţii Sale. 

— Foarte bine, domnişoară. 

Îmi deschide ușa trăsurii, dar o închide înainte ca tata să 
poată cobori treptele. 

— Mă tem că invitaţia îi este adresată doar domnișoarei, 
lordul meu. Sunteţi liber să vă întoarceți acasă. 

Și, înainte ca tata să poată rosti un cuvânt în semn de pro- 
test, servitorul mă conduce înapoi spre palat. 


De a mate a i 


NU INTRĂM PE UȘILE PRINCIPALE. În schimb, sunt îndru- 
mată spre o intrare laterală, una care pare a fi folosită doar de 
servitori. 

Într-adevăr, spălătorese curioase și lucrători la bucătă- 
rie se holbează la mine în timp ce sunt condusă de-a lungul 
unor coridoare lungi, cu covoare negre, pe lângă candelabre în 
formă de liane spinoase și prin uși încadrate de vaze pictate 
cu armăsari și vulturi. 

Oare regele încearcă să mă ascundă? Sau poate pur și 
simplu nu vrea să atragă atenţia asupra sosirii mele mai 
permanente? 

Într-un final, servitorul mă lasă în fața unei uși. Scotoceşte 
în haină după o cheie și îmi dă drumul înăuntru. 

Camera este mai grandioasă decât orice altă încăpere 
în care am stat vreodată, cu draperii groase, care blochează 
lumina, cu mobilier din lemn decorat cu trandafiri deosebiți, 
minuțios sculptați, și perne din cel mai moale și mai fin puf, 

dar sunt convinsă că nici măcar nu se compară cu felul în care 
ar arăta camera unei regine. 

O servitoare așteaptă în încăpere; probabil că tocmai a ter- 
minat de făcut patul. 

— Regele a trimis deja după lucrurile dumneavoastră, 
domnișoară. Ar trebui să ajungă mâine, la prima oară, mă 
informează bărbatul care m-a condus aici 

-— Dar abia mi-am dat consimțământul și încă nu i-ai spus 
că am acceptat. 

Servitorul își îndreaptă puţin ținuta: 

— Regele a fost încrezător că veți accepta. 

Încrezător? Mai degrabă încrezut. Arogant. 

— Înţeleg. 

O să am mult de lucru. 

Capitolul 4 


doua zi dimineață, micul dejun îmi este adus în 
cameră împreună cu lucrurile mele. Îmi petrec urmă- 
toarele ore dând ordine servitorilor. 

Dulapurile sunt pline cu toate rochiile pe care le-am croit, 
iar pe o măsuță de toaletă se află pudre, parfumuri și bijuterii. 

Nu prea mă dau în vânt după citit, însă am adus la palat 
mai multe cărți. Majoritatea sunt lucrări de filosofie, mate- 
matică, agricultură și acoperă alte subiecte importante. Rolul 
lor este să ascundă singurele trei cărți de interes. Pentru un 
ochi necunoscător, par inofensive: trei tomuri pline de plante 
și de ierburi folosite în scopuri medicinale. Dar în fiecare 
volum există mai multe capitole despre otrăvuri și antido- 
turi, extrem de utile pentru mine, din moment ce va trebui 
să-l ucid pe Regele Umbrelor de îndată ce vom fi căsătoriți. 

Moartea lui Hektor a fost murdară, dezgustătoare, deci 
foarte dificil de ascuns și de curăţat. Ezit să mai înjunghii 
pe cineva vreodată. Otrava este un mod mult mai curat de a 
ucide și se va dovedi mult mai facil. Nici nu mai are rost să 
menționez că este aproape imposibil de identificat persoana 
care a folosit orava. 

Le poruncesc cameristelor să așeze cărțile pe un raft 
gol din cameră. Apoi fac un pas înapoi ca să admir întregul 
ansamblu. 

Da, sunt mulțumită. 

O cameristă mă ajută să mă îmbrac. Aleg o fustă de o 
nuanță intensă de albastru, pe care să o port peste niște pan- 
taloni asortați. Spre deosebire de taftaua ţinutei de aseară, 
materialul acesta este din bumbac simplu. Dantela îmi mân- 
gâie gleznele - este un model cu petale de trandafir. În loc de 
cizme optez pentru pantofi de zi. Bluza este dantelată în față 
și seamănă cu un corset. Va fi extrem de scandalos și bănu- 
iesc că niciunul dintre bărbații de la curte nu va putea să-și 
ţină ochii departe de mine. 

Asta este și ideea. Când un bărbat vede ceva pe care și-l 
doresc și alții, nu se poate abţine să nu-l râvnească la rândul 
său. 

Camerista îmi prinde tot părul în vârful capului, apoi eli- 
berează câteva bucle care îmi alunecă ușor pe gât și peste 
urechi. 

Când sunt pe punctul de a începe să mă simt pregătită 
pentru o nouă zi, un alt servitor este primit în camerele mele. 
Face o plecăciune adâncă. 

— Domnișoară, regele speră că vă veți alătura lui și restu- 
lui curtenilor în livezi, pentru ceai. 

— Am ratat prânzul? 

— Mătem că da, însă regele s-a așteptat la asta. A presupus 
că va dura aproape o zi întreagă să vă aranjați noua cameră. 

Mă bucur să aflu că regele se gândește la mine chiar și 
când nu sunt prin preajmă. 

— Dacă îmi permiteţi să adaug, domnişoară, regele nu 
acordă o atenție deosebită ceaiului de după-amiază. Presupun 
că a aranjat totul pentru dumneavoastră. 

— Pentru mine? 

Servitorul încrucișează la spate mâinile cu mănuși albe. 

— Înţeleg că este prima dată când sunteți la curte. Există 
multe persoane noi cu care să faceți cunoștință. 

Observaţia lui îmi aduce un mic zâmbet pe buze. 

— Atunci presupun că nu ar trebui să-l dezamăgesc pe 
Maiestatea Sa și să lipsesc. 


Dre 


ALEI DIN PIATRĂ CUBICĂ se desfășoară sub cireși în floare. 
Un pârâu îngust curge într-o parte, iar vântul poartă alene 
ciripitul păsărilor. 

Afară au fost scoase o mulțime de scaune capitonate, pre- 
văzute cu perne moi, iar o masă lungă, încărcată cu sandvi- 
ciuri subțiri, fructe feliate, biscuiţi, prăjituri și alte dulciuri, 
este constant reaprovizionată de servitori. 

O scânteie de emoție licărește înăuntrul meu la gândul 
tuturor oportunităţilor viitoare. De data aceasta, tatăl meu 
nu este aici pentru a strica lucrurile și sunt înconjurată de cei 
mai influenți oameni din lume. 

Lângă pârâu se află un grup de doamne care își împărtășesc 
cele mai noi bârfe. Trei gentilomi stau strânși laolaltă sub 
unul dintre cireși, cu ceștile de ceai în mână, râzând de ceea 
ce a spus unul dintre ei. Câteva cupluri s-au desprins din alte 
grupuri. Mă uit la două doamne de la curte care se plimbă 
cu mâinile împreunate și cu arcurile fustelor atingându-se. 
Serios acum, doamnelor de la curte le-ar prinde bine niște sfa- 
turi legate de modă din partea mea. Sper că voi lansa câteva 
tendințe noi. 

Cum toți curtenii sunt distrași de actualii tovarăși, nimeni 
nu-mi sesizează încă sosirea. 

Hotărâtă să le atrag atenția, mă îndrept spre masa cu gus- 
tări și băuturi răcoritoare, lăsându-mi ochii să cutreiere în 
căutarea regelui, când ceva mă izbește din spate. 

Aproape că-mi pierd echilibrul, mă redresez, dar simt o 
presiune uriașă care îmi trage fusta. 

O mustrare este deja pe buzele mele, dar nu apuc să-i dau 
glas. 


34 TRICIA LEVENSELLER 


În fața mea este un câine care răsuflă greu. 

Cel puţin cred că este un câine. Seamănă izbitor de mult 
și cu un urs. Atât în ceea ce privește dimensiunea, cât și 
culoarea. 

— Bună, zic eu și mă aplec cu mâna întinsă. 

Câinele o adulmecă de câteva ori înainte să-mi împingă 
degetele cu nasul. O invitaţie de a-l mângâia, presupun. 

Întotdeauna mi-am dorit un câine, dar tata mi-a interzis 
acest lucru, pentru că nu îi prea suportă. 

După o privire rapidă în jos, pentru a confirma sexul, îl 
mângâi în spatele urechilor. 

— Bun băiat, îi spun eu, deși aș aprecia dacă te-ai da jos de 
pe fusta mea. 

Se întinde și acoperă și mai mult din aceasta, după care își 
îngroapă nasul ud în material. 

— Ce faci, ființă prostuță? 

Îmi ajustez poziţia astfel încât să nu-mi pierd echilibrul și 
ajung să lovesc ceva cu piciorul. 

O minge de mărimea unui măr. Ascunsă sub fustele mele. 
Mă aplec să o ridic. 

— Oh, asta căutai? întreb. 

Câinele sare în șezut și dă din coadă, eliberându-mi în cele 
din urmă fusta. Las brațul pe spate, apoi arunc mingea cât 
pot de repede și urmăresc potaia uriașă cum aleargă după ea. 

Şi apoi întrezăresc un vălătuc de umbră cu coada ochiului. 

Regele mă privește. Umbrele i se întunecă de îndată ce ni se 
întâlnesc ochii, învârtindu-se tot mai aproape de trupul său. 
Mă întreb dacă se schimbă odată cu gândurile sale. Dacă le-aș 
studia suficient de mult, poate le-aș putea învăța secretele. 

Stă la umbra pe care o face unul dintre copaci, sprijinit de 
trunchi. Astăzi are părul dat pe spate, fruntea e liberă și nici 
nu-mi pot imagina ce vrăjitorie reușește să-i ţină șuvițele pe 
loc la un asemenea volum. Poartă o cămașă neagră și ele- 

gantă, cu mânecă lungă, mănuși asortate, o vestă din brocart 
albastru-intens și o cravată neagră. 

Îmi dau seama că i-am zâmbit câinelui abia când se vede 
uimirea pe fața mea. 

Și apoi urmăresc potaia cum tropăie până la rege și îi lasă 
mingea la picioare. 

Îmi revin rapid, îmi îndrept fusta și o iau ca un fulg spre 
rege, oprindu-mă la cinci pași distanță. Apoi încrucișez 
braţele peste piept. 

— Acela este câinele Maiestății Voastre? întreb pe un ton 
acuzator, deși cunosc deja răspunsul. 

— Bun băiat, Demodocus', spune Regele Umbrelor, ridi- 
când mingea și aruncând-o din nou. 

Câinele aleargă din nou după aceasta. 

— Ai un braţ bun, îmi spune. 

— lar Maiestatea Voastră, o țintă impresionantă. 

Ridică o sprânceană. 

— Cu siguranță nu mă acuzi că am aruncat intenționat 
mingea spre tine. 

— Exact asta aţi făcut. 

Dar de ce? 

— Dacă voiaţi să-mi atrageți atenția, nu trebuia decât să vă 
faceți cunoscută intenţia. Deși acum, când știu că practic i-ați 
poruncit câinelui să sară pe mine, nu mai sunt deloc dispusă 
să vi-o acord. 

Regele schițează un zâmbet: 

— Nu voiam să-ți atrag atenţia. Eram curios cum vei 
reacționa la Demodocus. 

— De ce? întreb nedumerită. 

Demodocus se repede spre noi și lasă mingea la pantofii 
perfect lustruiţi ai regelui, care o ridică cu o mână înmănușată 


* În Odiseea lui Homer, Demodocus este un poet care vizitează deseori curtea regelui 
Alcinous (n.t.). 

în negru, apoi o aruncă spre un grup de doamne așezate pe 
scaune, pe malul pârâului. Câinele se năpustește în faţa lor, 
înnebunit să-și prindă premiul, iar în aer se înalţă un cor de 
tipete. 

Regele pleacă ușor capul într-o parte, semn că reacția 
femeilor îi demonstrează punctul de vedere. 

Oricare ar fi acesta. 

— Eşti calmă în fața neprevăzutului, spune el, într-un 
final. Și îndrăgești animalele. Sunt două lucruri pe care nu le 
știam despre tine. 

— Şi Maiestatea Voastră sunteți viclean. 

Pentru că și-a asmuțit câinele pe niște doamne naive, care 
nu bănuiau nimic. 

— Uite un lucru pe care cu siguranță l-ai ghicit despre 
mine, replică el, îndepărtându-se de copac. 

Pășește în lumină, iar eu fac imediat un pas în spate, păs- 
trând distanța corespunzătoare. Rânjetul lui devine tot mai 
mare în timp ce mă măsoară din priviri. 

— Ce vi se pare amuzant? întreb. 

— Pur și simplu îți admir încă o dată ținuta. Lumi- 
nează-mă: corsetul nu este menit să fie purtat pe sub bluză? 

— Nu este un corset. Este doar o piesă inspirată după unul. 
Îmi place felul în care arată șireturile. De ce să le ascund? 

Regelui îi ia o clipă să-mi digere cuvintele. 

— Vei provoca tot felul de probleme la curtea mea. 

Nu-mi dau seama dacă este îngrijorat sau amuzat din 
cauza asta. 

— Priveşte cum ai schimbat deja lucrurile. Te rog să mă 
scuzi, adaugă el și se întoarce în lateral. Demodocus! Vino, 
băiete! 

Câinele îl ajunge numaidecât și pornesc împreună într-o 
alergare ușoară printre copaci, umbrele șerpuind ca niște 
comete în urma lui. 

Am schimbat deja lucrurile? Oare la ce s-ar fi putut referi? 

Mă întorc cu spatele la locul în care a dispărut regele și mă 
concentrez în schimb asupra celorlalte siluete din grădină. 

Oh! 

Doamnele de la curte sunt îmbrăcate în negru din cap 
până-n picioare. Nicio urmă de verde la vedere. 

Îmi imită stilul ales cu o noapte în urmă. Cum de nu am 
observat imediat asta? 

Am atras atenția regelui. M-a invitat la dans și a fost văzut 
vorbind cu mine în livezi. Acum oamenii se holbează la mine 
pe față. Și... 

Și un grup de lorzi și de doamne mai mari decât mine se 
îndreaptă în direcția mea. Sunt cinci, fiecare având în jur de 
40 sau 50 de ani, după socoteala mea. Par importanti. Îmi dau 
seama după felul în care nu se obosesc să arunce nici măcar 
o privire celor din jur, după felul în care toți se dau la o parte 
pentru ca ei să treacă. 

Și după felul în care alte persoane care sunt pe punctul de 
a intra în vorbă cu mine se opresc brusc ca să le permită celor 
cinci să ajungă primii în fața mea. 

— Lady Alessandra Stathos, dacă nu mă înșel? mă întreabă 
bărbatul aflat în fruntea grupului, întinzând o mână. Numele 
meu este Ikaros Vasco. Sunt șeful consiliului regelui. 

Îi întind mâna și el își pleacă capul - are părul mai mult alb 
decât castaniu. Cu excepția ridurilor de la ochi, lordul Vasco a 
îmbătrânit frumos. 

— Da. Este o plăcere să vă cunosc, lord Vasco. 

Nu-și bate capul să-i prezinte pe restul însoțitorilor săi, 
care trebuie să fie ceilalți consilieri ai regelui. 

— Mă tem că nu știu multe despre tine, spune el când își 
reia poziția de drepți. A doua fiică a unui conte. Niciodată 
văzută în societate până aseară. Deși sunt câțiva gentilomi la 
curte care pretind că te cunosc și că au avut afaceri cu tatăl 
tău. 

S-a interesat de mine. Mi-a scotocit prin trecut. Bineînțeles 
că a făcut-o. Este treaba lui să știe tot ce se poate despre cei cu 
care regele își petrece timpul. Adevărata întrebare este alta: 
oare regele a fost cel care a ordonat ca trecutul să-mi fie verifi- 
cat? Sau consiliul acționează pe cont propriu? 

— Mă tem că legea este de învinuit pentru acest lucru, răs- 
pund sincer. Sora mea tocmai s-a logodit. Până de curând, nu 
mi s-a permis să particip la evenimente. Singurele persoane 
pe care am avut ocazia să le cunosc sunt cele cu care face afa- 
ceri tatăl meu. 

— Şi fiii lor, dacă nu mă înșel. 

Clipesc: 

— Poftim? 

— Mi s-a părut destul de curios că niciuna dintre doamnele 
de la curte nu a auzit detine. Până la urmă, sora ta a fost aici 
la ultimul bal. A stat la curte. Și-a făcut prieteni. Și totuși nu 
te-a adus niciodată în discuție, deparcă nu ai fi existat atunci. 

Zâmbesc politicos și simt o greutate apăsătoare în stomac. 
Doar Chrysantha putea să provoace probleme fără să fie efec- 
tiv aici. Din nou. 

— Și totuși, continuă Vasco, Myron Calligaris și Orrin, lor- 
dul Eliades, susțin că te cunosc. De fapt au avut multe de spus 
despre tine. Eliades a vorbit încontinuu despre cât de ferme- 
cătoare ești, mă informează el, strâmbându-se. Calligaris a 
avut... alte lucruri de spus despre caracterul tău. 

Nici nu mă îndoiam de asta. Myron este în continuare 
supărat că l-am refuzat. 

Sora și prietenii mei gentilomi îmi strică reputația, fără să 
spună neapărat ceva incriminatoriu la adresa mea. Dar pot 
remedia situația. 

— Mă tem că lordul Calligaris i-a cerut tatălui meu per- 
misiunea de a mă curta înainte ca sora mea să fie logodită. 
Ca gentilom care respectă legea, tatăl meu a fost obligat să-i 

refuze cererea, îi explic eu, lăsând tristețea să-mi învăluie 
ușor trăsăturile. Mă tem că lordul Calligaris mă învinovățește 
pentru asta. Puteţi crede așa ceva? Parcă nu ar avea respect 
pentru cei care stabilesc și aplică legile regatului nostru. 

Mă refer, desigur, la cei cinci bărbați și femei din fața 
mea. Lordul Vasco încuviințează din cap, interesat de noua 
perspectivă. 

— Într-adevăr. Va trebui să revizuiesc conversaţia mea 
anterioară cu el. 

Și, înainte de orice, va trebui să-i reamintesc lui Myron 
ce se va întâmpla dacă va îndrăzni să divulge natura legătu- 
rii noastre precedente. Doamnelor nu le este permis să aibă 
iubiți înainte de căsătorie. Este doar una dintre numeroasele 
legi pe care le voi schimba odată ce voi ajunge pe tron. 

Simpla umbră a unui asemenea zvon mi-ar ruina atât 
reputația, cât și planurile. 

— Bucură-te de timpul petrecut la curte, lady Stathos, 
spune Vasco. Sunt convins că vei fi fericită să te întâlnești cu 
mulți prieteni vechi, dar ți-aș sugera - dacă speri, desigur, să 
petreci mai mult timp în compania regelui — să-ți faci și câțiva 
prieteni de sex feminin. Ce zici? Şi poate încerci să te îmbraci 
mai tradițional? 

Se uită la hainele mele, puțin dezgustat. 

— Am deja prieteni de sex feminin, lord Vasco. Poate că nu 
ați luat la întrebări suficiente doamne de la curte. 

— Chiar așa? întreabă el. 

— Da, iar acum vă rog să mă scuzați. 

Am trei secunde să cercetez livezile. Mai întâi, ochii mi se 
îndreaptă spre grupul de doamne care au țipat când a sărit 
Demodocus în faţa lor. Înlătur imediat această variantă. Nu 
ele. Apoi ochii îmi poposesc pe o adunătură de doamne și de 
lorzi înghesuiți unii în alții. Par mult prea prietenoși pentru 
ca eu să fiu văzută acolo. 

Și apoi zăresc două domnișoare separate de restul curteni- 

lor. Stau pe o bancă aflată mai la vale, în fața pârâului, bucu- 
rându-se de liniște, departe de toți ceilalți. 

Da, alegerea ideală. 

Mă îndrept cu pași mari și hotărâți spre ele. Simt cum pri- 
virea mistuitoare a consiliului. Mă urmăresc pe întreaga dis- 
tanță, dar, din fericire, mă îndepărtez de ei suficient de mult 
cât să nu poată trage cu urechea. 

— Bună, spun când ajung la ele. Numele meu este 
Alessandra Stathos. Aș putea să vă țin companie? 

Prima fată se luminează numaidecât și îmi las umerii să 
cadă de ușurare. Acesta este exact genul de răspuns pe care 
consiliul trebuia să-l vadă. 

— Desigur, te rog să stai cu noi! Eu sunt Hestia Lazos. Te 
rog, spune-mi Hestia. 

Îmi place imediat de ea, doar din acest motiv. Numai 
prietenii își spun pe nume. 

Apoi îi studiez vestimentația. Poartă pantaloni pe sub 
fustă. Mă îndoiesc că avea ținuta la îndemână, prin urmare 
mă întreb câte croitorese au trebuit să stea treze întreaga 
noapte pentru ca ea să o poarte a doua zi. 

Tenul Hestiei areo nuanță intensă de brun-închis, cu tente 
aurii. Își poartă părul scurt, la doar un centimetru de scalp, cu 
șuvițele răsucite în bucle strânse. Lipsa lungimii părului îi 
lasă la vedere cerceii superbi, o pereche de granate incrustate 
într-o montură complicată din alamă. 

— Şi ea este buna mea prietenă Rhoda Nikolaides. 

— Este o plăcere să vă cunosc, lady Stathos, spune Rhoda. 

Aceasta este îmbrăcată într-o rochie neagră cu jupoane 
care par îngrozitor de grele și abia dacă are loc pe bancă din 
cauza fustelor ample, croite din materiale groase. Deși toți 
nobilii sunt înveșmântaţi în haine scumpe, îmi dau seama că 
această doamnă este incredibil de bogată. Fustele îi strălu- 
cesc atât de puternic, încât realmente îmi văd reflexia în țesă- 


UMBRELE CARE NE DESPART 41 


tură. Are părul aranjat în vârful capului într-o coafură atât 
de complicată, că ar fi nevoie de cel puțin trei doamne pen- 
tru o astfel de sarcină. Avem aceeași culoare la păr, dar pielea 
ei este puțin mai închisă, mai chihlimbarie, comparativ cu 
tenul meu, care este cafeniu-nisipos. 

— Te rog să-mi spui Alessandra, spun eu, urmând exem- 
plul Hestiei. 

În fond, trebuie să-mi fac repede prieteni, nu-i așa? Nu am 
avut multe ocazii să fac acest lucru și, din proprie experienţă, 
am descoperit că majoritatea doamnelor nu mă plac. Nu când 
mă aflu în competiție cu ele pentru atenția bărbaţilor. 

Dar ele două sunt numai zâmbete sincere. 

— În sfârșit ne întâlnim! exclamă Hestia. Am vrut să te 
abordez, dar apoi m-am gândit că poate nu ar trebui s-o fac, 
ca să nu te copleșesc. Nu mai spun că toți vor să știe cine ești! 
Şi apoi i-am văzut pe cei din consiliu, care au luat decizia în 
locul meu. Sunt atât de ușurată că ai cerut să ne ţii companie. 
Muream de nerăbdare să te întreb cine a creat rochia pe care 
ai purtat-o aseară. A fost pur și simplu uimitoare! 

— Și delicios de scandaloasă, adaugă Rhoda. Ador cât de 
aventuroasă ești cu garderoba ta. Cu siguranță că a atras 
rapid atenţia regelui. 

Zâmbește de parcă tocmai am împărtășit un secret 
compromițător. 

Amândouă mă privesc cu nerăbdare. 

— De fapt, îmi creez singură ţinutele, le spun. Îmi place 
foarte mult să cos și angajez o croitoreasă să mă ajute când 
nu am timp să termin totul. 

— Glumești! se minunează Hestia, iar cerceii ei lungi se 
legănă odată cu mișcările capului. Nu-i de mirare că ţi-a venit 
atât de bine. Ai creat-o având în minte propria siluetă. I-am 
scris croitoresei mele de îndată ce s-a terminat balul și i-am 
oferit de trei ori prețul normal, doar ca să-mi termine această 

ținută. A încercat din răsputeri să țină cont de instrucțiunile 
mele, dar tot nu-mi place cum vin pantalonii. Este pur și 
simplu genial să porți o fustă deasupra lor. Ştiai că moti- 
vul pentru care stilul Pegain a dispărut atât de repede a fost 
acela că - spunând acestea, își coboară vocea până la o simplă 
șoaptă - majoritatea fetelor nu se puteau obişnui să aibă fun- 
dul atât de expus? Însă tu ai rezolvat problema, nu-i așa? 

Nu prea știu ce să înțeleg din această conversație, dar 
dintr-odată se aude o voce în spatele nostru, făcându-mă să 
tresar. 

— Iertați-mă că întrerup discuţia despre funduri. Aș con- 
tinua cu plăcere conversaţia, dar trebuie neapărat să mă 
prezint. 

Nou-venitul ocolește cu pași mari banca pe care stăm, pen- 
tru a se așeza în fața noastră. 

— Leandros Vasco. La dispoziţia dumneavoastră, 
domnișoară. 

— Vasco? întreb în timp ce mă ia de mână și mi-o sărută. 
Sunteţi înrudit cu Ikaros Vasco, șeful consiliului regelui? 

Leandros oftează. 

— Mă tem că este unchiul meu. 

Nu văd asemănarea. Leandros pare cu câțiva ani mai în 
vârstă decât mine. Este înalt și suplu, la fel ca regele, dar are 
părul brun-deschis, lung până la umeri. Are barbă scurtă și 
îngrijită. Poartă o vestă roșie de mătase peste o cămașă nea- 
gră, cu manșete în formă de trandafiri. Și-a spart nasul în 
trecut, dar s-a vindecat bine. Acum mai amintește de accident 
doar o crestătură mică, de lângă piramida nazală. Cicatricea 
reușește să-l facă să pară atât periculos, cât și chipeș. Dacă 
nu artrebui să-i acord regelui întreaga mea atenţie, Leandros 
este exact genul de bărbat cu care m-aș distra. 

Rhoda își lipește buzele de urechea mea. 

— Leandros n-a putut să-și ia ochii de la tine la balul de 

aseară. Cred că este deja vrăjit de tine. Dar, pe de altă parte, 
cine nu este? 

— Cu siguranță nu te pot învinovăţi pentru rudele tale. 
Este o plăcere să te cunosc, Leandros, îndrăznesc eu să-i spun 
pe nume. 

Doar pentru că nu pot să mă culc cu el nu înseamnă că nu 
pot flirta. Ochii noștri se întâlnesc și, deodată, mă măsoară 
cu privirea într-o lumină nouă. Ca o posibilitate. Este foarte 
răutăcios din partea mea să-l încurajez, dar pur și simplu nu 
mă pot abţine. 

— Şi unde îți sunt tovarășii? întreb. 

Îl văzusem pe Leandros mai devreme în livezi, înainte ca 
Demodocus să intre în mine. Vorbea cu alţi doi bărbaţi de 
vârsta lui. 

— Distrag atenția maselor, desigur. 

Dă din cap peste umărul meu. 

Mă întorc și îi văd pe prietenii lui interceptând alți genti- 
lomi care vin spre mine. 

— M-ai vrut doar pentru tine, nu-i așa? întreb. 

— Mă poti învinovăți? 

Rânjesc. 

— De cât timp sunteți voi trei la palat? întreb eu, dornică să 
le includ și pe fete în conversație. 

— De aproximativ șase luni, spune Rhoda, dar Leandros se 
află aici de mult mai mult, nu-i așa? 

— Da, confirmă el. Locuiesc la palat de câțiva ani. Fiind în 
consiliul regelui, unchiul meu este obligat să locuiască aici. 
Am cerut să mă alătur lui. Nu mă dau în vânt după viața la 
tară. 

— Să înţeleg că ai crescut cu regele? întreb. 

Ceva de pe chipul lui Leandros pare întristat de întrebare. 

— Da, în adolescență. Am fost destul de apropiați. 
Împreună cu prietenii mei. 

— Aţi fost? 

Remarc imediat că a folosit timpul trecut. 

— I-a îndepărtat pe toți odată ce a devenit rege. Nu are 
încredere în nimeni. Bănuiesc că acesta este motivul pentru 
care nicio persoană nu are voie să se apropie de el. 

— Presupun că aș fi și eu neîncrezătoare dacă aș fi pe tron, 
știind că ultimul rege a fost ucis, începe Rhoda după o pauză 
în conversaţie. 

Nu știu prea multe despre răposatul rege și regretata 
regină sau despre uciderea lor, dar știu că vinovatul nu a fost 
niciodată prins. Unii, desigur, speculează că noul rege este 
responsabil. Dar asta nu prea contează pentru mine. 

Nu-mi influențează cu nimic planurile. 

Capitolul 5 


invită să mă alătur lor și celorlalte doamne în camera 
de zi, ca să brodăm puțin înainte de cină. 

— Am prins aluzia, spune Leandros. Rămas-bun, doam- 
nelor. Alessandra, sper că te voi vedea mult mai des. 

Încuviințez din cap, mijind ușor ochii, apoi mă întorc spre 
Rhoda și Hestia. 

— Nu mă dau în vânt după brodat, dar aș putea aduce una 
dintre noile ținute la care lucrez. 

— Da! exclamă Hestia. Atunci poți să mă înveți și câteva 
cusături. Oh, ai vrea, Alessandra? 

Este ceva atât de sincer în spatele acestei întrebări, încât 
nu pot decât să ofer un răspuns pe măsură: 

— Desigur. 

— Minunat, spune ea. Deja îmi dau seama că vom deveni 
repede prietene. 

Plecăm împreună spre palat și la un moment dat ni se 
alătură un servitor care stătuse ceva mai departe de noi, pe 
malul pârâului. De obicei nu-i iau în seamă, dar acesta este 
foarte chipeș. 

— Oh, el este Galen, valetul meu, explică Rhoda. Mă înso- 
tește aproape peste tot și ne va duce materialele de brodat în 
camera de zi. 

— Domnișoară, spune el și face o plecăciune, moment în 


De ce ne ridicăm de pe bancă, Hestia și Rhoda mă 

care o cascadă de bucle de culoarea ciocolatei alunecă spre 
pământ. 

Neobișnuită să fiu prezentată slujitorilor, nu fac decât 
să-mi înclin capul, dar nici Rhoda, nici Galen nu par ofensați. 
De fapt, de îndată ce ajungem la palat, amândoi pornesc în 
direcţia a ceea ce trebuie să fie camera în care Rhoda își ține 
materialele de brodat, cei doi fiind deja adânciţi în conversaţie. 

După ce îmi adun lucrurile, îl pun pe un servitor să mă 
escorteze până în camera de zi. Mi se spune că încăperea i-a 
aparținut răposatei regine, care a folosit-o pentru activită- 
țile sociale desfășurate cu doamnele de la curte. Se pare că 
Regele Umbrelor a permis nobilimii feminine să continue să 
se ocupe de brodat și de croit acolo, din moment ce în prezent 
nu există o regină care să o folosească. 

Ușile sunt deschise pentru mine și pășesc într-o cameră 
circulară, cu podele de marmură și cu un tavan frumos pictat, 
o imagine în oglindă a cerului nopții presărat de stele și nu 
numai. Lumina naturală, intensă și bogată, se strecoară prin 
ferestre înalte, iar de plafon atârnă un candelabru însuflețit 
de o sută delumânări aprinse. Deși palatul a fost deja echipat 
cu fire pentru electricitate, îmi place nespus de mult că regina 
a păstrat un corp de iluminat atât de spectaculos. 

Perne pufoase și scaune tapițate înconjoară camera, majo- 
ritatea fiind deja ocupate. Sunt doar câteva locuri goale, bro- 
date cu trandafiri negri pe banchete și spătare. Am remarcat 
că modelul este răspândit prin tot palatul, însă nu știu de ce. 
Blazonul familiei regale este un armăsar negru care își înalță 
sfidător în aer picioarele din față. Prin urmare, trandafirii 
negri simbolizează altceva. 

— Alessandra! strigă o voce, iar eu tresar. Aici! i-am 
păstrat un loc! 

Chiar în centrul tuturor, Hestia stă în picioare și îmi face 
semn cu mâna să mă apropii. Cumva a reușit să-și schimbe 

întreaga ținută, să-și ia broderia și să ajungă înaintea mea 
aici. Acum poartă o fustă albastră pe sub care are panta- 
loni negri, dintr-un material pe care sunt imprimate mierle 
albastre. 

Nu sunt sigură dacă artrebui să fiu măgulită sau supărată 
de modul fățiș în care mi-a reprodus ţinuta albastră. 

Mă îndrept spre ea cu pași apăsați, strângând o bucată de 
țesătură în brațe. 

Doamnele au fustele așezate frumos în jurul lor, astfel 
încât să poată sta mai confortabil pe canapele și pe scaune. 
Întrucât port pantaloni, optez pentru o pernă mare de pe 
podea și mă așez încrucișându-mi picioarele la glezne. 

Conversaţia care se desfășura când am intrat, continuă 
acum. Hestia gângurește continuu despre lordul cu care a 
dansat cel mai mult la balul de aseară. 

Rhoda mi se alătură pe podea, fără să-i pese că își expune 
gleznele. 

— Dacă nu par prea nepoliticoasă, pot să te întreb câți ani 
ai, Alessandra? se interesează Rhoda. 

— Optsprezece, spun. Şi tu? 

Scoate un suspin adânc. 

— Douăzeci și patru. Sunt destul de sigură că sunt cea mai 
bătrână doamnă nemăritată de la curte. 

— Sunt convinsă că nu e așa, ziceu și îmi întind materialul 
în poală, ca să pot găsi mai ușor locul în care am rămas. 

Rhoda dă din cap: 

— Trebuie să recunosc totuși că am fost deja căsătorită o 
dată. Deci poate că nu contează că sunt momentan singură? 

— Ce s-a întâmplat cu primul tău soț? întreb. 

— Oh, nimic atât de îngrozitor cum ar fi să mă părăsească. 
A murit și atât. Nici măcar cel mai bogat om nu poate fugi de 
bătrânețe. 

Ridic o mâna înmănușată ca să acopăr un zâmbet. 

— Să înțeleg că nu a fost o căsătorie din dragoste? 

— Nu, dar mi-a lăsat o sumă frumușică de bani, prin 
urmare presupun că nu ar trebui să mă plâng prea mult. Și 
mi l-a dat pe Galen! Vezi tu, Galen a fost valetul lui. Și, după ce 
a murit soțul meu, l-am păstrat. Nu știu ce m-aș fi făcut fără 
el, mai ales că s-a ocupat de toate aranjamentele funerare și 
m-a ajutat să mă acomodez. 

— Și totuși te grăbești să te căsătorești din nou, remarc eu. 

Rhoda își netezește fustele: 

— O, nu trebuie să mă căsătoresc din nou. Nu la averea pe 
care o am, dar mi-aș dori foarte mult să trăiesc ceva intens și 
pasional. Am fost măritată la o vârstă mult prea fragedă cu 
un bătrân cu pielea zbârcită. Sunt gata să fiu cu cineva tânăr 
și sănătos. Cu cineva pe care îl pot iubi. Tu nu-ți dorești asta? 

Eu am cunoscut deja pasiunea. Asta a fost cu Hektor și 
nu a mers prea bine. Pasiunea nu duce la nimic bun. Pe mine 
m-a transformat într-o ucigașă. 

Cu toate acestea, sunt mai mult decât flatată că mi-a 
împărtășit dorința ei de a se arunca în brațele pasiunii în 
afara căsătoriei. Are încredere în mine împărtășindu-mi 
această informație, îndemnându-mă să-i răspund sincer. 

— Eu mi-am trăit deja povestea de dragoste. 

Ridică o sprânceană, surprinsă. 

— Dar ești nemăritată. Cum s-a încheiat? 

— El a decis că nu mă mai vrea. Pasiunea se sfârșește cu 
o inimă frântă, cu o suferință necruțătoare, Rhoda. Poate ar 
trebui să te gândești de două ori înainte să ţi-o dorești atât de 
mult. 

— Nu luasem asta în considerare. 

Pentru o clipă privește în gol, pierdută în gânduri: 

— Oricum ar fi, mă pripesc. Mai am patru luni de doliu. 

— Doliu, repet eu. 

— Da, nu port negru, pentru că așa aleg să fac. O soţie tre- 

buie să ţină doliu un an după moartea soțului ei. Sunt nevoită 
să port numai negru și, dacă iau parte la evenimente sociale, 
nu am voie să particip cu adevărat; trebuie să urmăresc totul 
de pe margine. 

Rămân cu gura căscată. 

— Doar nu vorbești serios! 

— Ba foarte serios, din păcate. 

— Nu, nu, nu. Asta nu este deloc acceptabil, Rhoda! Retrag 
ce am spus. Chiar ai nevoie de o întâlnire pasională. Nu are 
sens să ţii doliu după un bărbat pe care nu l-ai iubit niciodată. 
Trebuie să-ți găsim numaidecât pe cineva! Există vreun pre- 
tendent la curte care trezește pasiunea înăuntrul tău? 

Se pare că sunt mai mulți bărbați de care Rhoda este inte- 
resată. Uit imediat toate numele înșiruite, dar ea continuă să 
vorbească despre aspectul lor și titlurile deținute. 

Inițial mi-am ales cele două prietene noi ca să domolesc 
suspiciunea consiliului, dar acum îmi dau seama cât de utile 
se vor dovedi amândouă. Rhoda are cunoștințe vaste despre 
toți bărbaţii de la curte. I-a observat cu atenţie (de la distanță, 
desigur), de la moartea soțului ei. Ar putea fi oportunitatea 
mea de a mă integra mai bine în grupul curtenilor. Și Hestia 
este aproape obsedată de modul în care mă îmbrac. Din 
moment ce se străduiește atât de mult să mă imite, bănuiesc 
că va fi sursa principală a tuturor bârfelor legate de mine. 
Posibilitatea de a ști în permanență părerea celor de la curte 
este neprețuită. Faptul că șeful consiliului a dezvăluit atât 
de puţine informații despre mine a ținut doar de noroc. Dacă 
vreau să știu ce părere au regele și curtea despre mine, tre- 
buie să fiu mereu la curent cu felul în care sunt percepută. 

Profit de o pauză în discursul Rhodei și o întreb: 

— Din acest motiv ai venit la curte? Pentru bărbați? 

— O, nu. Am venit la curte pentru că așa mi-a cerut regele. 

— El ţi-a cerut asta? 

— Da, mulți dintre noi am fost invitați să rămânem. Mă 
rog, ca să fiu sinceră, este mai mult o poruncă. Nu cred că aș 
putea pleca dacă aș vrea, dar mă distrez atât de mult evaluând 
bărbaţii de la curte, încât nu mă deranjează câtuși de puțin. 

O poruncă. 

Mă lovește un gând: 

— Rhoda, ai fost la palat în noaptea în care au fost uciși 
părinții regelui? 

Tristeţea îi umbrește trăsăturile: 

— Da, oh, a fost o noapte oribilă. 

— A fost și Hestia aici? Dar Leandros? 

Se gândește. 

— Cred că da. 

— Şi v-a poruncit tuturor să rămâneți la curte? Le-a porun- 
cit tuturor celor de aici să rămână la curte? 

Ridică brusc ochii spre mine: 

— Oh, crezi că... 

— Da. 

Regele Umbrelor încearcă să-l descopere pe ucigașul 
părinţilor săi. I-a invitat să rămână la palat pe toți cei care 
au fost prezenţi în noaptea în care au murit. Le-a poruncit 
acest lucru, șederea lor pe termen nedeterminat fiind doar 
un mijloc prin care să-i poată supraveghea și să-l găsească pe 
vinovat. 

Dar nu poate fi acesta motivul pentru care mă aflu aici. Nu 
am fost la palat când au murit părinţii lui. Şi, după spusele 
lui Leandros, regele nu permite nimănui să se apropie de el. 
Toate interacțiunile lui sociale sunt evazive, în cel mai bun 
caz. 

Așadar de ce m-a invitat să stau la palat? Oare doar pentru 
că planul meu chiar dă roade? 

Mă tot gândesc la asta în timp ce termin tivul unei fuste 
noi. În spate este lungă până la podea, iar în față se opreşte la 

jumătatea coapselor. Bineînțeles că pe sub această ţinută voi 
purta pantaloni strâmțţi. Presupun că nici măcar regele nu ar 
ezita să mă dea afară de la curte dacă mi-aș arăta picioarele. 

Rezultatul final a ieșit chiar mai bine decât m-am aștep- 
tat, dar trebuie să creez și un top care să se potrivească și nu 
m-am gândit încă la design. Am sperat că fusta mă va inspira. 
Însă deocamdată o pun pe umeraș în șifonier. 

Biletul ajunge chiar când stomacul îmi chiorăie după cină. 


Draga mea lady Statkor, 
f4 [k onerat dacă ai lun cina cu mint în eta ilă uak. 
— KM 


Pre ti 


UN ALT SERVITOR MĂ CONDUCE prin palat. Observ cu 
atenție toate cotiturile și scările, încercând să-mi formez 
o hartă mentală a locului în care locuiesc acum. În cele din 
urmă, sunt poftită printr-o ușă într-o încăpere spațioasă. Mă 
așteptam la un salon, dar aceasta este o bibliotecă. Rafturi 
ticsite cu cărți se înalță până la tavanul aflat la șase metri 
deasupra noastră. Din câte îmi dau seama, niciun fir de praf 
nu acoperă vreun volum, în ciuda vechimii unora dintre ele. 

Focul arde deja în șemineu, iar două fotolii destul de mari 
sunt așezate în fața acestuia, câte unul de fiecare parte a unei 
mese joase. Ceaiul a fost deja pregătit. 

Servitorul îmi trage unul dintre fotolii, iar eu mă așez. 

— Maiestatea Sa va veni imediat. 

Şi, cu o plecăciune, mă lasă singură în cameră. 

Sesizez o mișcare aproape imperceptibilă pe podea și 
întorc brusc capul în acea direcţie. Abia acum îmi dau seama 
că forma care mi se păruse a fi un covor de blană, dispus între 
masă și șemineu, este Dernodocus. 

— Salut din nou, spun. 

Pentru o fracțiune de secundă, Demodocus întredeschide 
un ochi, apoi își reia somnul în fața focului. 

— Ai avut o zi plină, nu-i așa? Presupun că toată alergă- 
tura aia te-a epuizat. 

Demodocus se rostogolește, întorcându-se cu spatele la 
mine. 

— Am înțeles mesajul. Te voi lăsa în pace. Dar unde este 
stăpânul tău? 

În timp ce arunc o privire prin încăpere, admirând culorile 
de pe cotoarele cărților, sosește regele. 

Doar că nu folosește ușa. 

Trece efectiv printr-un perete înțesat cu cărți. 

Mă îndrept brusc de spate în fotoliu când văd că regele 
prinde contur printre volume, umbrele din jurul său deve- 
nind translucide în clipa în care pășește prin perete. 

Îmi dau seama că deja se uită la mine când îi disting ochii 
printre tomuri și mă întreb dacă mă urmărea, dacă se aștepta 
ca privirea să mi se oprească exact în acel loc din perete prin 
care trecut printre rafturile solide. 

Mijesc ochii fără voia mea. 

— Asta ar trebui să mă impresioneze? întreb eu, apoi 
adaug cu întârziere: Maiestatea Voastră. 

În timp ce străbate camera, calcă ușor pe covor cu cizmele 
sale înalte până la genunchi. 

— Mi-am dat seama că ești foarte greu de impresionat. 

Trage fotoliul aflat de cealaltă parte a mesei și se așază. 

Ne privim un moment în tăcere și, într-un final, curiozita- 
tea învinge. 

— De cât timp puteți face asta? 

— Să trec prin pereți? Această abilitate este o trăsătură a 
familiei regale, dar se dezvoltă abia când un copil ajunge la 
maturitate. 

— Un efect secundar al umbrelor, cu siguranță. 

Regele Umbrelor rânjește în timp ce duce ceașca de ceai la 
buze. 

— Cu siguranţă, spune el după ce ia o înghiţitură. 

Îmi dau seama că întrebările mele îl amuză neașteptat 
de mult, moment în care amuţesc. În schimb aleg să mă 
concentrez pe ceașca mea de ceai și beau în timp ce mă uit 
la încăperea uimitor de spațioasă. Nu pot nici să-i dau exact 
ceea ce vrea, nici să fiu prea previzibilă. Trebuie să acționez cu 
grijă. La fel este cu orice bărbat. 

— Văd că Demodocus își îndeplinește admirabil 
îndatoririle de câine de pază, spune regele în timp ce se uită 
la spatelui câinelui. 

Mă abtin să râd. 

— Oare acesta este adevăratul său rol? 

— Când este prin preajmă, am observat că oamenii de la 
curte sunt mai puțin tentaţi să se apropie de mine. Când l-am 
cumpărat, menirea lui a fost să îmi asigure protecție. 

— Şi-n schimb v-aţi ales cu un ursulet, spun eu și mă uit 
cu drag la câine. 

Se aude o bătaie în ușă, regele strigă „Intraţi” și servitorii 
vin cu cina. Se pare că aduc toate cele patru feluri de mâncare 
deodată. Pun în fața mea un castron cu supă, iar mirosul de 
dovleac și smântână îmi gâdilă nările, lăsându-mi gura apă. 
Alături este așezată o tavă pe care se află fructe feliate și o 
sosieră umplută cu iaurt dulce. Felul principal este elan afu- 
mat - fâșiile condimentate sunt așezate pe un pat de legume. 

În cele din urmă, în mijlocul mesei sunt puse două felii de 
tort, câte una pentru fiecare dintre noi, toppingul de ciocolată 
aburindă revărsându-se peste margini. 

Servitorii în colanți și cu peruci se retrag lângă perete. 

— Plecaţi, spune regele. Nu vom mai avea nevoie de nimic 
altceva. 

Există ceva aproape hipnotizant când îl privesc dând 
ordine, ceva care îmi face sângele să curgă mai repede prin 
vene. Are atâta putere. Bărbații sunt obligați să-l asculte fără 
niciun cuvânt de protest. Ar înfăptui orice le-ar porunci. 

Vreau acea putere. 

O văd atât de aproape și asta îmi întărește hotărârea. 

Când se închide ușa, împing tăvile și castroanele la o parte, 
mutând totul spre marginile mesei, până când am cale liberă 
spre tortul de ciocolată. Aduc desertul direct în față. 

Nu mă uit la rege, însă am sentimentul că mă urmărește 
cu atenţie. Iau o înghiţitură și, când tortul moale mi se topește 
efectiv în gură, știu că am făcut alegerea corectă începând cu 
desertul cât încă este cald. 

Când simt că nu mai pot îndura situația stânjenitoare, 
binevoiesc să ridic privirea. Regele are și el felia de tort în față. 

— Ce mult ne asemănăm, spune el după ce își linge o pică- 
tură de sirop de pe buze. 

— Pentru că ne place amândurora ciocolata? Înseamnă că 
nu ieșiți prea mult în lume dacă aveți impresia că asta este o 
trăsătură neobișnuită. 

Regele ia o gură din unul dintre pocalele care au fost aduse 
odată cu mâncarea. 

— Nu m-am referit la ciocolată. Când văd ceva ce-mi 
doresc, încerc să-l obțin fără să stau pe gânduri. 

Poate că, dacă m-ar privi într-un alt mod, aș crede că este 
un mesaj cu subînțeles, o cale prin care îmi transmite că mă 
dorește. Dar nu are privirea înflăcărată. Dimpotrivă, este 
relaxată și am impresia că nu are parte prea des de așa ceva. 

— Ce doriți să vă însușiți acum? îl întreb. 

Îi ia doar o clipă să răspundă: 

— Lumea. Vreau să o stăpânesc pe toată. Vreau ca fiecare 
oraș să-mi poarte blazonul și ca fiecare persoană de pe con- 
tinent să-mi cunoască numele și să-mi recunoască domnia. 

Pentru o clipă îmi imaginez o astfel de posibilitate. Ca 
toată lumea să-mi cunoască numele și să trăiască sub stă- 
pânirea mea. Ce modalitate mai bună de a te simti complet, 
întreg și împlinit? 

— Dar tu? întreabă el, spulberând imaginea cu mine stând 
în vârful unui turn, privind îndelung la tot ce îmi aparține. Tu 
ce dorești să-ți însușești? 

Poate că ar trebui să mă gândesc mai mult la răspunsul 
meu. Ar trebui să fiu atentă și chibzuită, dar răspund cu 
sinceritate: 

— Recunoaștere. 

Regele Umbrelor înclină capul într-o parte. 

— Sunt a doua fiică. Aproape ignorată. Niciodată invi- 
tată la petreceri sau baluri. Niciodată în gândurile cuiva sau 
văzută cu adevărat. Tânjesc să trăiesc din plin. Să iau parte 
la tot. 

Să nu mai fiu ținută deoparte în timp ce Chrysantha se 
bucură de tot. Nu am vrut niciodată să-mi aștept rândul. 

— Eu te văd, spune regele, iar umbrele din jurul său se 
înalță ușor, de parcă și ele mă recunosc. Spune-mi, lady 
Stathos, ce ai face cu recunoașterea pe care ţi-o dorești atât de 
mult dacă ți-ar fi oferită dintr-odată? 

— La ce vă referiți? 

— Mă îndoiesc că atenţia este singurul lucru pe care-l 
urmărești. Ar fi ceva foarte neînsemnat și nu-mi pari o per- 
soană preocupată de lucruri neînsemnate. Așadar spune-mi 
mai multe despre această recunoaștere. De ce ţi-o dorești? 

Iau o gură devin și o savurez lent, în timp ce mă gândesc la 
răspuns, în timp ce mă întreb ce se așteaptă el să spun. În cele 
din urmă, optez din nou pentru adevăr: 

— Vreau prieteni. Vreau să am un rol mai mare în lumea 
din jurul meu. Dacă sunt văzută și respectată, alții îmi vor 
prețui opinia. Vreau puterea de a schimba lucrurile. 

— De a schimba? Cum ar fi schimbarea unei legi care 
împiedică fiicele mai mici să-și facă debutul în societate 
înaintea logodnei celor mari? 

— Exact, răspund. 

— Cred că s-ar putea să avem mai multe țeluri în comun, 
lady Stathos. 

Îmi amintesc de conversaţia cu Rhoda, când mi-am dat 
seama că regele caută un criminal printre cei de la curte. Asta 
și toate întrebările pe care mi le-a pus în această seară gene- 
rează izbucnirea pe care o am: 

— Dece mă aflu aici? 

Regele își întrepătrunde gânditor degetele în fața lui și își 
sprijină bărbia pe ele. 

— Am un consiliu care îmi suflă în ceafă. Am 19 ani. Un 
rege tânăr, așa mă consideră, și, până împlinesc 21 de ani, tre- 
buie să mă duc la ei și să le cer permisiunea pentru orice fac. 
Trebuie să țin cont de sfatul lor în toate privințele. Ceea ce își 
doresc cel mai mult este să-mi găsesc o soție și să mă asigur 
că am un moștenitor în cazul în care mi se întâmplă ceva. 

Îmi ţin respirația când spune următoarea parte. 

— Nu am nicio intenție să-mi iau o soție sau să-mi asigur 
moștenitori. Am un imperiu de clădit și trădători de eliminat 
chiar din propriul palat. Am nevoie ca membrii consiliului 
să nu mă mai persecute - dacă ar vedea că fac curte cuiva, 
ar înceta numaidecât cu hărțuirile. Te afli aici, lady Stathos, 
pentru că sunt în căutarea unei prietene. A uneia care nu 
urmărește să devină regină, așa cum faci tu. A uneia căreia 
nu-i este teamă să-mi spună la ce se gândește, indiferent dacă 
nu-mi va fi pe plac. Și prietenia noastră va avea și avantajul de 
a linişti consiliul. 

După o scurtă pauză, continuă: 

— Eşti frumoasă. Dar nu îndeajuns de frumoasă încât să 
mă ispitești. Eşti tot ce caut. Eşti perfectă. 

Rămân fără cuvinte. Ca să nu stau cu gura căscată, iau 
încă o gură tort. 

Eşti perfectă, a spus el. Imediat după nu îndeajuns de fru- 
moasă încât să mă ispitești. 

Vreau să-l plesnesc. Vreau să-l sărut. Vreau la fel de mult 
să-i arunc restul tortului în față, pe cât vreau să termin deli- 
ciosul desert. 

Mai iau o gură. Prea multe gânduri îmi acaparează min- 
tea, dar este unul pe care îl pot înțelege. 

— M-aţi folosi, rostesc pe un ton plat, inexpresiv. 

Regele își așază furculita înapoi pe farfurie, lângă tort. 

— Nu vreau să te folosesc. Îţi propun un târg. Rămâi aici, 
la curte. Permite-le tuturor să tragă propriile concluzii des- 
pre noi doi. Și, ca răsplată, toată lumea din acest palat îți va 
cunoaște numele. Nu vei mai rata nicio petrecere sau bal. Vei 
primi toate invitaţiile - vor fi atât de multe, încât îţi va fi impo- 
sibil să le poţi accepta pe toate. 

— Ce vă face să credeţi că nu vreau să fiu regină? întreb. 

— Dacă ai fi vrut, te-ai fi așezat la rând cu restul fetelor. Nu 
ai încerca să mă insulți cu fiecare șansă pe care o ai. 

Perfect. Nu vede dincolo de şarada mea. 

Mă holbez la pocalul de pe masă. După ce îl las pe rege să 
se agite o vreme în scaun, îi spun: 

— Dacă vă așteptați să devenim prieteni, va trebui să vă 
revanșaţi pentru comentariul incredibil de nepoliticos pe 
care tocmai l-ați făcut. 

— Nepoliticos? 

— Aţi spus că nu sunt îndeajuns de frumoasă. 

Rămâne cu gura căscată. 

— Nu, am spus că ești cât trebuie de frumoasă. Am spus 
că ești perfectă. 

Acum chiar sunt preocupată de lucruri neînsemnate. 

Las-o mai moale, pentru moment. Zâmbește și acceptă-i 
propunerea. 

— Iartă-mă, adaugă el o secundă mai târziu, luându-mă 
prin surprindere. A trecut foarte mult timp de când nu am mai 
avut un prieten care să nu meargă în patru labe. Cuvintele 
mele au căpătat alt sens decât cel pe care mi-l dorisem. 

Exact asta s-a întâmplat. Și este cu atât mai enervant. 

Chiar și așa, spun: 

— Vă accept propunerea și toate avantajele care decurg de 
aici. 

— Excelent. 

Regele Umbrelor schimbă tortul pe supa încă aburindă. 

— Dacă tot suntem prieteni, ar trebui să-ți spun Alessandra 
când suntem singuri, nu? 

— Încă nu suntem prieteni, Maiestate, dar, odată ce vom fi, 
cum să vă strig? 

Un zâmbet slab persistă pe buzele sale. 

— Numele meu este Kallias. Kallias Maheras. 

— Kallias, repet, lăsând silabele să-mi alunece: 
kuh-LIE"-us. 

Mi s-a încredințat numele unui rege. 

Acum am nevoie ca el să-mi ofere inima lui. 


* În traducere liberă, minciună (n.t.). 

Capitolul 6 


ă întorc furioasă în apartamentul meu. 
Deci nu sunt îndeajuns de frumoasă pentru a-l 
ispiti? Maivedem noi. Îl voi face să se îndrăgostească 
atât de tare de mine, încât va uita că a mai văzut vreodată o 
altă femeie. Mă va implora să fiu a lui. 

Şi apoi va implora să-i cruț viața, chiar înainte să-l ucid. 

Gândul acesta încântător mă revigorează în drum spre 
apartamentul meu și, odată ajunsă aici, în drum spre pat. 

Regele nu s-a înșelat. Un teanc impresionant de scrisori 
tronează pe masă, dar nu pot să le deschid acum. 

Lângă patul meu stă un bărbat. O parte din mine speră că 
este chipeșul Leandros, doar pentru a putea avea o poveste 
despre alungarea bărbaților din camera mea, pe care să i-o 
împărtășesc regelui. Dar, din păcate, nu este el. 

Ci Myron. 

— Ce crezi că faci? întreb pe un ton poruncitor. Cum naiba 
ai ajuns aici? 

Este atât de înalt, încât ajunge cu capul la doar 30 de cen- 
timetri distanță de tavan. Este îmbrăcat impecabil în panta- 
loni negri și o haină violet și se întoarce când îmi aude vocea. 

— Alessandra, ce ciudat să te văd aici. 

— Este camera mea! 

— Da, iar camerista ta a fost mai mult decât fericită să-mi 
dea voie să intru. Tot ce a trebuit să fac a fost să-i zâmbesc 
și să inventez o poveste despre o bijuterie pe care voiam să 

ţi-o las pe măsuța de toaletă, ca tu s-o găsești. Se pare că este 
romantică. 

Mă strâmb. 

— Pentru binele tău, roagă-te să nu sufle o vorbă. 

— De ce? Ar fi atât de îngrozitor ca oamenii să știe că ţi-am 
lăsat ceva? 

Mă holbez la el, încercând să înțeleg de ce ar putea fi aici, 
moment în care își scoate pantofii și se întinde pe pat. 

— Vino aici, mă ademenește el. 

— Pleacă, îi spun pe o voce dură și tăioasă. 

— Doar pentru că nu ai vrut inelul meu, nu înseamnă că 
nu vrei asta. Te cunosc. 

— Întrucât nu ai observat, dă-mi voie să-ți explic cum 
stau lucrurile. Nu te vreau pe tine. Acum mă curtează regele. 
Regele, Myron. De ce l-aș vrea pe cel de-al doilea fiu al unui 
viconte, când îl pot avea pe Regele Umbrelor? 

Myron se ridică atât de repede, încât scârțâie patul. 

— Nu teva dori. Nu ești virgină. Nu după ce ai fost cu mine. 

Oftez. 

— Myron, doar pentru că tu ai fost virgin când ne-am întâl- 
nit, nu înseamnă că și eu am fost. 

Mă privește șocat, cu gura larg deschisă. 

— Ce le-ai spus lordului Vasco și consiliului? îi cer să știu. 
Au spus că au vorbit cu tine. 

— N-am fost primul? 

Îmi scot mănușile și le arunc deoparte, apoi fac același 
lucru cu pantofii. 

— Uite cum vor decurge lucrurile. Nu mai menționezi nici- 
odată că mă cunoști. Ai venit de câteva ori la moșia tatălui 
meu alături de tatăl tău în interes de afaceri. Nimic mai mult. 
M-ai văzut în treacăt. Asta-i tot. 

— Nu te-am văzut în treacăt. Te-am văzut goală. De mai 
multe ori, spune el amenințător. Pun pariu că membrii con- 

siliului și dragul tău Rege al Umbrelor ar muri de nerăbdare 
să afle asta. 

Îmi dau ochii peste cap. 

— Nu acestea sunt regulile acestui joc. Ai uitat, Myron? 
Știu ce ai făcut. Tatăl tău ţi-a dat unul dintre cele mai preți- 
oase bunuri ale sale. Ţie, celui de-al doilea născut, prostului. 
Şi l-ai pierdut la cărți. Ce-ai zice dacă ar afla? Pariez că o dez- 
moștenire te așteaptă în viitor. 

Myron încleștează maxilarul. 

— De ce crezi că nu am o astfel de reputaţie, Myron? Pentru 
că știu regulile acestui joc. Acum pleacă și să nu îndrăznești 
să-mi mai vorbeşti vreodată. 

Își ia pantofii în drum spre ieşire şi trântește ușa suficient 
de tare cât să audă și vecinii mei. Atât timp cât coridorul este 
pustiu, sper că nimeni nu poate ghici din ce cameră a venit 
zgomotul. 


E a ceata e ui 


ODATĂ CU DIMINEAȚA VIN ȘI IDEI NOI de intrigi Voi pune 
mâna pe rege și voi debarasa palatul de oricine îmi stă în cale. 

După micul dejun, mă ocup de teancul de scrisori, clasi- 
ficându-le după importanță. Invitaţiile de la ducese și mar- 
chize merg într-o grămadă. Cele de la contese și vicontese în 
altă grămadă. Pe cele de la baronese nici nu mă obosesc să 
le deschid. Îmi petrec dimineața răspunzând la invitaţii; pe 
unele le accept, pe altele, nu. Îmi fac un calendar social perso- 
nal, ca să pot ține evidenţa tuturor întâlnirilor și apoi trimit 
o scrisoare către Eudora. Voi avea nevoie de mai multe ținute 
de seară. Nu va da bine să fiu văzută de două ori în aceeași 
rochie. 

Două ore mai târziu chem o cameristă să mă ajute să mă 
pregătesc. Evident că a trebuit să o concediez pe prima, dar 

cea nouă cunoaște tot felul de coafuri îndrăznețe, moderne. 
Îmi ridică părul în creștetul capului, fixând fiecare şuviță cu 
o agrafă incrustată cu ametist. Un cadou de la un fost iubit, 
desigur. Machiajul atinge perfecțiunea. Trag pe mine panta- 
lonii de culoarea lavandei, cu un model complicat de perle pe 
partea din faţă a fiecărui picior. Fusta de brocart violet este 
pur și simplu divină, cu un tiv lung până la podea, iar bluza 
are mâneci lungi. Aleg o pereche de cizme negre cu toc mic, 
îmi pun mănuși negre, lungi până la încheietura mâinii, și 
apoi cobor pentru prânz. 

Nu îndeajuns de frumoasă încât să mă ispitească. 

Pufăi zgomotos când îmi aduc aminte de aceste cuvinte 
răuvoitoare. 

Se pare că mă număr printre primii curteni care au ajuns 
în marea sală. Văd grupuri mici care discută animate unele 
cu altele. Când intru în cameră, se întorc câteva capete, vocile 
se domolesc, devenind doar niște bârfe șoptite, iar doamnele 
își scot evantaiele. 

Apoi un bărbat se apropie de mine: 

— Lady Stathos! Chiar am sperat să am din nou ocazia să 
vă vorbesc. 

Blond. Chipeș. Poate cu un deceniu mai în vârstă decât 
mine. Unde l-am mai văzut? 

— Orrin, lord Eliades, spune el. 

Probabil că îl privesc în continuare nedumerită, pentru că 
adaugă: 

— Tatăl tău ne-a făcut cunoștință la bal! 

Ah, gata! El a fost singura persoană pe care am întâlnit-o 
în afară de rege. Aducea încontinuu vorba de Chrysantha și 
încerca să mă compare cu ea. 

Nu-mi place de acest bărbat. 

— Pur și simplu am adorat-o pe sora dumitale cât a stat 
la palat, zice el, înainte să apuc măcar să-i răspund, și știu că 

sunteți la fel de încântătoare! Întrucât ne-am înţeles atât de 
bine noaptea trecută la balul regelui, speram că vă va plăcea 
să participaţi cu mine la următorul bal caritabil al contesei. 
Sunt convins că ați primit invitaţia. Alekto îmi este prieten 
și îmi plac nespus evenimentele care strâng bani pentru cei 
mai puțin norocoși. Pur și simplu am atât de mulți bani de 
cheltuit! 

Râde de parcă ar fi spus vreo glumă, apoi continuă: 

— Odată am cumpărat câte o pătură pentru fiecare copil 
din Orfelinatul Naxosian. Ştiţi câte înseamnă asta? Două sute 
treizeci și șapte. Vă vine să credeți că atât de multe suflete 
sărmane sunt... 

— Scuzaţi-mă, spun. 

Leandros a intrat în sală și, dat fiind că el nu mă consideră 
un premiu de consolare după ce a ratat să se însoare cu sora 
mea, îi întorc spatele lui Orrin fără nici cea mai mică urmă de 
vinovăție. 

De fapt, mă scutur efectiv ca să pot uita conversaţia cu el. 
Evenimente caritabile. Orfani. Diavolii au irosit frumusețea 
pe un astfel de bărbat. 

Zâmbesc pentru Leandros și tovarășii săi. 

— Lady Stathos! 

— Leandros. 

Arată destul de elegant astăzi, purtând cizme maro și 
înveșmântat într-o vestă azurie. Culoarea îi face părul să 
strălucească mai intens. Este flancat de alți doi bărbaţi. Dacă 
nu mă înșel, sunt prietenii lui care au izgonit curtenii în timp 
ce ne aflam în livezi. 

— Alessandra, se corectează el, din moment ce și eu i-am 
spus pe nume. Mă bucur să te văd. 

Îl lovesc cu cotul pe Leandros într-o parte, o mișcare nu-a- 
tât-de-subtilă, moment în care el își amintește că nu suntem 
singuri. 

— Corect. Aceștia sunt prietenii mei și sunt disperaţi să te 
cunoască. Fă cunoștință cu Petros. 

Arată spre un tip înalt, cu nasul și obrajii acoperiți cu 
nenumărați pistrui. Cumva imperfecțiunile reușesc să-l facă 
și mai chipeș. 

— Şi Rhouben. 

Acesta poartă cele mai îndrăznețe și mai excentrice haine 
pe care le-am văzut vreodată. Îmbină cu mult curaj nuanţe 
deschise de albastru și de verde, reușind să arate la fel de 
extravagant ca orice păun. Un motiv ar putea fi ca să compen- 
seze pentru trăsăturile sale comune. 

— Domnilor, le spun eu. 

Îmi iau mâna pe rând și mă sărută deasupra mănușii. 

— În sfârșit, zice Rhouben când îmi lasă mâna. Muream 
de nerăbdare să întâlnesc singura persoană de la curte care 
se îmbracă mai bine decât mine. 

— Aș protesta, spun eu, dar aș face-o doar din politeţe. 

Râde: 

— Mai ești și sinceră, colac peste pupăză. Ești o comoară 
rară. 

— Ușurel, îi atrage atenția Petros. Eşti logodit, Rhouben. 
Jos labele! 

— Felicitări, îi spun primului gentilom. Cine este doamna 
norocoasă? 

Rhouben se strâmbă. 

— Melita Xenakis. 

— Încă nu am întâlnit-o. Este aici? 

Petros aruncă o privire peste umăr: 

— Da, este cea care se uită cu dezgust la haina lui Rhouben. 

O găsesc imediat pe Melita. Bucle blonde perfecte dea- 
supra umerilor și un brocart albastru. Abia acum observ că 
toate doamnele poartă albastru, culoarea aleasă ieri de mine. 
Zâmbesc satisfăcută. De parcă ar fi simțit că o fixez, Melita 

îmi înfruntă privirea. Trăsăturile i se schimonosesc numai- 
decât, ca şi cum aș fi comis un fel de crimă doar pentru că 
m-am uitat la ea. Sau pentru că am vorbit cu logodnicul ei. 

— În acest caz, condoleanțele mele, rectific eu. Este foarte 
posesivă, nu-i așa? 

Petros îi dă o palmă pe spate prietenului său și râde: 

— O, nici nu-ți poți imagina. Este ca o lipitoare, se agaţă de 
brațul lui Rhouben oriunde merge. Și, ah, îți va plăcea asta! 
Tatăl lui nici măcar nu i-a spus despre logodnă până când nu 
a fost deja stabilită. 

„Rhouben mormăie când își aduce aminte. 

Mă abţin cu greu să râd. 

— Dar tu, Petros? Curtezi pe cineva? 

— Nu și acum, spune el cu tristețe. Pusesem ochii pe 
Estevan Banis, dar a dansat de trei ori la rând cu lordul Osias, 
la balul regelui. 

— Bărbaţii pot fi atât de nestatornici, comentez eu. 

— Într-adevăr. 

— Şi tu, Leandros? întreb, dorind să-l includ și pe el în 
conversație. 

— Sunt liber ca pasărea cerului, așa că nu trebuie să-ți faci 
griji. 

Îmi arată un rânjet diavolesc. 

— Din păcate, acum sunt promisă, spun. Regele mi-a cerut 
permisiunea chiar noaptea trecută să mă curteze! 

Rhouben și Petros mă felicită, însă Leandros pare destul 
de afectat. Pe măsură ce conversaţia continuă, îmi las ochii 
să-i analizeze pe noii nobili care intră în marea sală. Îi întâm- 
pin cu zâmbete strălucitoare, ceea ce este mai mult decât 
suficient pentru a-i convinge să se alăture discuţiei. Grupul 
nostru de patru crește rapid la zece. Toţi bărbaţii tineri sunt 
nerăbdători să-mi pună întrebări: la ce evenimente voi parti- 


66 TRICIA LEVENSELLER 


cipa? Este deja plin carnețelul meu de dans pentru următorul 
bal? De ce nu am onorat curtea cu prezența mea până acum? 

Nu am mai menționat că regele mă curtează de când le-am 
spus lui Leandros și prietenilor săi. Noii admiratori nu tre- 
buie să știe, mai ales că am nevoie de ei pentru acest mic spec- 
tacol pe care îl pun în scenă pentru rege. 

Un vestitor anunţă ceva, dar nu se aude din cauza sporovă- 
ielii noastre din colț. Urmăresc cu coada ochiului cum Regele 
Umbrelor pășește în marea sală. Am așteptat acest moment. 
Când îl văd, cei așezați la masă se ridică în semn de respect. 

Însă Kallias nu ia loc, cel puţin nu imediat. Îi face pe cei de 
la masă să rămână în picioare în timp ce scrutează camera. 
Deși nu mă uit direct la el, pot simţi când privirea i se oprește 
asupra mea. E ca și când o săgeată de căldură țâșnește prin 
aer. 

La următorul lucru spus de Petros, râd puţin mai tare 
decât este nevoie. 

Vezi? vreau să strig. Majoritatea bărbaţilor mă consideră 

frumoasă. Majoritatea bărbaţilor mă consideră irezistibilă. 

— Lady Stathos. 

Nu strigă, dar cuvintele răsună prin sală ca și cum ar fi 
făcut asta. Bărbaţii din jurul meu amuțesc pe loc și se întorc 
să se încline în fața suveranului lor. 

— Da, regele meu? întreb. 

— Ai spus deja tuturor vestea noastră? 

— Nu, sire. 

Regele Umbrelor întinde un braț în direcţia mea și se adre- 
sează curtenilor din încăpere: 

— O curtez pe lady Stathos. 

Privirea îi zboară mai ales spre următoarea masă, unde 
sunt așezați consilierii săi. 

Bărbaţii din jurul meu se dau doi pași îndărăt, de parcă ar 
fi fost prinși făcând ceva scandalos. Toţi, mai puțin Leandros, 

Petros și Rhouben, cărora nu pare să le pese deloc că regele 
tocmai m-a revendicat public ca fiind a sa. 

Au fost prietenii lui. I-a îndepărtat. De ce ar trebui să le 
pese dacă îl irită? 

Lordul Ikaros Vasco, șeful consiliului, se ridică și își înalță 
paharul devin. 

— În cinstea unei curtări fericite! 

Curtenii din sală își ridică pe rând paharele și repetă cuvin- 
tele. Vasco mă urmărește cum beau din pocal. 

Sunt cu ochii pe tine, pare să spună. 

Răspunsul meu este un zâmbet sincer și înclin capul către 
camera însuflețită de felicitări. 

Apoi întorc din nou ochii spre rege. Nu-mi dau seama după 
faţa lui dacă a stârnit vreo reacție înăuntrul său faptul că m-a 
văzut înconjurată de bărbați, dar poate că declaraţia lui este o 
reacție suficientă. M-a revendicat verbal. Sau o fi fost numai 
ca să demonstreze ceva consiliului? Până la urmă, pe ei tre- 
buie să-i convingă de curtarea noastră. 

Acesta este momentul în care îmi dau seama că regele 
poartă o vestă violet. Cumva, am reușit să ne asortăm din nou 
vestimentația. E ca și cum am încerca să arătăm ca un front 
unit. 

Ca și cum aș fi fost întotdeauna menită să-i fiu regină. 

Kallias ridică un deget și face semn către locul din dreapta 
sa. Un servitor sare de la locul lui de la perete și se repede să 
tragă scaunul. Cu grijă. Cu atât de multă grijă fiind în apropi- 
erea regelui, păstrând distanța adecvată. 

Atunci observ două locuri goale în stânga şi în dreapta 
regelui. Nimeni nu are voie să stea atât de aproape de el. 

Cu excepția mea. 

Îmi este indicat locul din dreapta sa, iar tăcerea umple 
sala pe măsură ce, unul după altul, nobilii conștientizează că 

scaunul - care va fi plasat în imediata vecinătate a regelui — 
este tras de la masă cu un scop. 

După ce îmi verific mănușile, asigurându-mă că sunt bine 
întinse, mă scuz și mă retrag din cercul meu de admiratori, 
apoi parcurg distanța până la Kallias. 

Odată ce îmi ocup locul, îmi pun mâinile în poală, având 
grijă să nu lovesc nimic sau să ating o anumită persoană. 
Stăm mult mai aproape decât permite legea celor cinci pași, 
dar, dacă Kallias aprobă acest lucru, nu vreau să mă plâng. 
În plus, fiind la o distanță atât de mică, simt cel mai îmbietor 
parfum de lavandă, mosc și mentă. Regele Umbrelor miroase 
încântător. 

Kallias duce la buze o lingură cu ceva care arată ca o supă 
de legume. 

— Văd că îţi faci prieteni. Este recunoașterea așa cum spe- 
rai să fie? 

— Este prea devreme să mă pronunt. 

Un servitor îmi pune un șervet în poală, după care își reia 
poziția de la perete. 

— Arăţi minunat azi, spune regele, coborând vocea. 

Luând în considerare că suntem separați de restul curteni- 
lor de la masă, mă îndoiesc că putem fi auziţi. 

— Încerci să te revanșezi pentru cuvintele rostite aseară, 
zic la fel de rezervată, abordând pentru prima oară un ton mai 
informal. 

— Pur și simplu spun adevărul. 

Ei bine, este un început. 

De-a lungul mesei, nenumărate perechi de ochi pretind 
că nu mă urmăresc. Bărbaţii se întreabă ce am făcut pentru 
ca regele să mă revendice. Femeile îmi studiază fiecare miș- 
care, întrebându-se cum ar putea să-l determine pe rege să le 
revendice pe ele. 

Pentru o fracțiune de secundă, ochii mi se opresc asupra 
lui Myron, care își fereşte privirea de îndată ce își dă seama că 
a fost prins holbându-se. 

Bun, a înteles mesajul. 

Nu-mi vine să cred cât de bine și-a îndeplinit regele promi- 
siunea. Acele scrisori din camera mea sunt o urmare a faptu- 
lui că a dansat cu mine, că mi-a vorbit în livezi, unde am putut 
fi văzuți. Cât despre anunţul de astăzi, nici nu-mi pot imagina 
ce oportunități mi-a oferit. 

— Crezi că toate femeile vor purta violet mâine? întreb, 
apoi îmi îndrept atenţia asupra mâncării. 

— Bănuiesc că vor încerca să-ți mituiască toate cameris- 
tele ca să le spună ce culoare alegi în fiecare dimineaţă. 

La o astfel de presupunere, ochii mi se îngustează. 

— Tu așa ai procedat? 

Mă uit cu subînțeles la ținuta lui, care se potrivește cu a 
mea. 

— Sau doar ai tras cu ochiul prin peretele dormitorului 
meu, ca să arunci singur o privire? 

Afişează cel mai mare rânjet de până acum, care îl lasă 
dinţii la vedere. 

— Crede-mă că au trecut ani buni de când am tras cu ochiul 
la doamne în timp ce se îmbracă. Nu mai am 12 ani. 

Gust din mâncare. Este la fel de delicioasă precum cea de 
la cina de aseară. 

— Ai fost prins? 

— O, da! Când m-a văzut lady Kalfas, m-a pârât mamei, iar 
ea m-a mustrat atât de tare, încât nici măcar n-am mai fost 
tentat să încerc vreodată asta. 

— Ce cuvinte te-ar fi putut convinge să nu mai încerci din 
nou? 

— Mi-a spus că, dacă voi continua să trag cu ochiul, nu voi 
ajunge cu doamnele mai departe de acel punct. Și a spus că 

nimeni nu mă va respecta vreodată, dacă nu le ofer și eu res- 
pect celorlalți. 

Zâmbesc în castronul meu. 

— Şi a avut efect asupra ta gândul că nu vei fi niciodată 
respectat sau cel că nu vei ajunge să faci mai mult decât să 
tragi cu ochiul? 

— Ambele, recunoaște el. La care se adaugă ideea de a mai 
fi nevoit să discut vreodată astfel de lucruri cu mama. 

Râd delicat, dar o parte din mine nu se poate abține să se 
întrebe dacă a reușit vreodată să facă mai mult decât să tragă 
cu ochiul. Atât timp cât legea le interzice tuturor să-l atingă, 
relațiile intime ar fi ceva imposibil, nu-i așa? 

După o pauză în conversaţie, îi spun: 

— Membrii consiliului tău ne urmăresc cu atenţie. 

Este adevărat, dar sunt mai subtili decât curtenii care stau 
la masa noastră. 

— Sunt supăraţi că le-am interzis să stea cu mine în tim- 
pul meselor. Ar trebui să vorbesc despre politică toată ziua, 
iar eu refuz să las un astfel de subiect să-mi strice prânzul. 

— Sunt și doamne în consiliul tău? 

Fac să sune ca o întrebare. Am bănuit că fac parte din 
consiliu, dar acum îmi dau seama că ar putea să fie soțiile 
bărbaților. Trăim într-o epocă modernă, iar doamnele au 
mai multe drepturi și libertăți ca niciodată. Totuși monarhia 
tinde să se adapteze mai lent decât restul lumii. 

— Da, lady Desma Terzi este trezorierul regal. Nu am 
întâlnit pe nimeni mai priceput cu numerele. Apoi mai este 
lady Tasoula Mangas, legătura mea cu oamenii de rând de 
aici, din oraș. Ea ține sub observație negustorii și economia, 
informându-mă de orice lucru demn de menționat. 

— Și ceilalți doi gentilomi? Am avut deja plăcerea să-l 
întâlnesc pe Vasco. 

Dacă voi conduce regatul într-o zi, va trebui să știu numele 
tuturor celor din consiliu. 

— Lordul Vasco poate fi protector. A fost unul dintre priete- 
nii vechi ai tatălui meu. Este omul cu cele mai multe legături 
din regat. Dacă există o problemă pe care trebuie să o rezolv, 
este primul care vine cu o soluție. Apoi este generalul Kaiser, 
răspunzător pentru bărbații staționaţi aici, în oraș. Şi, nu în 
ultimul rând, Ampelios. El... se ocupă de anumite lucruri și 
este foarte eficient. 

— Asasin? ghicesc imediat. 

Kallias ia o gură de băutură. 

— Printre alte lucruri. 

Îl urmărim amândoi pe Ampelios cum duce un cuțit foarte 
ascuțit la carnea din fața lui și o taie în bucăţi uniforme pe 
care le înțeapă apoi cu vârful cutitului ca să le bage în gură. 

— Acestea sunt cele cinci persoane pentru care vei inter- 
preta un rol, adaugă Kallias. 

— Mi s-a spus că aș fi fost o actriță excepțională dacă nu aș 
fi fost de viță nobilă. 

— Nu mă îndoiesc de asta. 

Kallias îi cercetează pe curtenii așezați la masa noastră. 

— I-am pus la propria masă pe cei mai apropiați de vârsta 
mea. Nu că ar conta prea mult, având în vedere distanța pe 
care trebuie să o mențin față de ei. 

Vreau să-l întreb de ce trebuie să mențină o distanță atât 
de mare. De ce legea îi împiedică pe ceilalți să-l atingă? Are 
vreo legătură cu umbrele lui? Dar, deocamdată, nu-l cunosc 
pe rege suficient de bine pentru a pune astfel de întrebări. 

Capitolul 7 


upă prânz, arunc o privire pe calendarul cu eveni- 

mente pe care mi l-am făcut, ca să văd când este 

următorul. O trupă de artiști sosește vineri la moșia 
vicontelui de Christakos, astfel că mai mulți oaspeți de 
seamă au fost invitați să urmărească o interpretare a piesei 
Îndrăgostiţii, în care două persoane găsesc dragostea în ciuda 
tuturor obstacolelor care le despart. 

Chiar dacă și Kallias a primit cu siguranță o invitatie, 
cel mai bine ar fi să-l anunț că mă duc și eu, ca să mergem 
împreună. 

Iau o bucată de pergament dintr-un teanc de pe birou și 
aleg un stilou. Știind că scrisoarea va fi citită doar de el, încep 
astfel: 


Dragă Kalias, 

Am primit invitatia de a participa la o piesă de teatru care va avea 
bc la reședința vicontelui și a vicontesei de Christakos. Se presu- 
pune că spectacolul este povestea a doi îndrăgostiţi care se reunesc 
în ciuda șanselor potrivnice. Nu ar adăuga credibilitate vicleșugului 
vostru dacă am fi văzuţi împreună la o astfel de piesă? Sper că 
mă vei însoți. 


Prietena ta, 
Alessandra 

Nu trece nici măcar o oră înainte ca un servitor să revină 
cu un răspuns. 


Draga mea Plesmandna, 
SE erulhumese perne imitate, dar mă Uem că tubu 


A apă o noš problemă, una can mă 


voi enta Torp 1ă a de masă. 

Dan bucurãte de piesă [žně mine. Sunt sign că va 
fi minunată, Cel puțin pot lucra qliind că mu U vei 
piis. 


Prietenul Ižu, 
Kallias 
Iau o altă bucată de pergament. 
Kakas, 
Ce problemă? Te pot ajuta cumva? 
Prietena ta, 
Alessandra 
Alesandras, 
Vegtile se vor năapândi mai devreme sau mai Tirin - u 
pane că un bandit pexiculos cubutină biber prin regat. k 


vnðă brusc un unples de bani biehizi, prin coma nu 
petem dacă să tragem concluzia că bandi z de la 
nobilimi pestu a le da oamenilor de rând. Ve ma 


pot permite ca supugilor mei ağ le fie [pică să călžto- 
mască. Încluie să opresc imediat ara. 

Cine naiba ar fura și nu ar păstra bogățiile pentru sine? E 
o afacere proastă. Cineva atât de prost cu siguranță va fi prins 
în curând. 

Cu toate astea, ar trebui să fiu și eu implicată. Nobilii care 
au fost jefuiți îmi vor plăti mie taxe în viitor. Dacă Kallias nu 
rezolvă această problemă, va deveni a mea. 

Dar cum poți prinde un hoț care nu-și păstrează comorile? 
Acest amănunt face mult mai dificilă depistarea lui. Va trebui 
să mă gândesc la asta. Este o situaţie care trebuie tratată cu 
atenție. 


Pr e E a: 


LA SCURT TIMP DUPĂ ACEEA, sosește o altă scrisoare, tot 
din partea lui Kallias. Mă invită să iau cina cu el. Accept, 
desigur. 

Dar decid să-l fac să aștepte. Nu vreau să mă creadă prea 
nerăbdătoare. 

După cincisprezece minute, mă alătur servitorului care 
așteaptă în fața camerelor mele. Mă însoțește din nou la 
bibliotecă. 

După ce intru, un ghemotoc mare de blană țâșnește spre 
mine. Demodocus se oprește la doar câțiva centimetri dis- 
tanță. După ce se convinge că are parte de atenția mea deplină, 
se aruncă pe podea, cu burta în sus. 

— Mă bucur atât de mult că ești fericit să mă vezi, îi spun 
în timp ce ridic un picior ca să pot să-l mângâi. 

— L-ai făcut să aștepte, zice Kallias, care s-a ridicat în 
picioare când am intrat. Să-l mângâi pe burtă este prețul pe 
care trebuie să-l plătești. 

— Iartă-mă, Demodocus, îi spun eu, dezmierdându-l și 
mai apăsat. 

Câinele își dă ochii peste cap de plăcere. 

— Lucram la ceva și nu voiam să las treaba neterminată. 
Suntem chit acum? 

Îndrăznesc să-mi iau piciorul de pe el, iar Demodocus se 
rostogolește și aleargă spre picioarele lui Kallias, prăbușin- 
du-se în fața lui cu răsuflarea întretăiată. 

Regele Umbrelor așteaptă să mă așez, apoi își ia argintăria 
și începe să mănânce. 

Cina noastră a fost deja servită. În seara asta avem pulpe 
depui cuun sos brun, legume presărate cu sare, baghete unse 
cu unt și cu miere și, dacă nu mă înșel, ecleruri de ciocolată la 
desert. 

— Mi-am luat libertatea de a-ţi alege eu primul fel, spune 
el, arătând spre eclerul din fața mea. Totuși îți sugerez să te 
grăbești înainte ca restul mâncării să se răcească. 

Nu dă niciun semn că ar fi iritat de întârzierea mea. Poate 
că imaginaţia îmi joacă feste și doar mi se pare că umbrele se 
mișcă mai repede în jurul lui. 

Bag degetul în frișca de deasupra eclerului și mi-l duc la 
buze. Renunţ la furculiţă, apucprăjitura delicată într-o mână 
și iau o îmbucătură. Ciocolata îmi umple gura. Mă gândesc 
să-l felicit pe Kallias pentru bucătarul său, dar mă opresc 
brusc, nedumerită de expresia întipărită pe chipul lui. 

— S-a întâmplat ceva? întreb, știind foarte bine că a fost 
distras de felul senzual în care am gustat desertul. 

Își drege glasul și ignoră întrebarea. 

— La ce lucrai? 

— La primul articol vestimentar dintr-o ţinută nouă, îi 
răspund, gândindu-mă la sesiunea de cusut de ieri. 

— Sper că va fi o altă ținută scandaloasă. 

Rânjesc: 

— Nu prea văd cum de ținutele mele sunt considerate 
scandaloase. Am toată pielea acoperită. 

Mai mult sau mai puțin. 

— Nicio gleznă sau încheietură la vedere, continuu eu. 

Kallias mestecă încet o bucată de pui, și-n timpul ăsta 
ochii îi coboară pe încheietura mea. 

— Am observat. Este din cauza mea? Sau pur și simplu îţi 
place să-ți acoperi mâinile? 

Mă uit la mâinile lui, de asemenea înmănușate. 

— Cu siguranță nu mă deranjează mănușile. Sunt un 
accesoriu interesant pentru orice ţinută. Dar, din moment ce 
legea ne interzice să ne atingem, mi s-a părut înțelept să con- 
tinui să le port, mai ales că vom petrece destul de mult timp 
împreună. 

— Cât de grijuliu din partea ta. Un act de autoconservare. 

Are o expresie indescifrabilă. Nu-mi dau seama dacă 
mă tachinează sau dacă vorbele lui ascund un mesaj cu 
subînțeles. 

— M-ai ucide? întreb din curiozitate. Dacă ar fi să te ating? 

Ține ochii ațintiți asupra mea în timp ce iao gură din pocal: 

— De ce ar trebui să mă atingi vreodată? 

— Nu este neobișnuit ca prietenii să se atingă. Strângeri 
de mână. Îmbrățișări. Îmbrânceli jucăușe când cineva spune 
ceva enervant. Sigur ai mai avut prieteni până acum, nu? 
Leandros a spus că voi doi aţi fost apropiați. 

Nu-mi răspunde și întoarce privirea spre mâncare. Dar nu 
mă las descurajată atât de ușor. 

— Cu siguranță nu a fost nevoie să-ți îndepărtezi priete- 

nii după ce ai devenit rege. Doar nu îi suspectezi că ţi-au ucis 
părinţii, nu-i așa? 

— Nu voi avea încredere în nimeni până când nu va fi 
descoperit ucigașul părinților mei. 

— Dar ce ar putea câștiga dintr-un complot atât de oribil? 
întreb. 

Ridică din umeri: 

— Poate au crezut că mă ajută făcându-mă rege. 

— Dacă ar fi cu adevărat prietenii tăi, ar ști că nu ţi-ai dorit 
niciodată să-ți vezi părinții răniți. 

Kallias înghite mâncarea din gură și se oprește, de parcă 
ar pune în balanță dacă e bine să-mi împărtășească ceva. 

— Nu este singurul motiv pentru care i-am ținut la 
distanță. 

— Ce vrei să spui? 

Ochii noștri se întâlnesc. 

— Una este să-l găsesc pe ucigașul regelui și al reginei. Și 
este cu totul altceva să am un asasin pe urmele mele, în timp 
ce încerc să-l descopăr pe ucigașul părinților mei. 

— Cineva încearcă să te omoare? întreb surprinsă. De unde 
știi? 

Își termină puiul și ia un castravete murat. 

— Au eșuat deja o dată. Luna trecută, mănușile mi-au fost 
impregnate cu o otravă care acționează în contact cu pielea. 
Când le-am pus, am simţit că îmi iau foc mâinile. Se pare 
că toxina s-ar fi răspândit în corp, ajungând la inimă în mai 
puţin de un minut. 

Îi privesc mâinile ascunse acum de mănuși: 

— Te simți bine? Cum ai supraviețuit? 

— Nu sunt ușor de ucis. Umbrele m-au salvat. 

Mă întreb dacă nu cumva un alt motiv pentru care poartă 
mănuși este acela de a acoperi urmele lăsate de arsuri. Oricare 
ar fi fost otrava, sună înfiorător de neplăcut. 

— Şi crezi că prietenii tăi ar fi putut avea ceva de-a face cu 
asta? întreb eu. 

— Prietenii mei. Consiliul. Oricine din nobilime. Un servi- 
tor din palat. Ar putea fi oricine. Nu pot risca. 

Mă gândesc la Leandros, Petros și Rhouben. Sincer, mă 
îndoiesc că oricare dintre ei ar fi capabil de crimă, mai ales 
judecând după felul în care-și privesc prietenul de odinioară 
de fiecare dată când intră într-o sală. Le este dor de el Și, ori- 
cum, ce ar avea de câștigat? Într-adevăr, unchiul lui Leandros 
este în consiliu. Dacă nu mai există rege, Ikaros Vasco rămâne 
la putere o perioadă îndelungată. Dar o astfel de conjunc- 
tură nu-l avantajează cu nimic pe Leandros. Nu poate obține 
coroana. Ar primi-o mai întâi o rudă îndepărtată a regelui. 

Nici Petros nu-mi pare genul însetat de putere. Știu puține 
despre familia lui, dar nu poate avea nicio pretenţie la tron. 
Rhouben, din câte îmi dau seama, nu vrea decât să scape de 
logodnica lui. 

Dar îmi păstrez gândurile pentru mine. Dacă regele a 
decis deja să nu aibă încredere în nimeni, nu prea am cum 
să-l conving de contrariu. În plus, dacă aș face asta, eu aș fi 
cea suspectă. 

— Ai vreo idee cine este responsabil? Ceva mai specific 
decât că este o persoană aflată în prezent la palat? 

Kallias mă privește cu suspiciune peste marginea 
pocalului. 

— Eşti biletul meu către recunoaștere. Mai ţii minte? Fără 
tine nu am nimic. Fără petreceri sau respect. 

Până când voi putea câștiga cel din urmă avantaj pe cont 
propriu, desigur. 

— Nimeni nu are voie să te ucidă sub supravegherea mea. 
Vreau să ajut. 

Dă din cap, parcă mulțumit de răspunsul meu: 

— Cred că un membru din consiliu a fost implicat. Pentru 

simplul fapt că nu mai este nimeni în familia mea, pe linie 
directă, care să moștenească mai departe coroana dacă mor. 
Consiliul mi-ar conduce regatul la nesfârșit, până când ar 
putea fi ales un nou suveran. Am multi veri de gradul trei. Ar 
trebui să se lupte pentru coroană. Și trebuie să fi fost un nobil 
sau un membru al gărzii 

— De unde știi asta? 

— Pentru că palatul a fost închis în noaptea morții regelui 
și a reginei. A existat un grup de țărani insurgenți care au fost 
lăsaţi să intre în palat, provocând haos și ravagii. Și nimeni, 
cu excepția nobilimii, nu ar fi fost lăsat în camera de sigu- 
ranță cu părinții mei. Când ușa a fost deschisă, le-au găsit 
cadavrele. 

— Tu unde erai? întreb. 

— În aripa opusă a palatului. Tocmai jucasem un meci 
amical cu fiii altor nobili. Când s-a descoperit că trăgătorii se 
aflau în palat, am fost duși într-o altă cameră de siguranță. 

— Dar nu trăgătorii au fost cei care au ajuns la rege și 
regină? 

— Nu. Toţi intrușii au fost prinși înainte să ajungă la apar- 
tamentele regale. A fost o diversiune. Cineva i-a lăsat să intre 
pentru a prinde ocazia să-mi ucidă tatăl și mama. 

Tăcerea se strecoară în bibliotecă. Nici Kallias, nici eu nu 
ne mai atingem de mâncare. 

— Un subiect atât de deprimant, spune într-un final 
Kallias. Nu vreau să te împovărez cu problemele mele. 
Apreciez că vrei să ajuţi, dar nu trebuie să-ți faci griji în pri- 
vinta asta. 

— Dacă voi fi prietena ta, cu siguranță vei dori să-ți împăr- 
tășești problemele? 

Nu răspunde, de parcă simpla aducere în discuţie a pro- 
blemelor sale i-ar fi constrâns mintea să se gândească doar 
la ele. 

L-am pierdut, așa că spun pe un ton vesel: 

— Consiliul pare convins de vicleșugul nostru. 

Într-o fracțiune de secundă, umbrele se luminează și se 
transformă într-o simplă ceață, încetinindu-și mișcările. 

— Da. Nu se puteau opri din a mă felicita în timpul 
întrunirilor de azi. 

— Atunci, să înțeleg că mă aprobă? A renunțat lordul 
Ikaros la suspiciunile pe care le are față de mine? 

— În acest moment, sunt sigur că ar aproba orice are uter. 
Nu au suflat niciun cuvânt despre excentricităţile tale. 

— Ce excentricități? 

— Hainele tale, spune el zâmbind. 

— Asta nu e prea cinstit, mai ales venind din partea unui 
bărbat înveșmântat în umbre. 

— Sub umbrele mele este o ţinută perfect normală. 

— Nu că ar observa cineva. leși în evidență ca o scânteie 
într-o cameră întunecată, doar prin puterile tale. Dar cineva 
ca mine? Eu trebuie să încerc să ies în evidență. 

— Nu și acum, spune el. Eşti curtată de rege. Faptul în sine 
te face să fii cea mai populară fată din lume. 

Capitolul 8 


ă trezesc în dimineața următoare cu un teanc nou 

de scrisori. În cea mai mare parte, sunt invitaţii 

suplimentare la prânzuri, baluri și banchete. Dar 
una singură iese în evidenţă. Este de la tatăl meu. 


Dragă Alessandra, 

Tocmai am aflat că regele a anunțat public că te curtează. 
Primește felicitările mele. Sunt mândru de tine. Cu toate acestea, 
recunosc că sunt dezamăgit că a trebuit să aud detalile de la 
lordul Eliades, vu de la propria fiică. (Săracul pare îndrăgostit 
nebunește de tine. Vestea l-a mâhnit foarte tare. În cazul în 
care vu vei avea sorți de izbândă cu regele, se pare că avem deja 
un excelent plan de rezervă. Până la urmă, Orrin este foarte 


bogat.) 


Fac o pauză pentru a înlătura gândul de a fi nevoită să 
mă căsătoresc cu Eliades. Este destul de chipeș, dar nu aș 
rezista nici măcar două minute singură cu acel bărbat. Și asta 
pentru că este de părere că salvarea pisicilor și evenimentele 
caritabile sunt cele mai interesante subiecte de conversație. 
Continui să citesc. 


Și sora ta a fost foarte bucuroasă să audă că ești curtată. Ea... 


Sar peste acel paragraf. 

Finalmente, ar trebui să știi că un ofiţer a trecut pe la moșie, 
însoțit de Faustus Galawus, baronul de Drivas. Î mai ştii pe lordul 
Drivas, nu-i așa? Cred că te-ai împrietenit cu fiul său, Hektor. Ñi 
aminteşti că bietul băiat a dispărut acum trei ani? Ẹi bine, lordul 
Drivas este convins acum că fiul său este mort, iar el și ofiţerul 
Halas conduc o anchetă. Mi-au pus destul de multe întrebări 
despre relaţia ta cu Hektor. Cred că speră că ai putea avea vreo 
idee despre locul în care ar fi putut să se ducă după ce a fugit. 

Le-am spus că l-ai văzut pe Hektor doar de câteva ori, când 
a venit la moșie cu tatăl său, dar vu aș fi surprins dacă ar dori să 
te interogheze personal. Orice le-ai putea împărtăși despre ultima 
oară când l-ai văzut pe Hektor va fi, probabil, de mare ajutor. 

Și, pe toți diavolii, te rog spune-mi că vu a fost unul dintre 
tovarășii tăi de pat. Nu ar da deloc bine dacă ar ieși la iveală 
acest lucru în timpul anchetei. Nu când faci astfel de progrese cu 
regele! 

Ai grijă, draga mea, și fă tot ce poți pentru a accelera acea 
curtare. Hmm? 


Cu sinceritate, 
Tatăl tău iubitor 


Până ajung la semnătură, degetele mi se strâng cu putere 
în jurul scrisorii. De ce naiba s-ar desfășura dintr-odată o 
anchetă? Este imposibil să fi găsit cadavrul lui Hektor, nu-i 
așa? 

Nu, mă asigur. Nu, nu ar fiputut să... 


e e mate e ai 


A FOST DIFICIL SĂ SCOT TRUPUL lui Hektor din cameră 
după ce l-am ucis. Am avut mare noroc că m-a insultat în 
patul meu, unde și-a dat ultima suflare. Astfel am reușit 
să-l rostogolesc cu ușurință într-un cufăr gol. Apoi, înainte 
să-l închid, folosindu-mă de cel mai mare lacăt pe care l-am 

putut găsi, am aruncat cheia înăuntru, alături de cadavrul lui 
Hektor. 

Nimeni nu avea cum să deschidă acel cufăr fără un topor. 

Apoi mi-a mai rămas să mă ocup de mizeria din cameră. 

Am ars cearșafurile în șemineu și i-am spus cameristei 
că am murdărit salteaua din cauza sângerării lunare. Am 
fost surprinsă că a crezut minciuna. Nu mai sângerasem de 
câteva luni din cauza tincturii care mă împiedica să rămân 
gravidă. 

Ştiam că nu va trece mult înainte ca Hektor să înceapă 
să miroasă urât, așa că a doua zi am chemat câțiva servitori 
să-mi ducă numaidecât cufărul în trăsură. Le-am spus că 
urma să mă întâlnesc cu mai mulți prieteni pentru un picnic 
și am mânat chiar eu caii. 

Odată ce am găsit locul perfect, în adâncul Pădurii Undatia, 
am așteptat să se lase întunericul. De când îl cunoscusem 
pe Hektor, devenise ceva obișnuit din partea mea să lipsesc 
peste noapte. În plus, nici personalul, nici tatăl meu nu şi-ar 
fi bătut capul cuun astfel de amănunt, deși știam că aveam să 
fiu mustrată mai târziu. 

Săpatul gropii a fost cel mai nedemn lucru pe care l-am 
făcut vreodată. A durat aproape toată noaptea, cu multe pauze 
pentru a-mi odihni mușchii răpuși de durere. Însă mi-am dat 
seama de greșeală abia când mi-am spus că groapa este sufi- 
cient de adâncă. 

Era prea adâncă și nu puteam ieși. 

Am țipat cuprinsă de panică, prizonieră în acea groapă 
fără nimic altceva decât o lopată. M-am gândit să-mi sap 
niște scări, dar m-am întrebat dacă puterea nu avea să mă 
părăsească complet înainte să duc treaba până la capăt. 

A început să plouă. 

În cele din urmă, mintea mi s-a limpezit îndeajuns pentru 
a-mi scoate cizmele din picioare. Am înfipt tocurile în pământ 

și le-am folosit ca să mă târăsc afară din groapă. Toţi mușchii 
mi se contractaseră, rochia era umedă de la noroi, iar nările, 
pline de praf și murdărie. 

Dar nu aveam de gând să mor în mormântul pe care-l 
săpasem. 

Când am împins în sfârșit cufărul peste marginea trăsu- 
rii, capacul s-a deschis puțin și Hektor s-a uitat fix la mine 
exact când am început să-i acopăr fața cu noroi. 

Am fost atentă. Ploaia a spălat urmele lăsate de copitele 
cailor. Şi-n dimineața următoare, când m-am întors, nu mi-a 
mai rămas decât să-mi distrug rochia și să ajung în camera 
mea fără să fiu văzută. 

M-am ocupat de Hektor așa cum m-am ocupat de 
orice altceva din viața mea: singură și cu foarte multă 
meticulozitate. 

Nu ar fi avut cum să-l găsească. Chiar dacă ar fi călătorit 
cineva prin Pădurea Undatia, nu ar fi avut de unde să știe că 
stă pe un mormânt. 

În acest caz, probabil că lordul Drivas crede că Hektor lip- 
sește pur și simplu de prea mult timp pentru a fi plecat în 
vacanţă și cumva a descoperit în el dorința de a-și găsi fiul. 
Nu că ar trebui să-i pese atât de mult, din moment ce Hektor 
este al patrulea la titlul de moștenitor al său. 

Ceva s-a schimbat, dar nu voi permite ca acest lucru să mă 
afecteze. A pune întrebări nu ar face decât să atragă și mai 
multă atenție asupra mea. Îmi voi pregăti cu atenţie răspun- 
surile pentru momentul în care lordul Drivas și ofițerul vor 
veni să-mi pună întrebări. Altminteri, voi continua ca până 
acum. 

CÂTEVA ZILE MAI TÂRZIU, privesc fix tavanul din camera 
de zi a reginei, o imagine în oglindă a cerului nopții. Odată ce 
voi obține coroana, cred că voi emite un ordin să fie renovat. 
Pot vedea stelele afară în orice noapte doresc. Mi-aș dori să fie 
pictate lucrurile pe care nu le pot vedea cu ușurință. Poateun 
peisaj din fiecare dintre cele cinci regate cucerite de Naxos. În 
curând vor fi regatele mele. 

— Gata, spune Hestia. M-am descurcat bine? 

Mă uit în jos la opera ei. 

— Nu. Cusăturile ar trebui să fie uniforme și mai strânse. 
Asta se va destrăma de îndată ce vei încerca să o îmbraci. 

Oftează: 

— Înţeleg. Mai strânse și mai uniforme. Pot face asta. Dar 
cum remediez ceea ce am făcut deja? 

Înșfac acul de la ea și trag până când firul alunecă din ochi, 
apoi pun vârful acului sub ultima cusătură și îl folosesc pen- 
tru a elibera firul. 

— Repetă, spun, dându-i acul înapoi. 

Hestia se așază din nou pe scaun și se concentrează. Este 
îmbrăcată cu o rochie într-o nuanță minunată de turcoaz, 
culoarea purtată de mine ieri. Mă întreb dacă îi influențează 
cumva reputația de la curte faptul că mă imită din toate punc- 
tele de vedere. 

Rhoda, pe de altă parte, este îmbrăcată într-o rochie gal- 
ben-deschis care îi evidențiază ademenitor toate curbele, 
suficient cât să obțină reacțiile dorite. Mi-a ascultat cu desă- 
vârșire sfatul de a ignora perioada de doliu. 

Rhoda stă de cealaltă parte a Hestiei și îi cere lui Galen 
părerea în legătură cu firul pe care ar trebui să-l folosească 
pentru floarea pe care o coase. El îi întinde mai multe culori și 
discută împreună despre avantajele fiecăreia. Încă sunt deru- 
tată de faptul că interacționează atât de mult cu valetul ei, dar 

o îndrăgesc îndeajuns cât să nu aduc acest subiect în discuție. 
Pot fi drăguță cu Galen, dacă asta vrea Rhoda. 

Dar nu mă pot abține să mă întreb dacă ea observă felul în 
care o privește Galen. Pare mult prea distras de schimbarea ei 
bruscă de vestimentaţie. Sau poate doar de ea. 

Ușa se deschide din senin, iar un servitor care poartă cio- 
rapi și perucă intră în camera de zi, ținând o cutie în mâini. 

— Cum îţi permiţi? răbufnește Rhoda, ridicându-se de pe 
scaun. Bărbaţii nu au voie în această sală. 

Se pare că Galen nu se pune la socoteală. 

— Iertați-mă, doamnelor, dar regele m-a trimis. Am ceva 
pentru lady Stathos. 

— Aici, spun eu, cu fața luminată. 

— Domnișoară, spune servitorul, făcând o plecăciune în 
faţa mea și întinzându-mi cutia neagră. 

O iau, iar hârtia de ambalat se încrețește sub degetele 
mele. O panglică roșie ca sângele înfășoară cutia și este 
prinsă într-o fundă deasupra. Pachetul este destul de ușor, iar 
aerul este înmiresmat de cel mai delicat parfum de lavandă și 
mentă. 

Kallias l-a împachetat personal. 

— Oh, haide, Alessandra! spune Hestia, cu vocea tot mai 
ridicată. Deschide cadoul regelui! 

Trag de panglică, iar funda se desprinde. Despăturesc cu 
grijă hârtia. Cumva pare lipsit de tact să o rup. Odată înlătu- 
rată, găsesc partea din față și ridic capacul, balamalele țâș- 
nind în sus fără să scoată niciun sunet. 

Mi se taie răsuflarea. 

Am primit nenumărate bijuterii și pietre prețioase de la 
iubiții mei, dar asta... 

Cuibărit în catifea neagră se află un colier diferit de orice 
am văzut vreodată. Rubinele au fost tăiate în forme de petale, 

și sunt aranjate într-un trandafir înflorit, de mărimea unui 
pumn încleștat. Toate pietrele au o ramă din oțel negru care 
înconjoară frumos petalele, fiecare rubin ieșind astfel în 
evidență. 

Cum era de așteptat, doamnele din cameră suspină adânc. 

Rhoda se apleacă peste umărul meu ca să arunce o privire 
mai atentă bijuteriei. 

— Vai, vai! Regele trebuie să fie îndrăgostit nebunește de 
tine. 

Coboară vocea și continuă: 

— Felicitări, Alessandra. 

Hestia stă atât de aproape, încât respirația ei aburește 
nestematele. Închid imediat capacul și înmânez cutia înapoi 
servitorului. 

— Ai grijă să fie dusă în camerele mele, spun. 

— Desigur, mă asigură el, apoi pleacă pe unde a venit. 

— Cum este el? vrea să știe Rhoda. Regele. 

Croitoria și brodatul sunt date uitării, pentru că doamnele 
se apleacă în față în scaunele lor. 

— Este foarte inteligent și capabil, spun eu, gândindu-mă 
la toate întrunirile și problemele cu care are de-a face. Și atent. 

— Oh, dă-ne mai multe detalii! exclamă Hestia. 

Îmbătată de atenţia acordată, nu pot să nu le împărtășesc 
câteva detalii. Le spun cum mâncăm mai întâi deserturile, 
când luăm cina împreună. Cum îmi complimentează ținutele 
noi. Cum miroase a lavandă și a mentă. Că este foarte atașat 
este de câinele lui uriaș. Însă le împărtășesc și câteva min- 
ciuni. Vorbesc despre cum Kallias îmi sărută mâinile înmă- 
nușate când suntem în privat. Cum îmi șoptește la ureche 
despre viitorul nostru. Le spun despre o ieșire romantică sub 
stele, când toți ceilalți dorm. 

Până la urmă, pentru a oferi credibilitate vicleșugului nos- 
tru, trebuie să fiu foarte convingătoare. 

— Este un bărbat romantic, închei eu, adorând felul în 
care toată doamnele încearcă să se agațe de fiecare cuvânt pe 
care-l rostesc. 


e e ete mi 


PRIMESC UN BILET prin care sunt anunțată că, din cauza 
unei întruniri prelungite, Kallias nu este disponibil pentru 
a lua cina cu mine. Bănuiesc că încă lucrează din greu să-l 
prindă pe bandit. Zvonurile circulă prin tot palatul. Se pare 
că a avut locun alt atac, iar nobilii pun presiune pe regele lor. 

Cinez singură în camerele mele, aranjând colierul pe 
masă, lângă mine, ca să-l pot admira. După aceea o cameristă 
mă ajută să ies din rochie și să îmbrac o cămașă de noapte. 
Dacă are vreo părere legată de cămășile de noapte create de 
mine, o păstrează pentru ea. 

În seara aceasta port un model din mătase galben-crem. 
Mânecile — sau mai bine spus bretelele - îmi atârnă seducător 
pe umeri, iar decolteul rochiei îmi lasă sânii la vedere doar 
puţin. De fapt, foarte puțin. O simplă linie menită să nu arate 
prea mult, dar suficientă pentru a înnebuni un bărbat de 
dorinţa de a vedea mai mult. 

Mai rămâne doar să am pe cineva căruia să-i arăt ținuta. 

Stau pe marginea patului, cu mâinile în spate, ca să-mi 
susțin greutatea, când apare. 

Sar în picioare, incapabilă să mă stăpânesc. Inima îmi 
bate cu putere. 

Chiar dacă l-am mai văzut trecând prin pereți, abilitatea 
asta tot mă ia prin surprindere. Am senzația că nu este ceva 
cu care aș putea să mă obișnuiesc vreodată. 

Sunt mândră de mine că nu am ţipat. Măcar atât. 

Întrezăresc chipul regelui pe măsură ce avansează în 
cameră și-mi dau seama că mă privește furios. Are pumnii 

încleștați de-o parte și de alta a trupului. În ciuda orei târzii, 
este îmbrăcat din cap până-n picioare în ținută de zi. 

— Credeam că nu mai tragi cu ochiul la doamne în timp ce 
se îmbracă, îi spun. 

Maxilarul îi tremură ușor când vorbește: 

— Eşti îmbrăcată. 

— Dar aș fi putut să nu fiu. Dacă ai fi ciocănit mai întâi... 

— Ce naiba ai făcut? 

Îmi încrucișez braţele. Refuz să tremur, chiar și în fața 
unui Rege. 

— Ce-icu tine? Nu am făcut nimic. 

Incapabil să țipe la mine de la o asemenea depărtare, se 
apropie până când ne mai despart doar câțiva pași. 

— Întregul palat vuieşte din cauza asta! Le-ai spus sau nu 
doamnelor din camera de zi a mamei mele că ne-am atins? 

Simt fiori pe șira spinării, ca niște degete reci. Nu sunt 
sigură cum este mai bine să fac: să mint sau nu. 

— Servitorii bârfesc. Exagerează. 

— Ce. Ai. Spus? 

Mă îndepărtez de pat. 

— Încerc să ofer credibilitate vicleşugului nostru. Am 
înfrumusețat interacțiunile noastre. Am spus că facem plim- 
bări la miezul nopții și că ești mai intim când suntem singuri. 

De ce este atât de îngrijorat? Nu este ca și cum ar avea o 
reputație de protejat. El este regele. Membrii familiei regale 
pot face orice își doresc. 

— Ai spus că ne-am atins? Care au fost cuvintele tale 
exacte? mă întreabă pe un ton poruncitor. 

Îmi strofoc mintea să-mi amintesc. 

— Am spus că mi-ai sărutat mâinile înmănușate în privat. 

— Înmănușate? Eşti sigură că ai spus înmănușate? 

— Sunt sigură. De ce? 

Își trece o mână prin păr, iar stilul imaculat dispare, 
șuvițele căzându-i peste urechi. 

— Nu le poţi spune oamenilor că ai încălcat legea. Nu poți... 

— Nu ai niciun drept să fii supărat pe mine! răbufnesc eu, 
sătulă să fiu mustrată. M-ai însărcinat să îi conving pe toți 
că mă curtezi. Asta a fost înțelegerea. Dacă erau lucruri pe 
care nu aveam voie să le fac, ar fi trebuit să-mi spui. Acum 
explică-mi de ce oamenii nu pot crede că ne-am atins. Și nici 
să nu îndrăznești să-mi spui că este pentru siguranța mea. 
Ai putea ierta pe oricine pentru orice. Ești regele. Deci ce 
înseamnă astfel de zvonuri pentru tine? 

Furia îi dispare de pe chip și cred că abia acum își dă 
seama că sunt în cămașă de noapte. Ochii lui îmi alunecă pe 
trup. Lent, la fel ca în noaptea balului, când am fost prezen- 
taţi prima dată. 

— Mă fac vulnerabil. 

Se întoarce pe călcâie și dispare prin peretele solid al 
camerei. 

Capitolul 9 


A 


n dimineața următoare îi poruncesc cameristei să caute 

ceva roșu în garderobă. Știu exact ce ținută va găsi. O 

rochielungă până la podea, care necesită un jupon pentru 
a-i da un oarecare volum. De la talie până jos, mătasea este 
adunată în mănunchiuri, oferindu-i un aspect ușor încre- 
tit, rafinat. Corsetul devine negru la nivelul pieptului și îmi 
strânge talia, oprindu-se într-un punct mic deasupra fiecărui 
sân pentru amă învălui complet. Rochia este fără mâneci, dar 
port mănuși care urcă până aproape de umeri. 

Nu am vrut să distrag atenţia de la noul colier. 

Camerista îmi trage fermoarul de la spate, iar pandantivul 
în formă de trandafir roșu îmi alunecă peste claviculă, com- 
pletând totul perfect. 

Nu port rochia pentru rege. Nu după seara trecută. Nu, 
sunt obligată să-i port bijuteria pentru că toate doamnele din 
camera de zi au văzut când am primit-o. Cum ar părea dacă 
nu aş purta-o? 

De îndată ce termin, este adusă o tavă și pusă pe masă -un 
mic dejun format din fructe proaspete, cereale cu zahăr și suc. 

Un servitor aduce o a doua tavă și oașază lângă prima, dar 
pe cealaltă parte a mesei. 

— Ce înseamnă asta? întreb. 

Apoi intră Kallias și servitorii ne lasă singuri în salon. 

— AI fi trebuit să știu, mormăi eu în timp ce iau loc, 

întrebându-mă dacă ar trebui să fiu pregătită pentru mai 
multe critici din partea lui. 

— M-am gândit să vin eu la tine azi, spune el, ținându-mi 
scaunul. Ar trebui să-ți vizitez camerele dacă vrem să ne sus- 
ținem mica șaradă. Desigur, vom evita dormitorul, ca să nu-ți 
distrugem reputația. 

Iau o gură de suc înainte să vorbesc: 

— Ai fost în dormitorul meu aseară. Camera aceea va fi 
rezervată momentelor în care ai chef să urli? 

Coboară privirea, ruşinat: 

— M-am grăbit să fac presupuneri. Ar fi trebuit să știu că 
doamnele vor exagera cu bârfele. 

Apoi ridică ochii din mâncare și se uită cu atenţie la mine. 
La gâtul meu. 

— Îţi place cadoul meu? 

— Mi-a plăcut mai mult înainte să urli la mine. 

Ochii i se întunecă și oprește mâna care este pe cale să-i 
răvășească părul. Pentru o clipă rămâne complet nemișcat, 
de parcă s-ar gândi intens la ceva, analizând fiecare detaliu. 

— Ah, spune el în cele din urmă. Încă nu mi-am cerut 
scuze. 

— Nu, nu ai făcut-o. 

— Îmi pare rău că m-am purtat ca un măgar seara trecută. 
M-ai putea ierta vreodată, Alessandra, prietena mea, dacă îţi 
promit să nu o mai fac niciodată? 

— Să nu mai faci ce, mai exact? întreb. 

— Să nu maitrag concluzii pripite fără să vin mai întâi la 
tine, condus de sinceritate. Nu de furie. 

Nu mă grăbesc să-i răspund, prefăcându-mă că mă gân- 
desc îndelung la cuvintele sale. Dar bineînțeles că îl iert. Mi-a 
oferit, de departe, cea mai sinceră scuză pe care am primit-o 
vreodată. 

— Ai putea urla și tu la mine dacă te-ar face să te simți mai 
bine, propune el. 

— N-am chef să urlu. 

— Atunci o vei face când vei avea chef. Așa este corect. 

Schitez un zâmbet: 

— Te iert. 

Tensiunea din umerii lui se risipește și se concentrează 
asupra mâncării din fața sa. Fără să-și ridice privirea, spune: 

— Îţi vine minunat colierul. 

Își doreşte cu îndârjire recunoștința mea. Oare este îngri- 
jorat că nu-mi place? 

— Este cel mai deosebit cadou pe care l-am primit vreo- 
dată, răspund sincer. 

Colțurile buzelor i se arcuiesc într-un zâmbet discret. 

— Cu siguranţă ai primit multe cadouri de la bărbați. 

— Cu siguranţă, repet pe un ton jucăuș. 

— A încercat lordul Eliades să te curteze cu daruri? 

— Deci ai observat că este interesat de mine? 

— Cred că toți cei din palat și-au dat seama că este ferme- 
cat de tine. 

Zâmbesc. 

— Încă nu. 

— În regulă, pentru că nu ar da bine ca oamenii să creadă 
că ești curtată de altcineva în afară de mine. Ne-ar strica 
planurile. 

— Desigur. 

Oare ar fi putut exista o urmă de gelozie în vocea lui? 


Pre pi 


MĂ RETRAG ÎN CAMERELE MELE pe înserat, după ce am 
petrecut o după-amiază minunată cu doamnele în camera de 
zi. Nu l-am mai văzut pe Kallias de la micul dejun. Devine tot 
mai important pentru mine să găsesc o cale de a avea acces 
în sălile în care se ţin întrunirile. Nu doar că îmi doresc să 

obțin un avantaj în ceea ce privește conducerea regatului, dar 
chiar trebuie să fiu acolo, din moment ce acele săli sunt locul 
în care Kallias își petrece majoritatea timpului. 

Cum altfel să-l fac să se îndrăgostească de mine dacă nu 
petrecem mai mult timp împreună? 

Îi spun cameristei să plece de îndată ce sunt îmbrăcată 
într-o simplă cămașă de noapte, apoi mă apropii de pat. 

— Alessandra. 

Icnesc atât de tare, încât aproape că mă sufoc. Mâna îmi 
zboară spre inimă. 

— Pe toţi diavolii, Myron? 

Dintre toate locurile posibile, el apare din garderoba mea, 
îmbrăcat într-o ţinută impecabilă din brocart și cu nicio cută 
la vedere, în ciuda spaţiului strâmt în care a stat. 

— De ce naiba ieși din garderoba mea? cer eu să știu. 

— Singurul mod în care am putut să mă strecor aici a fost 
să aștept până când un servitor se apucă de curățenie și se 
lasă mult prea acaparat de ceea ce face ca să mă observe. Apoi 
te-am așteptat. 

— Credeam că am fost suficient de clară când ţi-am spus 
că nu vom mai vorbi. Cum îndrăznești să-mi ignori dorințele? 
Vor exista consecinţe. 

Myron rânjește de parcă tocmai a câștigat moștenirea 
tatălui său, apoi se face comod într-un scaun capitonat de 
lângă patul meu. 

— Asta-i problema, Alessandra. Nu mă mai ai cu nimic la 
mână. 

Expresia îmi rămâne împietrită ca o mască, dar pielea mă 
furnică de teamă. 

— Despre ce vorbeşti? 

— Încă n-a ajuns vestea la urechile tale? Tatăl meu a 
murit în această dimineaţă. Fratele meu a moștenit titlul de 
viconte. Eu și Proteus suntem destul de apropiați. Te asigur 

că nu-i va păsa câtuși de puțin că am pierdut acel blestemat de 
pandantiv la un joc de cărți. Proteus iubește jocurile de noroc. 

Îmi îngheaţă sângele în vene. Mi-am pierdut avantajul. 

— Proteus trebuie să fie mult mai bun la jocurile de noroc 
decât tine, având în vedere că nu a pierdut toți banii pe care îi 
deține. 

Myron își încleștează maxilarul și se ridică brusc: 

— Până aici! Vezi tu, nu-ți mai permit să-mi vorbeşti așa, 
Alessandra. Doar dacă nu vrei ca fiecare persoană din palat să 
știe ce târfă ești cu adevărat. 

Vederea mi se încețoșează și mă străbate un val de furie 
pură. Am pumnalul în cizmă. Pentru o secundă, sunt tentată 
să-l folosesc. 

Dar moartea lui Hektor este deja anchetată. Nu mă pot 
procopsi cu încă o moarte pe cap. Şi nu aș reuși niciodată să 
scot trupul din palat fără să fiu văzută. Nu, această situație 
trebuie tratată cu foarte multă grijă. 

Poate aș putea să-l atrag pe Myron departe de palat, abia 
apoi să-l ucid. 

— Nu mai ai nimic inteligent de spus? întreabă Myron. 
Sau mintea ta are nevoie de mai mult timp pentru a procesa 
totul? Poate că te pot ajuta. Permite-mi să-ţi clarific situaţia, 
adaugă el, apoi se apleacă spre mine. Îmi aparţii. Vei face orice 
îti spun, ori de câte ori îţi spun. Şi vei începe prin a mă duce 
la acea piesă de teatru care va avea loc mâine seară, pe moșia 
vicontelui. 

— Piesa de teatru? repet. De ce ai dori să mergi? 

— Pentru că este timpul să-mi fac niște prieteni mai influ- 
enţi. Le datorez mulți bani multor oameni. Fratele meu nu 
mă poate ajuta chiar atât de mult. Dar tu, femeia care îl cur- 
tează pe rege, tu îmi vei asigura accesul în cele mai prestigi- 
oase moșii din regat. Și când lumea teva vedea pe tine - aleasa 
regelui -la brațul meu, va ști că sunt cineva important. 

Nununununununu nu! 

Răsuflu cât pot de ușor, apoi mă așez pe marginea patului, 
cu o expresie înfrântă pe față. 

— Am greșit când te-am tratat așa cum am făcut-o, Myron. 
Îmi pare atât de rău. Dar nu trebuie să fim dușmani. Putem 
să ne ajutăm unul pe celălalt. Mă bucur că îți pot obţine o 
invitație la piesă. 

— Termină cu prostiile, spune Myron, impasibil. Te cunosc 
de prea mult timp ca să nu știu când te prefaci. 

— Îți garantez că nu te-ai prins niciodată când m-am 
prefăcut. 

Obrajii lui Myron devin roșii, iar o venă i se umflă pe gât, 
de parcă stă să explodeze. Se apropie de mine din câțiva pași 
mari și ridică o mână de parcă e pe punctul să mă lovească. Se 
oprește, apoi o coboară: 

— Sunt împotriva violenței. Nu trebuie să te lovesc. După 
cum am spus, îmi aparții. Acum asigură-te că voi merge la 
acea piesă sau îi voi spune regelui totul despre cum îţi place 
să-ți petreci nopțile. 


AŞA CEVA NU SE POATE ÎNTÂMPLA. 

Am stat mereu lângă rege, cu toată nobilimea urmărin- 
du-mi fiecare mișcare, de parcă ar fi putut să afle secretele 
celor mai mari mistere ale vieții doar privindu-mă suficient. 

Iar astăzi? 

Astăzi, în stânga mea nu stă regele, ci Myron. După ce a 
sesizat oportunitatea, Orrin, lordul Eliades, a ocupat repede 
locul din dreapta mea. Rhoda și Hestia îmi aruncă priviri 
nedumerite peste masă. Dar nu reușesc să fac nimic altceva 
decât să mă uit fix la castronul de supă. 

— Ţi-am simţit mult lipsa la balul caritabil, spune Orrin. 
Am donat două mii de necos adăpostului din Naxos. O sumă 

atât de mică în comparație cu imensitatea veniturilor mele 
anuale, dar intenționez să ofer mult mai mult pe tot parcur- 
sul anului. 

Myron se apleacă: 

— Zâmbește, draga mea; toată lumea ne privește. Haide 
sau va trebui să încep o conversaţie care nu este deloc potri- 
vită pentru masa de prânz. 

Colțurile buzelor mi se ridică, dar este mai mult o grimasă. 

Sincer, chiar nu-mi dau seama care diavol este mai rău, cel 
din dreapta sau cel din stânga mea. 

Nu am dormit deloc aseară. În schimb, m-am gândit cum 
să scap din situația asta cu Myron. Până acum nu am nicio 
idee, cu excepția crimei, dar trebuie să am răbdare. Și, cumva, 
să mă asigur că Myron nu-mi compromite poziţia față de rege. 

Leandros, Petros și Rhouben stau împreună lângă Rhoda, 
vorbind între ei. Oh, aș da orice să fiu de partea aceea a mesei! 

Melita Xenakis, logodnica lui Rhouben, îl ține strâns 
de braț, ca și cum va fugi de ea dacă nu ar face-o. Rhouben 
încearcă să mănânce cu cealaltă mână în timp ce o ignoră cu 
desăvârșire. 

Melita, pe de altă parte, continuă să arunce priviri spre 
partea asta a mesei, după fiecare îmbucătură. 

Spre Orrin, îmi dau seama. 

Să fie admiraţie ce întrezăresc în ochii ei? 

Cât de interesant. 

— Lady Xenakis, ce părere aveți despre actele caritabile ale 
lordului Eliades? întreb eu, vorbind peste următoarea obser- 
vație plictisitoare a lui Orrin. 

Melita tresare violent, ca și cum ar ieși dintr-o transă. 

— Poftim? 

— Nu admirați generozitatea contelui? Sau era altceva? 

Obrajii îi iau foc. Se întoarce cu spatele la mine și se apleacă 
spre logodnicul ei. Îmi mut privirea când asupra lui Rhouben, 

când asupra lui Orrin. Orrin este cu siguranță mai chipeș, o 
calitate care probabil ar atrage o femeie vanitoasă ca Melita. 
Am vorbit de mai multe ori cu Leandros și cu prietenii lui 
de la prima întâlnire de prânz. Știu că Rhouben este primul 
născut al unui viconte, unul foarte bogat. El va moșteni totul 
într-o zi. Dar Orrin este un conte aflat deja în posesia pămân- 
tului și a titlului său. 

O idee începe să prindă contur. Una care ar putea să mă 
scape atât de Orrin, cât și de Myron. 

— Maiestatea Sa, regele! strigă un vestitor și toată lumea 
este brusc în picioare. 

Hestia se ridică atât de repede, încât câteva picături de 
tocană zboară din lingura ei și aterizează pe tunica lui Orrin. 
Mi se îmbunătățește ușor dispoziția. Kallias intră cu pași 
mari în cameră, aruncă o singură privire spre scaunele goale 
din capul mesei și spune: 

— Lady Stathos? 

— Da? întreb, mult mai relaxată acum, că este aici. 

— Vrei să mi te alături? 

Nu aștept ca un servitor să mă ajute să mă ridic de pe 
scaun. Aproape că sar de pe el. Kallias mă urmărește când 
trec repede pe lângă Myron, cu o expresie de recunoștință 
pură întipărită pe față. 

— Cine este bărbatul acela? Nu-l cunosc, spune Kallias în 
timp ce mă așez. 

— E un nimeni, spun cu toată sinceritatea. 

— Acum sunt și mai curios. 

Conversațiile revin în forță în marea sală, așa că îndrăz- 
nesc să vorbesc puţin mai tare. 

— Numele lui este Myron Calligaris. Este fiul unui viconte. 

— Şi cum v-aţi cunoscut? 

— Tatăl său a făcut afaceri cu tatăl meu. Ne-am întâlnit în 
câteva ocazii când venea la moșia Masis. 

Kallias își fixează privirea asupra mâncării, dar simt că 
indiferența este forțată. 

— Să înțeleg că sunteți prieteni? 

— Nu mai suntem. 

Fac greșeala de a privi în lungul mesei la Myron, care îmi 
face cu ochiul. 

— Pare foarte prietenos. 

Tonul acela. Oh, cât mi-aș dori să-l pot descifra. 

— Ai putea să-l pui la pachet cu Eliades. 

— Ah! Un admirator care nu se dă bătut. Nu prea îi pot 
învinovăți pentru asta, spune regele. 

Îmi așez mâinile în poală, iar un servitor îmi recuperează 
farfuria de la locul anterior și o pune în fața mea. 

— Ai fost reţinut cu o altă întrunire? întreb cu grijă. A ata- 
cat din nou banditul? 

Umbrele lui Kallias se întunecă. 

— Nu, niciun atac nou. Dar am aflat despre oaltă problemă. 

Încuviințez din cap, concentrându-mi atenția asupra 
mâncării. Nu vreau să întreb. Vreau să-mi spună din proprie 
inițiativă. Vreau să mi se destăinuie. Să aibă încredere în 
mine. 

Răbdarea îmi este răsplătită. 

— Au sosit delegați din Pegai. 

Cel mai recent regat cucerit de Kallias. 

— Veștile pe care le aduc nu sunt bune. Acte fățișe de rebe- 
liune au loc pretutindeni, încontinuu. Cetățenii îmi ucid sol- 
daţii. Dau foc cazărmilor. Aruncă mâncare stricată în regenta 
mea când merge pe străzi. 

— Se opun domniei tale? 

Un mușchi de pe față îi tresare. 

— Au fost învinși. I-am cucerit cinstit. Taxele lor nu sunt 
cu mult mai mari decât erau înainte, iar soldaţii mei oferă 

protecție întregului oraș. Țăranii insurgenți sunt singurii 
răspunzători pentru fărădelegile înfăptuite. 

— Deci ce urmează? Spânzurări publice? 

— Până acum au fost doar biciuiri publice. Cu cât este mai 
mică populația, cu atât primesc mai puține taxe. Plănuiesc să 
trec la cucerirea Estetiei până anul viitor. Armata are nevoie 
de bani. 

Ridică brusc privirea din mâncare: 

— Astfel de probleme nu pot fi interesante pentru tine. Nu 
trebuie să le discutăm. 

— Mi se par fascinante, răspund. Dar, dacă îmi permiti, 
biciuirea unui om nu-l face mai puțin apt de muncă? Cum îţi 
vei mai obține taxele? 

— Ai o idee mai bună? 

— Adesea, nu frica de pedeapsă împiedică săvârșirea unor 
infracțiuni. 

Știu prea bine din experiență proprie, nesocotind spusele 
tatălui meu. 

— Uneori este mai bine să muncești pentru a câștiga ceva. 
Ce vor Pegainii în afară de independență? 

Kallias se întoarce cu fața spre mine: 

— Nu știu. 

— Poate că un punct bun de plecare ar fi să le dai ocazia 
să-și facă vocea auzită. Permite-le să-și aleagă singuri un 
reprezentant, pentru a fi în consiliul regentei - dacă atacurile 
încetează. 

— Le-ai oferi mai multă putere? întreabă el neîncrezător. 

— Bineînțeles că nu. Le-aș oferi iluzia puterii. După ce știi 
pe cine au ales și cu cine interacționează cel mai mult per- 
soana respectivă, vei găsi căpeteniile. Și îi poți nimici pe toți. 
Poţi zdrobi sub picioare întreaga rebeliune. 

Kallias înghite dumicatul din gură: 

— Alessandra Stathos, asta este de-a dreptul diabolic! 

Rostește cuvintele de parcă ar fi cel mai mare compliment 
pe care mi-l poate face. 

— Eşti o adevărată comoară, știi asta? 

La auzul acestei laude, un val de căldură îmi străbate 
întregul trup. 


Ie D-na 


ÎN SEARA ACEEA, FAC INVESTIGAȚII. Încep cu cea care îl 
vizează pe viconte, fratele lui Myron, Proteus. Apoi trec la pro- 
prietarul popularei săli de jocuri pe care știu că o frecventează 
Myron. 

Aceștia sunt primii pași din punerea în aplicare a planului 
meu. 

Asta nu s-a terminat. Nici pe departe. 

Capitolul 10 


red că rochia pe care am ales-o în această seară este 

cea mai rafinată dintre toate creaţiile mele. La prima 

mea ieșire în afara zidurilor palatului, vreau să atrag 
atenția. Vreau ca toată lumea să știe că eu sunt cea care îl cur- 
tează pe regele a șase regate. 

Chiar dacă nu mă însoțește. 

Rochia este argintie, iar fusta este ornată cu funde deli- 
cat înnodate, astfel încât să ofere iluzia unor cascade care se 
revarsă în laterale. De-a lungul tivului sunt prinse mici pietre 
prețioase - safire și smaralde -, șlefuite astfel încât să arate 
ca niște pești care sar din materialul strâns în mănunchiuri. 

Singurul meu accesoriu este un evantai gri, perfect pentru 
a-mi masca expresiile în cazul în care piesa se va dovedi a fi 
plictisitoare. 

Și, bineînțeles, pentru a-mi ascunde dezgustul față de 
Myron. 

Buclele nu-i mai acoperă ochii, fiind fixate acum la spate 
cu o panglică. Poartă o jachetă de culoarea abanosului, cu 
cusături aurii de-a lungul tivurilor, peste umeri și în partea 
din față. Pantaloni eleganți, negri și strâmțţi, cu nasturi aurii, 
îi îmbracă picioarele lungi. 

— Braţul tău, Alessandra, spune Myron când coborâm din 
trăsură. 

Mă abtin să strâng din dinți în timp ce îl iau de braț. Rhoda 
și Hestia ne însoțesc. Și deși li l-am prezentat pe Myron drept 
un prieten din copilărie, amândouă continuă să arunce pri- 
viri întrebătoare în direcţia lui. 

— Nu-mi vine să cred că nu ai vrut să-mi spui ce culoare 
vei purta în seara asta, geme Hestia lângă mine. Ar fi trebuit 
să ghicesc că va fi argintiu! 

— Rochia ta roz este minunată, îi spun. Arăţi ca o zână a 
primăverii. 

— Trebuie să port ceea ce poartă viitoarea regină. 

Amuţțesc pentru o fracțiune de secundă, prea flatată de 
presupunere. 

— La un moment dat, comentează Rhoda, chiar trebuie să 
devii o femeie independentă, Hestia. Găsește-ți propriul stil. 
Și fii mândră de el. 

Hestia o ignoră. 

— Cred că ajunge cu pălăvrăgeala, doamnelor, spune 
Myron. Haideţi! 

— Putem vorbi în timp ce mergem, izbucnesc eu. 

Nu are voie să-mi trateze prietenele în acest fel. Totuși 
Hestia și Rhoda rămân tăcute cât urcăm pe alee. 

Vicontele și vicontesa de Christakos au o moșie încântă- 
toare. Garduri vii, minuțios îngrijite, mărginesc drumul. La 
ușa din față ajungi pe niște trepte din marmură, iar vicontele 
și soția lui sunt îmbrăcați doar în cele mai fine mătăsuri și 
satinuri. 

Doamna moșiei îmi ia mâna când ne vine rândul să fim 
întâmpinați. 

— Lady Stathos! Ce onoare să vă primesc în casa mea, dar 
unde este Maiestatea Sa? 

Se uită fix la Myron, de parcă doar mijind ochii ar putea 
să-l transforme în Kallias. 

— Reținut cu treburi, mă tem. 

— Ce păcat! Vă rog să vă simțiţi ca acasă și sper că îi veți 
spune că v-aţi bucurat de ospitalitatea noastră. 

Myron mă strânge mai tare de braț. 

— În schimb, sunt însoțită de prietenul meu, Myron 
Calligaris, spun cu stângăcie. Fiul cel mic al regretatului 
viconte. 

— Oh! Ce mai faceți? întreabă vicontesa din politețe. 

— Luând în considerare situaţia, destul de bine, doamna 
mea. Sper că nu veți fi prea supărată pe Alessandra pentru 
că mi-a permis să o însoțesc în absența regelui. A crezut că 
mi-ar prinde bine distragerea. 

Vicontesa zâmbește, apoi se uită cu subînțeles la oaspe- 
ţii din spatele nostru, sugerând limpede că am reținut-o prea 
mult. 

— Lady Christakos are mulți oaspeţi de primit. Ar trebui 
să ne bucurăm de festivități, spun eu. 

Apoi încep să mă deplasez, trăgându-l pe Myron după 
mine înainte să apuce să spună o altă prostie. 

Sala de bal a fost complet golită, cu excepţia scaunelor 
tapițate, care acum sunt așezate în cerc în mijlocul podelei. 
Dacă nu mă înșel, este spațiul alocat scenei. 

Locurile noastre sunt în primul rând, rezervat pentru 
regalitate. 

— Oh, uite! Este ducele de Demetrio. Fiica lui își face debu- 
tul în societate la începutul săptămânii viitoare. Alessandra, 
trebuie să mă prezinti, zice Myron. 

Știu de balul ţinut în onoarea fiicei ducelui. Am acceptat 
deja invitaţia la eveniment, dar este imposibil să-l abordez 
chiar acum pe duce și să-l las pe Myron să mă facă din nou 
de râs. 

— Piesa va începe în curând, protestez eu. Nu avem timp. 

Myron îmi răspunde cu o privire. Una prin care îmi trans- 
mite mult prea clar ce se va întâmpla dacă nu fac așa cum îmi 
cere. 

Dar încerc din nou. 

— Este un loc liber lângă el. Ai putea să-l ocupi înainte s-o 
facă altcineva. Apoi ai putea vorbi cu el pe toată durata piesei. 

Myron cântărește o vreme propunerea mea, apoi pleacă de 
lângă noi. 

Slăviți fie diavolii! Sper din tot sufletul că nu va provoca 
prea multe probleme, aflându-se singur, de capul lui. 

Ne ocupăm în sfârșit locurile. Rhoda stă în mijloc, între 
mine și Hestia. Scaunul din stânga mea rămâne liber. 

— Amintește-mi de ce l-am adus cu noi, zice Rhoda. 

— Nu am avut de ales. Tatăl meu mi-a poruncit să-l pre- 
zint unor oameni noi, mint eu. 

— Totuși ai făcut bine că ai scăpat de el, spune Hestia. 

— Mersi. Mi-aș dori să nu fi fost niciodată... prietenă... cu 
el. 

Strecor la timp cuvântul pe care aproape-l lăsasem să-mi 
scape. 

— Mă folosește doar pentru că mă aflu în grațiile rege- 
lui, afirm eu, apoi le arunc o privire fetelor din dreapta mea. 
Acesta este singurul motiv pentru care suntem prietene? 

Hestia pare jignită. 

— Bineînţeles că nu! Rochia ta a fost motivul pentru care 
am vrut să devenim prietene! Și acum, că te cunosc, nici că-mi 
mai pasă ce porți! Mă rog, în mare fie vorba, rectifică ea. 

— Eu ţi-am admirat abilitatea de a pune atât de repede 
mâna pe un bărbat, adaugă Rhoda. Nu a avut nimic de-a face 
îndeosebi cu regele. La început nu ni se întâmplă tuturor 
să fim atrași de prietenii noștri prin lucruri neînsemnate? 
Adevăratele legături se dezvoltă după aceea, când se dezvă- 
luie adevăratul caracter. 

Mulțumită de răspunsurile lor, mă uit spre scena goală. 

Un gentilom cu plete aurii observă locul liber de lângă 
mine și îmi rânjește. 

Leandros. 

— Alessandra, spune el când ajunge la mine. Sunt atât 
de încântat că ni te-ai alăturat în afara palatului sufocant și 
plictisitor, chiar și pentru o noapte. Cum ai reușit să te separi 
de rege îndeajuns de mult? Doar nu mi-ai da speranțe false, 
nu-i așa? 

Oh, flirtează cu nerușinare. Îmi place mult asta. 

— Mă tem că totul este doar în imaginația dumitale, lord 
Vasco, spun eu. 

Face un gest dramatic și își aruncă mâinile peste inimă. 

— Mă rănești cu adresarea ta formală. 

— Unde sunt complicii tăi în această seară? întreb, uitân- 
du-mă în spatele lui, după Rhouben și Petros. 

— Sunt surprins că nu poți simţi dezgustul lui Rhouben de 
aici. Uite-l în dreapta. Al treilea rând din față. 

Strălucirea veșmântului său iese în evidență ca un far. 
Dacă m-aș fi uitat, cu siguranţă l-aș fi remarcat. Hainele lui 
împrăștie raze aurii și roșii. Pe orice alt bărbat ar arăta ridi- 
col, dar el o scoate la capăt prin simpla încredere pe care o afi- 
şează. În dreapta lui, văd motivul dezgustului. 

Melita Xenakis. Îl strânge cu putere de braţ și pare foarte 
mulțumită de ea însăși, de parcă Rhouben ar fi un pește pe 
care tocmai l-a prins. Ca și cum mi-ar simți privirea fixă, se 
uită în direcția mea. De îndată ce vede scaunul gol de lângă 
mine, unde ar trebui să stea regele (sau poate că se gândește 
la Orrin), rânjește ca pentru sine și întoarce privirea. 

Ce târfu... 

— Iar Petros chicotește în colț cu lordul Osias. 

— Nu el este cel care a flirtat cu iubitul lui la bal? 

— Da, însă Petros a decis că jocul ăsta poate fi jucat în doi. 

— Cât de șiret din partea lui, spun zâmbind. 

— O, nu! spune deodată Hestia. Un valet o aduce aici pe 
lady Zervas. Leandros, așază-te! 

Leandros încearcă să-mi ceară permisiunea din priviri, 
dar Hestia se ridică și îl împinge în scaunul gol de lângă 
mine, apoi revine la locul ei. Valetul nu ezită și își modifică 
ușor direcţia, îndrumând-o pe lady Zervas în altă parte. 

— De ce nu vrem să stea cu noi? întreb, înclinându-mă 
spre Rhoda. 

Hestia face la fel, aplecându-se peste poala Rhodei ca să o 
pot auzi șoptind: 

— Este îngrozitor de plictisitoare. Mereu melancolică. Nu 
ne-am distra deloc cu ea prin preajmă. 

— Nu am văzut-o în camera de zi a reginei, îi spun eu. 

— Asta pentru că nu se alătură celorlalte doamne, zice 
Rhoda. Este destul de rezervată. 

— Mă întreb de ce mai stă la palat dacă nu îi place deloc 
compania. 

— Nu are de ales! explică Rhoda. I s-a poruncit să rămână 
la palat, așa cum ni s-a poruncit și nouă. 

Ah, a fost acolo în noaptea în care a murit regele. lar acum, 
până când este prins vinovatul, palatul este închisoarea ei. 

O urmăresc pe lady Zervas ocupându-și locul. De îndată ce 
o face, îmi aruncă o privire aproape ucigătoare. 

Leandros chicotește. 

— De ce se uită așa la mine? întreb. 

— 'Toate doamnele se vor uita așa la tine, când stai lângă 
mine. De vină este gelozia. 

Îi arunc o privire plină de îndoială. 

El rânjește: 

— Bine, s-ar putea să nu fie din cauza mea. Dar de vină este 
gelozia. 

— Pentru că îl curtez pe rege? Dar el are mai puțin de jumă- 
tate din vârsta ei! 

— Nu este vorba despre Kallias. Lady Zervas a fost îndră- 
gostită de regretatul rege. S-au curtat pentru scurt timp îna- 
inte ca inima regelui să fie furată de răposata regină. Zervas 
nu l-a uitat niciodată. Te vede într-o poziție în care a fost 
cândva și presupun că te invidiază pentru asta. 

Acum o privesc cu alți ochi. Părul ei voluminos este brăz- 
dat de fire argintii, care nu o fac să pară bătrână, ci impună- 
toare. Are un aer de persoană importantă și nu catadicsește 
să se mai uite la nimeni din jurul ei, acum, că a terminat cu 
mine. Da, se comportă de parcă se consideră regină. 

— În seara asta este persoana mea preferată, continuă 
Leandros. Nu știu cum altfel te-aș fi putut convinge să mă 
lași să stau lângă tine. 

Dau ochii peste cap și exact atunci se sting o parte dintre 
luminile din sală, întunecând scena improvizată. 

Actorii se pregătesc să-și ocupe locurile, alergând pe 
culoarele dintre rândurile de scaune ca să ajungă în centru. 
Şi începe spectacolul. 


Prea 


PIESA ESTE NESPUS DE PLICTISITOARE. La final, cei doi 
îndrăgostiţi tot nu reușesc să treacă peste neînțelegerile 
dintre ei pentru a fi împreună. Sincer, întregul spectacol a 
fost o ceartă lungă. Nu a existat niciun duel cu săbii, nicio 
bătaie cu pumnii, nimic incitant. 

Următorul eveniment la care am fost de acord să particip 
este balul care marchează debutul în societate al fiicei de 16 
ani a ducelui și ducesei de Demetrio, veri îndepărtați ai rege- 
lui, dar niște relații noi pentru mine. 

Îi trimit un alt bilet lui Kallias, prin care îl invit să mi se 
alăture, sperând că de data aceasta răspunsul ar putea să fi 
diferit, având în vedere că regele are o legătură cu familia, dar 
este același. 


Draga mea priitenk Plenara, 


atac al banditului mascat. De data aerasta, jaful a avut 

loc mult prta aproape de palat, apa mima urină. mta. 

Cel pufim aem a desenio mai exactă a babatului. 
k mana. Marcă maro peste achi. 

ata a fo, desigur, sarem. 

De aumenta, mě lem că šj nu vom pilta lua 
cina împrună. În sara aila, combi ya mânca în 
aala de edi 

Sper fr Tot ofle că te bnar de forţat peue- 
Cutler ten eraot la piesa Ae tre de ba moia 
vicorttlui. Sunt încânial ač aud că gi mugit i-mi 
guk un înlocuitor. 


Al 1u, 
Kallias 


Un înlocuitor? Oare să fie amărăciune sentimentul care îi 
însoțește cuvintele? 

Trebuie să scap de Myron și încă repede. Pentru a face acest 
lucru, trebuie să vorbesc cu Rhouben. Totuși sunt nevoită să 
discut și cu Kallias, ca să ne consolidăm vicleșugul. Până la 
urmă, ne curtăm. Pun în balanţă cele două opțiuni, încercând 
să decid ce să fac mai întâi. A trecut prea mult timp de când 
l-am văzut ultima oară pe rege. Trebuie să aflu unde e. 

Nu mă apropii de atingerea obiectivelor când trec zile 
întregi fără să ne vedem. Cum ar putea regele să se îndrăgos- 
tească de mine? 

Orice servitor poate fi mituit și mă folosesc de toți cei pe 
care îi pot găsi prin palat pentru a primi îndrumări către 
sălile de întruniri întrebuințate de rege și de consiliu. 

Misiunea mea finală este dificilă. Trebuie să las impresia 
că îl curtez pe rege, dar, în ochii lui Kallias, trebuie să par ca și 
cum aș vrea să fim doar prieteni. Toate astea în timp ce încerc 
cu adevărat să-l fac să se îndrăgostească de mine. 

Mă plimb pe marginea prăpastiei, atentă la fiecare pas. 

În cele din urmă, ajung pe un coridor pustiu, nesigură în 
ce loc să merg mai departe, când o siluetă apare după colț. 

— Leandros! 

— Alessandra! Acum mă cauţi? Oare să fie de vină timpul 
petrecut împreună la piesă? Oare rațiunea a avut, în sfârșit, 
câștig de cauză, și te-ai despărțit de Kallias? 

Maschez rânjetul care vrea să iasă la suprafață: 

— De fapt, îl caut pe Kallias. 

Leandros se uită întrebător în jurul său: 

— Pe lângă camerele mele? 

Mormăi: 

— Serios? Eu caut sălile de întruniri. Un servitor m-a tri- 
mis în direcția asta. 

— Acestea sunt camerele pentru oaspeți. Te asigur că 
regele nu se află la acest etaj. 

— Şi i-am plătit ultimului servitor un necos pentru indica- 
tii. În mod clar, au fost eronate. 

— Sau ai greșit tu drumul. 

— Îndrăznești să sugerezi că vina îmi aparține? 

Un licăr îi însuflețește ochii. 

— Ești curtată de rege. Nu aș fi surprins dacă erai cu min- 
tea în altă parte în timp ce călătoreai prin palat. 

Îmi îngustez ochii. 

— Nu știu ce fel de doamnă crezi că sunt, dar nu mă 
extaziez la gândul unui simplu titlu. 

— Ce fel de doamnă ești? întreabă el, cu un ton jucăus în 
voce. 

— Una căreia îi place să primească atenţie din partea celui 
pe care îl curtează. 

Nu intenționasem să rostesc cuvintele cu voce tare, dar 
gândul amar tot a prins glas. 

Leandros dă din cap, ca și cum mi-ar înțelege cu adevărat 
răbufnirea. 

— Pot să te escortez până la sălile de întruniri? Nu am alt- 
ceva mai bun de făcut decât să-mi petrec timpul cu o femeie 
frumoasă. 

Încuviințez recunoscătoare. 

— Te rog. În ritmul ăsta, regele va pleca până când un ser- 
vitor competent mă îndrumă în direcția bună. 

— Încă mai dăm vina pe servitori, nu-i așa? 

Sunt tentată să-l lovesc. Leandros râde de expresia de pe 
fața mea. 

— Iartă-mă. Pe aici. 

Îmi oferă brațul, iar eu îl iau. 

— Nu pot să cred că am ajuns în această situație, spun eu, 
după câteva momente. Să-l caut în timpul întrunirilor sale. 

Leandros va crede că sunt supărată doar pentru că bărba- 
tul care mă curtează nu are timp pentru mine. 

— Un rege este foarte ocupat, spune el. Sunt sigur că, dacă 
ar putea, ar petrece mai mult timp cu tine. 

— Asta ţi-ai spus când te-a îndepărtat? întreb. 

Simt cum se încordează mușchii brațului de care îl țin. 
Poate că vorbele mele au fost prea dure. 

— Nu, zice el într-un final. Ştiam că Kallias trebuie să 
se vindece după moartea părinților săi. Abia încetase să-și 
jeiească fratele, doar pentru a-și pierde părinții. I-am acordat 
timp, deoarece m-am gândit că, în cele din urmă, se va baza pe 
mine și pe ceilalți prieteni ai săi pentru sprijin. Pentru ajutor. 
Dar nu și-a revenit. 

— Kallias a avut un frate? întreb. 

— Nu-ţi amintești de moartea prințului moștenitor? 

Dau din cap. 

— Ai fost prea mică atunci când s-a întâmplat. Xanthos 
Maheras a fost fratele lui Kallias, cu doi ani mai mare decât 
acesta. Am înțeles că regele își admira fratele, nu știu sigur, 
pentru că nu îl cunoșteam pe vremea aceea. 

— Ce s-a întâmplat cu Xanthos? 

— Se spune că a avut un accident de trăsură. 

— Cât de oribil! 

Leandros dă din cap. 

— Unchiul meu m-a adus la palat câțiva ani mai târziu, 
crezând că tovărășia băieților de aceeași vârstă ar putea ajuta. 
Nu mă aşteptam să-mi placă de el, nu cu adevărat, fiind o pri- 
etenie aranjată. 

Cunosc exact sentimentul. 

— Și acum, după moartea părinților săi, continuă 
Leandros, Kallias nu are încredere în nimeni. Cu excepţia ta, 
din câte se pare. 

După o pauză, mă întreabă: 

— Cum este? 

Îl bat ușor pe braţ: 

— Pare destul de bine. Este atât de ocupat să ia totul asu- 
pra sa! Dar purtăm conversații interesante. 

— Pur și simplu îmi fac griji că a uitat în totalitate cum să 
se distreze. 

Să se distreze. 

Da, exact de asta are nevoie Kallias. De cineva care să-i 
aducă aminte cum să se distreze. 

— Am ajuns, spune Leandros când cotim pe un coridor 
nou. Sala este drept înainte. Nu ai cum să o ratezi. 

— Îți mulțumesc pentru ajutor. Nu aș fi găsit-o niciodată 
singură. 

— Cu cea mai mare plăcere. 

Leandros îţi retrage brațul, iar ochii i se opresc pe colierul 
care îmi înconjoară gâtul - trandafirul cu rubine. 

— Frumos. 

— A fost un cadou de la Kallias. 

— Poeţii spun că virtutea unei femei este mai presus de 
rubine. Mă aştept ca regele să te prețuiască mai mult decât 
toate pietrele prețioase din lume la un loc. Ştiu că eu aș face-o 
dacă ai fi a mea. 

Apoi pleacă, dispărând din vedere. 

Mă uit îndelung după el, o furtună neobișnuită de emoții 
învârtindu-se înăuntrul meu. 

Poeţii pot spune orice naiba vor. Valoarea unei femei nu 
este decisă de ceea ce se află între picioarele ei, ci de ceea ce se 
află în mintea ei. 

Dar flirturile lui Leandros sunt mai mult decât măgu- 
litoare. Poate că ar putea să-mi fie de folos pe viitor dacă va 
trebui să aprind o scânteie de gelozie în inima lui Kallias. 
Sau, din moment ce au fost cei mai buni prieteni, Leandros ar 
putea să știe mai multe decât mine despre interesele și pasi- 
unile lui Kallias. S-ar putea dovedi o sursă valoroasă de infor- 
mații, rămâne doar să abordez natural subiectul. 

Când ajung în capătul coridorului, sunt oprită de un băr- 

bat cu ochelari exagerat de mari, pantofi cu toc, colanți și o 
tunică neagră. Ţine în mâini un stilou și un pergament. 

— Domnișoară, vă pot ajuta? întreabă el. 

Încearcă să fie subtil cu ocheada pe care mi-o aruncă, însă 
nu trece neobservată. 

— Sunt lady Alessandra Stathos. Speram să-l prind pe 
Maiestatea Sa între întruniri. 

Bărbatul face o plecăciune. 

— Am auzit de sosirea dumneavoastră la curte, lady 
Stathos. Sunt convins că regele s-ar bucura foarte mult să afle 
că aţi trecut pe aici, dar mă tem că întrunirile succesive îl vor 
ține ocupat tot restul zilei. 

— Schimbă camerele? Poate l-as putea prinde în treac... 

Ușile se deschid și din sală iese un grup de bărbați și femei. 
Aprodul mă apucă de braț și mă trage din drum, ca să nu fiu 
călcată în picioare. 

— lertați-mă, domnişoară, spune el odată ce a trecut 
hoarda furioasă. 

Dispare în cameră și îl urmez îndeaproape, înainte ca ușa 
să se închidă. 

Încăperea este mai mult o aulă decât o sală de întruniri. 
Băncile ocupă mai mult de jumătate din spațiu. Lipit de pere- 
tele opus se află un tron și mai multe scaune mici, răspândite 
primprejur. Kallias stă pe tron, iar consilierii, pe locurile din 
jur. 

Aceasta este o cameră unde se iau decizii, unde se exercită 
puterea. Odată ce va muri Kallias, eu voi ocupa tronul, hotă- 
rând soarta altora. 

Regele mă vede aproape imediat. Se ridică și trece repede 
pe lângă aprod, ca să ajungă la mine. 

— Ce cauti aici? mă întreabă în șoaptă. 

— Îmi joc rolul, îi răspund. Îmi este dor de alesul meu. 
M-am gândit să te răpesc. Am putea lua caii pentru o plim- 
bare pe munte. 

— Asta sună minunat, dar mă tem că avem mai multe 
întruniri programate. Nici măcar nu am timp să mă plimb 
prin cameră cu tine. 

— Oh! spun, dezamăgită. Ce a fost asta? întreb, făcând un 
gest către nobilii furioși care plecaseră în grabă. 

Kallias își masează tâmpla. 

— Şi mai mulţi nobili deposedaţi de bunurile lor de bandi- 
tul nostru mascat. 

— Ai mărit numărul patrulelor? 

— Asta și multe altele. Am pus în aplicare toate ideile care 
ne-au trecut prin minte. Lady Tasoula i-a interogat personal 
pe negustorii care locuiesc în zonele în care au avut loc jafu- 
rile. Nimeni nu vrea să-l dea în vileag pe bandit. Este eroul 
lor. Nu îl vor trăda. Oricum, sunt aproape sigur că niciunul 
dintre ei nu știe cine este cu adevărat. Ampelios i-a... intero- 
gat pe mulți dintre țărani. Dar nu am prins pe nimeni care 
să fi acceptat banii banditului. Fără cooperarea negustori- 
lor, care refuză să ne spună ce țărani au deodată mai mulți 
bani în plus, nu putem ști cine primește monedele furate. Am 
încercat să înscenăm atacuri ca să-l prindem, dar totul a fost 
în zadar. Am emis o recompensă pentru prinderea lui, dar 
niciun suflet nu este tentat. Omul ăsta mă face să arăt ca un 
prost. Când voi pune mâna pe el... 

Kallias se oprește brusc, amintindu-și cu cine vorbește. 

— Îmi pare rău. Îmi las temperamentul să preia controlul. 
Nu ar trebui să fii aici, să ai de-a face cu asta. 

Consilierii păstrează tăcerea și trag cu urechea la conver- 
sația noastră, fără a se obosi să ascundă asta. În așteptarea 
răspunsului meu, lordul Vasco își mută privirea de la mine 
la Kallias. 

— Maiestate, am o idee pentru gestionarea problemei cu 
banditul, dacă aţi dori să o auziți. Întrucât mi-aţi apreciat 
atât de mult sfatul în legătură cu rebelii din Pegai, sper că veți 

avea suficientă încredere în mine încât să-mi permiteți să-mi 
exprim părerea și în această chestiune. 

Cuvintele pompoase sunt pentru urechile consiliului, 
desigur. 

Kallias clipește încet. 

— Te rog continuă. 

— Dacă încercările de a-l prinde pe bandit s-au dovedit 
sortite eșecului, atunci poate ar fi utilă o capcană întinsă 
celor cărora le dă bunurile furate? Apoi ați putea găsi persoa- 
nele potrivite pe care să le interogați cu privire la identitatea 
hoțului. 

— Ce propui? întreabă Kallias. 

— 'Topiţi câteva monede. Creați un sigiliu nou, cu care să 
le însemnați, ceva doar ușor diferit de modelul curent. Când 
banii vor fi furați și folosiți la cumpărarea lucrurilor din piaţă, 
puteți aresta pe oricine se află în posesia lor. 

Tăcerea umple sala. 

— Cam... multă bătaie de cap pentru a pune în aplicare un 
simplu plan, spune lady Terzi, trezorierul regatului. 

Are un registru mare întins în fața ei. 

— Dacă ceva merge prost și pierdem acei bani... 

Kallias se întoarce și o țintuiește cu privirea: 

— Ar trebui să punem în aplicare planul ei. Imediat. Este 
cea mai bună idee care a fost propusă vreodată în această 
cameră. Cu excepția cazului în care are cineva de obiectat. 

Scrâșnește din dinți în așteptarea unei reacţii. Îmi amin- 
tesc că, până nu împlinește 21 de ani, nu are ultimul cuvânt 
de spus. Trebuie să se bazeze pe votul consiliului. 

Pentru că nimeni nu vorbește, Kallias repetă ordinul, apoi 
se întoarce din nou spre mine. Își masează spatele gâtului, 
rotindu-l până când se aude un trosnet slab. 

— Acum, că planul este în desfășurare, vei fi liber să mă 
însoțești la balul Demetrio? întreb cu speranță. 

— Regret, draga mea. Conduc sase regate diferite. Există 
întotdeauna multe de discutat. Nu am timp pentru petre- 
ceri, baluri sau piese de teatru. Abia am timp să mănânc și 
să dorm. 

Îndrăznesc să micșorez distanța care ne desparte. Un 
singur pas, și sunt învăluită de parfumul lui de lavandă și 
mentă. 

— Amintește-ți, Kallias. Dacă vrem să fim convingători, 
trebuie să părem ca doi îndrăgostiți care se curtează. Iar 
îndrăgostiții care se curtează fac lucruri. Participă împreună 
la festivități. 

Mă privește prelung: 

— Îţi voi trimite mai multe cadouri. 

Poftim? Asta ar trebui să mă liniștească? Sau să ofere mai 
multă credibilitate vicleșugului? 

— Epaphras! strigă Kallias, făcându-mă să tresar, moment 
în care aprodul se grăbește spre noi. Te rog să o escortezi pe 
lady Stathos afară din sala de întruniri. 

Și, fără niciun alt cuvânt, exact asta se întâmplă. 

Capitolul 11 


u pot decide dacă a decurs bine sau nu. 
N Pe de o parte, cred că tocmai am impresionat con- 
siliul. Pe de altă parte, nu am progresat deloc cu pla- 
nul meu de a-l convinge pe Kallias să petreacă mai mult timp 
cu mine. Cu puțin noroc, poate că mica mea dovadă de înțe- 
lepciune îmi va obține invitaţii la viitoare întruniri. 

Probabil că sper prea mult. 

Totuși va trebui să aștept și să văd încotro se îndreaptă 
lucrurile; în plus, am alte probleme de rezolvat. 

După ce îl caut peste tot pe Rhouben, un servitor mă 
îndrumă în cele din urmă către una dintre camerele de bili- 
ard din palat. Doamnele nu intră de obicei în sălile de joc, dar 
nu sunt pe cale să las un astfel de amănunt să mă oprească. 

Bineînțeles că este împreună cu Leandros și Petros. 

— Alessandra! exclamă Leandros. M-ai căutat de două ori 
într-o zi. Ce îți mai place să mă tachinezi! 

— Nu te-am căutat defel. Hai să-ți reîmprospătez memo- 
ria: mai devreme îl căutam pe rege. Iar acum am venit aici ca 
să-l văd, de fapt, pe Rhouben. 

— Este luat, doamna mea. Dar știu că îţi place să pui ochii 
pe cei inaccesibili, nu-i așa? 

— Nici vorbă, asta pare să fie strategia ta. 

Petros râde, dând cu cretă pe vârful tacului său de biliard: 

— Ţi-a zis-o! 

— De cemă căutai? întreabă Rhouben în timp ce se apleacă 
peste masă, ochind bila albă și vizualizând traiectoria pe care 
o va lua aceasta. 

— Am un admirator nedorit de care vreau să scap. 

— Au! spune Petros în numele lui Leandros. 

Dau ochii peste cap. 

— Vorbesc, desigur, despre Myron Calligaris. 

— Credeam că Eliades este cel care îţi face probleme, 
afirmă Leandros. 

— Şi el. De fapt, planul meu ar trebui să mă scape de 
amândoi. 

Rhouben lovește bila albă, moment în care se aude poc-po- 
c-poc de îndată ce alte bile colorate se izbesc unele de altele. 

— Nu ai venit la persoana potrivită, spune el, îndreptân- 
du-se de spate. Dacă aș ști cum să scap de atenția nedorită, 
nu aș fi logodit cu Melita. Dar tatăl meu m-a amenințat că mă 
dezmoștenesc dacă nu îi îndeplinesc dorințele. 

— Spune-i regelui despre acești filfizoni, îmi recomandă 
Petros. Cu siguranță că o amenințare venită de la cel mai 
puternic om din lume îi va convinge să te lase în pace. 

În niciun caz. Dacă Kallias îl înfruntă pe Myron, atunci 
Myron va da din gură. 

— Sper să fac asta fără să-l implic pe Kallias, spun eu. Nu 
am nevoie să lupte în locul meu. 

— Vrei să-l provoc la duel? întreabă Leandros, în timp ce 
se apleacă peste masa de biliard, fiind rândul lui să lovească. 
Tipul ăsta, Myron, nu mai poate spera să-ți câștige inima 
dacă are o sabie înfiptă în burtă. 

— Nu am nevoie nici de tine să lupţi în locul meu, adaug. 

— Atunci provoacă-l tu la duel, propune Leandros cu un 
licăr în ochi. 

Lovește și se ridică. Acum este rândul lui Petros. 

— Mă lupt cu mintea. Nu cu arme. Şi din acest motiv sunt 
aici. Am nevoie ca Rhouben să mă ajute să pun în aplicareun 
plan. 

— Cred că tocmai ţi-am spus cât de îngrozitor sunt în a 
scăpa de atenţia nedorită, comentează Rhouben. Singurul 
lucru care dă roade cu Melita este să mă ascund, așa cum fac 
acum. 

— Şi dacăți-aș spune căamun plan să te eliberez de Melita? 

Rhouben se îndreaptă atât de repede încât îi aud spatele 
trosnind. 

— Vorbești serios? 

— Foarte serios. 

— De ce ai nevoie? Trebuie doar să-mi ceri, zice el. 

Vorbește foarte repede, aproape că unește cuvintele de 
nerăbdare. 

Leandros și Petros opresc jocul ca să asculte. 

— În primul rând, am nevoie să răspunzi la câteva între- 
bări dacă vrei. 

— Bineînțeles! 

— Ce își dorește Melita mai presus de orice? 

— Să se mărite cu un bărbat bogat și chipeș, cu un rang 
mai mare decât al tatălui ei, care este baron. 

— De aceea te-a înhățat cu prima ocazie. Și de aceea flutură 
din gene la Orrin. Are un rang mai mare decât tine. 

— Şi este mult mai chipeș, adaugă Petros, care nu ne ajută 
deloc. 

Rhouben se întinde și îi trage una. 

— De ceţi-ar permite tatăl tău să te căsătorești cu o femeie 
sub rangul tău? întreb curioasă. 

— Este prieten cu baronul. Au vorbit despre unirea famili- 
ilor noastre dinainte să mă nasc. 


UMBRELE CARE NE DESPART 121 


Mai mult mormăie decât vorbește. 

— Ei bine, suntem pregătiți să oprim asta. Trebuie doar să 
aranjăm ca Orrin și Melita să ajungă împreună, spun eu. 

— Şi cum vom reuși acest lucru? întreabă Leandros. 
Eliades este îndrăgostit de tine și chiar nu văd cum te va 
scăpa asta de... Myron, parcă așa-l chema, nu?! 

— Da. Voi avea nevoie de niște bani pentru acea parte a 
planului 

Rhouben își sprijină tacul de biliard de cel mai apropiat 
perete. 

— Chiar poţi să mă scapi de Melita fără să fiu dezmoștenit? 

Încuviinţez din cap. 

— De câţi bani ai nevoie? 

— De cinci mii de necos, spun eu fără să ezit. 

Petros fluieră: 

— Este mai mult decât câștigă tatăl meu într-un an. 

— Dar nu și tatăl lui Rhouben, presupun, continui eu. 

Rhouben nu se gândește de două ori la asta: 

— Îţi voi face rost de bani Spune-mi doar de ce vei mai avea 
nevoie. 

— Invită-ţi tatăl la palat. Nu-mi pasă cum, dar adu-l aici. 
Și, între timp, joacă rolul logodnicului perfect, ca nimeni să 
nu suspecteze nimic. 

Petros se întoarce spre prietenul său. 

— În cazul ăsta, vai de capul lui. 


De e ee See i 
ÎN DUPĂ-AMIAZA URMĂTOARE, Kallias îmi trimite o 
brățară din perle și diamante negre, un model cu adevărat 


impresionant, având în vedere că Naxos e la mare distanță 
de mare. Miercuri primesc un pieptene de fildeș împodobit cu 

diamante albastre, menit să fie purtat într-o coafură elabo- 
rată. Vineri mi se aduc smaralde tăiate în formă de frunze, 
înșirate în jurul unui colier a cărui piesă de rezistență este un 
topaz mare. 

Fiecare cadou îmi este înmânat în timp ce sunt încon- 
jurată de curteni. Știind că toate sunt mai mult pentru ei și 
mai puțin pentru mine, o amărăciune tăioasă prinde contur 
înăuntrul meu de fiecare dată când îmi este livrat unul nou de 
mâna înmănușată a unui servitor. 

Regele ar trebui să fie îndrăgostit de mine. Ar trebui să-mi 
ofere cadouri pentru că este înnebunit după mine. 

Nu pentru că încearcă, prin gesturi vrednice de milă, să-i 
convingă pe alții de vicleșugul nostru. 

Face ca totul să fie imposibil. 


PD 


UN SERVITOR VINE LA MINE în ziua balului Demetrio; are 
un plic în mână. Rup sigiliul roșu-aprins de ceară și citesc: 


Draga mea Alessandra, 

Sper că îmi vei ierta îndrăzneala, dar mi s-a adus la cunoş - 
tinţă faptul că regele nu te-a însoţit la ultimul eveniment 
la care ai participat, cel de la moşia vicontelui şi vicontesei 
de Christakos. De fapt, se zvoneşte că ai petrecut seara cu 
un prieten din copilărie. Acest lucru m-a înderanat să sper 
că poate ai încheiat lucrurile cu Maiestatea Sa. 

Tu, desigur, ştii despre călătoriile mele de afaceri... 


Arunc o privire la final, în căutarea semnăturii. Este de la 
Orrin. Nici măcar nu am observat că plecase de la palat. 

ne-au ţinut despărțiți de prea mult timp, dar mă 
gândesc zilnic la tine. Mi-e dor de zâmbetul tău, de felul 
în care vorbeşti și în care te uiţi în altă parte când eşti 
copleşită de generozitatea mea. 

Când mă uit la cerul nopţii, încetez să-i mai văd fru- 
wauseţea. Nu mă pot gândi decât la tine. La părul tău lung 
şi negru şi la cât de mult tânjesc să-mi trec degetele prin 


el. La buzele tale, coapte asemenea unor cireşe... 


Descrierile unor părți specifice ale trupului meu continuă 
pentru încă cinci paragrafe. Sar la final. 


Te rog să-mi scrii şi spune-mi că ţi-a fost dor de mine, la 
fel de mult cât mi-a fost și mie. 


Uwmilul tău servitor, 
Orrin Galopas, conte de Eliades 


Pe toți diavolii! Omul este complet nebun. Ridic ochii din 
scrisoare și tresar când îl găsesc pe servitorul care a adus-o 
așteptând în continuare, chiar în fața ușii camerelor mele. 

— Îmi cer scuze, domnişoară, dar stăpânul meu speră că 
i-ați putea trimite un răspuns prin mine. 

Vreau să-mi dezlănțui furia asupra servitorului lui Orrin. 
Dar aleg să-mi limpezesc mintea, suficient pentru a gândi 
rezonabil: 

— Cât timp va fi plecat lordul Eliades de la palat? 

— Cel puțin încă o săptămână, domnişoară. 

— În regulă. 

Încep să închid ușa, iar servitorul tușește. 

— O, nu va exista niciun răspuns pentru conte. 

Şi îi trântesc ușa-n nas, închizând-o complet. 
Această scrisoare este o oportunitate. O modalitate de a 
duce la bun sfârșit restul planurilor noastre. 


Prea 


O COADĂ SCURTĂ SE ÎNTINDE în josul aleii, dar eu, Myron, 
Hestia și Rhoda nu așteptăm mult înainte să fim întâmpinați 
de duce şi de ducesă. 

După ce sunt făcute prezentările, ducele ridică ochii peste 
umărul meu. 

— Regele nu vă însoțește? 

— Kallias și-ar fi dorit atât de mult să vină, spun eu, 
îndrăznind să folosesc prenumele regelui în fața ducelui. 

Din moment ce el nu este propriu-zis aici, trebuie să arăt 
că suntem intimi. 

— Din păcate, lucrează din greu pentru a ne proteja regatul. 

— Iar eu sunt aici pentru a o escorta pe lady Stathos, zice 
Myron, pășind oarecum în fața mea. 

Ochii ducelui se măresc când îl recunoaște pe Myron de la 
piesă. Demetrio se uită înapoi la mine, furios. 

— Îl cunoaşteţi pe acest gentilom? 

Îmi dau seama din tonul vocii sale ce vrea să spună: Te aso- 
ciezi de bunăvoie cu acest bărbat? 

Myron îmi distruge reputația. Un eveniment după altul. 
Mă lovește cu cotul în coaste. 

— Myron este un prieten din copilărie. 

Mă doare fizic să rostesc cuvintele. 

— Este... de-a dreptul fermecător. 

— Oh! spune ducele. Ei bine, să vă distraţi la bal. 

Sunt conștientă că Myron dorește să rămână și să vor- 
bească mai mult cu ducele, dar, de data aceasta, Rhoda este 
cea care ne zorește să intrăm. 

Odată ce văd sala de bal, mânia dispare pentru câteva 
clipe. Ducele și ducesa își alintă fiică numind-o steaua lor 
căzătoare, o trimitere la talentul ei prodigios de pianistă, mi 
se spune. Decoraţiunile reflectă cu desăvârșire ceea ce simt 
cei doi față de fată. Lumânările sunt așezate în sfeșnice cu 
găuri în formă de stele, umbrele lor mărite fiind proiectate 
pe tavan și pe pereți. Buchete de flori galbene și albastre aco- 
peră fiecare suprafață din moșia grandioasă, fiind grupate 
astfel încât să evoce lumina tot mai estompată din spatele 
unei stele căzătoare. Și rochia tinerei domnișoare rivalizează 
cu a mea, având diamante cusute în material la fiecare câțiva 
centimetri. O trenă lungă, de trei metri, o însoțește oriunde 
merge; e aproape imposibil să o ratezi, din moment ce petre- 
căreţii trebuie să aibă grijă la șifonul care mătură podeaua. 

Eu, Hestia și Rhoda admirăm priveliștea, iar prietenele 
mele sunt repede furate de bărbaţi pe ringul de dans. 

— Este de-a dreptul fermecător? repetă Myron când rămâ- 
nem singuri. Trebuia să-mi preamărești virtuțile în fața 
ducelui. 

— Faptul că te-ai prezentat cu mine la bal este destul de 
grăitor, Myron. Nu vrei să exagerezi. Te vei ruina dacă îţi vei 
supraestima calitățile. Adevăraţii bărbaţi de caracter nu tre- 
buie să se străduiască atât de mult. 

— Ai grijă, Alessandra. Dacă nu mă lauzi suficient, s-ar 
putea să fiu nevoit să încep să-ți preamăresc virtuțile în fața 
curții. Sau, mai degrabă, lipsa lor. 

Râde la propria glumă. 

De îndată ce se linişteşte, mă trage pe ringul de dans prin- 
tre alte cupluri. 

— Crezi ce vrei despre mine și metodele mele, spune el 
după ce dăm o dată roată sălii de bal, dar planul meu functi- 
onează de minune. Am obținut deja câteva invitaţii fără aju- 
torul tău. 

— În acest caz, nu mai ai nevoie de mine. 

— Nu fi ridicolă. Legătura mea cu tine este cea care îmi 
oferă credibilitatea necesară. Vom continua să ne asociem 
periodic. 

— Credibilitate? 

— Da. Sunt în căutare de investitori pentru noua mea afa- 
cere... Au! 

Îl calc din greșeală pe Myron, mult prea surprinsă de 
cuvintele sale. 

— Mă folosești pentru a-i determina pe nobili să inves- 
tească într-o afacere? 

Myron mă poartă prin următoarea serie de piruete a dan- 
sului, purtându-se de parcă nu am fi în mijlocul unui discuţii 
aprinse. 

— Bineînțeles. Dacă îți amintești, am destul de multe 
datorii. Trebuie să scap de ele. Vreau să cumpăr câteva veliere 
pentru a deschide o linie comercială cu regatul Estetia. 

Pentru o clipă rămân fără cuvinte. 

— Tu. Tu, bărbatul care își cheltuie toți banii pe cărți și 
zaruri, convingi curtenii să-ţi dea banii lor ca să poți sta- 
bili o relație comercială cu un regat pe care Regele nostru al 
Umbrelor intenționează să-l invadeze? 

Myron se uită în jos la mine, furios. 

— Mă pricep să-i fac pe alţii să-mi dea banii lor. Am strâns 
deja o sumă frumușică. În plus, nu e ca şi cum cei din Estetia 
știu că regele intenționează să le cucerească regatul. 

Sunt surprinsă că părul nu-mi ia foc, atât de intensă este 
căldura emanată de trupul meu. 

— O să-mi pătezi reputația când vei fura toţi acești bani ca 
să-ți plătești datoriile. 

— Nu. Nu te folosesc pentru asta. Voi cumpăra nave comer- 
ciale. Odată cu profiturile noii mele afaceri, voi începe să-mi 
plătesc datoriile. 

Al doilea dans împreună se încheie, iar orchestra începe o 
a treia melodie, dar mă îndepărtez de Myron. 

— Alessandra, nu am spus că am terminat de dansat cu 
tine. 

— Nu, nu putem fi văzuți dansând de trei ori la rând. 

Rânjește. 

— Îmi aparţii. Vei face orice îţi spun. 

— Dacă mai dansăm o dată, atunci ai putea la fel de bine 
să spui întregii lumi secretul meu, pentru că zvonurile despre 
mine vor abunda, iar regele va pune capăt curtării noastre. 
Trei dansuri la rând înseamnă, de fapt, un anunț de logodnă. 
Şi atunci nu vei mai avea nimic de câștigat de pe urma mea. 

Disperarea îmi însoțește cuvintele, dar Myron pricepe ce 
vreau să spun. 

Oftează. 

— Of, prea bine. Voi găsi o altă parteneră, dar nici să nu 
îndrăznești să dispari de la petrecere. 

Și, din fericire, mă părăsește. 

Profit de restul melodiei pentru a mă reculege. Îl curtez pe 
rege. Voi scăpa foarte curând de Myron. Totul va merge con- 
form planului. Nimeni nu mă face de râs. 

După ce respir adânc de câteva ori ca să mă liniștesc, mă 
hotărăsc să salvez ce se mai poate din seara asta și să mă 
bucur de petrecere. 

Stau lângă perete, încercând să atrag atenția unui bărbat 
și să-l determin să mă invite la dans. Găsesc unul, un străin 
înalt cu părul roșu-închis, tenul sărutat de soare și trupul 
plin de mușchi care ies în evidență prin ținuta formală impe- 
cabil croită. Îmi răspunde politicos, cu o înclinare din cap, 
apoi trece mai departe. 

Deși oarecum iritată de refuz, nu mă las descurajată și 
încerc să atrag privirea unui alt gentilom. Ochii mi se opresc 
asupra unui blond cu umeri laţi și o mustață atrăgătoare, îi 
zâmbesc sfios. Mă salută cu entuziasm și se îndepărtează. 

Ce naiba? 

— Niciun bărbat nu te va invita la dans, spune o voce femi- 
nină din spatele meu. 

Mă întorc și o întâlnesc pe lady Zervas, cu părul brăzdat 
de fire argintii căzându-i peste umeri în bucle perfecte. Își 
ascunde gura după un evantai de culoare crem, iar ochii nu îi 
trădează nimic din expresie. 

— Eşti curtată de rege, îmi explică ea. Nimeni altcineva nu 
îndrăznește să se apropie de tine, cu excepția... prietenului 
tău. 

Și Orrin a îndrăznit, dar presupun că nu are instinct de 
supraviețuire. Este prea ocupat să salveze pisoii de la înec. 

— Dacă îmi permiți să-ți dat un sfat, începe lady Zervas, 
însă fără să-mi ceară nicio permisiune, ci trecând direct la 
subiect. Refuză-l pe rege. Dacă îl lași să te curteze în conti- 
nuare, vei fi mereu nefericită. În cel mai bun caz, te va ţine 
întotdeauna la distanță de un braț, speriat să te atingă. 

— Şi în cel mai rău caz? întreb. 

— Asta depinde de ceea ce te temi mai mult. Fie va muri 
și te va lăsa singură în această lume, fie se va căsători cu alta 
și vei fi nevoită să-l vezi cum este fericit alături de altcineva. 

— Ce opțiuni deprimante. 

— Le-am trăit o vreme pe toate trei . 

— Şi care a fost mai cumplită? Să-l vezi cu o altă femeie sau 
să știi că a murit? 

Își strânge evantaiul cu un pocnet și strânge din buze. 

— Prima, draga mea. Prima, cu siguranță. 

Îmi întoarce spatele, ridicându-și fustele într-o mână și 
îndepărtându-se cu pași mari. 

Ce femeie oribilă! 

Ochii mei surprind o pată de culoare în sala de bal. 
Rhouben dansează cu logodnica lui, buzele sale abia tăinu- 
ind o grimasă în timp ce ea bate câmpii despre ceva. Când se 

învârt, Melita mă vede și îl trage mai aproape, aruncându-și 
părul peste umăr. 

Oricum trebuie să vorbesc cu Rhouben, iar prilejul de a 
o insulta pe Melita este doar un bonus fericit. ] s-au permis 
prea multe și trebuie pusă la punct. 

Mă apropii de cuplu, aștept să ajungă la marginea ringului 
de dans, apoi îl bat pe umăr pe Rhouben. Acesta se oprește, iar 
ochii i se luminează de ușurare când mă vede. 

— Pot interveni? întreb. Îl veţi lua în curând de bărbat, lady 
Xenakis. Până atunci, nu e prea frumos să-l ţineţi doar pen- 
tru dumneavoastră. Și cu siguranță nu aţi refuza-o pe viitoa- 
rea regină, nu? 

Înainte ca Melita să poată rosti un cuvânt, Rhouben se eli- 
berează singur din ghearele ei și mă învârte, îndrumându-mă 
înapoi pe ringul de dans. 

— Eşti o zeiță, îmi șopteşte el la ureche. M-ai salvat. 

— Ne-am salvat reciproc. Nimeni nu va dansa cu mine. 
Toţi se tem de mânia regelui. 

— Nu și eu. lar în acest moment sunt prea plictisit ca 
să-mi pese de mânia Melitei. Sau a tatălui meu. Ar trebui să 
ne furișăm de aici. 

— Şi ce să facem mai exact? îl întreb, rânjind poznaș. 

— Ar trebui să spun ceva obraznic, dar, sincer, nu-mi pasă 
atât timp cât mă îndepărtează de acea femeie. Apropo, am 
banii pe care mi i-ai cerut la palat. Ţi-i pot aduce imediat ce 
ne întoarcem. 

— Minunat! Și eu am ceva care ar trebui să ne ajute. Eliades 
mi-a trimis o scrisoare de dragoste. Acum îi putem imita scri- 
sul. Tot ce am nevoie este să fac rost de sigiliul lui pentru a 
autentifica scrisoarea pe care i-o vom trimite Melitei. Am aflat 
că Orrin se va întoarce la palat în aproximativ o săptămână. 
Fără îndoială că are sigiliul la el, așa că va trebui să așteptăm 
până la întoarcerea lui pentru a-l fura. Ai vești de la tatăl tău? 

— Încă nu. Are obiceiul să amâne deschiderea scrisorilor 
mele, dar va veni, odată ce o va citi. I-am spus că am retras 
cinci mii de necos din cont. Asta îl va convinge să vină aici cât 
ai bate din palme. 

— Şi ce intenționezi să-i spui când va sosi spumegând de 
furie? 

De îndată ce o văd pe Melita uitându-se urât la noi, îmi 
așez capul pe umărul lui Rhouben. 

— Că plănuiesc să-i cumpăr ceva spectaculos Melitei, desi- 
gur. Dar aveam nevoie de ceva cu adevărat șocant ca să-l con- 
ving să vină cât mai repede la palat. Odată ce ajunge, cred că 
îl pot reţine aici până când se va întoarce Orrin din călătoria 
de afaceri. 

— Perfect. Trebuie să avem grijă. Sincronizarea este totul. 

Un alt cuplu se strecoară lângă noi. Este Petros, dansând 
cu un bărbat nou, pe care nu-l recunosc. 

— Oţii numai pentru tine pe aleasa regelui? 

— Încerc doar să scap de a mea, spune Rhouben. 

— Ai avut-o deja pe Alessandra pentru două dansuri. Dacă 
urmează și al treilea, vor începe bârfele. Hai, să schimbăm. 

Sunt trasă brusc în brațele lui Petros, iar Rhouben se tre- 
zește ținându-l pe partenerul prietenului său. 

— Bună, spune Rhouben cu stângăcie. 

— Ai prefera să dansezi cu un bărbat sau cu Melita? 
întreabă Petros în timp ce mă îndepărtează de Rhouben. 

Ultimul lucru pe care îl văd este o scenă nespus de amu- 
zantă: Rhouben dansând cu un entuziasm nou descoperit 
alături de fostul partener al lui Petros. 

Apoi îmi îndrept atenţia la Petros. Râd de întregul schimb, 
extaziată că am lăsat-o pe Melita fără partener, amețită de 
alinarea că mai există bărbaţi dispuși să danseze cu mine. 
Îmbătată de gândul că Myron va fi scos din joc destul de 
curând. 

Petros mă amuză cu povești despre aventurile sale 
recente. Se pare că lordul Osias și lordul Banis s-au luat la 
bătaie pentru el. Amândoi își oblojesc rănile ușoare, căpătate 
în urma înfruntării, așa că, în această seară, Petros a trebuit 
să găsească alți parteneri cu care să se distreze. 

După două dansuri, mă răsucește spre exterior și mă tri- 
mite în brațele altui bărbat. 

— Leandros, spun. Pe unde ai umblat? 

— Invitaţii de seamă nu ajung niciodată la timp la eveni- 
mente, dar se pare că am pierdut mare parte din distracție. 

— Nu, îl asigur eu. Ai ajuns la țanc. 

Peste umărul lui, văd că Petros a găsit o doamnă cu care să 
danseze. Între timp, Rhouben se îndepărtează literalmente 
de Melita, încercând să pună o distanță cât mai mare între ei. 
Presupun că sfatul meu de a juca rolul logodnicului perfect a 
fost o misiune mult prea dificilă pentru el. 

Leandros este cu adevărat un dansator desăvârșit, un 
talent revelat prin abilitatea cu care mă ridică de pe podea și 
mă învârte în aer. lar când îi simt mâinile în ale mele și bra- 
tele în jurul meu, în timp ce alunecăm în pași de dans prin 
sala de bal, mă gândesc dacă pe Kallias îl voi simți vreodată 
în acest fel? 

Capitolul 12 


ste trecut de miezul nopții când ne întoarcem de la 

bal și ajungem în camerele mele, unde eu și Rhouben 

facem un schimb reciproc avantajos, bani pentru o 
scrisoare. Petros este cu noi, insistând că nu vrea să rateze 
distracţia. În plus, proclamă că este un falsificator iscusit. 
Rhouben şi cu mine ne uităm peste umărul lui în timp ce ter- 
mină scrisoarea. 


Draga mea Melita, 

Te-am urmărit de la distanță de prea mult timp. Nu-mi 
mai pot ascunde sentimentele. Frumuseţea ta este ca 
lumina soarelui. Aproape că mă doare să te privesc și 
ești motivul pentru care Îmi este imposibil să mă uit la 
altcineva. 

Te rog, trebuie să vorbesc în privat cu tine. Vrei să ne 
întâlnim în camerele tale, la ora nouă, în seara zilei de...? 
Mă vei întâmpina cu un sărut, ca să ştiu dacă sentimentele 
tale pentru mine ard la fel de intens ca ale mele pentru 
tine? 


Umilul tău servitor, 
Orrin Galopas, conte de Eliades 


Îi comparăm scrisul cu cel din biletul pe care mi l-a trimis 
Orrin. Petros a reușit să redea perfect forma literelor. Nimeni 

n-ar observa diferența. Este puțin probabil ca scrisoarea să 
ajungă în mâinile altcuiva decât în ale Melitei, dar este mai 
bine să fim precauțţi. Dacă vrem ca planul nostru de a-l salva 
pe Rhouben din această căsătorie să funcționeze, trebuie să 
fie fără cusur. 

— Şi acum? întreabă Rhouben. 

— Acum nu mai rămâne decât să-l așteptăm pe Orrin să 
se întoarcă la palat, spun eu. Când o va face, adăugăm data în 
scrisoare. Apoi o voi pecetlui cu sigiliul lui, iar tu va trebui să 
i-o duci Melitei fără ca ea să te prindă asupra faptului. 

— Dar cum vei obține sigiliul lui? 

Petros se ridică de pe scaun și se îndreaptă de spate, care 
trosnește zgomotos: 

— Este îndrăgostit de ea, prostănacule! Cum crezi că va 
avea acces la camerele sale și că îi va obţine sigiliul? Îl va juca 
pe degete. 

Rhouben mă îmbrățișează strâns, lipindu-mă de vesta lui 
strălucitoare din brocart roșu-galben. 

— Chiar ești cea mai bună, Alessandra. Dacă asta funcțio- 
nează, îți datorez viața mea. 

— Nu mai fi atât de dramatic, spune Petros. 

— Ţi-ai dori o viață cu Melita? îl provoacă Rhouben. 

— Ai dreptate. Da, îi datorezi viața ta. lar eu voi lua cei 50 
de necos pe care mi i-ai promis pentru talentul meu caligrafic. 

— Când ţi-am promis asta? 

Îi las pe cei doi să se ciondănească în joacă și plec cu fusta 
îngreunată de la un plic plin cu bani. 


a a oma See a i 


ÎMI PETREC DIMINEAȚA DEPARTE de palat, ocupată cu 
câteva comisioane. Distribui banii lui Rhouben cu atenţie, cu 

înțelepciune și, când revin la palat, un zâmbet larg și sincer 
îmi luminează trăsăturile. 

Până când dau peste lordul Ikaros Vasco pe drumul de 
întoarcere spre camerele mele. 

— Ah, lady Stathos, exact pe tine te căutam. 

— Este totul în regulă? îl întreb. 

— Desigur. De ce nu ar fi totul în regulă? 

— Pentru că m-a căutat șeful consiliului regelui. Aproape 
m-ați amenințat în timpul ultimei noastre conversații. 

Vasco înclină capul în lateral. 

— Ne amintim foarte diferit acea conversație. 

Zâmbesc politicos, dar dinții îmi scrâșnesc. 

— Nu, am vrut doar să întreb cum decurge curtarea cu 
regele. Kallias este atât de rezervat în declaraţii. Tânărul rege 
nu va sufla o vorbă despre asta. 

— Şi nici eu nu o voi face. 

Vasco dă din cap ca pentru sine, de parcă s-ar fi așteptat la 
acest răspuns. 

— Mă întreb dacă motivul tăcerii voastre este, poate, fap- 
tul că această curtare nici măcar nu are loc? 

Clipesc. 

— Pardon? 

— Îi trimite cadouri și vă bucuraţi de compania celuilalt 
pe durata meselor, dar ce altceva se mai întâmplă? Din câte 
știu, în rest nu petreceți timpul împreună. El nu te însoțește 
la niciun eveniment. Te-a sărutat măcar? 

— Asta nu vă privește, răbufnesc. Și știți foarte bine cât de 
ocupat este regele. Nu mă însoţeşte la evenimente pentru că 
este în întâlniri cu dumneavoastră și cu consiliul. 

— Te asigur că știu exact cum își petrece timpul Kallias. 
Dar, până devine major, are un consiliu care să se ocupe de 
tot. Acum este oportunitatea perfectă să se bazeze pe noi pen- 

tru a conduce regatul în locul lui, cât își petrece timpul cu o 
domnișoară frumoasă ca tine. 

Nu-mi vine nicio replică pe măsură. 

— Cu excepția cazului în care curtarea nu este reală, desi- 
gur. În acest caz, consiliul va începe să facă aranjamentele 
necesare pentru ca mai multe doamne să-l întâlnească pe 
rege și nu vom mai avea nevoie de tine. 

Şi cu asta, Vasco pleacă. 


eat cai 


URĂSC SĂ NU AM ULTIMUL CUVÂNT într-o conversaţie. 
Urăsc din tot sufletul când se întâmplă asta. Pentru a înră- 
utăți lucrurile, consiliul nu se lasă păcălit de vicleșugul nos- 
tru. Și dacă nu există niciun vicleșug, atunci Kallias nu are 
niciun motiv să mă țină prin preajmă. Cum se presupune că 
îl voi cuceri atunci? Intru în camerele mele, cu amenințările 
lui Vasco în minte. 

— Alessandra. 

Tresar de sperietură. Cum naiba tot reușesc oamenii ăștia 
să intre în camerele mele? 

— Tată. 

Își încrucişează brațele peste piept. 

— M-am gândit că poate se rătăcesc scrisorile mele către 
tine, dar se pare că îți primești fără probleme corespondența. 

Ochii lui se îndreaptă spre muntele de invitaţii pe care 
le-am deschis și citit deja. Printre acestea se află și scrisoarea 
de dragoste a lui Orrin. Rhouben mi-a înapoiat-o, din moment 
ce nu îi mai era de niciun folos după ce a finalizat Petros fal- 
sul. Mă încrunt la ea cu dezgust. 

— Mă pregăteam să-ți scriu. 

— Cum să nu, spune el cu sarcasm. Ai fost prinsă în mre- 
jele palatului. În splendoare. În atenţia primită. Ai uitat com- 
plet de ce te afli aici. 

O migrenă îmi face tâmplele să pulseze și văd roșu în fața 
ochilor. 

— M-am concentrat să intru în grațiile regelui, motiv pen- 
tru care nu am avut timp să-ți scriu. Lucrurile progresează 
perfect. Dacă ar fi ceva să-ți spun, aș face-o. 

Merge la pas prin fața garderobei, înainte și înapoi. 

— Perfect, zici? Atunci poate îmi spui și mie de ce umblă 
zvonul că regele nu te însoțește niciodată la evenimente în 
afara palatului? De fapt, am auzit că ești tot timpul în compa- 
nia acelui băiat Calligaris. 

Când începe să mi se zbată ochiul, abia dacă mai pot fi 
atentă la el. 

— Te asigur că am totul sub control. Nu-i nevoie să te agiți. 
Îl am pe rege la degetul mic. Și Myron nu va mai fi o problemă. 
De fapt, odată ce voi sta puțin de vorbă cu el, va părăsi palatul. 
Definitiv. 

Chipul tatei se schimbă. La început, e indescifrabil. Apoi, 
cu groază, recunosc sentimentul. Milă. 

— Alessandra, draga mea, ai făcut tot ce ai putut. Vine un 
moment în care trebuie să recunoaștem că am fost învinși. Ai 
avutun parcurs bun la palat, dar este clar că regele nu te vrea. 
Dar nu-ți face griji. Nu suntem ruinați. Am un plan. 

Degetele mi se încleștează încet în pumni, de-o parte și 
alta a trupului. 

— Ce ai făcut? 

— Am luat legătura cu lordul Eliades. Nu, nu te uita așa la 
mine. Este bogat și îmi va oferi un preț de mireasă bun pentru 
a se căsători cu tine. 

— Este conte! 

— Eu sunt conte. 

— L-ai considerat inacceptabil pentru Chrysantha, dar 
acceptabil pentru mine? 

Face o pauză de doar o fracțiune de secundă, apoi spune: 

— Situaţia ta este diferită. 

Pentru că ea este preferata lui, nu eu. 

— Scopul este să urc în rang. De ce ai încerca să mă faci 
contesă când încerc să devin regină? 

Tata clatină cu tristețe din cap. 

— Sunt mândru de tine că ai încercat, dar este o lecţie 
importantă să înveți să recunoști când ai fost învinsă. 

Știu când am fost învinsă și abia dacă am început să-mi 
pun în aplicare planul. 

— Vei înțelege, adaugă el. Odată ce timpul te va ajuta să te 
împaci cu tot. Acum, de ce nu mă lași să te conduc acasă? 

Ridic privirea spre tavan, o încercare de a-mi aduna gân- 
durile și de a-mi calma tonul. 

— Permite-mi să clarific complet situația, tată. Nu sunt o 
vită pe care o poţi vinde și nu mă poți forța să accept o cerere 
în căsătorie pe care nu o vreau. Nu când însuși regele îmi asi- 
gură orice confort. 

Tata strânge din buze. 

— Te vei căsători cu Eliades sau vei fi dezmoștenită! 

— Atunci dezmoștenește-mă! Regele îmi trimite cadouri 
scumpe. Am o mulțime de bani și locuiesc la palat. Nu ai cu 
ce să mă ameninți. Ţi-ai depășit utilitatea, tată. M-ai adus la 
palat, iar acum preiau eu de aici. De fapt, odată ce voi intra în 
grațiile regelui, mă voi asigura că nu vei vedea niciun ban din 
prețul de mireasă pentru mine. 

Camera se cufundă în tăcere. Pentru o secundă, tata mă 
privește îngrijorat. 

— Alocă-ţi puțin timp de gândire înainte să recurgi la ieșiri 
dramatice, Alessandra. 

Părăsește cameră cu pași apăsați, dar nesiguri. 


Pre 

A DOUA ZI DIMINEAȚĂ, înainte ca soarele să răsară complet 
- și cu mult înainte ca servitorii să sosească - mă strecor în 
camerele lui Myron. Nu s-a obosit să-și încuie ușile, așa că le 
deschid una după alta, până când găsesc dormitorul, o ima- 
gine în oglindă a camerei mele; cu toate acestea, Myron nu a 
depus niciun efort să o decoreze pe gustul său. 

Cu picioarele ascunse în papuci, mă apropii în tăcere de 
pat și îmi las privirea să alunece peste silueta adormită a lui 
Myron. Atât de vulnerabil. Dacă aș vrea să-l ucid, aș putea să 
o fac acum. 

Dar ceea ce i-am făcut lui Myron este mult mai satisfăcă- 
tor decât să-l las să scape ușor cu moartea. 

Cobor o mână înmănușată și îl strâng cât pot de tare vârful 
nasului. 

Myron trage adânc aer în piept și se ridică în șezut, din- 
tr-o singură mișcare, cu ochii larg deschiși, până când își dă 
seama că eu sunt intrusul. Orice urmă de somnolență îi dis- 
pare din ochi. 

— Dacă te afli aici pentru că te-ai răzgândit în legătură cu 
natura relației noastre, mă tem că nu te mai doresc, spune 
Myron după ce cască îndelung. Acum, te rog frumos să pleci, 
ca să mă pot culca la loc. 

Își îndreaptă atenția spre păturile sale, în căutarea unei 
poziţii confortabile. 

De data aceasta îl plesnesc. 

Asta îi atrage atenția. 

— Ce naiba? Trebuie să-ți reamintesc că... 

Tin o hârtie în faţa nasului său. 

— Vei părăsi imediat palatul. De îndată ce voi ieși pe acea 
ușă, îți vei împacheta lucrurile și vei pleca. Nu te vei mai 
întoarce niciodată. Nu vreau să-ți mai văd chipul sau să-ți 
aud numele. Vreodată. 

— Ce-i ăsta? 

Myron întinde mâna după bilet, dar îl trag înapoi iute, ca 
să nu îi treacă prin cap să-l distrugă. 

— Un contract de preluare a datoriei. 

Își încrețeşte nasul, confuz. 

— Ţi-am preluat toate datoriile, îi spun cu nonșalanță. De 
la club. De la bărbații cărora la datorezi bani. Toate. Acum îmi 
datorezi cinci mii de necos. 

Rămâne perfect nemișcat. 

— Nu mai ai nimic inteligent de spus? întreb. Permite-mi 
să clarific complet situația, în caz că nu înţelegi. Îmi aparţii. 
Un singur pas greșit din partea ta și te trimit la închisoarea 
datornicilor pentru incapacitatea de a-ți plăti datoriile sub- 
stanțiale. Cât timp crezi că îi va lua fratelui tău să te scoată de 
acolo? Asta dacă se va obosi măcar să încerce. 

Urmăresc fiecare mișcare a gâtului lui Myron în timp ce 
înghite în sec, savurând fiecare secundă a noului său chin. 

— Vei returna toți banii pe care i-ai acceptat de la nobilime 
și vei înceta să mai revendici orice legătură cu mine. Dacă 
îndrăznești măcar să respiri într-o direcţie care nu-mi con- 
vine, mă voi asigura că nu vei mai vedea niciodată exteriorul 
unei celule de închisoare. 

Întind mâna și îl bat ușor pe obraz, batjocoritor. 

— Uite ce băiat bun. Acum, afară cu tine! 

— Minţi, spune el când ajung la ușă. 

— Oare? Nu ar trebui să-ți ia prea mult să verifici. Dar nu 
pierde vremea. Ai timp până la prânz să pleci. 

Când ies din camerele lui, un zâmbet strălucitor îmi lumi- 
nează fața. Dețin controlul asupra unui singur bărbat și 
totuşi o asemenea putere se revarsă înăuntrul meu în valuri 
îmbătătoare de căldură. Când voi fi regină, oare o voi resimţi 
înmiit, știind că voi comanda zeci de mii? 


Prea 

ÎNCURAJATĂ DE FIORII VICTORIEI, plec în căutarea lui 
Kallias. Este încă devreme. Cu siguranță prea devreme pen- 
tru ședințe. După ce opresc mai mulți servitori, salutân- 
du-i voioasă, aflu într-un final că regele ia micul dejun în 
bibliotecă. 

De ce nu m-a invitat și pe mine? 

Primesc răspunsul de îndată ce un servitor îmi dă drumul 
în cameră. Kallias este înconjurat de plicuri de corespon- 
dență. Cred că întrezăresc în mijlocul a nenumărate hârtii și 
ustensile de scris un vas cu ouă fierte, iar o jumătate de felie 
de pâine prăjită zace pe o carte din apropiere. O carte pe care 
bănuiesc că o foloseşte pe post de prespapier. 

— Eşti întruchiparea măreției de a fi rege, îi spun eu. 

Regele Umbrelor își ridică privirea din scrisoarea pe care 
o compune. 

— Mă bucur să te văd, Alessandra. Parcă au trecut secole. 

— Chiar au trecut. 

Tresare uşor. 

— Sper că poți vedea cu ochii tăi că absența mea a fost com- 
plet justificată, 

Face un gest larg cu mâinile spre pergamentul care îl ține 
ocupat. Mișcarea este însoțită de un vârtej de umbre, formele 
întunecate urmându-i îndeaproape brațele. 

— Avem o problemă, spun direct. 

— Eşti teafără? întreabă el, ridicându-și ochii ca să-mi 
arunce o privire rapidă, îngrijorată. 

— Ikaros Vasco a venit să mă vadă. M-a întrebat dacă cur- 
tarea noastră este reală. Are suspiciuni în privința noastră. 
Nu mai spun că tatăl meu a venit la palat ca să mă ducă acasă, 
fiind convins că am eșuat să-ți intru în graţii. 

În cele din urmă, Kallias pune jos stiloul. 

— Cum este posibil așa ceva? întreabă el, apoi un fulger de 
supărare îi traversează chipul. E din cauza timpului pe care 

l-ai petrecut cu băiatul ăla Calligaris? La naiba, Alessandra, 
nu ar fi trebuit să... 

— Este din cauza ta, spun eu, îndrăznind să-l întrerup. 

Se ridică în picioare și își încleștează mâinile în faţa lui, iar 
umbrele i se întunecă și devin tentacule desprinse din miez 
de noapte. 

— Nu am făcut nimic altceva decât să-mi arăt interesul 
pentru tine. Stai în dreapta mea în timpul meselor. Îţi trimit 
cadouri. 

Aştept să continue, dar îmi dau seama că nu mai are nimic 
de adăugat. 

— Abia dacă ni te mai alături la mese. Într-adevăr, îmi tri- 
miţi cadouri, dar nu mă însoțești niciodată la evenimentele 
care au loc departe de palat. Se vede că mă neglijezi. Myron a 
început să profite de asta, dar am scăpat de el. Trebuie să te 
străduiești mai mult, cu atât mai mult cu cât nu ne putem 
comporta ca un cuplu normal care se curtează. 

— Ce vrei să spui cu asta? 

— În cuplurile normale, îndrăgostiții care se curtează își 
șoptesc cuvinte dulci la ureche. Râd când stau împreună, des- 
tul de aproape cât să împartă o singură răsuflare. În cuplurile 
normale, îndrăgostiții se ating mereu, nu-și pot ține departe 
mâinile unul de altul. 

— Nu putem face aceste lucruri, spune el agitat, rostind în 
grabă cuvintele. 

— Nu trebuie să facem aceste lucruri. Nu asta am vrut 
să spun. Pe toţi diavolii! Vrei să-i convingi că mă curtezi? 
Atunci curtează-mă, Kallias. Invită-mă la plimbări și du-mă 
departe de palat. Petrece timp cu mine în afara orelor de 
masă. Oferă-mi personal cadourile tale. Poartă-te ca un băr- 
bat îndrăgostit. 

Mă privește un moment îndelungat, reflectând, sper eu, la 
cuvintele mele. 

— Nu, spune încet. Nu, repetă, de data aceasta mai ferm, 
de parcă s-ar convinge singur. 

Se uită în jur, la muntele de hârtii. 

— Nu am timp pentru asta. 

O scuză convenabilă. Ce îl reține? 

— Te-aș invita să mite alături, spune el, dar, după cum poţi 
vedea, nu este loc la masă. Ne vedem... la un moment dat. 

Îndreaptă degetul spre ușă, alungându-mă în tăcere. 


E aaa Capa i 


SUNT PE DEPLIN CONȘTIENTĂ că mă comport ca un copil, 
călcând apăsat și zgomotos în drum spre camerele mele. Dar 
nu e nimeni prin preajmă să mă vadă, așa că îmi satisfac 
capriciul. 

Când aud pe cineva venind de după colț, îmi îndrept spa- 
tele și le permit papucilor să pășească normal. Mă străduiesc 
din răsputeri să-mi ascund iritarea față de intrus. Da, acesta 
este coridorul meu. 

— Aveţi două scrisori, domnișoară, spune un servitor cu o 
plecăciune, întinzând o tipsie de argint în direcția mea. 

Le iau și dispar în camerele mele. 

Prima este de la sora mea. Mă uit fix, preț de un minut, la 
scrisul perfect de mână, apoi decid că probabil ar trebui să 
citesc scrisoarea înainte de a o arunca în șemineul aprins. 


Draga mea soră, 


fer ca aceast senioare să fe gäseaseč dărătoasăi Pratas 


feicatle, , ataca de ačnátate î se degradează, aja că piele 

Trec peste mai multe paragrafe în care sunt descrise acti- 
vitățile îngrozitor de plictisitoare desfășurate alături de duce 
și diversele cadouri pe care i le oferă („Zece trăsuri! Ce voi face 
cu atâtea?”). 

Și apoi, în stilul specific surorii mele, dau peste câteva rân- 
duri importante tăinuite la sfârșitul scrisorii: 


a fhe a venié astăzi las Onas de m-a pahebate ce pluie 
Dese; , toate intrebarile Qni s-a pärib ciudate, dar, la 
farsi baronul de Drivas a vut neapărat să glic dacă 

«Me te teme. Ce toate că le-am, - că esti a 2 
egean gi că, fară înaloiale, crai ceidoat ce ed. ne? ai Pace 
niciodată ceva atål de 4 cum avfi gä ajupi la insliã- 


& conversatie ciudată, n ? 
Le me că & vei bucura de restul edi 
la patat pe er că fi-ai faout näste foriskeni care uor 
ave a infleengă bună asepa Za. 
Dara ta rieliimare, 
Mă holbez la mâinile mele de prea mult timp, fără să-mi 


îmi dau seama că scrisoarea mi-a alunecat printre degete. 
Nici măcar nu știu de unde să încep procesarea diferitelor 

niveluri de incompetență și de neglijență detinute de sora 
mea. 

N-am bănuit că era la curent cu relațiile mele nocturne, iar 
acum baronul a aflat că m-am culcat cu fiul lui. Și nu doar el, 
ci și un ofițer care, din câte se pare, îi sprijină pe deplin. Câte 
interviuri intenționează să mai desfășoare înainte să vină să 
mă interogheze personal? 

Şi cât va dura până când zvonurile despre activitățile mele 
de noapte vor ajunge la palat și vor distruge definitiv relația 
mea cu regele? 

Înșfac scrisoarea, o rup în bucăți ilizibile și arunc 
rămășițele în mijlocul flăcărilor. 

Vreau să-mi bag mâinile în părul Chrysanthei și să i-l 
smulg de pe scalp. Întotdeauna mi-a luat totul. Dar cum a 
reușit să-mi ia și asta? 

Abia după câteva minute în care mă tot fâțâi prin cameră 
îmi amintesc că a sosit și o a doua scrisoare. Ar putea fi și 
mai multe vești proaste? Rup sigiliul îngrozită și desfac 
pergamentul. 


Draga mea Alessandra, 

lartă-mi impertinența, dar nu pot să nu observ cât de 
nefericită pari la evenimentele din ultima vreme. M-am 
gândit că aş putea face ceva pentru a te înveseli. Mă întreb 
dacă ai fi interesată de o formă diferită de divertisment. 
Mi-ai permite să te scot în oraș, într-o noapte? Să zicem 
mâine seară, la ora opt? Promit că nu vei regreta. 


Servitorul tău, 
Leandros Vasco 


Poate că asta este fix oportunitatea pe care am așteptat-o. 
Am tot vrut să-l întreb pe Leandros despre rege. Am nevoie 

de mai multe informații pentru a-l câștiga pe Kallias și ce 
metodă mai bună de a le obține există decât să apelez la omul 
care i-a fost cel mai bun prieten? 

Ca să nu mai vorbim de faptul că Leandros mă adoră. Merit 
să fiu adorată pentru o seară, nu-i așa? Mai ales când Kallias 
nici măcar nu binevoiește să-și facă timp să mă vadă. 

După ce mai deliberez puţin, îi răspund. 


Dragă Leandros, 
Aş fi încântată să te însoțesc. 


Cu sinceritate, 
Alessandra Stathos 

Capitolul 13 


ă uit cu dezgust la zdrențele negricioase din bum- 
M bac din mâinile întinse ale lui Leandros. 
— Te aștepți să port asta? întreb. 

Leandros se află în zona de primire a camerelor mele, 
rânjind. 

— Am pregătit o seară specială pentru noi, dar nu poți 
merge îmbrăcată așa. 

— Ce este în neregulă cu felul în care arăt? 

Mi-am ales cu deosebită grijă ținuta de azi. Rochia este 
purpuriu-deschis, strânsă bine în jurul picioarelor. Nicio cri- 
nolină, niciun jupon la vedere. Nu m-am simţit niciodată mai 
confortabil. Desigur, ţinuta a fost aleasă pentru că se potri- 
vește cu noul șal dăruit de Kallias, unul din satin de culoa- 
rea lavandei. Ciucuri împletiți atârnă de capete, picurând cu 
ametiste. M-am gândit că s-ar putea enerva dacă ar afla vre- 
odată că l-am purtat în timp ce mă aflam în compania altui 
bărbat, distrându-ne. 

Chiar dacă celălalt bărbat este îmbrăcat momentan ca un 
servitor. Cu pantaloni din bumbac, cizme tocite și o cămașă 
albă uzată, pare pregătit să se târască sub un pod pentru a se 
băga la somn. 

— Arăți ca o tânără bogată și irezistibilă, spune Leandros. 
O combinație nepotrivită pentru locul spre care ne îndreptăm 
azi 


UMBRELE CARE NE DESPART 147 


Mă strâmb și mă încrunt, dar nu pare să-mi pese. 

— Unde mă duci? 

— E o surpriză. 

Tot nu întind mâna după haine. 

— Uite, poţi să te culci devreme în seara asta sau poți face 
ceva puțin periculos și foarte distractiv. 

Îmi trântește hainele în braţe și mă împinge spre dormitor. 

Când revin, cobor privirea și îmi studiez ținuta. 

Port o bluză albă cu mâneci largi, prinse strâns la man- 
șete. Fusta este neagră, o nuanță cam spălăcită, și e strânsă 
sub sâni, apoi cade liber de-o parte și de alta a picioarelor. 
Este simplă, banală, de țărăncuță. 

Leandros stă în spatele meu și îmi desprinde părul impe- 
cabil aranjat. 

— Oprește-te! 

Prea târziu. Părul mi se revarsă pe lângă obraji în bucle 
lejere. 

— O oră i-a luat cameristei să facă asta. 

— Şi ai arătat încântător, spune Leandros. 

Ceva în legătură cu sclipirea malefică din ochii lui mă 
împiedică să protestez prea mult. 

Aceasta va fi o aventură, chiar dacă sunt prost îmbrăcată. 
Și Leandros îmi va acorda atenţie întreaga noapte. Este ceea 
ce i-am spus că îmi doresc de la Kallias. În plus, prilejul de a 
avea un alt bărbat care să concureze pentru atenția mea — fără 
să recurgă la șantaj - este o oportunitate prea bună ca să o 
ratez. 

E un lucru neînsemnat, știu. Dar vreau să-l pedepsesc pe 
Kallias. Și am nevoie de o distragere - doar pentru o noapte 
-de la baronul și ofițerul care sunt hotărâți să mă distrugă. 

— Hai să plecăm de aici înainte să mă vadă cineva, pufnesc 
eu. 

Leandros mă îndrumă rânjind de-a lungul coridorului, 
apoi cotim, dăm de o scară folosită de servitori și coborâm. 

În spatele palatului sunt înhămaţi doi cai; sunt pregătiţi 
pentru noi; un grăjdar îi ține de frâie. Leandros îi aruncă 
băiatului o monedă, apoi se apleacă lângă mine și își unește 
mâinile. 

— Ce faci? 

— Te ajut să te urci pe cal, îmi explică el, după care adaugă, 
dându-și seama de confuzia mea: nu poți călări într-o parte. 
Tărăncuțele nu fac lucruri de genul ăsta. 

— Nu sunt oţărăncuţă! 

— În seara asta ești; acum, hopa sus! 

În acel moment sunt conștientă că trebuie să aleg. Fie fac 
asta, fie renunţ. Dar gata cu văicărelile legate de faptul că 
sunt o doamnă. Nu am decis să plec cu Leandros pentru că 
voiam să fiu tratată ca una. Doamnele nu petrec timp singure 
în compania bărbaților cu care nu sunt înrudite. Nu flirtează 
cu fostul cel mai bun prieten al regelui pentru a obține mai 
multe informaţii despre cum să-l seducă. 

Mă salt ajutându-mă de mâinile făcute căuș ale lui 
Leandros și balansez un picior peste cal. Mișcarea îmi ridică 
fusta, însă el mă ajută să o aranjez la loc, astfel încât să fiu 
acoperită. 

Dar în timp ce face acest lucru îmi atinge ușor coapsa cu 
un deget. 

Mi se taie respiraţia. Au trecut săptămâni de când nu am 
mai fost atinsă. Un răgaz îndelungat, străin de câțiva ani. 

— lartă-mă, spune el. Nu am vrut să... 

— Nu e nevoie, îl asigur. Ia-o înainte. Sunt pregătită pen- 
tru acest divertisment promis. 

Leandros sare pe propriul cal. 

— Atunci să-i dăm bice! 

Calul lui Leandros deschide calea și călătorim pe dru- 
muri pavate cu piatră, pe lângă felinare în care ard lumânări. 
Coborâm potecile muntelui și străbatem o zonă cufundată 
într-o liniște deplină, o înșiruire de cartiere și hanuri dărâ- 
mate, printre care se află chiar și un bordel. 

Nu sunt multe siluete pe stradă, nu atât de târziu în 
noapte, când este mult prea întuneric ca negustorii să-și 
vândă mărfurile. Cu cât ne îndepărtăm de palat, o parte din 
mine se simte din ce în ce mai vinovată, de parcă aș renunța 
la tot, uitându-mi întregul scop. Dar nu este așa. Am nevoie 
de o ieșire în oraș. De o evadare. Iar această seară nu este lip- 
sită de scop, nici pe departe. 

— Spune-mi, încep eu, în timp ce caii cotesc pe un alt drum. 
Cum erai în urmă cu câţiva ani? 

— Ignorant. Plin de speranță. Lipsit de griji. 

— Mai lipsit de griji decât ești acum? 

Rânjește, iar dinţii îi strălucesc în lumina lunii. 

— Da, cu mult mai mult. 

— Erai prieten cu viitorul rege. Ce fel de năzbâtii puneați 
voi la cale? 

Sper că întrebarea este o tranziţie bună, ascunzând faptul 
că sunt înfometată după mai multe informații despre Kallias. 

Se gândește o clipă. 

— Odată am prins broaște din lac și le-am pus în patul 
tutorelui său. 

— Sunt sigură că a meritat-o. 

— Avea o voce îngrozitor de stoică și Kallias s-a între- 
bat dacă ar putea face ceva pentru a determina schimbarea 
tonului. 

Râd. 

— Şi ai fost mai mult decât dispus să-i accepţi ajutorul. 

— A fost singurul meu prieten, o vreme. Am făcut atâtea 
împreună. Scrimă. Călării. Jocuri. Kallias iubește competiţia. 
Iubeşte să câștige. Dar, până la urmă, ce bărbat nu o face? 

— Ce persoană nu o face? îl corectez. 

— Iubești competiția, Alessandra? 

— Bineînţeles. 

— Perfect. Acum sunt și mai convins că divertismentul din 
seara asta va fi pe placul tău. 

Ne oprim în faţa unei clădiri modeste, cu ziduri drepte, 
înconjurată de un întuneric desăvârșit. Leandros leagă caii 
de un stâlp din apropiere. Mă tem că s-ar putea să nu mai fie 
acolo când ne întoarcem, dar nu sunt pe cale să las un astfel 
de amănunt să-mi strice seara. 

Cumva, Leandros găsește o scară. Presupun că trebuie să 
o cauţi, ca să o găsești. Mă ia de braț și mă conduce în jos pe 
trepte, până când suntem înghițiți de beznă, incapabili să 
vedem ceva. 

— Ar trebui să-ți spun că le-am zis servitoarelor mele cu 
cine am ieșit în seara asta. Dacă nu mă întorc, vor ști că m-ai 
ucis. 

Vocea îi trădează zâmbetul: 

— Nu vei muri din cauza mea. Mai avem puțin de mers. 

Se aude un scârţâit de balamale, se simte un curent de 
aer apoi intrăm printr-o ușă de la subsol. O torță singuratică 
luminează slab coridorul. Din depărtare, îmi ajunge la urechi 
un bubuit estompat, asemănător unor strigăte. 

— Orice ai face, îmi spune Leandros în timp ce traversăm 
noul coridor, rămâi tot timpul aproape de mine. 

Ne croim drum după un colț, coborâm un alt rând de scări, 
cu trepte mai înguste, și apoi în sfârșit - în sfârșit - ne împin- 
gem într-o ușă din care se revarsă lumină, zgomot și un damf 
inconfundabil de bere. 

— Box? Exclam eu, de îndată ce arunc o privire în jur prin 
încăpere. 

În față, camera se înclină uşor în jos, oferindu-ne șansa de 
a vedea scena din mijloc. Doi bărbaţi față în față, sărind pe 

degetele picioarelor goale, cu mânecile suflecate până la coate 
și chipurile scăldate de sudoare. 

Monedele trec din mână în mână, fetele umblă de colo colo 
cu tăvi încărcate de halbe, iar mulțimea gălăgioasă, formată 
atât din bărbaţi, cât și din femei, strigă către oponenți, huidu- 
ind și aclamând. 

— Hai să ne apropiem, spune Leandros, ghidându-mă în 
grabă spre o masă goală. 

Ne așezăm, iar o fată îmbrăcată similar cu mine se apro- 
pie de noi și ne întreabă dacă am vrea să mâncăm sau să bem 
ceva. 

— O bere, comandă Leandros, înainte să se uite la mine. 

— La fel, zic eu. 

De ce nu? Doar pentru că prefer vinurile alese nu înseamnă 
cu nu pot degusta, din când în când, ceva mai rudimentar. 

Întoarcem capul spre scena de jos, la timp pentru a vedea 
cum concurentul mai mare îl nimerește pe cel mai mic în 
bărbie, aplicând un upercut” violent. Bărbatul lovit zboară 
înapoi și se prăbușește pe podeaua de lemn cu o bufnitură 
răsunătoare. Mulțimea explodează într-un amestec de urale 
și mormăituri. 

Chelnerița se întoarce cu băuturile noastre, punând câte 
una în fața fiecăruia. Leandros aduce halba la buze, golind 
jumătate din conținut dintr-odată. 

Pentru a nu fi mai prejos, ridic propria halbă la buze, încer- 
când să nu simt gustul lichidului scârbos pe măsură ce îmi 
alunecă pe gât. Amar și diluat, este de-a dreptul dezgustător, 
dar îmi lasă o senzație de căldură în burtă. Dau pe gât tot con- 
ținutul, apoi trântesc halba pe masă. 

— Ştiam că vei aprecia acest loc, spune Leandros. Joci bine 
rolul fiicei demne a nobilimii, dar sub acea mască se ascunde 
o fată care abia așteaptă să se distreze. 


* Lovitură la box, aplicată adversarului de jos în sus, în general sub bărbie (n.t.). 

Rânjetul meu nu este forțat. 

— Cât de des vii aici? 

— Nu suficient de des. Unchiul meu are așteptări mari de 
la mine. Dacă ar afla vreodată că am fost aici... 

Se oprește brusc, cu un tremurat. 

Scot un mormăit nepotrivit pentru o doamnă. 

— În seara asta nu se vorbeşte despre responsabilități. 
Responsabilitatea este motivul pentru care Kallias susține 
că nu poate petrece deloc timp cu mine. Prostii. Dacă există 
cineva care poate face orice să se întâmple, acela este regele. 
Dacă își dorește un program mai puțin încărcat, să emită o 
poruncă și gata! 

— Dacă există cineva care îl poate convinge să nu mai fie 
atât de retras și să nu-i mai țină pe toţi la distanță, aceea ești 
tu. Ai răbdare. Și, dacă nu se răzgândește, ei bine, mai sunt 
și eu. 

Și halba lui Leandros este goală, așa că ridică două degete 
spre chelneriță. Mulțimea izbucnește din nou, eliberând un 
strigăt asurzitor, în momentul în care concurentul brutal 
faultează un alt adversar. 

— Trebuie să mă căsătoresc cu un bărbat bogat, spun. 
Tatăl meu este lacom și nu îmi va permite să mă mulțumesc 
cu mai puțin. 

Oh, stai! Presupun că acest lucru nu mai este adevărat, 
nu-i așa? În vâltoarea tuturor lucrurilor care nu se desfășoară 
așa cum îmi doresc, am uitat că tatăl meu și situația lui nu 
mai constituie o problemă. 

— Norocul tău că sunt incredibil de bogat, spune Leandros. 

— Și te mulțumești să fii un premiu de consolare? 

— Te obișnuiești când locuiești în palat cu regele. 

Încrucișez braţele: 

— Trăiam cu impresia că regele nu s-a arătat interesat de 
nicio doamnă înainte să vin eu la palat. 

— Nici nu trebuie să o facă. Ele încă îl vor și sunt nevoite 
să se mulțumească cu mine. Dar sunt sigur că tu nu vei avea 
această problemă. 

A doua halbă de bere este așezată în fața mea și, surprin- 
zător, are un gust mai bun decât prima. 

— Nu va încălca regulile, spun eu. Nici măcar pentru mine. 

Probabil că berea îmi dezleagă un pic limba, dar se pare că 
nu-mi pasă prea mult. 

— Lipsa atingerii este o problemă? 

Îmi ascund fața în spatele halbei: 

— Femeile au la fel de multe nevoi ca bărbații. 

Leandros ridică halba, dezvelindu-și dinții: 

— Poate că așteaptă ca tu să faci prima mișcare, atâta tot. 

— Şi să sfârșesc la spânzurătoare? Nu, mersi. 

— Atunci va trebui să găsești pe altcineva care să-ți sati- 
sfacă acele nevoi. Cel puțin până atunci. 

— Ţi-ar plăcea asta, nu-i așa? 

— Sunt un om cu interese de bază. Bere. Sport. Sex. Nu-mi 
doresc nimic altceva. 

— Nu-mi dau seama de ce nu ai deja o doamnă a ta. 

— Toate dovezile arată contrariul, zice el, legănându-și 
halba spre mine. 

Cu mintea încețoșată, mă trezesc oferindu-i lui Leandros 
mai multe zâmbete decât aș face în mod normal. 

— Încerci să mă îmbeţi? întreb. 

— Chiar dacă ar fi adevărat, nu aș face-o ca să profit. Doar 
ca să te ajut să te distrezi mai bine. Acum, vino! 

Se ridică de pe scaun și mă apucă de o mână. Înclin halba 
cu intenţia de a o goli complet, doar ca să descopăr că este deja 
goală. Asta cum s-a mai întâmplat? 

Mă clatin doar puțin pe picioare când mă împing împre- 
ună cu Leandros în mulțimea care înconjoară cei mai noi con- 

curenți. Reușim să ne strecurăm până în față. Marea brută 
rămâne în continuare neînvinsă. 

— Aprivi este doar jumătate din distracție! strigă Leandros 
peste țipetele ascuţite din încăpere. A câștiga este adevăratul 
sport. 

Un băiețel nu mai mare de 12 ani aleargă în jurul cercului, 
tinând în față un pocal mare. 

— Plasati aici pariurile! Cotă de zece la unu pentru cel mai 
nou concurent! 

Un bărbat mai mărunt, cu nasul strâmb, intră în cercul 
spectatorilor. După ce-și scoate cămașa, își rotește brațele și 
sare de pe un picior pe altul. 

Leandros întinde o bancnotă. 

— Pariez zece necos că bruta va câștiga. 

— Nu-i prea sportiv din partea dumitale, îi răspunde băia- 
tul, acceptând banii și îndesându-i în pocal. 

— Pariez să câștig. 

— Dar tu, coniță? Vrei pariu și tu? Fii sportivă și ține cu 
bărbatul mai mărunt! S-ar putea să ne surprindă! 

Îi analizez pe ambii concurenți, urmărindu-le mișcările. 
Cel cu nasul strâmb este mult mai mic, dar este odihnit, pe 
când bruta a irosit deja multă energie. Totuși bărbatul mai 
mare arată de parcă ar putea să-l ridice pe Nas Strâmb și să-l 
rupă în două, fără să depună prea mult efort. 

Sunt pe cale să refuz pariul, când observ ceva. 

Bruta întinde brațele în faţă, dar tresare ușor în timpul 
mișcării, trecându-și apoi o mână peste partea dreapta. 

Coaste învinețite, probabil. Deși câștigă meciurile, a înca- 
sat câteva lovituri. Îl obosesc. 

— De ce nu? spun în cele din urmă. Să zicem... 

Transform  scotocirea buzunarelor într-un adevărat 
spectacol. 


UMBRELE CARE NE DESPART 155 


— Douăzeci și cinci de necos pe bărbatul mărunt? 

— Un pariu cu cap, domniță! mă aprobă flăcăul, apoi îmi 
smulge cu lăcomie banii dintre degete și o tulește, de parcă 
i-ar fi teamă să nu mă răzgândesc. 

— Asta a fost o prostie, spune Leandros. Știi că băiatului 
i se oferă doar o sumă neînsemnată din cea câștigată de pro- 
prietar din pariuri. 

— Nu am făcut-o din milă pentru băiat. Intenţionez să 
câştig. 

Pufnetul i se transformă într-un hohot de râs. 

— Nu vreau să fii prost dispusă pentru restul nopţii. Vei da 
vina pe mine pentru pierderea tuturor banilor tăi. 

Dau ochii peste cap și ne uităm iar la meci. Concurenţii 
stau de-o parte și de alta a unei linii desenate pe podea și 
așteaptă ca un mediator să lovească pământul cu palma, îna- 
inte de a se arunca unul asupra celuilalt. 

Nas Strâmb are un joc bun de picioare, trimițând lovituri 
în direcția brutei ca apoi să se retragă repede, în afara razei 
de acțiune. Oponentul său îl urmărește cu atenţie, cu ochii 
ațintiți asupra brațelor întinse și a palmelor încleștate în 
pumni. După o fentă, aduce în față pumnul stâng și îl izbeste 
pe bărbatul mai mărunt direct în piept, propulsându-l înapoi 
câțiva metri. Dar acesta nu-și pierde echilibrul. 

Nas Strâmb întoarce gâtul în lateral cu un trosnet, apoi se 
năpustește înainte, cu pumnul având drept țintă fața brutei. 
Bărbatul mai mare se dă la o parte din drum, îngropându-și 
pumnul în stomacul lui Nas Strâmb. 

Care se prăbușește chiar în fața mea. 

Mulțimea se dezlănțuie, strigând cu putere „Pontin, 
Pontin, Pontin”. Presupun că trebuie să fie numele brutei. 

— Ridică-te! imploră câteva voci, încercând să-l încura- 
jeze pe tânărul de pe podea, care se străduiește să-și recapete 
răsuflarea. 

— Mai mult noroc data viitoare, îmi spune Leandros cu o 
ridicare din umeri. 

Dar meciul încă nu s-a terminat. Fac un pas înainte, îl 
apuc pe Nas Strâmb de braţul transpirat și îl trag în picioare. 
Se sprijină de mine, în vreme ce plămânii îi înghit cu lăcomie 
aer. 

— Acum fii atent, îi spun pe un ton jos, ca un mârâit. Am 
pariat mulți bani pe tine și nu mă vei lăsa să-i pierd, nu-i așa? 

— Este prea puternic, domniță, spune bărbatul, respirând 
greoi. 

— Are cel puțin o coastă învinețită pe partea dreaptă. Nu-i 
mai ținti fața și lovește-l mai jos. Rupe-i. Oasele. 

Fără niciun cuvânt în plus, trec în spatele lui și îl arunc în 
luptă. 

Leandros își încrețește nasul. 

— Miroși a bărbat transpirat. 

— De parcă ai putea mirosi ceva peste damful de bere din 
respirația mea. 

— Aș face-o, dacă aș fi suficient de aproape ca să-ți miros 
respirația, dar... 

Lupta continuă, iar Leandros nu-și termină gândul. Nu 
când micul oponent fentează un atac, făcându-se că îndreaptă 
pumnul stâng spre capul lui Pontin, dar aplicându-i de fapt o 
lovitură rapidă și puternică în coaste. 

Din gura lui Pontin zboară salivă, dar Nas Strâmb nu se 
oprește acolo. Execută o serie de lovituri rapide cu pumnul ca 
să-și nimicească adversarul, la fel de necruţător ca un brutar 
care frământă aluatul. 

În doar câteva secunde, bărbatul mai mare cade. 

Şi nu se mai ridică. 

Mulțimea amuțește. 

Îmi prind fustele cu o mână în timp ce pășesc peste brută 
ca să ridic în aer pumnul micului meu concurent. Apoi zgo- 

motul este exploziv, forța sa fiind îndeajuns pentru a-mi 
sparge timpanele. 

Bancnotele și monedele își schimbă fulgerător proprieta- 
rii, iar câștigătorul se înclină să-mi dea un sărut sângeros pe 
obraz. 

Sunt prea îmbătată de victorie ca să-mi pese. 

Mă întorc mulțumită la locul meu, unde a revenit băiatul 
cu pocalul, fluturând un teanc enorm de bancnote în direcția 
mea. 

— Două sute cincizeci de necos, domniță. Un pariu exce- 
lent. Dar nu ai vrea să pariezi suma pe următorul meci? 
Nimeni nu este atât de norocos doaro singură dată la meciuri. 
Recunoști imediat un talent când îl vezi! Ce zici, dacă păstrez 
ăștia pentru tine și îi pun încă o dată pe învingătorul tău? 

— Poate data viitoare, spun, apoi îmi iau banii și îi fac 
repede nevăzuți. 

Când mă întorc spre Leandros, am un zâmbet încrezut. 

— Ce i-ai spus? mă întreabă el, uitându-se consternat la 
campionul lui, care zace în continuare pe podea. 

— Avea nevoie doar de susținerea unei doamne pentru a 
găsi curajul de a câștiga lupta. 

Mulțimea amuțește din nou când fluieră mediatorul. 

— Cine seva lupta cu noul nostru campion? Cine este pre- 
gătit să câștige niște bani în ring? 

Mă întind după brațul lui Leandros, ca să-l ridic, dar îl 
smucește repede înapoi: 

— Sunt destul de mulțumit să privesc. 

Un chicot îmi scapă printre buze, pentru că berea 
înfăptuieşte în continuare lucruri minunate, și privim cum 
intră în ring un nou concurent. 

Îmi păstrez banii, dar fac cu Leandros propriile pariuri, 
alegându-ne fiecare preferatul. 

După încă trei meciuri, și-a pierdut complet mândria. 


158 TRICIA LEVENSELLER 


— Nimeni nu ghicește de atâtea ori la rând! 

— Nu este noroc, spun. Este un simț acut de observaţie. 

În ciuda faptului că am câștigat fiecare pariu pe care l-am 
făcut cu el, Leandros pare neîncrezător. Presupun că va trebui 
să i-o dovedesc în continuare. 

Dar mulțimea începe să se disipeze și bărbaţii din ring 
pleacă, îmbibându-i cu sudoare pe cei care nu se dau suficient 
de repede din drum. 

— Încă este devreme. S-au terminat deja meciurile? întreb. 

Leandros clatină din cap, cu un rânjet pe față. 

— Doar meciurile dintre bărbați. 

— Dintre bărbaţi? repet. 

O mătură alunecă de-a lungul podelei, apoi se presară 
un fel de pulbere în zona destinată concurenţilor. Cretă, 
bănuiesc. 

Apoi o doamnă intră în ring. Este îmbrăcată modest, dar 
scandalos, având fustele ridicate până la jumătatea coapselor 
și ținute în loc cu sfori. 

Ca să poată lupta, îmi dau seama. 

Este foarte impresionantă, doar mușchi mlădioși și gra- 
ţie feminină. Cu obraji rotunzi, ochi mici și un nas delicat, 
nimeni nu ar ghici vreodată cum și-a petrecut nopțile. Nicio 
șuviță nu-i umbrește fața, purtându-și părul foarte aproape 
de scalp. 

Are o expresie serioasă, niciun zâmbet la orizont. 

— Cine va concura împotriva campioanei de aseară, 
Vipera? întreabă mediatorul, mergând în cerc pentru a cer- 
ceta mulțimea, care s-a dublat cumva. 

Cineva din spate mă împinge, dar împing și eu înapoi cu 
șoldurile. 

— De ce le lasă pe doamne la final? întreb. 

— Pentru că sunt mult maidistractiv de urmărit, răspunde 
Leandros. 

— Fără îndoială că are ceva de-a face cu faptul că mulțimea 
are o vedere excelentă asupra picioarelor concurentelor? 

Leandros tace, confirmându-mi suspiciunile. 

Într-un final, o femeie pășeșşte în cercul de cretă. Este mai 
masivă decât Vipera, cu forme mai voluptuoase, dar după 
felul lent în care se mișcă, știu că nu va câștiga. 

— Vipera o va învinge, îi spun lui Leandros. 

— Voi accepta pariul. 

Pierde. 

În câteva secunde. 

Vipera și-a câștigat pe merit numele. Lovește rapid, con- 
tinuu, iar femeia mai mare nu are nicio șansă să-i respingă 
atacurile. Nu ar fi trebuit să lase adversarul să lovească mai 
întâi. 

Vipera întâlnește o a doua adversară. 

Apoi oa treia. 

Chelnerița vine cu mai multă bere și pierd șirul halbelor 
pe care le iau de la ea. 

Sunt lucruri pe care trebuie să le aflu de la Leandros. 
Întrebări despre Kallias și dacă a avut iubite. Ar trebui să 
învăţ... ceva. Ceva care îmi va ajuta, cred, reputația? 

Dar nu-mi amintesc prea bine și, chiar acum, nu-mi pasă 
deloc de toate astea. Mă distrez prea mult uitându-mă la 
Viperă. 

În plus, observ că de fiecare dată când se pregătește să 
lovească, își încleștează ușor maxilarul. Mișcările îi sunt 
destul de previzibile. Îi place să înceapă de sus, să lovească la 
față, pentru a-și dezorienta adversarele, apoi să ţintească mai 
jos, în zona stomacului, și să le lase fără suflu. 

— Cine urmează? întreabă mediatorul. Cine o va înfrunta 
pe campioana noastră și va primi o parte din câștigurile casei 
dacă va învinge? Poate tu? 

Alege otânără minionă aflată în primul rând din jurul cer- 
cului, care clatină vehement din cap. 

— Tu? 

Se apropie de o altă fată, una mai robustă, mai potrivită 
pentru luptă, dar și ea refuză. 

Poate că este berea. Sau adrenalina de la toate victori- 
ile anterioare. Poate că este dorinţa mea profundă, ascunsă 
undeva adânc înăuntrul meu, de a fi recunoscută de lume. 

— Eu voi concura! spun. 

Leandros își întoarce brusc gâtul și se uită în jur complet 
dezorientat, de parcă altcineva ar fi putut vorbi în locul meu. 

— Excelent! Avem o adversară! Un pas înainte, domnişoară! 

Îmi pun picioarele în mișcare, dar Leandros mă apucă de 
braţ, ținându-l ca într-o menghină. 

— Ce crezi că faci? 

— Concurez. 

— Nu poți face asta. Regele îmi va lua capul. 

Mă aplec spre el. 

— Bine că nu trebuie să-i spunem niciodată despre asta. 

— Alessandra! Ești o doamnă! 

— Nu și în seara asta, îi reamintesc și îmi smulg braţul din 
strânsoarea lui înainte de a păși în cerc. 

Când mă uit în jos, la fustele croite din materiale groase, 
îmi pierd numaidecât echilibrul. Din fericire, îl recapăt 
înainte de a mă răsturna. 

— Are cineva o cravată pe care mi-o poate împrumuta? 

Nu mai puțin de cinci bărbaţi scot în grabă panglici de păr, 
cravate, curele sau alte obiecte ca să mi le înmâneze. 

Accept o curea și o folosesc pentru a-mi ridica și îndepărta 
fustele de picioare și pentru a le prinde la spate. 

Se aud mai multe fluierături admirative. 

Mă bucur că Leandros mi-a dat zdrențe de purtat în seara 
asta. Nu mi-ar fi plăcut să îmi distrug una dintre rochii. 

— Cum să-ți spunem, domnişoară? mă întreabă 
mediatorul. 

Sunt tentată să îmi dau adevăratul prenume, dar îmi 
surâde mai mult ideea a ceva mai amuzant, cum ar fi Vipera. 
Îmi vine în minte o imagine a lui Kallias, a rolului pe care îl 
doresc cu atâta înverșunare. 

— Spuneți-mi Regina Umbrelor. 

Mediatorul strigă titlul ca mulțimea să audă. Flăcăul cu 
pocalul aleargă în exteriorul cercului, iar gentilomii și doam- 
nele pariază. 

— Veniţi în centru, doamnelor. 

Stau cu ochii pe bărbiile Viperei. 

Da, sunt două. Nu a avut una când a început să lupte? 

— Luptați! strigă mediatorul în timp ce lovește cu palma 
podeaua. 

Vipera mă atacă imediat la față, așa cum știam că va pro- 
ceda. Mă ghemuiesc și îi înfig pumnul în mijlocul stomacului, 
îndesându-l cât de adânc pot. 

Se dă câţiva pași îndărăt ameţită și brațele i se îndreaptă 
spre locul în care am lovit-o. Mulțimea se dezlănțuie, iar 
mâna îmi zvâcnește. Cunosc suficiente cât să știu că trebuie 
să-mi țin degetul mare în afara pumnului, dar pielea și înche- 
ieturile degetelor nu sunt obișnuite cu un contact atât de dur. 

Vipera își revine o clipă mai târziu, scuturându-și mâinile 
de parcă astfel ar putea convinge durerea să dispară. Sare 
spre mine și nu-mi desprind privirea de pe faţa ei. 

Maxilarul i se încleștează, pumnul stâng se apropie iute. 
Eschivez, încercând să-i aplic o lovitură la nivelul feței, dar 
mă blochează cu un braț ca oţelul, mișcarea trimițând o undă 
de șoc în sus, de-a lungul propriului braț. 

Apoi îmi dă un pumn în față. 

Nu mă feresc la timp. 

Mă lovește chiar sub ochi, cu atâta forță, încât gâtul mi se 
arcuiește înspre spate și trosnește. 

Gravitația mă revendică, trăgându-mă spre pământ. 
Din locul în care aterizez, văd rânduri și rânduri de picioare 
îmbrăcate în pantaloni. Se învârt. Nu, întreaga cameră se 
învârte. Simt că mi se scurge lichid pe față. Sânge? Lacrimi? 
Scuipat? Cumva, cred că aud vocea lui Leandros în depărtare. 

Apoi totul se întunecă. 

Capitolul 14 


— Eşti o fată atât de prostuță, spune din nou Leandros, 
când ajungem la palat în primele orele ale dimineții. 

De când mi-am recăpătat cunoștința, nu a făcut nimic alt- 
ceva decât să-mi îndese pâine și apă în jos pe gât. M-am cam 
trezit din beție, dar mă simt de parcă cineva mi-a lovit partea 
stânga a feţei cu o cărămidă. O amintire din partea Viperei. 

Mergem pe un coridor tăcut, pentru că servitorii și perso- 
nalul s-au retras de mult la culcare. 

— În momentul respectiv mi s-a părut o idee bună, spun. 

— Data viitoare nu mai bea atât de mult. 

— Acea bere țărănească este înșelător de puternică. 

— Toate berile sunt puternice după ce bei șase halbe. 

Tresar în timp ce ating cu grijă zona din jurul ochiului. 

— Nu-mi vine să cred că mi-am învinețit cea mai bună 
trăsătură. 

Nu știu ce voi face în legătură cu ochiul negru. Pudrele vor 
trebui să înfăptuiască un miracol ca să-l acopere. 

Când ajungem la ușa mea, Leandros își coboară vocea și se 
întoarce cu fața spre mine. 

— Toate trăsăturile tale sunt cele mai bune. Nicio altă 
femeie nu se compară cu tine. 

Se apleacă și îmi sărută pata neagră din jurul ochiului 
meu. Când se retrage, se uită în jos, la buzele mele. 

A fost o noapte incredibilă. Una pe care nu o voi uita prea 
curând. $i Leandros este chipeș. Mult prea chipeș pentru 
binele său. 

Îmi strecor o mână în părul lui brun-auriu, îmi las degetele 
să-i alunece spre ceafă și sunt pe cale să-l trag mai aproape. 

Dar apoi mă opresc. 

Sunt aici pentru a-l curta pe rege. Nu pe prietenul lui din 
copilărie. 

Dar oare chiar ar afla de un singur sărut? 

Nu ar fi un singur sărut. Nu am nicio îndoială că Leandros 
sărută extraordinar și că l-aș târî în camera mea în scurt timp. 

Vreau un regat sau o tăvăleală în așternuturi? Nu ar trebui 
să fie o decizie atât de greu de luat. Dar au trecut săptămâni 
de la ultima distracție. 

Cu un oftat, îmi las mâna să cadă. 

— Noapte bună, Leandros. Îţi mulțumesc pentru seara 
asta. Nu o voi uita. 

Un rânjet trist îi apare pe buze, dar, comportându-se 
mereu ca un gentilom, încuviințează din cap și pornește cu 
paşi mari spre capătul coridorului, departe de mine. 

De îndată ce rămân singură și înfrigurată pe holul pustiu, 
regret decizia, dar este mult prea târziu să mă răzgândesc. 

Îmi pescuiesc cheia din teancul de bancnote din buzunar 
și intru în cameră. 

Prima dată îmi scot pantofii, apoi îmi golesc buzunarele 
pe o masă. 

După aceea ridic privirea. 

Kallias se află în cameră. 


me nan TAREE Sa i 


STĂ PE PATUL MEU, cu picioarele încrucișate în fața lui. 
Nasturii de la mânecile cămășii sunt desfăcuți, dar nu a 

renunțat la mănuși. Nu poartă jachetă, vestă sau cravată, iar 
nasturele de sus este desfăcut. 

Deși pare relaxat, este vigilent. 

— Ai avut o seară plăcută? întreabă, fără să se uite la mine. 

Vocea lui nu-mi oferă nici măcar un indiciu despre starea 
de spirit pe care o are. 

— Da. 

— S-ar părea că și Leandros îţi împărtășește părerea. De ce 
nu l-ai sărutat de noapte bună? 

Ne asculta. Mai mult ca sigur. Oh, nu am fost niciodată mai 
recunoscătoare pentru curajul de a-l respinge pe Leandros. 

— O doamnă nu-și sărută admiratorul după prima 
întâlnire. 

— Deci ai vrut să o faci? 

Ridică fulgerător ochii în sus, apoi îi îngustează la vederea 
vânătăii de la ochi, de parcă ar fi o săgeată atrasă de o ţintă. 
Apoi se ridică și se apropie cu pași mari de mine. 

— Ce s-a întâmplat? Leandros a...? 

— Bineînțeles că nu. 

Întinde o mână spre fața mea și stau perfect nemișcată. 
Întinde un deget înmănușat și îmi atinge ușor partea de sub 
ochi. Pielea mănușii este netedă și rece. 

Mâna lui Kallias se strânge într-un pumn și alunecă în 
lateral. 

— M-a dus la box. 

— La box? 

— M-a dus să mă uit la meciuri. După ce am câștigat mai 
multe pariuri la rând, ghicind ce concurent îl va învinge pe 
celălalt, m-am hotărât să-mi încerc și eu norocul. 

Kallias arată ca și cum cineva tocmai i-a pus o întrebare cu 
un răspuns imposibil: 

— De ce? În numele diavolilor, de ce ai face asta? Ai fost 
bătută! 

Îmi înalt mândră bărbia. 

— Păi, da. Dar m-am distrat grozav până atunci. 

Un râs nervos părăsește buzele regelui și pot să-mi dau 
seama că nu este deloc amuzat. 

— De ce ești aici? răbufnesc. 

— Mi-am anulat toate întrunirile din seara asta, spune el. 
M-am gândit să-ți fac o surpriză și să te scot în oraș. Dar nu ai 
putut fi găsită. M-am gândit să te aștept. 

— Câte ore ai petrecut stând pe patul meu? 

Își trece degetele prin păr, fără să-și ascundă furia. 

— De ce ai petrece seara cu Leandros? 

— Contează cu cine mi-am petrecut seara? El este bun și 
amuzant și chiar are timp pentru mine. 

Pentru o clipă, Kallias tace, mai mult ca sigur încercând să 
găsească următorul argument. Nu-i dau șansa. 

— Am fost de acord cu complotul tău, îi spun. Joc rolul iubi- 
tei tale. Dar știi ce altceva a mai fost inclus în plan, Kallias? O 
prietenie. Ai promis că vei fi prietenul meu. Nu ţi-ai îndepli- 
nit partea ta din înțelegere. A trebuit să caut prietenie în altă 
parte. 

— Le ai pe Rhoda și pe Hestia, zice el. 

— Rhoda și Hestia nu mă vor invita la dans când mergem 
la petreceri. Ştii că niciun bărbat nu se apropie de mine? Sunt 
de neatins. Parcă am contractat ciuma. 

Tace din nou. 

— Leandros și prietenii lui sunt singurii care mă tratează 
mai degrabă ca pe o persoană decât ca pe viitoarea regină. 
Ştii de ce empatizează cu mine? De ce s-au împrietenit cu 
mine? Pentru că știu ce înseamnă ca tu să-i numesti prie- 
teni și apoi să-i lași de izbeliște. Poate că am fost tentată să-l 
sărut pe Leandros. Poate că mă simt singură. Cu siguranță 
că ştii cum e! 

Kallias se trage îndărăt, de parcă i-aș fi dat o palmă. 

Nu-mi pare rău. Nici măcar un pic. 

— Nu sunt o păpușă pe care să o îmbraci și să o lași deo- 
parte, până când ești gata să te joci cu ea, Kallias. Sunt om. 
Şi, dacă nu poți respecta asta, îmi voi împacheta lucrurile și 
mâine voi pleca. 

Oh, sper din tot sufletul că nu berea este cea care vorbește. 
Cu siguranţă este mintea mea rațională, care știe că Regele 
Umbrelor nu își va da seama că joc la cacealma. Că își va cere 
scuze și că mă va implora să rămân. Că își va schimba atitu- 
dinea și că va începe să-mi acorde atenție. 

Sau poate că nu am putut controla tonul amenințător, 
beată sau nu. Kallias mă enervează așa cum nu a mai făcut-o 
nimeni vreodată. Nici măcar tatăl meu. 

Îmi ţin respiraţia, așteptând să spună ceva. 

Umbrele regelui se aprind de parcă ar fi niște flăcări care 
îi învăluie întregul trup. Se întoarce fără să privească înapoi, 
topindu-se prin peretele de piatră solidă. 

Vai! 

Ce am făcut? 

Mă prăbușesc în pat. În ciuda felului îngrozitor în care 
decurg toate lucrurile, cad pradă epuizării. Boxul și cele petre- 
cute în ultima oră îmi cufundă mintea în uitare. 

Dar, chiar înainte să pășesc în neant, pielea din jurul 
ochiului învinețit se încălzește. Vinovată nu este durerea. 
Sau amintirea unui sărut primit aici. 

Ci atingerea fantomatică a unui deget înmănușat. 


PD m 0 aaa ama S a mn S 
MI SE ÎNVÂRTE CAPUL de îndată ce mă trezesc. Este o com- 


binație minunată de prea multă bere și un somn agitat. 
Și, colac peste pupăză, totul se năruie. 

Ce pot face decât să-mi duc la bun sfârșit amenințarea și 
să le poruncesc servitorilor să înceapă să-mi împacheteze 
lucrurile? Nu am de ales. Cuvintele îmi ard gâtul în timp ce 
dau ordinele și mă răstesc la doi lachei care se mișcă prea 
încet pentru gustul meu. 

După o clipă, îmi dau seama că este o îndeletnicire care va 
dura ore întregi. Nu are rost să aștept și să îi urmăresc cum 
termină de împachetat. 

Ar trebui să mă comport normal, de parcă ar fi o zi 
obișnuită. 

Rhoda și Hestia poartă o conversaţie, iar eu mă holbez la 
scaunul gol din capul mesei lungi din marea sală. Kallias nu 
este acolo. 

Oare îl voi revedea înainte să plec? 

Și, pe toți diavolii, de ce naiba aştept ca lucrurile să-mi fie 
împachetate înainte să plec? Vor ajunge oricum la moșia tată- 
lui meu, indiferent dacă mă duc odată cu ele sau nu. 

De fapt, presupun că nu mă întorc la moșia Masis. Cum aș 
putea, după ce am insistat că nu am nevoie de tatăl meu? 

Şi, sinceră să fiu, aș prefera să nu-i văd fața prea curând. 
Nu, voi merge la un han. Să stau singură o vreme, până când 
voi putea regândi totul. 

Scaunul rămâne gol pe durata întregului prânz. Bine- 
înțeles că nu vrea să mă vadă. 

L-am pierdut. Am pierdut un tron, o coroană, admirația 
unui regat, puterea de a fi regină. 

După ce îmi petrec după-amiaza în camera de zi, cosând, 
amân cât pot de mult întoarcerea în camerele mele. De parcă 
mi-ar veni în minte un plan strălucit de a salva totul doar 
dacă am suficient timp. 

Ce voi face? Oare chiar voi sta cu mâinile în sân și voi pierde 
totul? 

Mai întâi, probabil că ar trebui să arunc o privire la ochiul 
meu, pentru a verifica dacă pudra de față îmi mai ascunde 
vânătăile. Apoi nu știu ce va urma. 

Dacă toate lucrurile îmi vor fi împachetate, voi pleca. Dacă 
nu, îmi voi mai prelungi puțin șederea la palat. 

Intru îngrozită de faptul că nu aud niciun zgomot de pași. 
Servitorii trebuie să fi terminat! Dar, pe măsură ce trec dintr-o 
odaie în alta, descopăr ceva neașteptat. 

Parcă nici nu aș fi ordonat vreodată înlăturarea vreunui 
lucru. Camera a fost curățată. Patul, făcut. Mobilierul, șters 
de praf. Hainele și produsele mele cosmetice se află în conti- 
nuare în garderobă și pe măsuța de toaletă. 

Nimic nu a fost împachetat. 

Ah, servitori leneși și oribili! Mă întorc furioasă pe hol, 
călcând apăsat și dornică să găsesc pe cineva la care să țip și 
sunt numaidecât întâmpinată de un servitor. 

— Domnişoară, îmi spune el înainte să pot rosti vreun 
cuvânt. Regele vă solicită prezența. Vreți să mă urmaţi? 

Da, chiar vreau să îl urmez. Oare Kallias are mai multe de 
spus despre excursia de aseară? Vrea să mă alunge public din 
palat? Să mă izgonească pentru că am ieșit cu prietenul său 
de odinioară? 

Dar, dacă există măcar o șansă să-și dorească să uite cearta 
pentru ca lucrurile să revină la normal, trebuie să profit de 
ocazie. Cu siguranță pot seduce un rege chiar dacă îl văd doar 
o jumătate de oră, de două-trei ori pe zi, nu-i așa? Pot trece 
peste petrecerile unde niciun bărbat nu vorbește cu mine. 
Este doar pentru o perioadă scurtă. Până mă căsătoresc cu 
regele. Apoi îl ucid. Și atunci pot avea toată compania mascu- 
lină pe care o vreau. 

Dar, pe toți diavolii, de ce trebuie Kallias să facă totul atât 
de al naibii de dificil? 

Servitorul mă conduce la primul etaj, scotțându-mă pe 


170 TRICIA LEVENSELLER 


o ieșire din spate a palatului. Se oprește în fața unei trăsuri 
simple și îmi ține ușa deschisă. 

Înăuntru văd conturul unor pantaloni negri și a unor 
pantofi eleganţi. 

Kallias? 

Are de gând să mă escorteze personal de la palat? De ce? 

Încercând din răsputeri să-mi menţin demnitatea, urc în 
trăsură și mă așez în fața regelui. 

Ușa se închide în urma mea, iar Kallias folosește rapiera 
de pe scaunul de lângă el pentru a bate de două ori în acope- 
rișul trăsurii. 

Vizitiul scutură frâiele, caii se smucesc și am pornit. 

Umbrele dansează de-a lungul pernelor din jurul picioare- 
lor și al umerilor săi. Este îmbrăcat cu o cămașă albă de bum- 
bac, fără jachetă sau vestă. Însă nu a renunțat la mănuși. 
Astăzi poartă pantaloni foarte simpli. Pantofii sunt eleganti, 
dar bănuiesc că nici nu are alt fel. 

După chipul lui, îmi dau seama că așteaptă să-i pun o 
întrebare. De ce suntem aici? Unde mă duci? Mai ești supărat? 

Dar nu-i fac pe plac. 

Ridic nasul și mă uit pe fereastră, urmărind în trecere pei- 
sajul. Nu e cine știe ce. Case, străduțe din piatră și oameni de 
rând care își desfășoară activitatea zilnică. 

Dar apoi trăsura cotește și sunt aruncată din scaun, direct 
în poala lui Kallias. 

Am o senzație de-a lungul picioarelor, ca fumul descătușat 
de foc, și inhalez mirosul distinct de mosc, lavandă și mentă. 
Dar nu simt trupul lui Kallias lipit de al meu. 

Când deschid ochii, îmi dau seama că nu am aterizat pe el. 

Am trecut prin el. 

Sunt în el. 

Sunt în genunchi, pe scaunul ocupat de Kallias, absorbită 
de el și înfășurată de umbrele sale. 

— Ah! 

Mă împing înapoi, îngrijorată că o să rămână cumva lipit 
de mine. Că voi fi capturat umbrele, că voi fi prizonieră pentru 
totdeauna în întuneric. 

Senzația de fum se diminuează exact când trăsura se 
oprește brusc. Trebuie să mă proptesc mai ferm pe picioare, 
ca să nu mă răstorn din nou în rege. 

Dar apoi îmi dau seama... 

L-am atins. 

Am încălcat legea. 

El deja este supărat pe mine. 

Ce voi face acum? 

Ridic privirea, văd că regele este în continuare întreg. Nu 
l-am împrăștiat după ce am fost azvârlită direct în masa ima- 
terială și învolburată a ființei sale. 

Chipul lui pare cioplit în piatră, dar nu este atât de solid. 

— Este totul în regulă, sire? întreabă vizitiul. 

Kallias mă fixează cu privirea: 

— Suntem bine. Putem pleca. 

— Prea bine, Maiestatea Voastră. 

Îmi dau seama că tăiem muntele, nu îl coborâm. De aceea 
am căzut din scaun și simt încontinuu că sunt pe cale să o fac 
din nou. 

Şi acum mă tem că regele mă duce undeva ca să mă ucidă. 

Aș putea să fug? Să sar din trăsură și să dispar înainte să 
mă poată urma? Ce se va alege de mine atunci? 

Ar trebui să încerc. Ar trebui să mă gândesc la ceva. 

— Eşti real? întreb. 

Cuvintele mi se rostogolesc de pe buze înainte să le pot 
opri. 

— Foarte real, spune el ca răspuns. 

— Dar nu ești solid. Ești... cu totul din umbre. Te-am rănit? 
Din acest motiv nu vrei să fii atins? Mă vei ucide? 

Întrebările dau năvală, fiecare prinzând glas înainte ca 
ultima să fie complet rostită. 

Kallias atinge cu degetele mânerul rapierei sale. Sper că 
doar pentru a-și ține mâinile ocupate, nu pentru că se gân- 
dește să o folosească. 

— Nu, spune el în cele din urmă. La toate întrebările. 

Inima îmi bate din nou normal, oarecum. Chiar nu are 
niciun motiv să mă mintă. Dacă avea de gând mă omoare, 
presupun că ar fi făcut-o deja. 

— Cum de poți atinge sabia, dar nu și pe mine? 

Oare nu poate fi atins de fiinţe vii? Într-adevăr, asta ar 
îngreuna foarte mult consumarea unei căsnicii. Totuși am 
simţit apăsarea degetului său pe obraz... 

Clipesc, iar umbrele dispar. A rămas doar Kallias. Real, 
uman. Corporal. Tangibil. 

Frumos. 

Clipesc din nou și este iar înconjurat de umbre. 

— Pot controla abilitatea asta, spune el. Îmi pot forța dege- 
tele să se solidifice pentru a ridica ceva, în timp ce restul tru- 
pului îmi rămâne intangibil. 

— Atunci care este scopul legii? întreb. Dacă nimeni nu te 
poate răni, de ce le interzici oamenilor să te atingă? De ce te 
complici cu mănuși? Asta te doare? Să atingi direct pe cineva, 
piele pe piele? 

— Nu mă doare să ating pe nimeni. Cu excepția cazului în 
care mă schilodesc în vreun fel. 

Atunci de ce? vreau să țip. De ce să-i îndepărtezi pe toți? 
De ce să te izolezi de toată lumea? De ce să trăiești singur și 
neatins? 

— Dacă aș atinge pe cineva, piele pe piele, când nu sunt 
în formă imaterială, abilitatea mea ar dispărea ori de câte ori 
aș fi în prezenţa acelei persoane. Aș fi corporal oricând ar fi 
prin preajmă. Aș fi susceptibil la moarte, durere și orice alt- 

ceva. Tatăl meu a trăit peste trei sute de ani. O viață lungă și 
singuratică, până când a decis să se însoare cu mama. Apoi a 
devenit muritor. Ea era ancora care îl ținea legat de pământ 
și oricine îl putea asasina când era pe aproape. Și exact asta 
s-a întâmplat, îmi spune Kallias. Faptul că s-a îndrăgostit a 
dus la moartea lui. Acum înţelegi de ce vreau să-i liniștesc pe 
consilieri, fără a le îndeplini, de fapt, dorințele. Cineva mi-a 
ucis părinţii și aceeași soartă mă va aștepta și pe mine dacă 
îmi permit să mă apropii de o altă persoană. Uneori mă întreb 
dacă moartea fratelui meu a fost cu adevărat un accident. 

Nu îndrăznesc să spun nimic, de teamă că va înceta 
confidențele. 

— Vezi tu, el nu era ca mine, spune Kallias. Abilitatea trece 
de la părinte la copil. Dar fratele meu, Xanthos, nu a moștenit 
abilitatea. Cred că din acest motiv a murit atât de tânăr. 
Cineva a vrut să-l înlăture din linia succesiunii. Tatăl meu era 
mult mai protejat. A durat mai mult să găsească o modalitate 
de a-l ucide. 

Nu-mi vine să cred că are atât de multă încredere în mine. 
Cu toate acestea, nu pot să nu mă întreb dacă nu cumva este 
un fel de test. 

— În acea noapte, când ai dat buzna în camera mea, aivrut 
să știi exact ce spusesem. Pentru că dacă oamenii ar fi crezut 
că ne atingem... 

— Ar fi venit după mine, încheie el. Și ar fi trebui să fiu 
mereu în alertă. 

— De ce îmi spui toate astea? întreb. Eşti sigur că nu mă 
vei ucide? 

— Ai avut dreptate, Alessandra. Noaptea trecută. Toate 
acele lucruri pe care le-ai spus. Mi-a fost frică să trăiesc cu 
adevărat. Să fiu cu tine în afara orelor de masă atent supra- 
vegheate mă face vulnerabil. Dacă cineva îmi află secretul, 
dacă ne atingem din întâmplare, aș putea fi ucis. Dar nu pot 

trăi așa. S-ar putea să nu am voie niciodată să am pe cineva 
fizic aproape de mine. Dar asta nu înseamnă că nu pot avea 
încredea în tine. Eu... te plac și sper că și tu ai putea să mă 
placi. 

Ceva înăuntrul meu... se înduioșează. Privindu-l pe acest 
bărbat întunecat și puternic și ascultându-i speranțele în 
ceea ce ne privește, îmi doresc să le transform în ceva tangi- 
bil, real. 

Chiar înainte să-i curm viața, desigur. 

— Deci mă duci... unde? întreb. 

— La unul dintre locurile mele preferate. Petrecem timp 
împreună. În afara palatului. Și nu pentru că asta va con- 
vinge și mai mult consiliul că ne curtăm, chiar dacă este un 
beneficiu. O fac pentru că suntem prieteni și pentru că meriți 
să te distrezi. 

— M-am distrat seara trecută. 

— Să te distrezi cu mine, clarifică el, încleștându-și maxi- 
larul. Gata cu nopțile petrecute în compania lui Leandros. 

Ridic o sprânceană. 

— Încerc să fac un compromis. Îmi petrec timpul cu tine și 
nu permit ca membrii consiliului să afle că te lași curtată de 
încă un bărbat. 

— Bine, spun. Dar îmi rezerv dreptul de a vedea pe oricine 
doresc dacă începi să te comporți din nou ca un măgar. 

Uneori mă întreb dacă nu cumva este doar o chestiune de 
timp înainte să merg prea departe. Înainte să spun ceva care 
să-l scoată complet din sărite, convingându-l să scape defini- 
tiv de mine. 

Dar am constatat că, în timpul tuturor conversațiilor 
noastre, nu am fost nevoită să mă prefac. Fiecare cuvânt, fie- 
care gând au reflectat ce simt și ce gândesc cu adevărat. Poate 
că încerc să câștig inima unui rege, dar... 

Încă sunt eu. Doar eu. 

Asta nu s-a mai întâmplat până acum cu o țintă. 

— Mi se pare corect, spune el. 

Îl răsplătesc cu cel mai fermecător zâmbet pe care îl pot 
încropi, unul sincer. 

— Crezi că aș putea sta lângă tine? întreb. Ca să nu mai fiu 
azvârlită iar din scaun? Panta este abruptă. 

Drept răspuns, îmi face loc pe bancheta acoperită cu perne 
de pluș. Mă așez lângă el, doar fustele mele atingându-i ușor 
umbrele. 

— Mult mai bine. Mersi. 

Capitolul 15 


ând se oprește trăsura, vizitiul coboară de unde stă 

cocoțat și îmi deschide ușa, întinzând un braț ca să mă 

ajute să cobor o singură treaptă. Fusta de astăzi este 
croită dintr-un material subţire, de un verde deosebit, care 
strălucește în lumina soarelui. Pantalonii de dedesubt sunt 
strâmți, iar țesătura neagră este adunată din loc în loc, imi- 
tând niște petale de flori. 

— Nu am avut ocazia să-ți complimentez ținuta. 

— Este una dintre puținele pe care nu le-am purtat încă. 
Am fost supărată pe tine și nu am vrut să port culoarea ta 
preferată. 

— Apoi te-ai răzgândit? 

— M-am gândit că te-ar putea înfuria și mai tare să fii for- 
țat să mă priveşti cum plec cu toate lucrurile mele. 

Zâmbește. 

— Exact asta s-ar fi întâmplat, spune el, după care se 
întoarce spre vizitiu. Du-te la o plimbare. Nu vom avea nevoie 
de ajutorul tău o vreme. Ne vom întoarce când vom fi gata. 

Vizitiul încuviințează din cap, apoi o ia pe o cărare din 
stânga trăsurii, care dispare printre copaci. Kallias își 
recuperează rapiera de pe banchetă și o fixează de centură, 
după care trage un coș mare și împletit de pe acoperișul 
trăsurii. 

— Pe aici, spune el. 

În timp ce ţine coșul cu o mână, trestiile se estompează 
brusc, fiind înghițite de umbre, până când întregul obiect este 
la fel de încastrat în ele ca regele. 

— Când atingi ceva, obiectul respectiv devine intangibil în 
același timp cu tine? îl întreb eu. 

— Trebuie să-l apuc cu o mână corporală. Apoi, după ce 
devin imaterial, obiectul devine și el imaterial odată cu mine. 
O binecuvântare, adaugă el. Altfel, curtea ar fi destul de agi- 
tată când ar cădea hainele direct prin mine. 

Nu-mi pot stăpâni râsul, imaginându-mi scena. 

Iarba este moale și nu face niciun zgomot în timp ce calc 
prin ea. Kallias mă conduce în direcţia opusă celei alese de 
vizitiu, iar poteca se înalță și coboară de-a lungul dealuri- 
lor. Sunt recunoscătoare pentru felul în care m-am îmbrăcat 
astăzi, cu pantaloni și cizmele mai rezistente. 

— Nu te îngrijorează să fii singur aici? întreb. 

— De ce aș fi? Nu pot fi rănit. 

— Dar eu pot. 

— Nu-ţi face griji. Mai mulți călăreți ne-au urmat la o 
distanță considerabilă. Am luat o trăsură simplă în locul 
celei regale. Oamenii mei patrulează prin împrejurimi. Stau 
ascunși, desigur. În plus, nimeni nu bate atât drum până aici, 
decât dacă încearcă să traverseze granita către un alt regat. 
Și de ce ar face asta? Invadatorii nu pot ajunge până la noi, 
deoarece există soldați staționaţi pe cealaltă parte a munte- 
lui. Sabia nu este doar de decor, adaugă el. Chiar știu cum să 
o folosesc. Te asigur, singurul lucru periculos de aici sunt eu. 

— Şi ar trebui să mă tem detine? 

— Niciodată. 

După următorul deal văd un stejar mare, ale cărui ramuri 
proiectează o umbră încântătoare sub care să te ferești din 
calea aerului cald. La câteva zeci de metri distanță se întinde 
un lac cu suprafața brăzdată de cercuri de la dansul insecte- 

lor sau de la trecerea rapidă a unui pește. 

Ne înconjoară un câmp de narcise; petalele aurii valsează 
în vânt, colorând și transformând întregul într-o pictură 
perfectă. 

Îmi dă idei de modele noi de rochii. Data viitoare când vom 
veni aici, va trebui să aduc un caiet de schițe. 

Kallias scoate din coș o pătură cu carouri roșii și albe, pe 
care o întinde la umbra copacilor. Apoi se așază cu trupul lui 
zvelt și cu picioarele încrucișate și începe să scotocească prin 
COȘ. 

Mă așez lângă el. Aproape, dar nu suficient de aproape 
pentru a ne atinge. 

— E frumos aici, spun. 

— Când eram copii, mama obișnuia să ne aducă pe furiș 
aici. Pe mine și pe Xanthos. Ne jucam în noroi, prindeam 
broaște, culegeam flori. Mereu își făcea timp pentru noi, în 
ciuda faptului că era regină. 

— Pare că vă distrați cu ea. 

— Așa este. Îmi... e dor de ea. 

Își îndreaptă iute privirea spre narcise. 

— Iubea florile. Şi-n ziua de azi, grădinarii iau măsuri 
suplimentare ca să întrețină grădinile de flori din afara 
palatului. 

În sfârșit își deschide sufletul. Exact de asta am nevoie 
pentru a ne apropia. 

— Îmi pare rău, îi spun eu. Şi eu mi-am pierdut mama. 
Aveam 11 ani când a doborât-o boala. Nu știu de ce, dar nu 
mi-o prea amintesc. Mai degrabă o ţin minte pe guvernantă, 
poate pentru că nu nici n-am văzut-o des pe mama. Tata a 
iubit-o nespus, însă nu-l suport. Așa că mă întreb dacă mi-ar 
fi plăcut de ea dacă aș fi cunoscut-o bine... Îmi pare foarte rău 
că ai pierdut-o pe a ta. 

— Îți mulțumesc, spune el și oftează. Dar nu te-am adus 

aici ca să vorbim despre lucruri atât de triste. Suntem aici ca 
să mâncăm. 

Zicând acestea, Kallias flutură mâna peste toată mânca- 
rea pe care a așezat-o înaintea noastră. 

Este suficientă pentru a hrăni 20 de oameni. Văd cel puțin 
cinci tipuri diferite de sandviciuri, printre care unele cu cas- 
traveți și cu fâșii de carne de porc. Căpșuni fără codițe și cu un 
fel de sos de ciocolată. Pulpe de pui condimentate cu rozma- 
rin. Salată cu roșii și morcovi. Ciorchine de struguri. 

Îmi plouă-n gură la vederea festinului. 

Eu și Kallias ne bucurăm de mâncare și, de data aceasta, 
mă ascultă cu atenţie când îi împărtășesc fiecare detaliu 
din seara precedentă. Sunt mândră de pariurile câștigate. 
Surprinzător, dar vreau să-i spun cum am dibuit ticurile celor 
din jur și le-am folosit în avantajul meu. 

— Ai putea fi un general extraordinar. Poate că ar trebui 
să-l demit pe kaizer și să te pun pe tine în locul lui. 

Îmi ling sosul de ciocolată de pe degete: 

— Mă tem că nu dețin cunoștințe despre armament. Deși 
am mereu un pumnal la mine. 

Cel pe care l-am folosit ca să-l ucid pe Hektor. 

— Foarte bine. Trebuie să fii întotdeauna pregătit în fața 
imprevizibilului. 

Se lasă pe spate, bucuros să aibă stomacul plin, și savu- 
răm împreună prilejul de a fi singuri. De a fi liberi, departe de 
palat. Liberi de responsabilitate, în acest loc frumos. 

— Mi-aş dori să fi împachetat și niște costume de baie. Apa 
este atât de răcoritoare în această perioadă a anului, spune el. 
— Cine a zis că avem nevoie de costume de baie? întreb. 

— Te constrânge ținuta, iar fusta ar absorbi apa ca un 
burete și te-ar trage la fund. 

— Nu propuneam să rămânem îmbrăcați. 

Rostesc cuvintele înainte să-mi dau seama că ar putea fi 
prea îndrăznețe. 

Kallias se întoarce spre mine, cu un rânjet păcătos pe chip. 

— Vai, lady Alessandra, cu cât aflu mai multe despre tine, 
cu atât te plac mai mult. 

Se ridică în picioare, apucă din spate gulerul cămășii de 
bumbac și o scoate dintr-o singură mișcare. Mă privește de 
sus, convins că blufez, provocându-mă să mă dezbrac. 

Sunt distrasă o clipă de mușchii de pe pieptul său. I-a ținut 
bine ascunși sub cămașa aceea largă. Sub nenumăratele 
veste și jiletci în care este mereu îmbrăcat. 

Dar acum stă expus în fața mea și decid că așa arată cel 
mai bine. 

Îl fixez cu privirea în timp ce desfac nasturii de la fustă. 
Odată ce termin, o las să-mi alunece la picioare, și rămân 
doar în pantaloni și o bluză mulată, fără mâneci. 

— Gărzile? întreb. 

— Departe, spune, iar vocea lui devine mai groasă cu fie- 
care cuvânt. 

Apoi, de parcă i-ar fi cumplit de greu, se întoarce. 

Se întoarce. 

Ce naiba? 

— Ce faci? 

— Aștept ca prietena mea să se dezbrace și să intre în apă. 

Oh, așa va fi? 

Chiar așa stau lucrurile între noi sau oare Kallias încearcă 
să impună acea distincţie relației noastre? 

Făcând cât mai mult zgomot posibil, îmi scot cizmele și 
pantalonii, îmi dau jos bluza și lenjeria, apoi mă apropii de 
apă, întrebându-mă dacă Maiestatea Sa va trage cu ochiul. 
Dacă totul este doar de fațadă sau dacă plănuiește să mă ia 
prin surprindere. 

Nici măcar nu se fâțâie de pe un picior pe altul. 

Regele Umbrelor strică toată distracţia. 

Apa este rece la început, dar mă obișnuiesc după câteva 
secunde și mă încumet să înot cât mai în larg, până când 
toate părțile importante sunt acoperite. 

— Am intrat, îi spun. 

Se întoarce și rotește un deget. A venit rândul meu să mă 
uit în altă parte, ca să-și scoată și el restul hainelor. 

Îmi feresc privirea și îmi afund degetele de la picioare în 
mâlul neted. Refuz să mă gândesc la toate creaturile care tră- 
iesc în lac și, în schimb, încerc să-mi imaginez cum ar arăta 
Kallias gol. Tot numai piele arămie și mușchi bine definiti. 

Mult prea pierdută în gânduri, sar de îndată ce aud miș- 
care în spatele meu. 

— Te poți uita acum, spune el. 

Apa este atât de tulbure, încât aș putea sta chiar în fața lui 
și tot nu aș vedea nimic sub apă. 

Pierderea e cu atât mai mare. 

A spus că nu poate atinge. Nu a spus nimic despre privit. 
Deci de ce și-ar fi dorit să-și ferească privirea? Şi de ce naiba 
m-a obligat să mă întorc? 

Mă simt brusc iritată, așa că mă gândesc iute la ceva de 
spus, înainte ca excursia noastră să devină stânjenitoare. 

— Umbrele te ajută să plutești mai ușor? îl întreb. 

— Da, chiar o fac. 

Apa îi ajunge până la talie, astfel că îi văd foarte bine piep- 
tul. Nu are niciun semn pe trup. Nicio cicatrice, niciun pistrui 
la vedere. Cum? Cum poate fi atât de perfect? 

Tăcerea se strecoară între noi, pe măsură ce ne gândim 
amândoi la ceea ce este evident. Suntem goi. Într-un lac. Și 
nu facem nimic necorespunzător. 

Cum am ajuns în situația asta? 

Trebuie să mai spun ceva. Dar toate subiectele care îmi 
trec prin minte sunt teribil de nepotrivite. 

— Esti virgin? întreb. 

Bine lucrat, Alessandra. 

Dar Kallias pare nespus de amuzat de întrebare. 

— Nu. Tu ești? 

Ar trebui să spun că da. Întreaga reputaţie a unei doamne 
depinde de acest lucru, așa cum bine știu. Dar după felul 
serios în care mă întreabă, nu pot să nu mă întreb... 

— Ar conta dacă nu aș fi? îndrăznesc să întreb. 

— Deloc, spune el imediat. 

Buzele mi se întredeschid. 

— Practic este doar o lege nescrisă ca femeile să fie virgine 
în noaptea nunţii. 

— Nu este o lege promulgată de mine. De fapt, mi-am pro- 
pus să fac tot posibilul să le acord doamnelor aceleași drep- 
turi pe care le au bărbații. Este ceea ce și-ar fi dorit mama 
mea. În plus, cum se așteaptă bărbaţii ca toate doamnele să 
rămână virgine, iar ei, nu? Nu are nicio logică. 

Vorbește serios. Şi eu care în tot acest timp m-am îngrijo- 
rat că Myron ar distruge totul, când de fapt nu ar fi trebuit să 
mă agit deloc. 

De îndată ce ne întoarcem, primul lucru pe care îl fac este să-l 
oblig să-și plătească toate datoriile. 

— Nu. Nu sunt virgină, spun în cele din urmă, apoi mă gră- 
besc să adaug: deci să înțeleg că până la urmă îţi permiti să-i 
atingi pe alţii? 

— Obișnuiam să o fac. Înainte să fiu rege. 

— Şi cum de doamnele în cauză nu sunt prin preajmă să-ți 
neutralizeze abilitatea? 

— Când eram mai tânăr, explică el, plăteam regește pentru 
compania femeilor. Curtezane, în mare parte, cărora le-am 
dăruit ulterior mici averi ca să-și înceapă vieți noi în unul 
dintre celelalte cinci regate. 

— Asta este... inteligent, îi spun. 

Seuită în jos la apă, urmărind felul în care picăturile îi alu- 
necă de pe degete înapoi în lac. 

— Aproape că mi-aș dori să nu fi făcut așa ceva. Nu aș ști 
niciodată ce pierd. 

Poate că ar trebui să îl compătimesc. În schimb, întreb: 

— Ești abstinent de un an întreg? 

— Da. 

— Şi intenționezi să rămâi așa? 

Cred că fac pauze nejustificate după fiecare cuvânt, dar nu 
mă pot abține. 

— Cu siguranţă nu merită un astfel de sacrificiu... 

Kallias ridică din umeri. 

— Sunt cel mai puternic om din lume și voi trăi pentru tot- 
deauna. Bănuiesc că bărbații ar renunța la mult mai multe 
numai pentru nemurire. 

Hmm... La ce aș renunța pentru o astfel de putere? 

Presupun că nu contează. Tot ce trebuie să fac este să-mi 
investesc timpul. Nu trebuie să renunţ la nimic. 

— De unde provine abilitatea de a deveni imaterial? întreb. 

— Potrivit legendelor, familia mea s-a aflat la conducere de 
la începutul timpului. Unul dintre strămoșii mei - numele lui 
a fost Bachnamon - a întâmpinat dificultăți în a-și menţine 
tronul. Mulți au încercat să-l asasineze. Chiar vărul lui a 
încercat să-l uzurpe. Mai întâi s-a rugat zeilor pentru ajutor. 
La zeul forței. Zeul înțelepciunii. Zeul justiției. A cerut forța 
de a-și menține puterea, de a fi suficient de puternic cât să-și 
nimicească dușmanii. A vrut ca familia lui să rămână la con- 
ducere pentru totdeauna. Niciunul nu a răspuns. 

Se oprește puțin, apoi continuă. 

— Așa că s-a rugat apoi la diavoli. La diavolul suferinței. 
Diavolul răzbunării. Diavolul durerii. Ultimul a răspuns. Lui 
Bachnamon i s-a acordat puterea umbrelor. Atât timp cât 
rămânea în formă imaterială, era invulnerabil în fața morții 

și a durerii. Dar pentru că abilitatea a fost dăruită de un dia- 
vol, nu a fost lipsită de preț. Strămoșului meu i s-a acordat 
nemurirea, cu o singură condiție: să-și petreacă majoritatea 
zilelor învăluit de umbre. În caz contrar, abilitatea avea să fie 
transmisă copiilor săi. 

Rămân nemișcată o clipă, încercând să înțeleg tot ce mi-a 
împărtășit, uitându-mă la umbrele care îi șerpuiesc în sus pe 
brațe. 

Ridic ochii la el şi îl surprind în timp ce urmăreşte o pică- 
tură de apă alunecându-mi pe umăr. 

Tușește. 

— Acum este rândul meu să pun întrebări. Spune-mi des- 
pre bărbaţii suficient de norocoși să-ți intre în grații. A fost 
mai mult de unul? 

Vocea i se schimbă. 

— Ai un iubit care te aşteaptă acum? 

Întrebarea pare să-l îngrozească. 

— Nu am pe nimeni în acest moment. Dar, așa cum am 
spus, am crescut primind puțină atenţie din partea familiei 
mele. Așa că am căutat-o în altă parte. 

— Oh, Alessandra. Dacă te-aș fi cunoscut mai devreme. Nu 
te-aș ignora niciodată. 

— Un rege atât de galant. 

— Câţi bărbaţi? vrea el să știe. 

Zeci. 

În loc să-i răspund, i-o întorc: 

— Câte femei? 

Cumva, cred că răspunsurile noastre ar putea fi similare. 

— În regulă. Păstrează-ți răspunsul, iar eu îl voi păstra pe 
al meu, spune el. 

— Destul de corect. Acum pot înota? 

— Desigur. Dar, dacă ajung în cealaltă parte a lacului îna- 
intea ta, îmi datorezi un răspuns la orice întrebare pe care o 
pun. 

— De acord, spun și-n momentul ăla țâșnește spre malul 
opus. 

Să-l ia naiba! Câștigă. 

— Vreau să-mi spui despre primul băiat, zice el. Cum a 
început și cum s-a terminat? 

Toate amintirile legate de Hektor Galanis se rezumă acum 
la moartea lui. Începutul relației noastre este ceva la care nu 
m-am gândit prea mult. 

— A fost al cincilea fiu al unui baron, încep eu. 

Îmi dau seama imediat că poate nu ar trebui să folosesc 
timpul trecut când vorbesc despre el. Practic recunosc că 
moartea lui nu reprezintă o surpriză pentru mine. În plus, se 
mai desfășoară și o anchetă. Trebuie să-mi aleg cu mai multă 
grijă cuvintele. 

— Tatăl meu a avut afaceri cu al lui, continui eu. A venit 
la moșia noastră împreună cu restul fraților săi. Cei mai în 
vârstă au pus ochii pe Chrysantha de îndată ce au ajuns. Dar 
Hektor m-a remarcat pe mine. Și tocmai din acest motiv am 
fost atrasă de el. Aveam 15 ani. Pe atunci nu aveam nicio expe- 
riență cu bărbaţii. Abia dacă văzusem vreunul, fiind mereu 
sechestrată acasă. Am devorat complimentele lui Hektor. 
M-am bucurat de apropierea lui. Iar a doua oară când tatăl 
său a venit în vizită, m-a condus într-un colț liniștit al casei și 
m-a sărutat. A treia oară m-a dezbrăcat. 

Kallias este, probabil, cel mai bun ascultător pe care l-am 
întâlnit vreodată. Stă absolut nemișcat, cu umbrele la fel de 
nemișcate ca el. 

— A durat două luni. În acea perioadă, am avut din fericire 
o cameristă care m-a învățat cum să nu rămân însărcinată. 
Am deprins tainele dormitorului. Hektor a fost mai mult 
decât fericit să mă instruiască și să-mi ofere plăcere. Până 
când a găsit pe cineva nou. Pe altcineva tânăr și lipsit experi- 
ență și dornic să se culce cu el. Atunci s-a terminat. 

Mă opresc, crezând că am încheiat povestea, dar ceva mă 
îndeamnă să adaug: 

— Și apoi am jurat că nu mă voi mai îndrăgosti niciodată. 
Așa că fiecare bărbat cu care am fost după Hektor a fost folosit 
și înlăturat odată ce m-am plictisit de el. 

Găsesc o zonă rece în apă și înot înapoi câțiva metri. Nu 
știu dacă Kallias este deranjat de ceea ce i-am spus sau dacă 
nu știe cum să reacționeze, dar întreb: 

— Ai fost vreodată îndrăgostit? 

— Nu, spune el. Niciodată. Cum este? 

— Oribil. 

Tăcerea se prelungește, dar nu într-un mod neplăcut. 
Mă simt mai apropiată de Kallias decât am fost până acum. 
Expusă într-un mod care nu are nimic de-a face cu goliciunea. 

O mișcare scurtă îmi atrage atenția. 

— Cine e? întreb, privind peste capul lui Kallias. Este una 
dintre gărzile tale? 

Kallias se răsucește și se uită înapoi spre mal și spre nenu- 
măratele resturi de acolo, care au rămas de la prânz. 

— Nu, spune el. Alessandra, stai aici. 

Kallias despică apa cu mișcări largi în timp ce se apropie 
de țărm, de silueta aplecată deasupra picnicului, privindu-i 
fix conținutul. Cred că este un bărbat, dar, luând în conside- 
rare felul în care este îmbrăcat, nu pot fi sigură. O mantie îi 
ascunde o mare parte din trup, iar o glugă, chipul. 

— Oprește-te! strigă Kallias, cu pieptul ieșind din lac în 
timp ce restul rămâne sub apă. Ce crezi că faci? 

Bărbatul se întoarce, moment în care îi cade gluga. Nu 
vedem nimic. O pânză maro îi acoperă față de la nas în sus, 
două fante aflate în dreptul ochilor permițându-i să vadă. 

— Atâta mâncare pentru doar două persoane, spune băr- 
batul, cu vocea neobișnuit de groasă, de parcă ar încerca să-și 
mascheze adevăratul timbru. Cu siguranță v-aţi săturat, în 

timp ce săracii devin tot mai înfometați cu fiecare clipă. Mă 
voi asigura ca resturile voastre să fie împărțite celor care au 
cea mai mare nevoie de ele. 

El este. Banditul care i-a acostat pe nobili. 

Bărbatul cu masca maro apucă pătura de colțuri, lăsând 
toată mâncarea să se strângă în mijloc, apoi așază totul la loc, 
în coșul aruncat. 

— Aceea este proprietatea regelui! strigă din nou Kallias la 
el. Îți vei lua mâinile de pe coș în clipa asta. 

— Regele este cel care cere taxe prea mari, ca să poată men- 
ține soldați în toate țările pe care le-a cucerit. În timp ce tu 
pornești războaie noi în regate inofensive, poporul tău suferă. 
A sosit momentul să ai grijă de cei care au cel mai mult nevoie 
de protecția ta. 

Fără niciun cuvânt în plus, banditul sare pe spatele unui 
cal care îl așteaptă și începe să galopeze spre cel mai apropiat 
deal. 

Kallias se întoarce în direcția mea. 

— Îmbracă-te. Repede. 

Se duce glonţ până la țărm, strigând după gărzi. Îmi dau 
seama că mă holbez abia când întinde o mână și-și înșface 
pantalonii, trăgându-i pe el fără probleme. 

— Grăbește-te! strigă din nou la mine, apoi se repede spre 
trăsură. 

Neavând nevoie de alte îndemnuri, înot spre țărm, îmi 
storc părul și încerc să-mi scutur picăturile de apă de pe piele. 
Însă hainele mele nu sunt atât de ușor de îmbrăcat. Totul este 
strâmt și nimic nu vrea să alunece pe pielea umedă. După ce 
mă chinui o vreme, reușesc într-un final să mă acopăr și alerg 
după Kallias. 

Capitolul 16 


— Cum naiba s-a strecurat pe lângă voi? strigă Kallias la vreo 
zece bărbaţi care înconjoară trăsura. 

Vizitiul nostru s-a întors cu un buchet de flori sălbatice în 
mână, pe care probabil intenționa să-l ducă acasă, la iubită. 
Dar Kallias nici nu-l bagă în seamă. 

— Sunteţi plătiți pentru o singură treabă, să vă protejați 
regele. Și ați dat greș. Cum? Ce dracului făceați cu toții? 

Jumătate dintre bărbaţi se întorc spre mine. 

— Nu eram pregătiți pentru... ăăă... o asemenea distra- 
gere, spune unul dintre ei. 

— Să înțeleg că nu ați reușit să mă protejați pentru că nu 
i-ați acordat doamnei respectul cuvenit? 

— Cu greu ne puteți învinui, sire. Era goală. 

Kallias face un pas înainte, scoate sabia și o înfige în cel 
care a vorbit. Bărbatul se uită în jos, cu ochii larg deschiși, la 
rapiera din stomac și cade când Kallias își recuperează sabia. 

Îmi amintesc de Hektor și de ultimele lui răsuflări. A fost 
singura întâlnire cu moartea. 

Până acum. 

Restul gărzilor se dau îndărăt, probabil îngrijorați că vor 
urma. 

— Mai dorește cineva să inventeze scuze? întreabă Kallias 
cu o voce liniștită. 

Nimeni nu rostește niciun cuvânt. 

— Tu, spune Kallias, arătând către una dintre gărzi. la-o 
înainte și întrunește consiliul. Ne întâlnim de îndată ce mă 
întorc. 


ama iei ca ami 


PE DURATA CĂLĂTORIEI DE ÎNTOARCERE cu trăsura, 
Kallias stă cu dosul palmei lipit de buze în timp ce se gândește. 
Stă cu ochii aţintiţi într-un colț. Nu mă evită, este doar pier- 
dut în propriile gânduri. 

— lartă-mă, spune el, ridicându-și deodată privirea. Nu 
ar fi trebuit să vezi asta. Nu ar fi trebuit să... în fața unei 
doamne... Ce părere oi avea acum despre mine? 

Am fost perfect calmă tot timpul. Nu m-am simțit în peri- 
col când banditul a atacat. Nu din siguranța apei. Iar întreba- 
rea lui Kallias mi se pare derutantă. 

— Acum te cred, spun. Chiar știi cum să folosești sabia aia. 

Expresia îi devine neîncrezătoare. 

— Nu ești speriată? De mine? 

— Mi-ai apărat onoarea. De ce ar trebui să mă tem de tine? 

— Pentru că am ucis un bărbat în fața ta. 

Ridic din umeri. 

— Trebuie să iei decizii dificile ca rege. Trebuie să-i dobori 
pe cei care nu te ascultă. Să dai un exemplu cu ei. Este modul 
în care mențţii ordinea. Crezi că nu știu asta? 

— Tot nu ar fi trebuit s-o fac în fața ta. 

Se uită în altă parte. 

— Kallias. 

Privirea lui se concentrează din nou asupra mea. 

— Nu mă tem de deciziile pe care trebuie să le iei ca rege și 
niciodată nu te-aș desconsidera din cauza lor. Să fiu sinceră, 
sunt surprinsă că l-ai ucis doar pe unul dintre ei. 

— Şi restul vor muri, îmi spune el, vorbind mai încet. 
Nu prea pot s-o fac acum, pentru că sunt depășit numeric 

și trebuie să mă bazez pe ei pentru protecţie pe drumul de 
întoarcere. 

Trăsura se oprește în fața palatului, iar Kallias sare ime- 
diat. Este desculț și îmbrăcat doar cu pantaloni, deoarece, în 
graba noastră, am lăsat restul hainelor în urmă. Nu că ar fi 
ușor să-ți dai seama, din moment ce umbrele s-au descătușat 
complet. Fiecare centimetru de piele goală este ascunsă de un 
întuneric fumuriu, înconjurându-i trupul ca o aureolă. 

Îl urmez. Nu spune nimic cât urcăm niște scări, o luăm 
de-a lungul unor coridoare și trecem prin mai multe uși. În 
timp ce trecem pe lângă ei, doamne și servitori tresar la vede- 
rea pieptului său gol și a umbrelor dezlănțuite; într-un final, 
ajungem într-o sală de întruniri. 

Cinci persoane sunt așezate la o masă mare. Kallias ocupă 
cel de-al șaselea loc. În capul mesei. 

— Ikaros, adu-i un scaun lui lady Stathos. 

Dacă restul consilierilor au ceva de comentat cu privire la 
prezența mea aici, își păstrează pentru ei părerile. Unchiul 
lui Leandros ia un scaun de lângă perete și îl pune în colțul 
mesei, lângă rege. 

— Problema reprezentată de acest bandit mascat durează 
de prea mult timp, spune Kallias odată ce mi-am ocupat locul. 
Cum progresează planul nostru de a-l prinde? 

Mă îndoiesc că l-a enervat pierderea unor alimente. De 
vină este faptul că cineva a furat de la rege, că acest bandit 
îndrăznește să-și provoace monarhul. Problema a devenit 
personală, iar Kallias trebuie să se ocupe imediat de ea. 

— Monedele sunt gata, spune lady Terzi. 

— Și am lăsat să scape vorba că vor fi transportate în 
curând, informează lady Mangas. 

Degetele lui Ikaros Vasco formează un V pe masă. 

— Dacă banditul a fost zărit atât de aproape de palat, 
atunci cu siguranță intenționează să muște momeala. 

— Odată ce lovește și redistribuie aurul, soldații mei vor fi 
gata să-i adune pe țăranii prinși în posesia monedelor. 

De data aceasta a vorbit kaizerul. 

Ampelios își schimbă poziția în scaun. 

— Şi atunci voi fi gata să-i interoghez. Îl vom prinde, sire. 

Kallias își ia câteva clipe doar ca să respire, ca să proceseze 
toate informaţiile. Dacă vreunul dintre consilieri are vreo 
părere despre faptul că este pe jumătate gol sau despre faptul 
că hainele noastre sunt ude, alege, cu înțelepciune, s-o ţină 
doar pentru el. 

— În regulă, spune Kallias. Vreau rapoarte zilnice despre 
cum progresează planul. Să nu uit, kaizer? Asigură-te ca toți 
bărbații care ne-au însoţit în excursie să fie spânzurați. 


pa a e aa 


ÎN ZIUA URMĂTOARE, camera de zi este însuflețită de bârfe. 
Știu imediat că sunt legate de mine, întrucât toată lumea 
amuțește de îndată ce intru în sală cu ultimul proiect de 
cusut - bluza care se potrivește cu fusta mea high-low. (M-am 
hotărât să fie ceva mulat, cu un decolteu adânc în față.) Câteva 
doamne își iau repede broderia și încearcă să pară ocupate. 
Altele se holbează, dar prietenele mele sunt toate numai un 
zâmbet când mă văd. 

— 'Ți-am păstrat un loc! spune Rhoda, cu degetele îndrep- 
tate spre un scaun tapitat aflat vizavi de ea. 

În timp ce ocup locul oferit, câteva discuţii triviale încep să 
prindă glas. 

— Varsă tot! exclamă Hestia când fundul meu nici nu 
apucă să atingă perna. 

Mă uit la Rhoda pentru ajutor. 

— Ai înotat cu regele! spune ea. 

Tăcerea umple camera, iar doamnele își țin respirația, 
așteptând să divulg întreaga poveste. 

— Și am fost goi, spun. 

Mâinile Hestiei țâșnesc în sus ca să-i acopere gura, în 
vreme ce Rhoda rânjește încântată. 

— A fost un adevărat gentilom, le asigur pe doamne, chiar 
dacă îmi îndrept atenţia către prietenele mele. Nu m-a atins. 
Nici măcar nu s-a uitat când m-am dezbrăcat. 

O fată din cealaltă parte a camerei tușește cu subînțeles: 

— Pentru binele dumitale, sper că urmează o cerere 
în căsătorie. Niciun alt bărbat nu vă va mai vrea acum. 
Indiferent dacă tot ce s-a petrecut între voi doi a fost cast sau 
nu. A fi gol înseamnă a fi gol. 

O altă fată scoate un suspin adânc ca răspuns la acest 
comentariu, cu siguranță neîndrăznind să fie atât de cuteză- 
toare cu iubita regelui. 

— Am avut o discuţie interesantă cu regele despre virgini- 
tate, continui eu. 

După aceea redau conversaţia cât mai exact cu putință, 
adăugând la final: 

— Având în vedere că cel puţin jumătate dintre voi v-aţi 
dăruit deja bărbaților, mă gândesc că ar trebui să fiți recunos- 
cătoare că nu mai sunteți nevoite să vă tăinuiți aventurile ca 
pe niște secrete bine păzite. Cu siguranță nu mă voi deranja 
să procedez astfel cu ale mele. 

De fapt, în această dimineaţă l-am înștiințat pe Myron că 
solicit plata datoriilor. Are o lună la dispoziție să-mi aducă 
banii înainte să predau cazul forțelor de ordine. 

L.a doar câteva secunde după ce rostesc cuvintele, întreaga 
cameră explodează de bârfe noi. De data aceasta, doamnele 
își împărtășesc aventurile secrete sau dorințele pentru astfel 
de întâlniri amoroase. Mulțumită de ceea ce am început, mă 
întorc din nou spre Rhoda și Hestia. 

— Şi eu care credeam că sunt îndrăzneață pentru că am 
renunțat atât de curând la doliu, spune Rhoda. Schimbi totul. 

Ridic din umeri. 
— Pur și simplu cred că ar trebui să ni se acorde aceleași 
drepturi precum bărbaților. Chiar și în dormitor. 


Ie Pa 


CÂND ESTE SERVIT MICUL DEJUN, încă sunt îmbrăcată în 
cămașă de noapte. 

Una neagră și mulată. Deși mânecile scurte îmi acoperă 
umerii, materialul mătăsos are două despicături de fiecare 
parte a abdomenului, de la baza coastelor până sub șolduri. 
Am ales modelul pentru că bărbaţilor le place atât de mult să 
mă prindă de șolduri și talie când mă sărută pasional. 

Îmi înlătur părul de pe față înainte să intru în camera de zi 
pentru a lua micul dejun. 

De îndată ce deschid ușa, Kallias se ridică de la masă, iar 
ochii i se îndreaptă fulgerător spre despicăturile din cămașa 
de noapte, unde poate vedea pielea netedă de la al doilea cel 
mai bun set de curbe pe care îl am. 

— Camerista mea nu m-a informat că mi te vei alătura în 
această dimineaţă, spun ca o explicaţie. Mă duc să-mipunun 
halat. 

— Nu, zice el. 

Ridic o sprânceană. 

— Vreau să spun că eu sunt intrusul. Poţi purta orice 
dorești în propriile camere. 

Se vede că se chinuie să se uite la fața mea, nu în altă parte. 

— Ai chef de companie în această dimineață? 

— Cu siguranţă. 

Ocup scaunul aflat vizavi de el. 

— Cămașa ta de noapte este... diferită, adaugă el. 

— Este respirabilă. 

— Te încingi când dormi? 

— Numai când nu dorm singură. 

Kallias întoarce capul spre ușa de la dormitor. 

— Nu mai e nimeni acolo, îl liniștesc. N-am vrut să spun că 
am avut companie aseară. 

Își aținteşte din nou ochii asupra mea. 

— Aproape că o spui cu jind. Cu dorință. 

Ei bine, acum, că suntem sinceri cu privire la aventurile 
noastre din trecut... 

— A trecut... mult timp. 

— Mai mult decât pentru mine? 

— Ferească diavolii, nu! 

Se uită fix la mine și mă trezesc râzând, amuzată de 
conversaţie. 

— Aproximativ cât timp a trecut pentru tine? vrea el să știe. 

Adevăr sau minciună? 

— Puțin peste o lună. 

Clipește. Se străduiește să înceapă o nouă propoziție, dar 
se împotmolește de trei ori înainte să mă întrebe: 

— Cineva pe care îl cunosc? 

— A fostun nimeni. Cineva cu care m-am amuzat ca să-mi 
omor timpul cât așteptam să se logodească sora mea. 

Nejucăm cu un subiect atât de periculos, timp în care tăce- 
rea să lasă între noi. 

Într-un final, pe Kallias îl ia gura pe dinainte: 

— O lună? O lună este mult pentru tine? 

— Nu ne putem controla toți atât de bine ca tine. 

— Nu sunt atât de în control pe cât ai crede. 

Se uită în jos, la cartofii tăiați mărunt din farfurie. Micul 
nostru dejun încă este intact. 

— Oh, te amuzi cu vreo doamnă în secret? 

Cuvintele sunt rostite pe un ton prietenos și indiferent, 
dar, dintr-un anumit motiv, încep să văd roșu în fața ochilor. 

— Nu asta am vrut să spun. 

Kallias ia o îmbucătură și mestecă încet, ca și cum și-ar fi 
găsit un motiv să nu continue discuția. 

Este salvat de o bătaie în ușă. O cameristă se duce să răs- 
pundă, apoi se întoarce cu o scrisoare pentru mine. 

— Pune-o pe biroul meu. Mă voi ocupa mai târziu, îi spun. 

— Nu, spune în grabă Kallias. Te rog, nu vreau să te rețin 
din a-ți citi corespondența. Ar putea fi important. 

Trage de timp. Bine, îi voi face pe plac. 

Iau scrisoarea și citesc: 


Către Lady Alessandra Stathos, 

Cercetez dispariția fiului meu Hektor, care Lipsește 
de trei ani, din 27 iulie. Am aflat că este posibil să 
fi avut un fel de relație cu fiul meu și sper că ai mai 
multe informații în Legătură cu dispariția Lui. 

Ca o favoare personală, binevoiești să vii La moșia 
mea ca să putem vorbi? Nu aș vrea ca această problemă 
să ajungă La urechile regelui. 

Cu sinceritate, 
Faustus Galanis, baron de Drivas 


Pricep imediat amenințarea fățișă. Vino la mine, altfel voi 
veni eu la tine. 

— S-a întâmplat ceva? întreabă Kallias. 

Ridic privirea și îmi pun repede ordine în gânduri. 

— Este o invitaţie la moșia baronului de Drivas. 

Nu este o minciună. 

— Oh! Îl cunosc pe baron, dar nu cred că l-am văzut de prea 
multe ori. Dar dacă vrei să mergi, aș fi onorat să te însoțesc. 

Strâng atât de tare scrisoarea încât mi se albesc încheietu- 
rile degetelor. Kallias crede că am fost invitată la o petrecere 
sau la un eveniment. Desigur, doar încearcă să-mi arate că 
acum este cu totul implicat în vicleșugul nostru. 

— De fapt, baronul mă face să mă simt... inconfortabil. 

De îndată ce rostesc cuvântul, mă bucur de întreaga aten- 
ție a lui Kallias. 

— A făcut ceva necorespunzător? 

— A tot vorbit cu tatăl meu. Și cu sora mea. Acum mai că 
m-a amenințat că va veni la palat dacă nu mă duc eu la el. 
Cred că pune ceva la cale. 

Am făcut tot posibilul să nu-l mint vreodată pe Kallias. 
Este mult prea uşor să te pierzi în minciuni. Mult prea ușor 
să le descoperi. Îl las pe Kallias să tragă propriile concluzii la 
auzul cuvintelor mele. 

— Baronul are mulți fii, nu-i așa? întreabă Kallias. 

— Da, spun cu resemnare. 

— Poate că ar trebui să vorbesc cu el despre faptul că ești 
inabordabilă. 

— Oh, te rog nu te agita din cauza asta, zic. Dar, dacă nu cer 
prea mult, în situația în care ar încerca să vină la palat... 

— Gărzile nu-i voi permite accesul. Consideră problema 
rezolvată. 

Mă relaxez. Atât timp cât Kallias are încredere în mine, nu 
trebuie să-mi fac griji din cauza baronului. Hektor nu-mi va 
strica planurile. 

Kallias își reia micul dejun, în vreme ce mă gândesc la un 
răspuns pentru baron. Îl voi asigura că, în ciuda zvonurilor pe 
care le-a auzit, nu l-am cunoscut prea bine pe fiul său și că nu 
am nicio informaţie care să-i fie de folos în anchetă. Apoi îi voi 
transmite regretele mele. 

Da, asta artrebui să rezolve situația. Pentru moment. Nici 
nu se pune problema să părăsesc palatul ca să mă ocup per- 
sonal de asta. Nu când lucrurile dintre mine și Kallias încep, 
în sfârșit, să se îndrepte în direcția potrivită. 


ret 

ÎL REVĂD PE REGE la prânz. 

De două ori într-o zi. 

— Vei fi fericită să afli că ambele tale planuri avansează 
extrem de bine, îmi spune el în timp ce un servitor îi aduce un 
castron cu supă proaspătă. Cetățenii Pegaiului au votat pen- 
tru reprezentarea în consiliu. Vocea nou-numită a poporului 
este urmărită discret oriunde merge. Îi vom identifica destul 
de curând pe toți instigatorii revoltei. În ceea ce-l privește 
pe bandit, a atacat în această dimineaţă și a luat monedele 
recent ștanțate. Mâine, la prima oră, vom începe să căutăm 
aurul în orașele din apropiere. 

Kallias bâțâie din picior pe sub masă. E într-o dispoziție 
foarte bună. 

Un val de plăcere mă inundă din cap până-n picioare la 
auzul cuvintelor lui. 

— Excelent. Aș fi foarte interesată să rămân informată cu 
privire la ambele situații. 

— Desigur. Încep să-mi dau seama că nu mai există nimic 
ce vreau să țin ascuns faţă de tine. 

O tăcere amiabilă se furișează între noi în vreme ce ne 
bucurăm de mâncare. La un moment dat, sesizez cu coada 
ochiului privirea intensă a regelui, care mă urmărește pe 
furiş. Când întorc capul, rânjește, prins asupra faptului. 

— La ce te uiţi? 

— Asta ar trebui să fie evident. Poate ai vrea, în schimb, să 
mă întrebi la ce mă gândesc? 

Are ochii înflăcărați și sunt curioasă cât de periculos ar 
putea fi să pun fix acea întrebare. 

Îmi asum riscul. 

— Mă gândesc, răspunde el, că ești foarte frumoasă și că 
toți bărbații de la această masă își doresc să fie în locul meu, 
chiar acum. 

O agitaţie stranie prinde aripi înăuntrul meu. 

— Eşti rege. Toți bărbații chiar își doresc să fie în locul tău. 

— Nu. Toţi bărbaţii își doresc să te aibă pe tine alături de ei. 

— Ai spus că nu sunt îndeajuns de frumoasă pentru a fi 
tentantă, îi reamintesc. 

Își ia șervetul din poală, ștergându-și distrat degetele. 

— Am mințit. Eşti cea mai uluitoare ființă care a pus vreo- 
dată piciorul în palatul meu. 

Rămânem cu ochii ațintiți unul asupra celuilalt. 

Şi, deși sunt conștientă că - încă - nu va încălca legea pen- 
tru mine, gândul că am o oarecare efect asupra lui îmi aduce 
un zâmbet pe buze. 

Kallias se uită intens la ele, la cele două pete roșii care îmi 
scot în evidență pielea. 

— De ce îmi spui asta? întreb în sfârșit. 

Intuiesc singură răspunsul, astfel că spun: 

— Nu vrei să mai petrec deloc timp cu Leandros. 

— Vreau să te țin doar pentru mine, recunoaște el. 

Nu ar trebui să fiu defel surprinsă că un rege ar fi egoist, 
exigent, chiar și crud uneori. Însă acestea nu sunt singurele 
trăsături care îl definesc pe Kallias. Mai este și inteligent, 
chipeș, darnic. Şi nu este imposibil de schimbat. Își schimbă 
deja căile, atitudinea, chiar și valorile pentru mine. 

— Cred, Maiestate, că toate aceste discuţii despre indul- 
gențe din trecut vi s-au urcat la cap. 

— Poate că pur și simplu sunt într-o dispoziție bună. Totul 
decurge destul de minunat. 

Şi totul mi se datorează mie. 

Sincer, toată lumea ar trebui să fie foarte bucuroasă când 
eu voi fi cea care va conduce toate regatele. 

Ceva mai târziu, după ce Kallias se retrage, scuzându-se, 
nu apucă să iasă pe ușa din marea sală că Hestia și Rhoda 
ocupă locurile goale de lângă mine. 

— Am auzit că regele a luat masa în camerele tale în 

această dimineață, spune Hestia, mișcând cu subînțeles din 
sprâncene. 

— Așa e. Dar asta a fost tot. Micul dejun. 

— Deci nicio bârfă nouă pentru mine? 

— Mă tem că nu. 

— Oh, prea bine. Va trebui să ne mulțumim cu bârfe mai 
puțin incitante ca să ne ocupăm după-amiaza. 

— Ce zici să vorbim despre cât de mult ai dansat la balul de 
aseară? întreabă Rhoda. Cu lordul Paulos. 

Din cauza evenimentelor din ultima perioadă, am negli- 
jat să-mi întreb prietenele despre evenimentul pe care l-am 
ratat. Se pare că totul a decurs foarte bine pentru Hestia. 

— Au fost doar câteva dansuri, spune ea. O nimica toată. 
Sincer. 

— Dacă așa stau lucrurile, atunci de ce se uită chiar acum 
la tine? 

— Poftim? 

Hestia răsucește capul la timp pentru a-l prinde pe băr- 
batul care trebuie să fie lordul Paulos întorcându-și repede 
privirea. 

Este puțin mai în vârstă decât ea, grizonant la tâmple, dar 
încă destul de chipeș. 

Rânjesc. 

— Vezi? continuă Rhoda. Și l-am auzit întâmplător spu- 
nându-le prietenilor lui cum miroseai asemenea unui petic 
primăvăratic de fructe de pădure. Bărbații nu spun astfel de 
lucruri decât dacă sunt îndrăgostiți. 

— Serios? Nu o fac? 

Hestia se uită în jos la masă, de parcă ar studia textura 
lemnului, și rânjește timid. 

— Şi, evident, i-a plăcut foarte mult conversaţia pe care ați 
avut-o. Despre ce ați vorbit? 

— Păi, am început prin a vorbi despre cele mai recente 


200 TRICIA LEVENSELLER 


tendințe vestimentare din palat, dar cumva conversaţia s-a 
transformat într-o discuţie despre jocuri de noroc. 

— Jocuri de noroc? repetă Rhoda. 

— Tatălui meu îi place să joace cărți, așa că m-a învățat 
și pe mine. Eu și lordul Paulos repetam câteva dintre mișcă- 
rile noastre preferate pe care le-am văzut aplicate de jucători. 
Amândoi suntem obsedaţi de strategia jocului. Știu că nu dă 
bine pentru o doamnă să discute despre astfel de lucruri, însă 
a fost atât de distractiv. 

Uneori, Hestia poate fi atât de naivă, dar știu că este sin- 
gură la părinţi, cu o mamă absentă și cu un tată nesigur de 
cum să crească o fată. Este evident că încearcă să mă imite 
până la extrem, dar o parte din mine se întreabă dacă nu 
cumva îi este atât de frică să facă sau să spună ceva greșit, 
încât crede că imitarea altora este singura modalitate de a fi 
în siguranță, acceptată. Astfel, nu ea este cea respinsă. 

— Hestia, zic. Ştii cum am reușit să atrag atenția regelui? 

Clatină din cap. 

— Pentru că am fost eu însămi. Pentru că am discutat des- 
pre ceea ce am vrut să discut, pentru că m-am comportat așa 
cum am vrut să mă comport și pentru că am purtat ceea ce 
am vrut să port. Nu conformarea la un standard a atras aten- 
ţia regelui. Dacă îți dorești să întâlneşti bărbatul potrivit, 
cred că ar trebui să procedezi la fel. Nu-ţi fie teamă de cine 
ești. Spune orice vrei. Fii cine vrei să fii. Nu încerca să fii altci- 
neva. Nu vrei un bărbat care mă vrea pe mine. Vrei un bărbat 
care te vrea pe tine. 

Hestia clipește de câteva ori înainte de a privi în jos, la hai- 
nele pe care le poartă, cele asemănătoare cu rochia mea încor- 
setată, de săptămâna trecută. Rămâne cufundată în gânduri 
un minut întreg, cu ochii fixați pe materialul neted din jurul 
taiiei. Deodată se ridică, se duce până la lordul Paulos și ocupă 
locul gol aflat chiar lângă el. 

Rhoda se mută numaidecât pe scaunul ei, ca să putem dis- 
cuta mai ușor. 

— Încerc de atâția ani să-i spun același lucru. Cred că pur 
și simplu trebuia să vină de la viitoarea regină. 

— Te aștepți să auzim în curând vești despre o logodnă? 

— Exact la asta mă aștept. 

Amândouă ne lăsăm pe spate în scaunele noastre, cu ochii 
îndreptaţi spre lordul Paulos, care acum râde la orice spune 
Hestia. 

— Dar tu? întreb. Vreun progres în căutarea ta pentru 
pasiune? 

— Oh, totul e atât de cumplit! 

— Cum e posibil? 

Rhoda își dă o buclă neagră peste umăr. 

— Am inventat un clasament pentru bărbații eligibili. Dar 
niciunul dintre ei nu pare alegerea potrivită. 

— Trebuie să-mi spui despre acest clasament pe care l-ai 
conceput! spun eu, complet intrigată de conversație. 

— M-am gândit la trei criterii diferite de evaluare a bărba- 
ților, după înfățișare, maniere și personalitate. Fiecare crite- 
riu este notat de la unu la cinci, unu fiind un punctaj mic, iar 
cinci, unul mare. Acum, hai să-l luăm de exemplu pe lordul 
Toles. Cu trăsăturile sale sculptate și tenul închis la culoare, 
primește fără probleme cinci la înfățișare. Este destul de poli- 
ticos şi de grijuliu, deci are un trei la maniere. Însă la perso- 
nalitate? Oh, este cumplit de anost! Per total, primește nota 9 
din 15. 

— Cât de fascinant! Per total, de ce notă artrebui să fie vii- 
torul tău soț ideal? 

— Să fie de cel puțin un 13, nu crezi? 

Mă gândesc la asta un moment. 

— Cu siguranţă. Dacă am vorbi doar despre bărbați cu care 
să ne culcăm, aş spune că trebuie să îi cauţi doar pe cei care 

primesc cinci la înfățișare. Dacă ai căuta un prieten, ai avea 
nevoie doar de un 5 la capitolul personalitate. Dacă ai spera 
la o escortă la un eveniment, atunci vei avea nevoie doar de 
5 cinci la maniere, poate și la înfățișare, dacă vrei să lași o 
impresie bună. Dar pentru o căsătorie din dragoste? Cu sigu- 
ranță să fie de cel puţin un 13. 

Rhoda dă din cap. 

— După ultima petrecere, am crezut că lordul Cosse va fi 
alesul. Ştii că am dansat de trei ori împreună? Nu la rând, 
desigur. Dar de trei ori în total! Primește 4,5 la înfățișare și 
3,5 la personalitate. Dar la maniere? Când l-am implorat să 
luăm o pauză de la dans pentru că îmi era sete, nu s-a obosit 
să se ofere să îmi aducă ceva de băut. Pur și simplu a plecat în 
căutarea unui alt partener de dans. Îţi vine să crezi? 

— Absolut strigător la cer! 

— Așa mă gândeam și eu. Lordul Doukas a pus ochii pe 
mine de ceva vreme, dar primește doar un 2 la înfățișare. 
Dacă suntem amabile, adaugă în șoaptă. Are un scor perfect 
atât la maniere, cât și la personalitate. Oh, mare păcat! Nu 
vreau să cred că sunt superficială, dar cu siguranță ar trebui 
să găsesc un bărbat pe care îl consider atrăgător, dacă am de 
gând să îl încurajez. 

— Sunt de acord. 

Rhoda oftează. 

— Uneori nu cred că sunt destui bărbați la curte. Și sunt 
convinsă că bărbatul perfect nu există. 

Chipul lui Kallias îmi răsare pe furiș în minte. Fața perfect 
simetrică. Părul întunecat și des. Ochii verzi și inteligenți. 
Goliciunea pieptului său și... a altor locuri. 

Mă gândesc la tachinările și la glumele noastre. La discu- 
tiile despre aventurile din dormitor și la însușirea lucrurilor 
pe care ni le dorim. Mă gândesc la cum a așteptat să sosesc 
înainte de a-și începe cina, la cum m-a așteptat când am ieșit 
în oraș cu Leandros. 

Kallias are defectele sale. Oh, atât de multe defecte! Mă 
gândesc la temperamentul lui. La egoismul său de a mă ţine 
doar pentru el. Chiar dacă nu mă vrea complet. 

Deschid gura și zic: 

— Nu cred că este neapărat vorba despre a găsi bărbatul 
perfect în general, ci despre a găsi bărbatul perfect pentru 
tine. Două persoane pot nota un bărbat în moduri complet 
diferite, chiar dacă ambele îţi folosesc clasamentul. Dar... 

— Ce? întreabă Rhoda. 

— Regele este un 15. Poate că nu pentru toată lumea. Dar 
este un 15 pentru mine. 

Şi este purul adevăr. 

Rhoda strâmbă din gură: 

— Te asigur, Alessandra, că nu ești singura care crede 
asta. Regele este în mod clar un 15. Poate că ar fi trebuit să 
reformulez. Niciun bărbat disponibil nu este un 15. 

Câtă dreptate are. 

Dar încă nu mă dau bătută. Nici pe departe. 

Capitolul 17 


doua zi este mai înnegurată decât cele avute în ultima 
perioadă, cu nori cenușii care ascund complet cerul. 
e simte multă umezeală în aer și suntem mereu 
amenințați de ploaie, însă, deocamdată, nu a căzut nicio 
picătură. 
În ciuda vremii, sunt într-o dispoziție bună după cea mai 
recentă scrisoare a tatălui meu. 


Alessandra, ce ai făcut? Lordul Ehades tocmai și-a retras cererea 
în căsătorie. M-a spus că abundă zvovurile despre tine şi rege. Ce 
s-a întâmplat? 

Stii că depindeam de propunerea lui după ce ai eşuat să-ți asiguri 
o cerere din partea regelui. Acum va trebui să o iau de la capăt pen- 
tru a găsi pe cineva dispus să te ia. De ce mă stresezi atât de mult? 


Presupun că vestea despre isprava mea cu înotul în pielea 
goală alături de rege a ajuns și la Orrin. Sunt atât de încântată 
că am scăpat de el. 

Îmi înfășor un şal gros în jurul umerilor și ies afară, gân- 
dindu-mă că astăzi este ocazia perfectă de a mă furișa afară 
pentru o gură de aer proaspăt. Nimeni altcineva nu va mai fi 
în curte. Nu pe vremea asta. 

Iau cu mine un caiet nou de schițe și plec în căutarea gră- 
dinilor pe care Kallias a menționat că mama sa le întreținea 
când era în viață. 

În timp ce ocolesc grajdurile, un braţ îl încolăcește pe al 
meu. Dacă nu aș simți mușchii bine conturaţi, ascunși sub 
o jachetă de culoarea cuprului, aș crede că este Hestia sau 
Rhoda. 

— Alessandra, spune Leandros, mi s-a părut mie că te-am 
văzut strecurându-te afară. Nu intenționezi să fugi, nu-i așa? 

Prind mai bine șalul, astfel încât să mă pot ține mai ușor 
de brațul celui mai narcisist bărbat din palat. 

— Ba da, cu caietul meu de schițe..., spun eu. 

— Bine punctat. Ce plănuim să desenăm azi? Probabil că 
ai uitat să mă rogi să-ți pozez. 

Scot un horcăit nedemn pentru o doamnă. 

— Nu desenez oameni. Desenez tipare. Pe care le trans- 
form apoi în rochii. 

— Și am ieșit în frigul ăsta pentru că... 

— Ei bine, eu sunt aici pentru că am crezut că grădinile ar 
putea fi o sursă încântătoare de inspirație. Nu pot înțelege de 
ce ești tu aici. 

— Am profitat de ocazia de ate prinde în sfârșit singură. Ori 
de câte ori încerc să mă apropii de tine, Kallias mă săgetează 
cu privirea lui umbroasă. 

— Nu am observat, recunosc eu. 

— Pentru că ești atât de fascinată de el. Dar Kallias nu 
este aici acum, spune Leandros pe un ton poznaș. la spu- 
ne-mi, când te mai pot lua de la palat pentru o altă noapte de 
distracție? 

Un zâmbet trist îmi apare pe buze. Îmi place de Leandros. 
Câteodată este ridicol, dar și amuzant, bun. Nici nu mai are 
rost să menționez că este și chipeș. Nu stă prea bine la capito- 
lul maniere, dar trebuie să fie cel puțin un 13 după clasamen- 
tul întocmit de Rhoda. 

Dar nu îmi poate oferi titlul de regină. 

Sunt pe cale să deschid gura, dar Leandros se întoarce și 
îmi pune un deget pe buze. 

— Nu, nu rosti cu voce tare, indiferent la ce te gândești. 
Îmi dau seama că nu o să-mi placă. Acordă-ţi puțin timp. 
Așteaptă momentul în care Kallias te supără cu ceva. Atunci 
să mă cauţi cu răspunsul tău. 

Ne oprim în fața unei porți de fier; printre gratii, pot între- 
zări rânduri și rânduri de flori. 

— Te voi lăsa cu schiţele tale, dar caută-mă dacă te hotă- 
răști că ai nevoie de un model. Nud sau nu. 

Îmi face cu ochiul, apoi se îndepărtează cu pași mari. 

Ah, e așa un drăcușor, dar mă trezesc cu un rânjet pe față 
în timp ce împing poarta spre grădini 

Poteci pietruite șerpuiesc printre straturi de flori Mai 
întâi, trec pe lângă trandafiri. Fiecare rând variază în funcție 
de dimensiune și de culoare. Unele sunt de o singură culoare, 
altele sunt presărate cu diverse nuanțe de roz și galben. 
Sunt impecabil îngrijite, cu nicio floare uscată printre restul 
plantelor. 

În depărtare văd și alte specii. Crizanteme, narcise și 
lalele, însă amân puțin plimbarea. Mă opresc în fața unei tufe 
de trandafiri cu petale auriu-deschis, la fel de strălucitoare ca 
soarele. La vârfuri au cea mai uimitoare nuanţă de roșu-por- 
tocaliu, de parcă ar fi în flăcări și nu mă pot abține să mă uit 
hipnotizată la fiecare floare în parte. Îmi amintesc culorile 
vibrante ale focului. Una încă nu a înflorit. Cu doar câteva 
vârfuri portocalii ușor desprinse, pare un tăciune aprins care 
se stinge lent. 

O rochie prinde contur în fața ochilor mei. O rochie aurie, 
cu vârfuri portocalii în jurul tivului, petale individuale care 
par să se desprindă din fuste. După ce găsesc o bancă în apro- 
piere, mă așez, deschid caietul de schițe la o pagină goală și 

mișc creionul de-a lungul pergamentului, urmărind cum 
rochia capătă formă. 

— Pot să stau lângă tine? întreabă o voce profundă. 

Vocea lui. 

Ridic privirea și nu-mi vine să cred: Kallias a intrat în gră- 
dină. Pare atât de nepotrivit pentru locul acesta, cu ținuta 
neagră pe care a ales-o pentru azi și cu umbrele înconjurân- 
du-i silueta. 

Lângă el, Demodocus aleargă fără astâmpăr de colo colo. 
Dar în mintea lui prinde contur o idee și se năpustește ca o 
ghiulea prin grădină, sărind peste un gard viu de flori din 
apropiere și scoțând un ham puternic. 

Probabil a văzut un iepure. 

Mă întorc din nou spre stăpânul său. 

Pot să stau lângă tine? întrebase el. Atât de manierat. 
Leandros a presupus că ar fi bine-venit. Și, dacă regele are 
vreo intenție să plece de-ar fi să-i cer eu, rămâne un mister. 
Mă îndoiesc că voi putea vreodată să-i spun nu. 

Nu doar pentru că trebuie să-i cuceresc inima. 

Ci pentru că îmi place de el și îl vreau lângă mine. 

— Da, te rog, spun eu, și gesticulez spre spațiul gol de pe 
bancă. 

Kallias se așază pe bancă, păstrând distanța corespunză- 
toare de jumătate de metru între noi. 

— Cum ai știut că sunt aici? 

Sau poate că nu știa. Poate că a vrut să se plimbe prin gră- 
dini, în căutarea aerului curat și a singurătăţii, la fel ca mine. 

— Te-am văzut pe fereastră. 

— Şi ai venit după mine? Nu ai fost într-o întrunire? 

— Am fost. 

Ridic privirea din schiță și-l privesc cu niște ochi iscoditori. 

— Am decis că aș prefera să fiu aici cu tine, așa că am 
scurtat-o. 

Încântată, mă întorc la schița mea. 

— Creezi o ținută nouă? întreabă el. 

Din nou, descopăr că sunt încântată. Încântată că ar ști 
exact ce fac, pentru că știe ce-mi place. 

— Simt că sunt în dezavantaj, îi spun. Îmi cunoști pasiu- 
nile, dar eu încă nu le-am aflat pe ale tale. 

Când am ieșit împreună, Leandros a menționat scrimă și 
călărie, dar cu siguranţă există mai multe. 

Kallias își sprijină coatele de genunchi și bărbia, de pal- 
mele făcute căuș. 

— Îmi plăcea scrima mai mult decât orice, dar, de când am 
devenit rege, nu am putut avea un partener care să nu fie din 
paie. 

— Oh! 

Nu mă gândisem la asta. 

— Îmi place să călăresc și să petrec timp cu Demodocus. 
Mereu mi-au plăcut animalele, darcu atât mai mult în ultima 
vreme. 

De parcă și-ar fi auzit numele, câinele se întoarce la noi 
țopăind, cu limba atârnându-i într-o parte a gurii. Se așază 
în fața mea, așteptând să fie scărpinat în spatele urechilor. Îi 
fac pe plac. 

— Ce vrei să spui? întreb. 

— Nu pot atinge o altă ființă umană, dar animalele nu-mi 
afectează abilitățile. Demodocus este singurul tovarăș pe 
care îl pot avea. Câteodată, chiar îl răsfăț și îl las în pat. 

Nici măcar nu mi-a trecut prin minte un astfel de gând. Că 
ar căuta alte moduri de a atinge și de a fi atins. 

Lasă capul în jos, iar o șuviță de păr îi mângâie fruntea. 
Dacă ar fi orice alt bărbat din lume, aș întinde mâna și i-aș 
așeza-o la loc. 

— Obișnuiam să cânt la pian, spune el mai încet. Aproape 
tot ce știu să fac am deprins de la un tutore, dar nu și să cânt 
la pian. Asta am învățat de la mama. lubea muzica. 

Înghit în sec. Să fie asta compasiune? Pentru el? Cu un 
glas mai șoptit decât al lui, întreb: 

— Vrei să cânți pentru mine? Cândva? 

— Îţi place muzica? 

— Cred că mi-ar plăcea muzica ta. 

Se întoarce spre mine și, la fel ca în prima zi în care ne-am 
întâlnit, un fior îmi străbate trupul când ni se întâlnesc ochii. 
Se simte o briză care îi mișcă șuviţa de păr de pe frunte. 

Degetele îmi zvâcnesc și mă uit în jos, la mâna mea 
înmănușată. 

O ridic încet, cât pot eu de încet. 

Mișcându-mă cu la fel de mult grijă cu care m-aș apropia 
de un cal speriat sau de un copil îngrozit, îmi las mâna să se 
îndrepte spre Kallias, spre acea șuviţă de păr. 

Privirea lui se mută asupra mănușii mele și nici nu-mi pot 
imagina la ce se gândește acum. 

Dar mă mișc într-un ritm lent, care îi oferă tot timpul din 
lume să mă oprească. 

În schimb, umbrele dispar. Kallias renunţă la forma sa 
imaterială, așa că, atunci când îl ating cu degetul pe frunte, 
acesta nu trece prin el. Întâlnește o rezistență caldă și îi înde- 
părtează ușor șuvița rebelă. 

Oh, dar cu câtă ardoare îmi doresc să-i pot simți textura 
exactă a părului! 

După ce termin, îmi las mâna să-mi cadă înapoi în poală. 
Dar rămânem cu ochii fixați unul pe celălalt. 

În cele din urmă, Kallias se uită la caietul meu de schițe. 

— La ce lucrezi? O rochie de zi? Ceva cu pantaloni? 

Remarc că are vocea mai adâncă decât înainte și aproape 
că bâiguie, de parcă ar inventa cuvinte exact înainte de a le 
rosti. 

După o pauză îndelungată, în care am uitat complet că 
tinusem ceva în mâini, reușesc să-i spun: 

— De fapt, este o rochie de bal. M-au inspirat trandafirii 
mamei tale. 

Privesc în sus, spre florile în cauză. 

— Atunci trebuie să organizăm un bal, ca să o poți arăta 
odată ce este terminată. 

— Am putea? Oh, nu am mai organizat niciodată un bal. 

— Ai vrea să o faci? 

Încuviinţez din cap. 

— Stabileşte data și dorința ți se va îndeplini. 

Deodată nu mai simt că am nevoie de șalul înfășurat în 
jurul umerilor. Îmi este atât de cald, mă simt atât de relaxată. 

A fost odată un alt băiat care m-a făcut să mă simt așa. 
Unul care m-a făcut să mă simt completă și văzută și iubită. 

Acum, gândacii pământului s-au ospătat din carnea lui 

Dar nu îi voi permite lui Hektor să distrugă acest moment 
pe care îl am cu regele. 

Surprind o mișcare cu coada ochiului. Mă întorc, gândin- 
du-mă că este doar o tulpină fluturată de briză. 

Dar este ceva mult mai mare. Mult mai robust. Mult mai 
viu. 

— Kallias! 

Mă arunc înainte, dar prea târziu. 

Până să apuc să mă mișc, răsună o împușcătură, umplând 
tăcerea grădinii. Spulberându-i pacea. 

Nimerindu-l pe rege. 

Kallias se duce pe spate, lovind mai întâi un petic de iarbă, 
apoi căzând cu picioarele peste marginea băncii. 

Încremenesc și mă holbez îngrozită la locul în care zace 
prăbușit Kallias. Vesta lui capătă o nuanță mai întunecată 
de negru chiar în mijlocului stomacului, unde materialul s-a 
îmbibat cu sânge. 

Demodocus sare după rege. Chelălăie stins când îl împunge 
cu nasul și vede că nu se mișcă. 

Mâinile îmi tremură, dar le întind spre Kallias. Dar ce pot 
face? Nu știu nimic despre cum să-l vindec. 

Ajutor. Ar trebui să mă duc după ajutor. 

Mă ridic brusc în picioare, dar apoi observ că un bărbat 
aleargă spre noi. Nu mă pot gândi la nimic altceva decât la 
faptul că bagă pistolul semiautomat pe care îl ţine în mână 
într-un toc din lateral și că întinde mâna spre rapiera din 
talie. 

Asasinul vine să se asigure că ținta lui este moartă. 

Mă pun scut în faţa băncii și îl străpung cu privirea, 
moment în care se oprește subit și îndreaptă spada spre mine. 

— Dă-te la o parte sau te voi ucide! 

Tot ce aud este pulsul care îmi bubuie în urechi. Tot ce simt 
este felul alert în care mi se mișcă pieptul. Dar nu mă dau la o 
parte nici măcar un centimetru, pentru a nu-l lăsa pe asasin 
să treacă. 

Îmi trece un gând prin minte: singura mea noapte de box, 
acea tentativă eşuată. 

Nu mă ajută deloc. 

Cuvintele sunt singurul meu aliat în această situație. 

— L-ai lovit direct în piept, spun. Acum pleacă înainte 
ca gărzile să se năpustească aici, după ce au auzit sunetul 
împușcăturii. 

Bărbatul mă împinge din drum cu mâna liberă. Lovesc 
cu putere pământul, dar ignor durerea și mă ridic în poziție 
șezândă, cu mâna spre cizmă. 

Rubinele de pe mânerului pumnalului sclipesc când tra- 
sez în aer un arc de cerc, apoi înfig lama cât de adânc pot în 
coapsa asasinului. 

El urlă și mă lovește cu mâna cu care nu ține rapiera. 

Mă trezesc din nou trântită la pământ și urăsc din suflet 
piatra cubică de pe jos, care îmi jupoaie genunchii. 

Asasinul întinde mâna după pumnalul meu. Mârâie și își 
scoate lama din coapsă, după care îl aruncă deoparte. 

Mă fixează cu o privire ucigașă, dar, înainte să mai facă un 
pas înspre mine, întoarcem amândoi brusc capul spre forma 
întunecată care se ridică în cealaltă parte a băncii 

Kallias stă ferm pe ambele picioare, înfășurat în umbre. 
Trece direct prin bancă și, în timp ce forma sa imaterială stră- 
bate corpul solid, ceva metalic cade pe aleea de piatră cubică 
de sub noi, scoțând un clinchet răsunător. 

Glonțul. 

Deși are hainele pătate de sânge, are o postură care nu tră- 
dează că l-ar chinui durerea. Se uită fulgerător la mine, cum 
stau prăbușită pe alee, apoi la urma roșie de pe obraz pe care 
mi-a lăsat-o palma asasinului și după aceea îl înfruntă. 

— Vei muri pentru asta, spune cu o voce puternică. 

— Ba tu ești cel care va muri astăzi, îi zice bărbatul, pășind 
înainte și înfigând vârful spadei în trupul regelui. 

Aproape că își pierde echilibrul când sabia lui nu întâl- 
nește rezistența așteptată, trecând în schimb prin forma 
imaterială a lui Kallias. 

— Ce nai...? 

Kallias pășește direct prin el, iar pe mine mă străbate un 
fior când îmi amintesc senzația de fum a formei sale imateri- 
ale învăluindu-mă. 

Asasinul se învârte și ajunge în fața lui Kallias. Își scoate 
iar pistolul și, de data aceasta, golește întreaga încărcătură în 
pieptul lui regelui. 

Dar, așa cum era de așteptat, gloanțele trec direct prin el. 

Bărbatul aruncă arma în timp ce Kallias își scoate propria 
rapieră din teacă, moment în care umbrele dispar din jurul 
lamei și a mâinii care o ține. 

Și apoi se duelează. 

Într-adevăr, Kallias nu a mințit când a spus că știe cum 
să folosească spada respectivă. Lansează o serie de atacuri 
rapide, parate la timp de asasin. Rana pe care i-am provocat-o 
îl încetinește, dar reușește să evite la fix fiecare atac. 

După o vreme, îmi dau seama că regele doar se joacă cu el. 
Deși cele două săbii se încleștează în aer scoțând un sunet 
metalic, de fiecare dată când asasinul încearcă să-l atace pe 
Kallias, lovitura trece direct prin el. 

De parcă s-ar duela cu o fantomă. 

Imposibil de ucis. Imposibil de atins. 

În cele din urmă, asasinul se satură de joc. Când se întâl- 
nesc în aer cele două spade, se azvârle cu toată greutatea 
înspre rege și îl împinge cu putere, iar acesta se dă în spate 
poticnindu-se. 

Apoi bărbatul o ia la goană cu pași împiedicaţi și nesiguri 
din cauza piciorului pe care i l-am înjunghiat. Kallias aleargă 
spre unul dintre straturile de flori, se apleacă și ridică pum- 
nalul meu. Abia dacă își fixează ținta, că arma îi zboară din 
mână învârtindu-se. 

Lama îl nimerește pe asasin drept în spate. Se prăbușește. 

Kallias apare ca un vârtej deasupra mea, îngenunchind pe 
pietrele de lângă mine. Umbrele i-au dispărut. 

— Eşti rănită? mă întreabă el. 

— Sunt teafără. 

Dar fie nu mă crede, fie nu-mi aude răspunsul, pentru că 
mă verifică peste tot cu mâinile lui înmănușate. Mai întâi îmi 
ating obrajii și gâtul, apoi îmi alunecă de-o parte și de alta a 
trupului, peste abdomen, în jos pe picioare. În căutarea unor 
posibile răni. 

Din moment ce nu am niciuna, mi se taie respirația când 
mă atinge. Și chiar dacă poartă mănuși, căldura mâinilor lui 
îmi trece prin pantaloni. 

După ce termină, privirea lui o întâlnește din nou pe a mea, 

iar regele îngheață la ceea ce vede acolo. Are palmele în jurul 
gleznelor mele. Mă strânge mai abitir când îmi întâlnește din 
nou privirea, iar un val de căldură mi se furișează în sus, de-a 
lungul șirei spinării. 

Mâinile lui Kallias se mișcă spre genunchii mei. Îmi des- 
face picioarele pentru a se putea așeza acolo. Suntem aproape. 
Atât de aproape. Prea aproape. Mai aproape decât am fost vre- 
odată și... 

— Sire? 

Ne îndepărtăm în același timp, surprinși de faptul că n-am 
auzit nici măcar sunetul gărzilor care se apropiau. Umbrele 
lui Kallias se întorc într-o străfulgerare, învelindu-i protector 
întregul trup. 

În fața noastră stau cinci bărbaţi care poartă blazonul 
regelui pe tunici, cu spadele și pistoalele scoase. 

Kallias se ridică și îmi întinde o mână eliberată de încleșta- 
rea umbrelor, trăgându-mă în picioare. Îmi dă drumul odată 
ce îmi găsesc echilibrul. 

— A fost un atacator. L-am doborât acolo, spune el, apoi 
indică locul cu pricina. 

Trei dintre bărbați merg în căutarea corpului, în timp ce 
ceilalți doi încep să verifice împrejurimile. 

— Duceţi asasinul în temnițe. Dacă nu moare pe drum din 
cauza rănilor, trimiteţi după un vindecător care să-l îngri- 
jească. Şi trimiteţi un vindecător și în apartamentul reginei. 
Vino, Alessandra! 

Eu și Kallias mergem unul lângă altul spre palat. 
Demodocus sare peste bancă și ne însoțește relaxat, cu blana 
din jurul botului umedă după ce a lins sângele regelui. 

— Potaie inutilă, spune Kallias, uitându-se cu drag la câi- 
nele său. Este un pacifist, nu un luptător. Asta-i clar. 

Atingere. Atât de multă atingere. Şi priviri înflăcărate. Şi 
asasini cu săbii și un pistol și... 

— Ai fost împușcat, zic eu, încremenind. Cum de nu ești 
rănit? 

Când se oprește lângă mine, întind o mână cu palma în 
sus, până în dreptul petei de sânge de pe haina lui. 

— Dacă am timp să mă schimb în formă imaterială, îna- 
inte ca o rană să mă omoare, umbrele o vor vindeca. 

— Am crezut... 

Nici măcar nu pot rosti cu voce tare ceea ce am crezut. Este 
mult prea cumplit. 

— Te-ai aşezat între mine și atacator. 

Așa am făcut? N-am gândit, ci doar am acţionat din 
instinct. 

— Îţi mulțumesc, spune el. Dar să nu-ţi mai pui vreodată 
viața în pericol pentru a o salva pe a mea. Eu mă pot vindeca. 
Tu, nu. 

Kallias o ia din loc și mă poticnesc în urma lui. Se pare 
că nu mă pot concentra pe niciun gând din mintea mea. Îmi 
revine iar și iar scena petrecută mai devreme. 

— Ce ai observat la atacator? întreabă Kallias. 

Ce am observat? Încerc să-i conturez imaginea în minte, 
gândindu-mă la orice aspect. 

— Era bărbat. 

Mă blestem în gând. Evident că nu la asta s-a referit 
Kallias. De ce mă chinui să-mi amintesc de o persoană pe care 
tocmai am văzut-o în urmă cu câteva minute?! 

— Purta veșminte întunecate. 

— Ce fel de veșminte? mă îmboldește Kallias. 

Oare de ce se mai obosește să mă întrebe toate aceste 
lucruri, când l-a văzut și el pe atacator? Dar simt că este 
important să răspund, așa că o fac: 

— Din piele. Cu blană la tiv. Din... Pegain. 

Un asasin din regatul cucerit cel mai recent de Kallias. 
Vremea este mai rece acolo. Din acest motiv femeile poartă 
pantaloni. Frigul nu le poate încătușa picioarele. 

— Bine, spune Kallias, de parcă îl mulțumește răspunsul 
meu. 

Intrăm în palat, iar Kallias rămâne aproape de mine când 
urcăm un rând de scări. 

Ceva nu-mi dă pace și stă ascuns în străfundul minţii. 
Ceva greșit. Ceva ciudat în legătură cu asasinul. 

— Am vorbit cu el, zic. 

— Da, am auzit. 

— Accentul lui nu a fost Pegain. A fost Naxosian. 

— Și ce îţi spune asta? întreabă Kallias. 

— Asasinul este de aici, dar cineva a vrut să însceneze 
totul astfel încât să pară că a fost mâna unui străin. Nu m-a 
împușcat pe mine, ci doar petine. Trebuia să fie văzut înainte 
să scape. 

— Foarte bine, spune Kallias. 

— De ce mă lauzi de parcă aș fi vreo elevă neghioabă? 

— Eşti în stare de şoc, Alessandra. Încerc să-ţi țin mintea 
ocupată. 

Îmi dau seama că îmi tremură mâinile. Kallias se uită în 
jos odată cu mine. Mi-o ia pe una dintre ele în a lui, fără să 
facă un singur pas gresit. 

Se mișcă precum un spectru prin palat, tot numai umbre 
pâlpâitoare care plutesc din loc în loc. Deși ai impresia că 
picioarele lui fac pași, mă întreb dacă este nevoie: pare că 
nici măcar nu atinge podeaua. Florile în ghivece, dispuse pe 
mesele de pe coridoare, nu freamătă când trece pe lângă ele. 
Mocheta neagră nu se adâncește sub apăsarea pașilor săi. 
Draperiile din jurul ferestrelor nu șoptesc în prezența sa. 

Îl urmez umăr la umăr, fascinată întru totul de el. De la 
felul în care mușchii spatelui, încă vizibili printre umbre, i se 
încordează în timp ce merge până la felul în care servitorii se 
lipesc complet de pereți pentru a ne lăsa să trecem. Totul la el 
emană putere. 

Mergem cu pași mari pe un coridor care duce... undeva. Nu 
am mai fost niciodată în această aripă a palatului. 

Stai, ce i-a poruncit Kallias gărzii? Ceva despre trimiterea 
unui vindecător în apartamentul reginei? 

Câteva etaje mai sus, regele se oprește în faţa unei uși. O 
iederă în ghiveci se află pe fiecare dintre cele două mese care 
flanchează intrarea, cu liane care se înalță pe pereți și care se 
unesc deasupra pragului. Este ușor să-ți imaginezi o grădină 
magică, ascunsă de cealaltă parte. 

— Mama iubea plantele, spune Kallias, când mă surprinde 
admirând iederele fermecătoare. Trandafirii erau preferații 
ei. Sunt convins că ai observat cum decorează toată tâmplăria 
din palat. Obişnuia să-i crească în grădina ei și să-i vopsească 
negri 

— Negri? De ce? întreb cu răsuflarea întretăiată. 

— Pentru că atunci îi aminteau de tatăl meu. De umbre. 

— Acesta este..., încep eu, incapabilă să termin. 

Kallias trece prin ușa solidă și, o clipă, sunt singură pe 
coridorul întunecat. Apoi aud clicul unui zăvor, iar el îmi des- 
chide ușa, acum deblocată din interior. 

— Acestea erau camerele mamei mele, spune el. 

Deși mâna trebuie să-i fi devenit corporală pentru a-mi 
deschide ușa, acum deja este învăluită din nou de umbre, 
când trec pe lângă el. 

În camera de primire tronează o masă mare; trandafiri 
proaspăt culeși înfloresc într-o vază. Un pian grandios este 
lipit de peretele îndepărtat. Cât despre peretele din spatele 
meu, de lângă ușa prin care tocmai am pășit, acesta este com- 
plet acoperit de vitralii, mici frânturi de culoare unindu-se 
și revelând imaginea unei păduri înverzite. O căprioară bea 
dintr-un lac. Fluturi zboară sub frunzele unui copac. Și peste 
tot în partea de jos a peisajului sunt flori care înfloresc. Ușa a 
fost făurită să semene cu trunchiul unui copac masiv, dar nu 

suprimă câtuși de puțin opulenţa înconjurătoare. Lumânările 
răspândite prin cameră aruncă o strălucire feerică asupra 
priveliștii magnifice, aspectele interioare mocnind ca și cum 
flăcări ar sălășlui înăuntrul fiecărei bucăți de sticlă în parte. 

— Întregul palat a fost dotat cu electricitate, dar mama 
mea a preferat felul în care lumina lumânărilor făcea sticla 
să strălucească. Încă îi pun pe servitori să le aprindă. Cred că 
i-ar fi plăcut asta. 

Kallias deschide încă o ușă, care duce în dormitor. Patul 
se înalță cu mult deasupra podelei și este atât de încărcat de 
pături pufoase și de perne înfoiate, încât mă întreb dacă nu 
cumva ar trebui să sar pentru a ajunge sus de tot. De fiecare 
dintre cei patru stâlpi ai patului au fost prinse draperii roșii; 
presupun că astupă complet lumina când sunt desprinse. 

Covorașe roșii acoperă mocheta neagră, fiecare pas fiind 
o atingere mătăsoasă. Garderoba este uriașă și are laturile 
acoperite de spini de trandafiri sculptați în lemn. O măsuță 
de toaletă ocupă aproape jumătate din perete şi este plină de 
nenumărate bijuterii și produse cosmetice. 

Observând locul în care mi-au poposit ochii, Kallias spune: 

— I-au aparținut mamei mele. Folosește ce vrei. Îi poţi 
ruga pe servitori să îndepărteze celelalte lucruri. 

— Poftim? 

Mintea mea încearcă să proceseze totul. Asasinul. Sângele 
lui Kallias. Camerele reginei. 

— De ce suntem aici? 

— Acestea sunt noile tale camere. 

— Poftim? întreb din nou, în mod prostesc. De ce? 

— Mi-ai salvat viața când l-ai distras pe asasin și mi-ai 
oferit timp să mă vindec. Și niciodată nu m-am temut atât de 
mult pentru siguranța ta. Acum vei dormi chiar lângă mine. 
Dacă nu cumva consideri asta dezagreabil? adaugă el, de 
parcă l-ar fi durut să rostească acele cuvinte. 

Pentru o clipă, îmi pierd glasul. 

— Nu, spun în cele din urmă, iar fața mi se detensionează. 
Nu, voi sta aici. Și aș fi onorată să folosesc lucrurile mamei 
tale. Nu porunci să fie înlăturate din cameră. 

Deși trăsăturile îi rămân neschimbate, îmi dau seama că 
este mulțumit. Poate după felul în care se luminează umbrele 
din jurul chipului său. 

— Ușa aceea din capătul camerei duce la baie. Şi aceasta, 
zice arătând spre o ușă de lângă pat, pe care nu o observasem 
- duce spre camerele mele. 

Mă simt gâtuită, dar nu sunt sigură de ce. Pentru că sunt 
atât de încântată? Onorată de acest gest? Poate chiar puțin 
înfricosată de intimitatea sa? 

Kallias se grăbește să spună: 

— În plus, șederea ta în apartamentul reginei ne va ajuta 
mai departe cu vicleşugul. De asemenea, dacă dorești, poți da 
buzna peste mine, așa cum am făcut-o și eu, atât de nepoliti- 
cos, în repetate rânduri. 

Ochii lui sunt în continuare fixați pe ușa care duce spre 
propriile camere. 

— Nu știu ce să spun, ziceu într-un final. 

Lumina care intră prin ferestrele mari pare să însufle- 
țească podoabele. Copacii mici, așezați în ghivecele din colțu- 
rile camerei, se întind către lumină. 

Mă simt ca o prințesă a pădurii. 

Nu, nu ca o prințesă, rectific. 

O regină. 

Sunt în apartamentul reginei. 

— Ai putea spune dacă îți place sau nu, îmi sugerează 
Kallias. Dacă te nemulțumește ceva referitor la camere. 

Zâmbesc, întorcându-mă spre el. 

— Nu găsesc nimic care să mă nemulțumească. Totul este 
minunat. Îți mulțumesc că ai împărtășit acest loc cu mine. 

— Mă bucur, spune el. 

Apoi își coboară privirea spre mâinile mele. Îmi dau seama 
că încă tremură. 

Mă apasă ușor de umeri, ca să mă determine să mă așez pe 
pat, apoi ia o pătură de pe un divan îngust, aflat în apropiere 
de capătul patului, și mi-o înfășoară în jurul umerilor. 

— Sunt bine, insist. 

— Vei fi, dar este în regulă și dacă nu ești. 

— Nu este prima oară când mă întâlnesc cu moartea, 
Kallias. 

Mi-aș dori să pot retrage cuvintele. Nu vreau să-mi pună 
întrebări despre Hektor. 

— A mă vedea cum ucid un membru al gărzii este foarte 
diferit de a mă vedea cum ucid un om hotărât să ne omoare. 
Viaţa ta a fost în pericol. 

Oh, așa e. 

— Tu cum de ești atât de calm? întreb, uitându-mă urât la 
el. Ce naiba, tu ești cel care a fost împușcat! 

— Pentru că știam de ceva vreme că încearcă cineva să mă 
omoare. Am ajuns să mă aştept la asta. 

Kallias nu mă părăsește până când nu sosește un vinde- 
cător, o femeie bătrână care se agită neîncetat în jurul meu, 
insistând să se uite la urma roșie de pe obraz. 

Deloc surprinzător, prescrie odihna drept tratament. 

— Ai pe cineva care ar putea rămâne cu tine în seara asta? 
mă întreabă cotoroanța. 

— De ce? 

— După o astfel de întâmplare, unora le este greu să 
adoarmă. Prezența unui alt trup în cameră ar putea ajuta. 

— Nu sunt copil mic. Nu am nevoie de cineva care să îmi 
verifice dulapurile de monștri. 

— Nu de monștri. Ci de asasini. De bărbați care te-ar folosi 
pentru a ajunge la rege, comentează ea, fără să mă ajute defel. 

— Pleacă! răbufnesc eu. 
Vindecătoarea își strânge lucrurile, apoi părăsește camera 
și mă lasă într-o tăcere după care am tânjit îndelung. 

Capitolul 18 


Iau cina în noile mele camere. După o zi atât de agitată, ulti- 
mul lucru pe care mi-l doresc este să fiu înconjurată de mulți 
oameni. Kallias nu mi se alătură și presupun că trebuie să fie 
ocupat cu cercetarea intrusului care a reușit să se furișeze în 
grădinile mamei sale. 

Și, mai mult ca sigur, cu uciderea bărbaţilor care au permis 
ca acest lucru să se întâmple. 

Când termin de mâncat, vine o cameristă ca să mă ajute să 
mă dezbrac. 

— V-am adus corespondența, domnișoară, în cazul în care 
doriți să scrieţi vreun răspuns în seara asta. Voi pune servito- 
rii să vă mute restul lucrurilor aici mâine, la prima oră. 

Așază două teancuri ordonate de scrisori pe noptiera de 
lângă pat. Când observ că prima este scrisoarea de dragoste a 
lui Orrin, o săgetez cu o privire dezgustată. 

Camerista îmi întinde pe pat una dintre cămășile de 
noapte mai simple ca să mă schimb, după care o las să plece, 
nemaiavând nevoie de ajutorul ei. 

După ce iese, mă asigur că ușa este bine încuiată, apoi trec 
la ferestre, verificând să fie zăvorâtă fiecare în parte. Mă uit 
în toate ungherele camerei, suficient de mari pentru a servi 
drept ascunzătoare unui intrus. Și aprind fiecare lumină din 
apartament înainte de a-mi face baie și de a lăsa apa să spele 
tot ce s-a întâmplat astăzi. 

Mă usuc metodic, mă îmbrac cu cămașa de noapte albă, 
simplă, suflu în lumânări și mă urc în pat. 

De îndată ce o fac, inima își întețește bătăile. Fiecare 
umbră din cameră pare că ar ascunde un intrus. Încerc să 
trag draperiile din jurul patului, ascunzându-mă de restul 
camerei. 

Cumva, a nu fi capabilă să văd ce ar putea să fie acolo, nu 
face decât să înrăutățească situația. 

După o astfel de întâmplare, unora le este greu să adoarmă. 

S-o ia naiba pe cotoroanţa aia! 

Gândind rațional, știu că nu este nimic în cameră. Știu că 
sunt singură. Știu că nimeni nu poate intra fără să dărâme 
ușa sau să spargă geamul unei ferestre. 

Dar nu reușesc să-mi relaxez corpul suficient cât să adorm. 

Dacă sunt singură în cameră, știu că nu mă voi odihni, cel 
puţin nu în seara asta. 

Mă întreb dacă aș putea să o conving pe Rhoda sau pe 
Hestia să stea cu mine, dar nu pare prea corect să le trezesc 
acum. Este atât de târziu. Nu le-aș putea deranja. 

Un sunet slab ajunge la mine; tresar, în ciuda ecoului deli- 
cat. A fost doar un icnet scurt, blând Demodocus și Kallias 
trebuie să se fi întors în sfârșit, retrăgându-se pentru restul 
nopţii. Niciun motiv de îngrijorare. 

Mă ridic în șezut în pat, trag draperiile și mă uit fix la ușa 
noastră comună. Înainte să mă pot răzgândi, sunt în picioare 
și alerg spre acea ușă de parcă ar fi cheia salvării mele. 

Bat ușor. Poate prea timid. Oare a reușit Kallias să audă 
ciocănitul? Poate că nu vreau să îl audă. Mă comport atât de 
prostesc. Poate că ar trebui să încerc să mă plimb puțin prin 
cameră, pentru a scăpa de energia negativă și... 

Uşa se deschide cu un scârțâit, semn că nu a mai fost 
folosită de foarte mult timp. 

— Alessandra, spune Kallias. 

De parcă ar fi putut să se afle altcineva de cealaltă parte a 
ușii, ciocănind ca să-i atragă atenția. 

Are părul ciufulit, ca și cum și-ar fi trecut mâinile prin el 
de ore întregi. Are cămașa scoasă din pantaloni și toți nastu- 
rii desfăcuți, astfel că i se vede pieptul neted. L-am întrerupt 
în timp ce se dezbrăca. Deși nu pare să conteze, din moment 
ce tot a deschis ușa. 

— Nu... nu pot să dorm, spun. 

Înainte să poată să spună sau să facă ceva, un corp blă- 
nos se strecoară pe lângă picioarele lui, poftindu-se singur în 
camera mea. Demodocus își lipește nasul de perete și adul- 
mecă interiorul camerei necunoscute. 

— Numai puțin, zice Kallias. 

Lasă ușa deschisă cât se întoarce în camera sa. Deși încă- 
perea este întunecată, întrezăresc conturul vag al unui pat 
masiv, suficient de mare cât să încapă în el cinci persoane, 
dacă nu mă înșel, și să stea confortabil. Mă întreb dacă este 
același pat folosit de tatăl său ori dacă a fost comandat de 
Kallias special pentru sine. Oare cum este când doarme? Este 
liniștit și tăcut, nefăcând altceva decât să-și miște pieptul în 
sus și în jos, pentru a semnala că este în viaţă? Sau se răsu- 
cește și se agită, sforăind ușor? Când visează, este învelit în 
umbre sau este solid? 

Silueta lui reapare în pragul ușii, blocându-mi vederea 
asupra patului. Este înveșsmântat într-un halat lung și staco- 
jiu și are din nou mâinile înmănușate. Complet acoperit din 
cap până în picioare. 

Şi nicio umbră la vedere, observ cu o anumită bucurie. 

Mă dau deoparte, lăsându-l să intre în cameră. Ochii îi cad 
pe Demodocus, care amușină cu nările umede prin garderoba 
mea pentru a inspecta mirosurile descoperite acolo. La un 
moment dat, potaia se ridică pe labele din spate. 

— Demodocus, șezi. 

Câinele ascultă si pleacă în căutarea altor lucruri de 
adulmecat. 

— Ce te frământă? întreabă Kallias. 

Mă așez pe marginea patului, iar el mi se alătură. 

— Nimic, dar nu reușesc să adorm. 

— Am avut parte de ceva agitație astăzi, însă bărbaţii care 
au permis ca intrusul să intre au fost pedepsiți. Eşti prote- 
jată. Te asigur. Sunt gărzi pe coridor și gărzi în curte, care 
supraveghează ferestrele. Nu că ar putea ajunge cineva aici 
sus, la noi, dar, cu cât mai multe măsuri de precauție, cu atât 
mai bine. 

Încuviințez din cap, știind deja toate aceste lucruri. 

— Dacă ai vreodată nevoie de ceva, sunt alături. Nu ești 
neajutorată, rostește cu tărie Kallias. Ce naiba, doar ai înjun- 
ghiat atacatorul cu un pumnal! Ești foarte competentă. 

Îmi pune o mână reconfortantă pe coapsă. Mă întorc spre 
el. 

— Îți mulțumesc. Știu toate astea, cu adevărat. Pur și 
simplu nu pot să mă relaxez. 

— Întinde-te, îmi spune el, iar eu îl ascult. 

Mă mut în cealaltă parte a patului, ca să aibă și el loc. 
Kallias începe să se lungească, dar ochii i se îndreaptă spre 
noptieră, unde sunt îngrămădite scrisorile mele. O ia pe una 
și sunt pe cale să-l atenționez să nu-și bage nasul prin lucru- 
rile mele, când îmi dau seama ce ține în mână. 

— Draga mea Alessandra, începe cu voce tare Kallias. Sper 
că îmi vei ierta îndrăzneala, dar mi-a ajuns la cunoștință faptul 
că regele nu te-a însoţit la ultimul eveniment la care ai partici- 
pat, cel de la moșia vicontelui și a vicontesei de Christakos. 

Sar și încerc să-i smulg scrisoarea, dar nu reușesc să-l 
ajung, astfel că citește fără întrerupere. 

— De fapt, se zvonește că ai petrecut seara cu un prieten din 
copilărie. Acest lucru m-a îndemnat să sper că poate ai încheiat 


226 TRICIA LEVENSELLER 


lucrurile cu Maiestatea Sa. Tu, desigur, știi despre călătoriile 
mele de afaceri. Ne-au ţinut despărțiți de prea mult timp, dar 
mă gândesc zilnic la tine. Mi-e dor de zâmbetul tău, de felul în 
care vorbeşti și în care te uiţi în altă parte când ești copleșită de 
generozitatea mea. Cine naiba a scris asta? 

Ochii lui Kallias sar la final, în căutarea semnăturii. Apoi 
izbucnește în râs. 

— Orrin ţi-a scris o scrisoare de dragoste?! 

Mă ridic în picioare, încercând să înșfac blestemăţia aia 
din mâinile lui, dar Kallias continuă să sară departe de mine, 
aparent imposibil de atins. 

— Când mă uit la cerul nopții, încetez să-i mai văd frumuse- 
tea. Nu mă pot gândi decât la tine. La părul tău lung și negru și 
la cât de mult tânjesc să-mi trec degetele prin el. La buzele tale, 
coapte asemenea unor cireșe, și la cât de mult tânjesc să le gust. 
La degetele tale, la fel de gingașe ca aripile de fluture, și la ochii 
tăi, a căror strălucire rivalizează cu lumina stelelor. 

— Naiba să te ia, Kallias, dă-o încoace! 

Mă arunc asupra lui și, de data aceasta, în loc să țopăie 
unde nu-l pot ajunge, devine una cu umbrele. Împreună cu 
scrisoarea la care nu mai pot să ajung acum, fiind în formă 
imaterială, atât timp cât va dori Kallias. 

— Nu-i corect! 

Kallias își șterge o lacrimă-umbră de fericire din ochi. 

— Cum ai putut să-mi ascunzi această comoară? Vocea 
ta ar putea porunci lumii să nu se mai învârtă, plantelor să nu 
mai crească, vântului să nu mai bată, gândacilor să nu mai ciri- 
pească, citește el. 

Regele râde în hohote: 

— Gândaci ciripitori. În scrisoarea lui de dragoste pentru 
tine! 

Kallias se ţine cu ambele mâini de stomac și, fără să-și 
dea seama, degetele lui eliberează scrisoarea. Aceasta devine 

imediat solidă și o înșfac înainte să atingă podeaua, după care 
sfâșii blestemăția și las bucăţile să cadă pe covoare. 

— Nu toții bărbații au talent în mânuirea cuvintelor, spun 
printre dinți. 

Kallias se întoarce spre teancul meu de scrisori. 

— Spune-mi că nu este prima scrisoare de la el. Oh, te rog, 
spune-mi că mai sunt! 

— Nu mai sunt, îl asigur. 

— Ce păcat! Serios, nu am mai râs atât de tare de... Ei bine, 
de cel puțin un an. Vai, Alessandra, roșești! 

— Ba bine că nu. Sunt doar extrem de furioasă pe tine! 

— Pentru că am făcut mișto de Orrin? 

— Pentru că ai făcut misto de mine. Pentru că ţi s-a părut 
amuzant că cineva ar vrea să-mi scrie o scrisoare de dragoste. 

Oare nu mă va privi niciodată cu ochii unui iubit? 

Jovialitatea dispare îndată de pe chipul lui, fiind înlocuită 
de o seriozitate absolută. 

— Alessandra, nu te tachinez pe tine. Tentativa lui Orrin 
de a scrie poezii este cea care mă amuză. Eşti demnă de aten- 
ţia tuturor poeților, dar asta, spune arătând spre bucăţile 
mărunțite de pe podea, nu este demnă detine. 

Îl provoc, de-acum puţin mai liniștită: 

— Şi presupun că tu te-ai putea descurca mai bine! 

— Cu siguranță aș putea, spune el, uitându-se trist la 
resturile scrisorii, acum împrăștiate pe podea. Chiar trebuia 
să o distrugi? Aș fi putut să o înrămez și să o păstrez pentru 
oricând am o zi proastă. 

— Taci! 

Mă întorc în pat, cu ochii ațintiți în tavan. Refuz să las un 
zâmbet să-mi îmblânzească fața. Dar veselia lui Kallias este 
atât de contagioasă. Și mă bucur de zâmbetul lui mai mult 
decât îmi place să recunosc. 

Ceva destul de greu vine peste mine în pat, dar, pentru că 
nu se așază de tot peste mine, știu că nu este Kallias. 

— Ei bine, salutare, îl întâmpin pe Demodocus. 

Kallias pocnește din degete și arată spre capul patului. Cu 
o expresie tristă, abătută, Demodocus se ridică și se întinde 
lângă picioarele mele. 

Regele vine lângă mine, își împreunează degetele peste 
piept și privește fix baldachinul. 

— Nu am mai făcut asta de ceva vreme, spune Kallias. 

— Să te întinzi lângă o femeie? 

— Să mă urc în patul mamei. 

Cu toate că nu stăm aproape unul de celălalt, reușesc să 
mă întind până la el și să-l iau de o mână înmănușată. Nu o 
trage înapoi. 

— Nu trebuie să rămâi cu mine. Pot..., încep eu. 

— Şşş! Culcă-te! 

Întreruperea îmi aduce un zâmbet pe buze. Încerc să-l 
ascult. Chiar încerc, dar a trecut ceva timp de când am avut 
un bărbat în patul meu. Somnul este ultimul lucru la care mă 
gândesc. Chiar dacă orice altceva este imposibil. 

Apoi îmi amintesc ce s-a întâmplat în grădină. După atac. 
Mâinile lui Kallias pe mine, căutând răni. Dar apoi totul s-a 
schimbat. Felul în care mă atingea. Felul în care mă privea. 
Felul în care respira. 

Nu consider că este o îmbunătățire. Aproape am murit. 
După aceea probabil că a fost doar îmbătat de energia unui 
astfel de moment tensionat. A fost copleșit. 

Dar ce ar fi făcut dacă nu ar fi ajuns gărzile? 

— A supraviețuit asasinul? întreb. 

— Nu. După ce a fost rănit de amândoi, nu a avut nicio 
şansă. 

— Să înțeleg că nu ai reușit să afli nimic de la el? 

— Nimic, cu excepţia a ceea ce am discutat deja despre veș- 
mintele și accentul lui. Nu avea nimic în buzunare. Niciun 
bilet de la cel care l-a angajat, niciun ban. Oricine l-a trimis, a 
fost foarte atent să nu lase ceva în urmă. 

Îl strâng ușor de mână. 

— Atunci ce e de făcut? 

Kallias ridică mâna liberă și o pune deasupra capului, pe 
pernă. 

— Credeam că voi avea răspunsuri până acum. Toată 
lumea a fost interogată de nenumărate ori cu privire la noap- 
tea în care mi-au murit părinţii, dar sunt prea multe persoane 
despre care nu știm nimic. Toată lumea a fost îngrozită când 
a avut loc atacul. Nimeni nu-și poate aminti cu cine se aflau 
în camerele de siguranță, cu excepția persoanelor din ime- 
diata lor apropiere. Jumătate dintre nobilii mei susțin că au 
fost în locuri în care nimeni nu pare să-i fi văzut. Ampelios 
cercetează deja de două luni cine ar fi putut să-mi otrăvească 
mănușile. Nu a descoperit nimic. Şi lucrul cu adevărat îngro- 
zitor este că nu știu dacă asta este adevărat sau dacă este 
implicat în atentat, din moment ce este unul dintre consili- 
eri. Acum a avut loc un nou atac, care ar trebui să ne ofere 
piste noi. Dar asasinul este mort. Cadavrul său nu are secrete 
de dezvăluit. Și tot ceea ce sugerează veșmintele și accentul 
lui este că cineva din propria curte mi-a ucis părinții și acum 
încearcă să mă ucidă pe mine. Dar știam deja asta. 

În timp ce vorbește, îl mângâi ușor cu degetul mare, spe- 
rând să-l alin în tăcere. 

— Ştii, spune Kallias, cu o voce mai joasă, nu te-aș învinui 
dacă ai pleca. 

— Să plec? 

— Din palat. A fi aproape de mine te pune și pe tine în peri- 
col. Nu trebuie să stai. Nu te-aș obliga niciodată să rămâi aici. 

Întorc capul, dar Kallias refuză să-mi întâlnească privirea. 

— Nu plec nicăieri. Nu vei înfrunta singur asta. 

În plus, când voi fi regină, oamenii vor încerca oricum să 
mă omoare. Aș putea la fel de bine să mă obișnuiesc de acum 
cu o astfel de amenințare. 

Kallias oftează ușurat, de parcă și-ar fi ținut răsuflarea în 
așteptarea răspunsului meu. 

— O vom scoate la capăt împreună, zic. 

Încuviințează din cap, dar îmi dau seama că mintea îi 
rămâne la fel de tulburată. 


De e mate cu. 


CÂND MĂ TREZESC, MĂ ÎMPRESOARĂ CĂLDURA unui 
alt trup. La început mă gândesc să arunc un braț peste băr- 
bat, oricine ar fi el, dar apoi îmi dau seama de două lucruri 
simultan. 

În primul rând, sunt îmbrăcată. 

În al doilea rând, trupul de lângă mine este neobișnuit de 
blănos. 

Se pare că Demodocus s-a strecurat înapoi spre capul 
patului când a plecat Kallias. Probabil că s-a întors în camera 
lui de îndată ce m-a furat somnul. Nu poate risca să adoarmă 
în patul meu. Ce s-ar întâmpla dacă m-aș rostogoli și l-aș 
atinge? 

Îl scarpin pe tovarășul meu de pat în spatele urechilor. 

— Bună dimineața. 

Demodocus încearcă să-mi atingă fața cu limba, dar mă 
rostogolesc și mă dau jos din pat. 

— Nu, mulțumesc. Fără sărutări băloase. 

Când camerista vine să mă ajute, sosește alături de un 
valet care-l dă afară pe Demodocus. Aduce cu ea o rochie sim- 
plă, dar nu asta contează. Astăzi voi începe pregătirile pen- 
tru balul pe care Kallias îmi dă voie să-l organizez. Cred că va 

avea loc în decurs de o lună, ceea ce înseamnă că am multe 
de pregătit. Invitații de trimis. O temă de ales. Decoraţiuni. 
Mâncare. Aranjamente de masă. 

Dar știu exact la care două doamne să apelez pentru ajutor. 

De îndată ce sunt îmbrăcată și pregătită să plec, aud o 
bătaie în ușă. 

— Lady Stathos, spune un bărbat de cealaltă parte, 
înclinându-se. 

— Lord Vasco. 

Şeful consiliului lui Kallias. 

— Te rog, spune-mi Ikaros. 

Nu-i întorc gestul de bunăvoință. 

— Pot intra? întreabă el, aruncând o privire în spatele meu, 
către camera de primire a reginei. 

Cine se crede, invitându-se în odaia mea? Bineînțeles că 
nu poate intra. Și cum de a aflat atât de repede că stau aici? 
Trebuie să aibă un spion pe urmele lui Kallias. Sau pe urmele 
mele. 

— De fapt, tocmai mă pregăteam să plec. 

Ridic ușor fustele pentru a trece pragul, apoi mă îndrept 
spre capătul coridorului. Pe lângă noi trece o mică armată de 
servitori care îmi duc lucrurile în noile camere. 

— Şi iertați-mă, dar nu mi-a plăcut în mod deosebit 
niciuna dintre conversațiile noastre trecute. Mi-e greu să cred 
că aceasta va fi o excepție. 

Ikaros mă urmează îndeaproape, în timp cemă îndepărtez. 

— Mă bucur atât de mult că ai fost ieri acolo, pentru a-l 
ajuta pe rege, zice el, ignorând tot ce tocmai am spus. 

Aproape că mă împiedic când mă opresc brusc în mijlocul 
coridorului. 

— Pentru a-l ajuta? Vreţi să spuneți pentru a-i salva viața! 

Își încrucișează brațele peste piept, oprindu-se la rândul 
său. 

— Nu crezi că exagerezi puțin, având în vedere că oricum 
nu ar fi fost acolo dacă nu ai fi fost tu? 

— Încercaţi să sugeraţi că am avut ceva de-a face cu aten- 
tatul la viața regelui? 

Lordul Vasco își îndepărtează de pe haine câteva scame 
invizibile. 

— Nicidecum. Nu prea văd ce ai avea de câștigat prin uci- 
derea regelui. Cât timp îl menții în viață, ai un viitor prosper 
asigurat. Ceea ce ridică următoarea întrebarea: de ce insiști 
să petreci timp cu nepotul meu, când ești curtată de rege? 

Continuu să merg, fără să mă obosesc să-i ofer explicaţii în 
legătură cu lucruri care nu-l privesc. 

— Știu că ai petrecut o noapte întreagă cu Leandros, făcând 
zeii știu ce. Dansezi cu el la petreceri. Ai fost văzută cu el în 
curte, cu puțin timp înainte de atacul din grădini. 

— Aţi pus să fiu urmărită? 

Îmi ridic iar fustele când coborâm un rând de scări și refuz 
să privesc în direcţia lui. 

— Sunt ochi peste tot. Nimic din ceea ce faci nu trece neob- 
servat. Și dacă persiști să te comporți ca o târfă... 

— Vasco, răbufnesc deodată, arătând cea mai mare lipsă 
de respect prin faptul că îi neglijez titlul și refuz să-i folosesc 
prenumele, chiar și după ce mi-a dat permisiunea. Ar trebui 
să-ţi alegi cu mare grijă cuvintele când vorbești cu mine. În 
acest moment, regele are mai multă încredere în mine decât 
în tine. Și într-o zi voi fi regina lui. Când va împlini vârsta de 
21 de ani și nu va mai avea nevoie de tine, cât de greu crezi că 
îmi va fi să-l conving să te izgonească din palat? 

Înainte să poată spune ceva, continui: 

— Îmi voi petrece timpul cu oricine doresc. Doar pentru 
că îl curtez pe rege, nu înseamnă că nu pot avea prieteni. Din 
fericire, nepotul tău nu seamănă deloc cu tine. Nu mă mai 
urma de aici. 

Vorbește, dar eu sunt deja cu spatele: 

— Încearcă să nu-ţi pierzi concentrarea, Alessandra. 
Regele are nevoie de un moștenitor și, dacă nu arăţi interesul 
cuvenit, s-ar putea ca privirea să-i alunece în altă parte. 

— Când mi se spune să nu fac ceva, îmi doresc cu atât mai 
mult să fac acel lucru, comentez înainte să dispar după un 
colț. 

Dar ceva mă deranjează la modul în care consiliul insistă 
ca regele să aibă un moștenitor. Oare nu știu exact cum îi 
funcționează puterile? Și, dacă da, n-ar trebui să vrea ca el să 
evite să atingă pe cineva? 

Asta dacă nu cumva chiar ei sunt cei care încearcă să-l 
ucidă. 

Încep să cred că temerile lui Kallias sunt complet 
justificate. 

Capitolul 19 


— Vom avea nevoie de flori în ghivece. Vreau ca întreaga 
sală de bal să fie plină. Vor forma alei, la fel ca într-o 
grădină de flori. 

Epaphras, aprodul lui Kallias, nu este nici pe departe 
încântat să se afle în serviciul meu pentru restul zilei. (Se 
pare că am ajuns pe lista lui neagră, după ce l-am ignorat și 
am dat buzna în întrunirea lui Kallias.) Dar regele a insistat 
că ar putea să se ocupe singur pentru o zi de întrunirile sale, 
astfel încât să-l pot avea lângă mine pe cel mai bun dintre pla- 
nificatorii săi și să-l pun să ia notițe pentru mine. Balul meu 
are prioritate maximă. 

La început mi s-a părut straniu că susține în continuare 
ideea când tocmai a încercat cineva să-l ucidă. Dar apoi mi-am 
dat seama că nu vrea acea atenție îndreptată asupra lui. Nu 
vrea ca poporul lui să creadă că este în pericol, că există vreo 
amenințare la adresa lui. Vrea ca lucrurile să pară normale. 

— De ce să ne complicăm cu ghivece? întreabă Epaphras 
sarcastic. 

— De ce să nu aruncăm pământul direct pe podeaua sălii 
de bal? 

— Cred că este genial! pune Hestia. Bijuteriile din Grădina 
reginei este o temă minunată! Sala de bal va arăta splendid 
odată ce este gata. 


S tau în mijlocul sălii de bal și mă rotesc încet. 


UMBRELE CARE NE DESPART 235 


— 'Toate doamnele se pot îmbrăca astfel încât să arate ca 
flori diferite, adaugă Rhoda. Oh, mai bine le dăm repede de 
lucru croitoreselor noastre, înainte ca toate să fie ocupate! 

— Sunteţi în avantaj, le asigur eu, din moment ce nu am 
trimis încă invitațiile. Epaphras! Desigur, voi avea nevoie de 
papetărie și de modele de caligrafie. Invitaţiile trebuie să fie 
trimise până în acest weekend. 

— Firește, îi scapă lui Epaphras. 

— Mai bine îl înștiințezi pe Kallias că am mai mare nevoie 
de serviciile tale decât are el. Cred că voi avea nevoie de tine 
cel puțin până săptămâna viitoare. 

Scribul pălește, iar eu îi zâmbesc pe furiș Rhodei. 

— Galen, se adresează ea umbrei din spatele ei. Te rog să 
iei legătura cu croitoreasa mea și să stabilești o întâlnire. 
Asigură-te că știe că este urgent. 

— Desigur, doamnă. 

Până să părăsească sala de bal, Epaphras calcă apăsat, 
mormăind ceva despre felul în care îi sunt irosite abilitățile. 

De îndată ce pleacă, Hestia se năpustește asupra mea. 

— În sfârșit suntem singure! Acum, spune-mi repede, este 
adevărat? 

— Dacă vrei să răspund, trebuie să știu mai întâi întreba- 
rea, Hestia, îi zic, deși, fără îndoială, dorește să discute despre 
tentativa de asasinare a regelui. 

— Camerista mea a auzit de la sora ei, care lucrează ca spă- 
lătoreasă, care a auzit de la un grădinar, care a auzit de la... 

— Draga mea, o întrerupe Rhoda, nu cred că trebuie să 
știm exact cum s-a răspândit vestea. 

— Corect, o aprobă Hestia, apoi se întoarce spre mine. Stai 
în camerele reginei? 

Clipesc. Oh! Apoi îi ofer un zâmbet sincer. 

— Da. 

Hestia geme de gelozie. 

— Eşti cea mai norocoasă fată din toate cele șase regate. 
Cum arată? 

— Aseară am făcut baie într-o cadă suficient de mare ca 
trei persoane să încapă confortabil. Pereții sunt garnisiți cu 
uleiuri și parfumuri. Am pus în apă petale proaspete de tran- 
dafir și uleiuri de lavandă. Dacă nu mi-ar fi fost teamă să mă 
înec, aș fi dormit în cadă. 

— Trebuie să-mi faci o listă. Am nevoie de o copie după fie- 
care etichetă de pe sticle. 

— Cred că aș putea... 

— Fiecare. Etichetă, spune ea, întrerupându-mă. Trebuie 
neapărat să știu ce mărci folosea regina! 

— Credeam că am stabilit deja că miroși frumos pe cont 
propriu, spune Rhoda. Că nu trebuie să copiezi tot ceea ce... 

— Asta nu are nicio legătură cu discuția aia! Chiar vrei 
să-mi spui că nu ești nici măcar puțin curioasă să afli dacă 
regina se îmbăia în ulei de lavandă de la Rondo sau de la 
Blasios? 

Rhoda se gândește o clipă: 

— De acord cu tine. 

— Ha! 

Cu munca terminată pe ziua de azi, părăsim sala de bal. De 
îndată ce ajungem în zona principală de primire, văd o siluetă 
care intră în palat. 

Orrin. 

În sfârşit s-a întors. 

Ochii noştri se întâlnesc, iar o expresie asemănătoare unui 
animal rănit îi traversează chipul. Apoi se îndepărtează de 
mine. 

— Pare atât de trist, cu inima frântă, se apleacă Hestia să 
spună. 

— Nu eu i-am frânt inima. Ci sora mea. Probabil că este 
atât de orb și de dezorientat, încât crede că suntem aceeași 
persoană. 

— Uneori, pare destul de... prost, intonează Rhoda. Cum a 
reușit omul ăsta să moștenească un comitat? 

— Probabil că niciunul dintre urmașii inteligenți ai tatălui 
său nu a ajuns la maturitate, răspund cu dezgust. Ne vedem 
mai târziu, adaug, înainte de a mă îmbărbăta să vorbesc cu 
Orrin. Lord Eliades! strig, apropiindu-mă cu pași mari de el. 

Fac asta pentru Rhouben. Și-a îndeplinit partea lui din 
înțelegere, iar acum a sosit timpul ca eu s-o înfăptuiesc pe a 
mea. 

— Mă întreb dacă am putea vorbi în privat? Poate în came- 
rele dumitale? 

— Nu mai este nimic altceva de spus, lady Stathos. V-aţi 
făcut înțelese sentimentele. 

— Dar poate dacă v-aș putea explica, insist eu. 

— Nu va fi necesar, zice el, apoi îl urmează pe lacheul său, 
care îi duce un cufăr în cameră. 

Printre lucrurile sale se află și sigiliul. În lipsa lui, specta- 
colul nostru nu va avea loc, iar cortina va rămâne coborâtă. 

Dacă Orrin nu îmi va permite accesul în camera lui prin 
metode convenționale, va trebui să găsesc o altă cale. 


Pre pi 


CÂND KALLIAS MI SE ALĂTURĂ în bibliotecă pentru cină, 
am deja un plan nou, deși nu am nicio idee dacă va funcționa. 
De siguranță am recuperat scrisoarea de la Rhouben și i-am 
cerut lui Petros să completeze data. Cu toți actorii în sfârșit 
în palat, pregătiți să-și joace rolurile, mai avem nevoie doar 
de acel sigiliu. 

— Mi s-a spus că tu și lordul Eliades ați avut o mică 
neînțelegere în sala de primire, în această după-amiază. 

În timp ce se așază Kallias, Dernodocus se întinde pe 
podea lângă mine, punându-și capul pe laba piciorului meu, 
de parcă ar fi o pernă. 

— Da, ei bine, avea cumva impresia că ne curtam. O idee 
încurajată, din păcate, de tatăl meu. După aventurile noastre 
de la lac, Orrin a ținut să precizeze că nu mai dorește să aibă 
ceva de-a face cu mine. 

— Tatăl tău ştie de vicleșugul nostru? 

— Bineînțeles că nu. El a vrut doar un plan de rezervă, în 
caz că nu reușeam să obțin o cerere din partea ta. Tatăl meu 
este foarte hotărât să obțină un preț de mireasă enorm pe 
capul meu. Moșia lui este... în faliment. 

Kallias clipește. 

— Așa că s-a gândit să mite vândă? 

— Nu aşa se procedează? 

— Păi, da, dar nu în termeni atât de grosolani. Hmm... 
Poate că ar trebui să fac ceva în legătură cu asta. 

Știu că eu voi face cu siguranță ceva în legătură cu asta, 
odată ce voi fi regină. 

O pauză în conversație ne permite amândurora să ne 
degustăm cina. 

— Spune-mi, începe Kallias, când va fi sigur să punem 
capăt șaradei noastre, nu vrei să te căsătorești și să ai o fami- 
lie proprie? 

— Bineînțeles că da. Cel puţin să mă căsătoresc. Încă nu 
sunt sigură în privința copiilor. 

Vreau să mă plesnesc de îndată ce cuvintele îmi părăsesc 
gura. De ce are acest efect asupra mea? Uneori sunt convinsă 
că suntem cu adevărat prieteni și că pot fi sinceră. O șaradă 
verosimilă, nu-i așa? Însă el este o ţintă, iar eu nu pot face 
greseala de a deveni prea degajată în preajma lui. 

Dacă vreau să mă căsătoresc cu regele, cu siguranță ar 
fi trebuit să spun că vreau copii. Aceasta este datoria unei 
regine. Să poarte moștenitori. Nu contează că regele nu va trăi 
suficient cât să producă unul. 

— Şi eu simt la fel, spune Kallias, luându-mă prin surprin- 
dere. Atunci de ce nu ești deloc interesată de Orrin? Se întâm- 

plă să știu că este foarte bogat. Doamnele de la curte par să-l 
considere atrăgător. 

— Evident că nu au avut niciodată o conversație cu el. 

Mulțumit de răspunsul meu, Kallias își îndreaptă din nou 
atenția asupra mâncării. Piciorul mi-a amorţit, din cauza 
greutății semnificative a lui Demodocus, iar respirația lui îmi 
încălzește celălalt picior. 

— De ce alegi să luăm cina în bibliotecă? întreb. Îți place să 
citești? Nu te-am văzut niciodată cu o carte în mână. 

— Tatălui meu îi plăcea să citească. Era un om bătrân, dor- 
nic să dobândească cunoștințe. Această cameră nu doar că 
îmi amintește de el, ci, într-un fel, miroase ca el. 

Deși Kallias a vorbit mereu despre mama sa, acum este 
prima oară când a spus ceva personal despre tatăl său. 

— Nu am timp să citesc, continuă Kallias. Dar, chiar dacă 
aș avea, nu aș face-o. Nu este una dintre pasiunile mele. Aș 
prefera de o mie de ori să alerg cu Demodocus sau să petrec 
timp cu tine. 

— Tatăl tău a fost cel mai bătrân om din istorie? 

— Nu. Am avut un stră-străbunic care a trăit până la 758 
de ani. 

— A rezistat mai mult de şapte secole înainte de a lua o 
soție și de a avea copii? 

Încuviințează din cap. 

— Cât timp crezi că vei rezista tu? 

— Îmi pui la îndoială voința? întreabă el, trecând la urmă- 
torul fel de mâncare. 

— Încerc să mi te imaginez la 700 de ani fără să fi citit o 
carte cap-coadă. Oare vor rămâne la fel atât corpul, cât și min- 
tea ta? 

Îmi ascund zâmbetul în spatele unei guri de vin. 

— Cărţile nu sunt singura modalitate de a învăța. Voi 
deveni mai inteligent și mai puternic pe măsură ce imperiul 

meu se va extinde. Pe măsură ce voi descoperi noi strategii 
în conducerea armatelor mele. Pe măsură ce femei și bărbați 
înţelepţi mă vor sfătui. 

— Şi vei deveni tot mai singuratic. Nu crezi că vei uita cum 
să fii uman dacă îi îndepărtezi pe toţi muritorii din viața ta? 

În acest moment nici măcar nu încerc să-l conving să mă 
curteze. Sunt pur și simplu curioasă. 

— Pe tine nu te-am îndepărtat. 

— Dar într-o zi voi muri. Vom îmbătrâni, iar tu, nu, atât 
timp cât îţi vei trăi viața în umbre. 

Kallias se trage brusc înapoi, abandonând dumicatul pe 
care tocmai îl ridicase la gură, de parcă acel gând nu i-ar fi 
trecut niciodată prin minte. 

— Asta nu se va întâmpla prea curând, spune în cele din 
urmă. 

Nu se uită la mine. 

Nu contează. Suficientă pălăvrăgeala prietenoasă pentru o 
noapte. E timpul să trec la punerea în aplicare a planului meu 
pentru a-l ajuta pe Rhouben. 

— Kallias, am auzit o poveste despre cum ai furat broaște 
dintr-un lac ca să le pui în unul dintre paturile tutorelui tău. 

Rânjește malefic în momentul în care își amintește. 

— Era groaznic de plictisitor. 

Îl cercetez. 

— Ce-i? întreabă el. 

— Sunt curioasă. Cu abilitatea ta, poți încastra în umbră 
doar obiecte neînsuflețite? 

Demodocus pleacă de lângă mine și se duce să stea lângă 
stăpânul său, restabilindu-mi în sfârșit circulația sângelui 
în picior. 

— De ce? se interesează Kallias. 

— Trebuie să mă strecor în camerele cuiva. Pentru un prie- 
ten. Mă întrebam dacă mă poţi ajuta să intru prin ușă. Adică, 
la propriu, prin ușă. 

— Crezi că pur și simplu te voi ajuta să pătrunzi prin efrac- 
ţie în camerele cuiva? Cuiva de la curtea mea? 

— Pentru mine? Da. 

Un licăr neastâmpărat dansează în ochii lui Kallias. 

— Ale cui sunt camerele? 

— Ale lui Orrin. 

— Vreau măcar să știu ce ai de gând? 

— Cred că ar fi mult mai distractiv dacă ai urmări cum se 
desfășoară lucrurile. 

Kallias se apleacă să-l mângâie pe Demodocus pe creștetul 
capului. 

— Nu te preface că ești mai presus de astfel de lucruri, 
adaug. Știu exact cât de mult îți place să te strecori în came- 
rele curtenilor. Și, date fiind responsabilitățile cu care te-ai 
confruntat în ultima vreme, ti-ar prinde bine o scurtă misi- 
une de furișare. 

Râde cu gura până la urechi. 

— În regulă, însă doar pentru că este vorba de Orrin. Și, 
dacă ești prinsă, voi nega că aș fi avut vreo legătură cu asta. 
De dragul aparențelor. 

— Şi mă vei mustra în public doar ca să mă ierți în privat? 

— Ceva de genul. Acum, hai s-o ștergem cât toată lumea 
încă este jos la cină. 

Kallias mă ajută să mă ridic din scaun și îmi ţine deschisă 
ușa bibliotecii. Mă opresc pe coridor. 

— Ce s-a întâmplat? întreabă el. 

— De fapt, habar n-am unde sunt camerele lui Orrin. 

— Aș fi îngrijorat dacă ai ști. Pe aici. 

Îl urmez pe coridor. În sus, pe un rând de scări. De-a lungul 
altui coridor. În cele din urmă se oprește în fața unei uși care 
arată la fel ca toate celelalte. 

— Tu cum de știi unde sunt camerele lui? întreb. 

— Ştiu unde sunt camerele tuturor. Îmi place să știu de 
unde provin toate amenințările posibile. 

— Dar ţii aproape de tine cele mai periculoase persoane? 

— Nicidecum. 

Îmi loveşte ușor vârful nasului cu un deget, după care 
mâna lui înmănușată o prinde pe a mea. Kallias aruncă o 
privire spre ambele capete ale coridorului, asigurându-se că 
suntem singuri. 

Apoi simt cum dispar. 

Niciodată nu mi-am dat seama cât de grele îmi sunt mem- 
brele, până când, deodată, nu le mai simt deloc greutatea. 
Umbrele mi se întind de-a lungul pielii, răsucindu-se în jurul 
degetelor și alunecând peste firele de păr fine de pe brațe. 

Îl strâng pe Kallias de mână cu putere, pentru că sunt 
copleșită de senzaţia că voi pluti departe și că voi dispărea în 
văzduh dacă nu mă ține ancorată. 

— Tevei obișnui, îmi spune el. Acum, să trecem la treabă. 

Kallias intră primul, aplecându-și capul în față pentru a 
pătrunde prin ușă. Confirmă că încăperea este goală și mă 
trage după el. 

Senzaţia de alunecare printr-un perete solid este asemă- 
nătoare cu trecerea unui cuțit printr-o bucată moale de unt. 
Foarte puțină fricțiune. Și, într-un fel, aproape satisfăcătoare. 

Apoi suntem de cealaltă parte. 

În comparație cu apartamentul maiestuos al reginei, 
camera lui Orrin este demodată. Draperiile și cuvertura de 
pat sunt de un albastru regal, cu ornamente argintii la tivuri. 
Când încerc să identific detaliile personale, îmi dau seama 
că nu există. Nu văd fotografii cu familia (așa cum unele per- 
soane sunt disperate să aibă), mărunțișuri sau fleacuri - nici 
măcar cărți pe rafturi. 

Luând în considerare cât de des călătorește în interes de 
afaceri, poate că nu se deranjează cu astfel de lucruri. 

Dar apoi uit complet de lumea înconjurătoare, conștientă 
că încă îl țin de mână pe Kallias. 

— Ce s-ar întâmpla, întreb, dacă ar fi să ne atingem acum, 
învăluiți de umbre? 

Kallias își duce mâna liberă la buze și își scoate mănușa 
cu dinţii. Îmi atinge obrazul cu degetele. 

Sunt conștientă de gest, dar îl simt îndepărtat, lipsit de 
căldură. Nicio senzaţie de genul celei pe care o simți la atin- 
gerea cuiva pe care îl consideri atrăgător. 

De fapt, este destul de îngrozitor. Să îți dorești acel contact 
și să nu-l primești. Chiar și cu o atingere. 

— Ştiu, spune el, citindu-mi expresia de pe față. Este, ei 
bine, o umbră a modului în care se simte un contact real. 

Se apleacă după mănușa pe care a scăpat-o. 

— Voi aştepta afară și te voi avertiza dacă vine. Bate în ușă 
dacă ai nevoie de ceva. 

Și apoi alunecă prin perete înapoi pe hol, lăsând în urma 
lui o dâră străvezie de umbre. 

Simt cum membrele îmi revin la normal, privesc cum 
umbrele se estompează. Mă simt mult mai bine. 

Biroul lui Orrin este orientat spre fereastra mare din 
camera principală. Apartamentul lui este format dintr-un 
dormitor și o baie. Fără cameră de primire sau birou, așa cum 
este al meu. 

Deschid primul sertar și găsesc toate lucrurile de care am 
nevoie, meticulos adunate într-un singur loc. Sigiliul, ceara și 
instrumentele ca să o topesc. 

Aprind fitilul și pun ceara deasupra, așteptând să se 
topească. Întrucât nu am fost niciodată foarte răbdătoare, 
decid să-mi bag nasul prin lucrurile lui Orrin. Restul serta- 
relor de la birou sunt pline cu ustensile de scris și câteva scri- 
sori neterminate. 

Orrin are câteva cufere și un dulap. Unul dintre cufere este 
încuiat. Celelalte conțin lenjerie suplimentară. Dulapul nu 
conține altceva decât veșmintele sale monotone, în nuanțe de 
bej, alb și maro. 

Aţintesc ochii spre cufărului încuiat. 

— Oare ce ar putea fi înăuntrul tău? șoptesc pentru mine 
însămi 

Nimic altceva din cameră nu este sub cheie. Nici sertarele 
în care își ține corespondența. Nici măcar sertarul în care se 
află o pungă de necos. 

Testez greutatea cufărului încuiat. Îl pot ridică fără pro- 
bleme de pe podea. Nu este deloc greu, cu excepția lemnului 
din care este făcut. Și nici nu este extrem de mare. Doar un pic 
mai lat decât corpul meu. 

Mă îndrept de spate după ce așez cufărul la loc pe podea, 
apoi arunc o privire prin cameră. Dacă aș fi Orrin, unde aș 
ascunde cheia, presupunând că nu o are asupra lui? 

Mă trezesc înapoi la birou, unde verific puţin mai atent fie- 
care sertar în parte. 

Și observ că unul nu pare a fi la fel de adânc precum 
celelalte. 

Un fund fals. 

Cu o cheie de bronz adăpostită dedesubt. 

Eliades, naiv prost ce ești! 

Mă întorc din nou la cufăr, scot un suspin de ușurare când 
cheia se potrivește perfect în lacăt și ridic capacul. 

Înăuntru sunt haine. Unele care miros cu adevărat urât. 

De ce naiba arvrea să pună asta sub lacăt? 

Mai întâi scot o cămașă șifonată în nuanțe de maro. Când 
o ridic, îmi rămâne pe mănușă o pată de mizerie și mi-e ciudă 
că mi-am stricat ținuta. 

Apoi găsesc niște pantaloni obișnuiți. Sub aceștia se află o 
pereche de cizme. 

Orrin cu siguranţă nu este suficient de inteligent pentru a 
induce în eroare, aşa că ce... 

Si atunci văd ultima piesă de pe fundul cufărului. 

Cea incriminatoare. 

Ridic materialul și îl las să atârne de vârful degetelor 
mănușii mele deja murdare. 

O mască. 

Acea mască. 

A banditului. Același care ne-a jefuit pe mine și pe Kallias. 

Îmi scapă un chicotit. Oh, Orrin! 

Dar bineînțeles că este Orrin. Piosul binefăcător care vrea 
să adopte orfani. Bineînțeles că ar fura de la cei din propria 
clasă și că i-ar ajuta pe săraci. 

Prostul. 

În primă instanță, mă gândesc să ies repede din cameră 
și să-i arăt totul lui Kallias, dar apoi îmi dau seama că îl va 
întemnița pe Orrin. Nu pot permite să se întâmple asta. Nu 
încă. Are un rol de jucat în salvarea lui Rhouben. 

Prin urmare, îndes masca într-un buzunar al rochiei, așez 
toate celelalte lucruri exact așa cum le-am găsit, încui cufă- 
rul, ascund cheia și, într-un final, aplic sigiliul pe scrisoarea 
pe care am adus-o, după care pun toate instrumentele înapoi 
la locul lor. 

Apoi bat în ușă. Kallias întinde o mână prin aceasta, mă 
apucă și mă trage înapoi în cealaltă parte. 

O luăm din loc. 

— A mers totul conform planului? întreabă el. 

— Chiar mai bine. 

Kallias mă privește cu atenţie în timp ce ne croim drum 
după un colț. 

— Nu-mi amintesc să te fi văzut vreodată atât de euforică. 
Sunt gelos știind că Orrin este cauza. 

— Nu fi! spun. Tocmai am găsit dovezi incriminatoare în 
camera lui Orrin. 

Kallias mijește ochii. 

— Tu le-ai plantat acolo? 

Râd. 

— Sincer? Nu. Am venit pentru un scop complet diferit și 
am dat peste ele. 

— Și pot să știu despre ce este vorba? 

— Da, dar mai târziu. Mai întâi am nevoie ca Orrin să facă 
ceva pentru mine. Ai încredere în mine? 

Kallias se oprește și mă măsoară din cap până în picioare, 
analizând întrebarea cu toată seriozitatea. 

— Da, spune el în cele din urmă, ca și cum cuvintele l-ar 
surprinde. Mor de curiozitate, dar voi încerca să am răbdare, 
se grăbeşte să adauge. 

— Ai un talent înnăscut în a avea răbdare. 

Am rostit cuvintele în glumă, dar, cumva, cred că mi s-a 
strecurat în voce o notă amară. 

Capitolul 20 


sosit momentul. 
Rhouben i-a trimis Melitei scrisoarea. Tatăl lui, 
ordul Thoricus, este la curte, deși fără tragere de 
inimă. Orrin s-a întors din călătoriile sale, despre care acum 
îmi dau seama că nu au absolut nicio legătură cu afacerile, 
fiind doarun paravan pentru activitățile sale ilegale ca bandit. 

Încă mi-e greu să cred că are capacitatea și mintea pentru 
o astfel de înșelăciune. 

Dar nu are importanță. Orrin va fi demascat destul de 
curând. 

Rhouben soseşte în camerele mele la opt și jumătate. 

— Tocmai s-a scuzat că nu va participa la plimbarea 
noastră în grădini, spunând că este obosită și că se va culca 
devreme în seara asta. Pică în capcană, Alessandra! exclamă 
Rhouben, entuziasmul lui aducându-mi un zâmbet pe buze. 
Ce facem acum? 

— Am mituit un servitor să-l urmărească pe Orrin întreaga 
zi și să-mi trimită periodic scrisori cu locurile unde se află. 
Următorul lucru pe listă este să-l aduc în camerele Melitei. 

Sub pantalonii bine croiți, picioarele lui Rhouben nu au 
astâmpăr. 

— Cum ai de gând să faci asta? Toată lumea a auzit despre 
felul în care te-a respins în sala de primire. 

Îmi arunc părul peste umăr. 

— Apelând la firea lui sensibilă. Nu-ţi bate capul cu asta. 
Îți amintești rolul pe care îl ai tu? 

Rhouben își șterge fruntea cu o batistă. 

— Îl înştiinţez pe tatăl meu că Melita mi-a spus că îi este 
rău. Întreb dacă ar vrea să mă însoțească până în camerele ei, 
ca să văd cum se mai simte. Trebuie să mă comport ca și cum 
aș fi îngrijorat pentru starea viitoarei mele mirese. 

Se strâmbă în timp ce rostește cuvintele. 

— Te vei descurca, îl încurajez. Dar ține minte că sincroni- 
zarea este totul. Vestea bună este că tatăl tău și Melita stau 
pe același etaj. Totuși trebuie să aștepți până când ne vezi pe 
mine și pe Orrin. 

— În regulă, zice el, apoi scoate un oftat adânc, punându-și 
batista la loc în buzunar. Sunt pregătit. 

Ne despărțim; Rhouben pleacă să-l aducă pe tatăl său, 
vicontele de Thoricus, iar eu afișez cel mai bun zâmbet de care 
sunt în stare înainte de a-l căuta pe Orrin, cu un mic buchet 
de flori în mâini. Ultima. scrisoare pe care am primit-o mă 
informa că se retrăgea în camerele sale pentru restul serii. 

Bine că acum știu exact unde sunt. 

Îmi răspunde după două bătăi în ușă. Contele este încă 
îmbrăcat și îi pică fața când i se opresc ochii asupra mea. 

— Lady Stathos, nu vreau să vă văd. 

Dă să-mi închidă ușa în nas. 

— Lord Eliades, vă rog, nu vreți să așteptați un moment? 
Am ceva pe suflet. 

Se oprește, dar ține ușa întredeschisă, doar cât să-i văd 
chipul. Respir adânc. Dacă asta nu funcționează, presupun că 
aș putea oricând să scot masca de bandit din buzunar și să-l 
oblig să-mi urmeze planul. Dar ceva îmi spune că Orrin nu ar 
fi un actor prea grozav. 

— Vă admir nespus operele de binefacere, încep eu, atentă 
să nu tresar la această minciună sfruntată. M-am gândit la 

faptele mele din ultima vreme și la modul în care v-am rănit. 
Doresc să mă schimb. Nimeni nu este un adept mai devo- 
tat al zeilor și nu mă pot gândi la niciun om mai drept decât 
dumneata. Sper că veți fi dispus să mă ajutați să-mi schimb 
caracterul. 

Încerc să adopt un ton umil, dar, pentru că habar n-am 
cum sună, nu sunt atât de sigură că îmi iese. 

Mă relaxez puțin când Orrin zâmbește: 

— Cu adevărat admirabil din partea ta, Alessandra. Pot să 
îți spun Alessandra? 

— Chiar vă rog. 

— Zeii sunt întotdeauna dispuși să ierte. Muritorii ca mine 
sunt cei care au nevoie de mai mult timp pentru a le urma 
exemplul. 

— Eu sunt cea care are nevoie de un exemplu, mă grăbesc 
să spun. De al dumitale, de fapt. Întâmplarea face că am fost 
mereu în conflict cu lady Xenakis. 

— De ce? Este atât de încântătoare. 

Dacă acreala unei lămâi poate fi considerată încântătoare. 

— Aș vrea să fac ceva drăguţ pentru ea, continui eu, igno- 
rându-i întrebarea. Tocmai am aflat că s-a retras devreme și 
că este bolnavă. M-am gândit că aș putea să-i duc astea, adaug 
și ridic florile. Dar nu știu dacă am curajul să merg singură. 
Nu după cât de oribil m-am comportat față de ea în trecut. 
Vreti să mă însoțiți? 

— Este aproape imposibil să-ți spun nu. 

Pur și simplu radiez. 

— Mulţumesc! 

Îl iau de braţ, apoi coborâm scările la etajul de mai jos. 

— Povestiți-mi despre cea mai recentă călătorie de afaceri, 
îi spun eu în timp ce ne îndreptăm spre capătul coridorului, 
unde sunt camerele Melitei. 

Orrin nici măcar nu-l observă pe Rhouben stând în fața 
ușii tatălui său, în timp ce îmi așterne minciuni despre vân- 

zarea recoltelor și despre îndeplinirea îndatoririlor sale ca 
moșier al diferiților arendași. Încuviințez politicos din cap și 
ofer câteva răspunsuri adecvate. 

Rhouben ciocăne numaidecât la ușa tatălui său, exact 
când noi dispărem din raza lui vizuală, după colț. Aud bătăile 
estompate răsunând în urma noastră. 

În cele din urmă, când se întrevede camera Melitei, mă 
opresc cu Orrin lângă ușă. 

— Vretți să ţineţi astea o secundă? 

Întotdeauna un gentilom, Orrin ia buchetul fără să ezite. 

Coridorul este mult prea tăcut. Unde este Rhouben? Poate 
că tatăl său nu poate fi constrâns atât de ușor să-și pără- 
sească odaia. 

— Nu ai de gând să baţi? întreabă Orrin, pentru că stăm 
acolo fără să mai facem nimic. 

— Imediat. 

O tăcere stânjenitoare umple spațiul. Orrin înclină capul. 

— Ce așteptăm? 

Unde naiba este Rhouben? Nu putem intra fără să știm că 
este chiar în urma noastră. 

— Am nevoie de un scurt moment pentru a-mi aduna 
curajul. 

Orrin dă înțelegător din cap. 

— A face lucrul corect nu este întotdeauna ușor. Și a fi per- 
soana mai matură, prima care să întindă o ramură de măslin, 
necesită o mare tărie de caracter. Totuși nu trebuie să te temi, 
Alessandra. A face lucrul corect nu este niciodată răspunsul 
greșit. 

Orrin areun mod ciudat de a deosebi ce este corect și ce este 
greșit. Mă minte cu privire la călătoria lui de afaceri. Fură de 
la semenii săi. Aceste fapte nu sunt greșite? 

Și apoi îi aud. Pagi estompați pe mochetă și tonul baritonal 
al vocilor masculine. 

Oh, slăviți fie diavolii! 

— Vă mulțumesc, spun. Aveam nevoie să aud asta. Cu 
toate acestea, v-ar deranja să intrați primul în cameră? Așa aș 
putea să vă urmez exemplul. 

Ochii i se aprind în semn de simpatie și înțelegere. 

— Desigur. 

Se întoarce și bate de trei ori în ușă. 

— Intră! strigă vocea voioasă a Melitei din interior. 

Orrin pășește în odaie, iar eu continui să merg pe coridor, 
în timp ce vocile se aud tot mai tare în spatele meu. 

— Sărăcuța! spune tatăl lui Rhouben. Crezi că ar trebui să 
aranjăm ca bucătarul să-i trimită ceva în cameră? 

— Cel mai bine ar fi să vedem mai întâi cum se simte, pro- 
pune Rhouben. Dacă este o durere de stomac, nu vrem să-i 
înrăutățim starea trimițând mâncare. 

— Ai dreptate, răspunde vicontele. 

Când trec de colțul următor, aud ușa de la cameră 
deschizându-se. 

— Ce dracu?! izbucnește vicontele. Melita! Ce... ce crezi că 
faci? 

Urmează un sunet de picioare târșâite. 

— Eu... eu nu înțeleg ce se întâmplă. 

Este Orrin. 

— O sărutai pe logodnica fiului meu! Asta se întâmpla! 

Cineva îşi drege glasul. 

— Îmi cer iertare, lord Thoricus, spune Melita. Nu am vrut 
să vă jignesc pe dumneata sau pe fiul dumneavoastră. 

— Oh, e puţin spus jignitor. Cum îndrăznești să-ți ruinezi 
reputaţia în timp ce ești logodită cu fiul meu?! Ce ar zice tatăl 
tău? Acesta este un scandal monstruos și nu vom lua parte la 
așa ceva! Nu-mi vine să cred că ai spune că ești bolnavă ca să 
te poţi întâlni cu iubitul tău! 

— Încă nu știu ce se întâmplă, repetă Orrin. Am venit să o 

susțin pe lady Stathos. Lady Xenakis pur și simplu s-a arun- 
cat asupra mea! 

— Lady Stathos? Să înțeleg că te zbengui cu două femei 
promise, Eliades? Ruşine să-ți fie, spune Thoricus. Iar tu, 
Melita? Nici nu-mi pot imagina cât de dezamăgit va fi tatăl 
tău. Vino, Rhouben. Logodna ta cu lady Xenakis a luat sfârşit. 

Și apoi cei doi bărbați se întorc pe unde au venit; sunt con- 
vinsă că Rhouben pășește mult mai sprinten. 

— Florile alea sunt pentru mine? întreabă Melita. 

— Da, dar nu sunt din partea mea, spune Orrin. Sunt din 
partea Alessandrei. Ar trebui să fie chiar pe hol. Eu... eu tre- 
buie să plec. 

Încă nu pot vedea nimic din ascunzătoarea mea, dincolo de 
colț, dar vicontele trebuie să fi lăsat deschisă ușa către came- 
rele Melitei, permițându-mi să aud vocile celor doi rămași 
înăuntru. 

— Nu, trebuie să vorbim, zice Melita. Nu am știut nicio- 
dată că ţii astfel la mine! De ce nu mi-ai spus mai devreme? 
A fost faptul că m-ai văzut cu Rhouben? Te-a făcut atât de 
gelos? Oh, Orrin, ești unul dintre cei mai chipeși bărbați de la 
curte! Bineînțeles că te-aș alege pe tine în locul lui Rhouben, 
căruia nu-i pasă câtuși de puțin de mine. 

— Vă înșelaţi. Nici măcar nu vă știu prenumele. 

— Dar bineînțeles că îl știi! L-ai scris în scrisoarea ta. 

— În scrisoarea mea? 

Aud sunetul unei hârtii despăturite. 

— Există o asemănare incredibilă cu scrisul meu de mână, 
iar acela este sigiliul meu, dar mă tem că nu eu am scris-o. 

— Dar bineînțeles că tu ai făcut-o! 

Vocea Melitei devine disperată. 

— Îmi pare atât de rău pentru suferința dumitale, dar uite! 

Îmi imaginez că îi înmânează florile. 

— Trebuie să merg să o găsesc pe lady Stathos. 

— Lady Stathos? De ce ai aduce-o pe ea în discuţie? 
O iau la goană de-a lungul coridorului, făcându-mă nevă- 
zută înainte ca Orrin să aibă șansa de a mă descoperi. 


Prea 


EU ȘI KALLIAS AM STABILIT să luăm cina târziu în acea 
seară, din cauza unei ședințe care urmă să dureze mai mult. 

Când mă alătur lui în bibliotecă, nu merg, ci intru în pași 
de dans pe ușă, învârtindu-mi fustele după mine. 

— În numele diavolilor, ce faci? mă întreabă Kallias. 

— Sunt într-o dispoziție excelentă în seara asta. 


— Pot vedea și singur asta. 
Mă opresc din învârtit pentru a-i admira rânjetul mare: 
— Ce-i? 


— Şi eu sunt într-o dispoziție excelentă. Am aflat multe 
lucruri la întrunirea din seara asta. I-am adunat pe toți revo- 
luționarii Pegaini. Mâine, la prima oră, vor fi condamnați la 
moarte. Și am prins mai mulți țărani aflați în posesia bani- 
lor furaţi de bandit. Unul dintre ei este gata să vorbească. 
Deși nu-l cunoaște pe bandit după adevăratul său nume, îl 
poate recunoaște din vedere. Tot ce trebuie să facem este să-l 
punem să se uite cu atenție la toți nobilii. 

Râd puțin înainte de a scoate masca din buzunar. 

— Nu trebuie să facem asta. 

Kallias se ridică atât de repede din scaun, încât aproape că 
îl răstoarnă. Demodocus tresare și se dă câțiva pași în lateral. 
Regele se apropie cu pași mare de mine și îmi ia masca dintre 
degete. 

— De unde ai luat asta? 

— Din camera lui Orrin. 

— Eliades? spune Kallias cu neîncredere. Aceasta este 
dovada incriminatorie pe care ai găsit-o? Cum ai putut să 
nu-mi spui imediat? 

— I-am făcut o promisiune lui Rhouben. l-am spus că îl voi 
ajuta să rupă logodna cu Melita. Și am reușit asta. Acum ești 
liber să-l închizi pe Orrin. 

Kallias este prea încântat la vederea măștii din mâinile 
sale ca să mai comenteze ceva cu privire la sincronizare, 
riscând să mă supere. Aleargă țintă spre ușă și mai că latră 
ordinul de a-l arunca pe Eliades în temniţă, până va putea să 
se ocupe personal de el. 

Când se întoarce la masă, ridică un pahar cu vin. 

— Cred că un toast este potrivit. 

Îmi găsesc paharul și îl ridic. 

— În cinstea ta, Alessandra. Fie ca inteligența ta să nu fie 
niciodată folosită împotriva mea. 

Râd înainte de a da pe gât conţinutul paharului: 

— Şi în cinstea ta, Maiestate. În cinstea conducerii tale 
exemplare. Acest imperiu vast nu ar fi ceea ce este fără tine. 

Mă țintuiește cu privirea când golește a doua oară paharul. 
Și ceva în legătură cu acea privire, cu felul în care mă răsco- 
leşte..., îi simt intensitatea până în degetele de la picioare. 

Bucuria ne este întreruptă de o bătaie în ușă. 

— Intră, strigă Kallias, după o pauză în care s-a gândit 
serios să-l alunge pe intrus. 

Intră un servitor cu o tipsie pe care o ține pe vârfurile dege- 
telor de la mâna dreaptă. O coboară în fața mea. 

— O scrisoare pentru dumneavoastră, domnișoară. 

Iau pergamentul și mă uit la numele meu, vizibil pe partea 
din față. Nu recunosc scrisul de mână. 

— Nu știu de la cine este. Nu există niciun sigiliu, îi spun 
lui Kallias în timp ce citesc în gând scrisoarea. 

— Ce s-a întâmplat? întreabă Kallias când vede cum mă 
schimb la față. 

Știu cine încearcă să-l ucidă pe rege. Asasinul a fost o 
diversiune. Ceva care să-l țină ocupat pe rege înainte 
să aibă loc adevăratul atentat asupra vieţii sale. Nu pot 
divulga identitatea individului într-o scrisoare. Sunt 
mult prea puternici. (Dacă acest bilet ar fi interceptat, 
m-aș teme pentru viața mea. Este suficient să spun că 
regele nu poate avea încredere în consilierii ăi. 

Mi s-a spus că ești unul dintre puţinii în care regele 
are încredere. Asta este îndeajuns pentru ca pi eu să 
am încredere în tine. Vino să ne întâlnim la adresa de 
mai jos, peste două nopţi. Té voi găsi atunci. Poartă o 
floare în păr, ca să te recunosc. 


Fie ca zeii să-l binecuvânteze pe rege. 


— Nu există nicio semnătură, îi spun, înmânându-i biletul. 

Trebuie să o citească de trei ori înainte de a se uita din nou 
la mine. Apoi se ridică brusc, se repede la ușă și îl cheamă îna- 
poi pe servitorul care a adus scrisoarea. 

— Cineţi-adatasta?îl întreabă Kalliaspeunton poruncitor. 

— Un membru al gărzii, la intrarea în palat. 

— Care membru al gărzii? 

Servitorul se chircește: 

— N-aș putea spune, sire. Toţi poartă pălării. N-a ridicat 
privirea. Maiestatea Voastră, nu cred că ar ajuta. Mă îndoiesc 
că el a fost cel care a trimis-o inițial. Ar fi putut să treacă mai 
întâi pe la unul dintre grădinari și înainte de asta... 

— Destul, spune Kallias. Înţeleg. Reia-ţi îndatoririle. 

Închide ușa în urma lui și se întoarce spre mine. 

— Ce părere ai despre asta? 

Iau biletul și recitesc conținutul înainte să răspund. 

— Oricine a scris această scrisoare știa că ţi-o voi arăta. 

— Cum ţi-ai dat seama? 

— Te laudă prea mult. Nu ești prea plăcut de poporul tău. 
Dacă ar fi un membru al nobilimii, ar veni direct la tine. 

Cuvintele mele aprind o flacără de mânie în interiorul lui 
Kallias, dar continui: 

— El sau ea speră să te ademenească în afara palatului. 
Fie pentru că este o capcană ca să te rănească, fie pentru că 
vrea să vorbească personal cu tine. Întrucât nu ţi-a cerut pur 
și simplu să fii acolo, înclin să cred că prima varianta este cea 
corectă. 

— A lăsat prea mult la voia întâmplării ca să fie o capcană, 
comentează Kallias. 

— Sau și-a îndeplinit suficient de bine treaba încât să te 
facă să crezi asta. 

— Oricum ar fi, mă duc. 

— Nu poți să te duci. Nu și dacă este o amenințare la viața 
ta. 

— Voi merge deghizat. 

Îmi fixez privirea asupra umbrelor care se învârt în jurul 
siluetei sale. 

— Pe acelea nu le poți deghiza. 

Umbrele dispar într-o fracțiune de secundă, iar Kallias, în 
toată frumusețea sa solidă, stă în fața mea. Diferența este cu 
adevărat uimitoare. 

— Şi acum ești vulnerabil la atac, evidenţiez eu. 

— Doar dacă sunt recunoscut. Totul se va sfârși înainte ca 
asta să se întâmple. 

Clatin din cap. 

— Nu fi prost. Dacă te văd cu mine... 

— Intenționezi să mi te alături? întreabă el, nelăsându-mă 
să-mi termin ideea. 

O speranță copilărească îi licărește în ochi. Nu știu dacă o 
pot vedea pentru că sunt atât de luminoși în absența umbre- 
lor sau dacă este prima dată când îmi dezvăluie o astfel de 
expresie. 

— Bineînţeles că vin. Nu te las să mergi singur la această... 
ce se află la această adresă? Îţi este cunoscută? 

Privirea plină de speranţă îi este înlocuită de o ridicare 
poznașă a sprâncenelor. 

— Îmi este cunoscută. Sunt mai degrabă șocat că tu nu o 
știi. 

— Ce se află aici? Un loc public? Un fel de tavernă? 

— Nu chiar. Este un club. Unul privat. Dar știu cum putem 
ajunge înăuntru. 

— Dacă este privat, cum se presupune că vom intra fără ca 
identitățile noastre să fie descoperite? 

— Lasă asta în seama mea, zice Kallias, apoi se gândește 
o clipă. Mă întreb de ce omul nostru de legătură dorește să te 
întâlnească acolo. Este un club pentru gentilomi. 

— Deci voi ieși în evidenţă într-o mulțime de bărbaţi? 

— Mă rog, sunt şi doamne acolo. Dar pur și simplu nu sunt 
genul care poartă multe haine. 

Kallias revine la forma sa imaterială, de parcă ar încerca 
să-şi ascundă chipul cu ajutorul umbrelor: 

— Asta va fi o problemă pentru tine? 

— Mă întrebi dacă am o problemă în a mă îmbrăca precum 
o prostituată pentru o noapte? 

— Nu aș fi spus-o exact așa, dar da. 

O scuză pentru a-mi dezvălui cele mai bune atuuri în fața 
lui Kallias? 

— Cum ai spune-o mai exact? 

— 'Te-aș întreba dacă ai vreo problemă în a lăsa bărbații să 
creadă că ești o doamnă a nopții. 

Râd relaxată: 

— Voi fi și eu deghizată? 

— Bineînțeles. Pentru cazul în care omul nostru de legă- 
tură chiar știe cum arăţi şi încearcă doar să te inducă în eroare. 

— Să ne inducă în eroare. 

Kallias înlătură comentariul cu o fluturare din mână. 

— Peste două nopți, noi vom fi cei care vor induce în eroare. 

Capitolul 21 


ând Kallias apare în camerele mele ținând în mână o 

rochie, am un sentiment de dâjă-vu. Nu cu mult timp 

în urmă, Leandros a fost cel care mi-a oferit o rochie 
pentru a mă bucură de o noapte de distracţie cu el. 

Doar că, de data aceasta, va fi mai mult ca sigur o noapte de 
pericol și înșelăciune. 

Întind veșmântul astfel încât să-l pot cerceta îndeaproape. 

— Vreau să știu de unde ailuat asta?! 

— E curată, dacă de asta îţi faci griji. Proaspăt spălată. 

— E mai mult material decât aș fi crezut. 

— Am nevoie ca brațele tale să fie acoperite, explică el. 

În lipsa umbrelor, riscul să ne atingem este cu atât mai 
mare. Deşi sunt sigură că va purta mănuși, nu pot exista 
greșeli. 

— Nu va fi o problemă, spun. Cu decolteul ăsta adânc, 
nimeni nu se va uita la brațele mele. 

— Mă bazez pe asta. 

Kallias mă așteaptă afară în timp ce-mi leg șireturile cor- 
setului minuscul. Nu pot purta cizme în care să-mi ascund 
cuțitul, așa că găsesc o modalitate de a prinde teaca de una 
dintre jartiere. Și pentru că nici nu se pune problema să fiu 
văzută părăsindu-mi camerele îmbrăcată așa, mă înfășor 
într-o pelerină stacojie. Pentru că este strânsă în jurul gâtu- 
lui, părțile laterale îmi ascund decolteul și umerii. Nimeni nu 

va avea ceva de comentat referitor la absența jupoanelor. Sunt 
cunoscută că port tot felul de bizarerii. 

Când îl găsesc pe Kallias, văd că ține un trandafir roșu, cu 
spinii deja smulși de pe tulpină. Întind mâna după floare. 

— Nu este pentru tine, spune el. 

— Dar ar trebui să port o floare ca să fiu recunoscută. 

— Şi asta te-ar pune în pericol. Voi da floarea unei fete din 
club, pentru a-l ademeni pe omul nostru de legătură. Apoi, 
odată ce vom fi în avantaj, îl vom interoga în mod corespunză- 
tor. Am soldaţi care cercetează deja zona. Îmbrăcați în civil. În 
acest moment, unii sunt staționaţi la club. Discret, desigur. 

— Şi dacă soldaţii tăi sunt implicați în tentativele de asa- 
sinare asupra ta? 

— Atunci presupun că nu avem de ales și trebuie să spe- 
răm că nu ne vor recunoaște. 

Scoate o perucă blondă pentru mine, cu buclele răsfirate 
în toate direcțiile. Kallias mă ajută să-mi fixez drăcia pe cap, 
îndesând toate șuvițele negre sub aceasta. 

Pentru el a ales o perucă maro-deschis și o barbă scurtă, pe 
care le fixează cu un fel de adeziv. 

— Cum arăt? întreabă el. 

De fapt, acum seamănă foarte mult cu Leandros. Culoarea 
părului și lungimea bărbii sunt aceleași, dar mă îndoiesc că 
ar aprecia un astfel de comentariu. 

— Mai puţin regal, îi spun. 

— Bun. Atunci să mergem. 


>= 
CLUBUL DAWSON este situat exact în mijlocul orașului. 


Este cea mai mare clădire din întregul cvartal, precum și cea 
mai zgomotoasă. 

— La naiba! spune Kallias de pe calul de lângă mine. 
Tocmai mi-am dat seama că nu putem intra împreună. 

— De ce nu? 

— Un bărbat nu-și aduce amanta într-un astfel de loc. Vine 
aici când vrea să ia o pauză de la amantă. 

— Şi soţia? întreb. 

— Are nevoie de o amantă când vrea să ia o pauză de la 
soție. 

— Și părinții tăi? 

— Este un caz complet diferit. Bărbații din familia mea 
nu renunţă la puterea lor decât pentru cea mai mistuitoare 
iubire. Ceva pentru care sunt dispuși să-și dea viața. 

Cuvintele lui mă lasă fără suflare și nu mă prea pot uita 
la el. 

— Atunci presupun că ar fi bine să intrăm, ca să o putem 
proteja mai bine pe ata, spun. Ce ar trebui să fac? 

— Nu vreau să ne separăm. 

— 'Tocmai ai spus că nu avem de ales. Vom atrage prea 
mult atenţia dacă intrăm împreună. 

Se gândește o clipă, de parcă nu plănuiește să descalece 
prea curând. 

— Cu siguranță mai există și alte intrări prin spate. 
Trebuie doar să te strecurăm înăuntru. Încearcă să ajungi în 
sala de jocuri. Te voi găsi acolo. Dar, dacă se întâmplă ceva, 
dacă vreun bărbat încearcă să... pună mâna pe tine sau are 
orice altă intenție, pleacă. Părăsește clubul. Și voi face asta pe 
cont propriu. Oricum ar trebui s-o fac pe cont propriu. 

— Prea târziu, spun. Prietenii nu-și lasă prietenii să 
meargă singuri în cluburi pentru gentilomi când cineva 
încearcă să-i omoare. 

Nu se obosește să râdă la gluma mea proastă. 

Descalec ușor calul. De îndată ce ating pământul cu picioa- 
rele, îi înmânez frâiele lui Kallias, înainte să poată rosti un alt 
cuvânt în semn de protest. 

Îmi croiesc drum pe lângă clădire, îndrumată mai mult 
de simțuri. Când ajung în spate, aud muzică și râsete care se 
revarsă printr-o fereastră deschisă, lumina ajutându-mnă să 
găsesco ușă. 

Nu mi-a mai rămas nimic de făcut decât să-mi folosesc 
talentele de manipulatoare pentru a mă duce acolo unde tre- 
buie să fiu. 

Trag de ușa descuiată și clipesc din cauza luminii foarte 
puternice. Fac câțiva pași ezitanţi în cameră și încerc să-mi 
dau seama unde mă aflu. Ligheane cu apă. Nenumărate halbe 
murdare. Un miros puternic de tocană. 

Bucătăriile. 

O fată tânără - poate în jur de 10 ani - ridică privirea din 
ligheanul cu apă fierbinte în care spală oale, cu mâinile roșii 
ca para focului. 

— Oh! exclamă când dau buzna peste ea. 

Dă capul pe spate pentru a înlătura din ochi o șuviță rebelă 
și neagră. Părul ei nu pare să fi fost vreodată pieptănat. O 
ușurare. Nu lucrează aici ca prostituată. Este doar o fată la 
bucătărie. 

— Îmi pare rău, spun. Cred că am intrat pe unde nu trebuia. 
Sunt nou angajată. Poţi să mă îndrumi spre sala de jocuri? 

— Ușa aia. În capătul holului. A doua ușă. 

Mâinile ei nu se opresc nicio secundă din curățat. 

Când ies din cameră, dă să intre o altă fată și ne ciocnim. 
În cădere mi se desface larg pelerina, iar femeia mai în vâr- 
stă mă privește cu atenție. Vede din mine mai mult decât s-a 
văzut vreodată în public. 

— Cine ești? 

Vocea femeii este severă și extenuată. Este mai lată decât 
mine şi-mi spun că ăsta este motivul pentru care a reușit să 
se țină pe picioare, iar eu nu. 

— Nou angajată, îi răspund în timp ce mă ridic. 

— Nu prea cred. Eu mă ocup de angajarea fetelor care 
muncesc aici. 

La naiba! Tactică nouă. 

— Am nevoie de bani. M-am gândit că dacă vin gata de 
muncă, s-ar putea să ai nevoie de mine. 

Se apropie și îmi desface mantia, iar aceasta cade grămadă 
la pământ. 

— Porţi mănuși? Dulceaţă, bărbaţii de aici nu se tem să se 
murdărească. 

Mă ciupește de degete în timp ce o scoate pe fiecare în 
parte, apoi le pune în buzunar. Se uită atent la mine, mergând 
în cerc în jurul meu. 

— Știi ce trebuie să faci într-un dormitor? 

— Da, madam. 

— N-ai prea multe de oferit în partea de sus, ca un bărbat 
să aibă ce s-apuce. Deschide gura. 

Suntun pic surprinsă de cerere, dar o ascult. Este singurul 
motiv pentru care pot trece cu vederea insulta la adresa decol- 
teului meu. 

— Ai dinţi frumoși. O raritate pe aici. În regulă. Ai noroc. 
Îmi lipsește o fată în seara asta. Nu-ţi pot oferi muncă 
regulată. Dar îți voi oferi un sfert de necos dacă rămâi până la 
finalul săptămânii. 

— Un sfert de necos?! strig fără să mă gândesc, buimacă o 
clipă. 

— Bine. Jumătate. Mulțumită dinţilor. Dar, dacă primesc o 
singură reclamaţie la adresa ta, zbori de aici. 

Trebuie să-mi reamintesc că în seara asta nu mă dau drept 
nobilă. Sunt o fată muncitoare, săracă. 

— De acord, spun. 

— la asta. Mă vei salva de un drum. 

Îmi înmânează o tavă încărcată cu halbe din care se revarsă 
berea. Apoi madam Dawson îmi dă aceleași instrucțiuni până 
la sala de jocuri. 

— Lasă-i pe bărbați să se uite binela tine. Majoritatea sunt 
de-ai casei, așa că știu deja unde se află camerele. Ei îți pot 
arăta unde să mergi ca să-ți oferi serviciile. 

Iau băuturile oferite și împing ușa batantă cu șoldul, atât 
de bucuroasă că am scăpat din acea cameră. Nu-mi vine să 
cred toate lucrurile pe care le-a spus madam Dawson în fața 
fetiţei. Deși, dacă lucrează aici, probabil că a auzit altele mult 
mai rele. 

Chiar și fără indicaţii sunt sigură că aș fi putut găsi camera 
potrivită. Muzica răspândită de scripci și alte instrumente cu 
coarde se furișează pe scări, alături de zăngănitul monedelor 
care lovesc mesele. Fumul de țigară se răspândește ca o ceață 
deasă, urât mirositoare. 

De îndată ce intru, mă abțin să dau frâu dorinței de a tuși. 

Cum naiba se presupune că îl voi găsi pe Kallias aici? 

Cum del-am lăsat pe rege să mă convingă să-l aduc într-un 
loc ca acesta? 

Mese rotunde sunt răspândite în toată camera. Unele 
fete dansează pe o scenă, în ritmul impus de glasurile scrip- 
cilor. Altele, încă și mai multe, îmbrăcate chiar mai sumar 
decât mine, se plimbă împrejur sau stau cocoțate în poalele 
bărbaţilor. Trec pe lângă un cuplu ascuns într-un colt - băr- 
batul are fața înfundată în gâtul prostituatei. 

După încă un minut o apucă de mână și o trage violent 
după el. Spre oriunde s-ar afla camerele. 

Cărțile şi zarurile par să fie cele mai populare jocuri. Dau 
turul camerei spațioase, furișându-mă de-a lungul pereților, 
cu ochii după Kallias. Îmi ia o clipă să-mi amintesc că nu caut 
un cap cu părul închis, ci unul cu păr deschis. O perucă. Și 
care nu va avea umbrele să mă ajute. 

La naiba! I s-ar putea întâmpla orice aici. 

Bine măcar că toate armele de foc sunt reținute la intrare. 
Dar nu este tocmai greu să ascunzi un cuţit sub veșminte. 
Chiar și când porți atât de puţine, ca mine. 


UMBRELE CARE NE DESPART 265 


Un bărbat aleargă brusc spre mine și intru în panică, 
uitând complet că ţin o tavă cu bere. Ia o halbă și, în tot acest 
timp, se uită intens la decolteul meu expus. 

— Hm, spune el, dându-mi o palmă peste fund înainte să 
se întoarcă pe unde a venit. 

Îngheţ o clipă, oscilând între nobila care sunt și prostitu- 
ata care mă prefac a fi în seara asta. O luptă nici pe departe 
facilă. 

Nimeni nu mă atinge fără permisiune. 

Dar sunt aici. În această rochie. Şi asta este o permisiune. 
Asta este meseria. 

Oh, dar degetele mă furnică, tânjind după cuțitul cu mâner 
incrustat cu rubine, legat de coapsă. L-as putea înfige cu atâta 
ușurință în el, mai ales că stă cu spatele. 

— Nu te recunosc, spune o voce groasă de la băutură, smul- 
gându-mă din vârtejul gândurilor criminale. 

Un bărbat cu burta umflată de la prea multe nopți în care 
s-a dedat alcoolului mă măsoară din cap până-n picioare. 

— Sunt nouă, reușesc să spun, în timp ce îmi conving 
picioarele să reia drumul de-a lungul pereților sălii. 

— Şi rapidă. Treci încoace. 

Mă smucește de fustă, iar gestul aproape mă face să scap 
tava. Îmi ţin iritarea sub control, mă învârt și o întind. 

— Ceva de băut? 

— Nu. Am nevoie de cineva care să-mi țină companie 
la masă. Mi-am propus să încerc fiecare fetișcană aflată în 
slujba lui madam Dawson. 

— Doar țin locul cuiva. 

Simt cum mă umplu până la refuz de dezgust. 

— Treci aici, spuneelpeunton mai ferm, ușor amenințător. 

La naiba! 

— E deja luată, glăsuiește o voce nouă, iar umerii mi se 
prăbușesc de ușurare. 


266 TRICIA LEVENSELLER 


Kallias. 

Are ochii aţintiți asupra bărbatului oribil care îmi face pro- 
puneri scandaloase. 

— Dispari! spune matahala beată. Am găsit-o primul. 

În doar câţiva pași, Kallias apucă tava din mâinile mele și 
o împinge cu violență în celălalt bărbat. 

— Eşti bine-venit să te lupţi pentru ea odată ce ești treaz, 
dar cred că te duce suficient capul cât să nu mă înfrunți acum. 

Kallias mă apucă ferm de braț cu o mână înmănușată 
și mă conduce la o masă, strecurându-se printre bărbați și 
femei pe măsură ce ne îndepărtăm de individul beat. 

— Doar dă-mi-o înapoi după ce ai terminat! strigă el după 
noi. 

Sunt la un pas să vomit. 

— Ușurel, îmi șoptește regele. 

Și înainte să conștientizez ce se întâmplă, Kallias se așază 
pe un scaun, iar eu mă trezesc în poala lui. 

Doar cunoașterea acestui lucru îmi înfierbântă gâtul. 

— Nu am văzut niciodată o prostituată care să roșească, 
comentează un bărbat din cealaltă parte a mesei. Trebuie să 
fie nouă în meserie. Bravo ţie, Remes! Apropo, e rândul tău. 

O mână îmi alunecă pe abdomen în timp ce cealaltă ridică 
o mână de cărți. Nu cunosc jocul, dar Kallias trebuie să-l știe. 
Aruncă niște necos în grămada în creștere de pe masă și pune 
jos o carte înainte să vină rândul bărbatului de lângă el. Sunt 
cinci la masă. Nu-l recunosc pe niciunul dintre ei. Bănuiesc 
că toți sunt nobili care nu locuiesc în prezent la palat. 

Simt o răsuflarecaldă la ureche. E Kallias care îmi șoptește: 

— Ești teafără? 

Mă întorc ca să-mi pot ridica privirea la el, având grijă să 
nu-mi apropii fața prea mult de a lui. 

— Da. 

Își apăsă buzele de urechea mea, acolo unde peruca îi 
împiedică fața să mă atingă piele pe piele. Pentru bărbații 

din jurul mesei, probabil pare că flirtăm, un schimb de șoapte 
pasionale. 

Încerc să ascund fiorul care îmi alunecă pe spate în urma 
atingerii, dar Kallias îl poate simți, sunt convinsă. 

— Ce s-a întâmplat cu mănușile tale? întreabă el. 

— Matroana a spus că nu sunt potrivite pentru meseria 
mea. 

— Va trebui să avem grijă. 

— Întotdeauna am grijă. 

— În regulă. Acum râzi de parcă tocmai am spus ceva 
obraznic. 

Cuvintele lui mă iau prin surprindere, dar închid ușor 
ochii, apoi îl răsplătesc cu un râs scurt, încărcat de promisi- 
uni. Ca să-mi intru cu desăvârșire în rol, îi dau o palmă peste 
umăr, jucăuș. 

— Remes, iar e rândul tău. 

Kallias abia dacă aruncă o privire la cărțile din mână 
înainte să arunce încă una pe masă. 

— Pare că nici măcar nu încerci, bombăne bărbatul din 
cealaltă parte a mesei, aruncându-și apoi propria carte. 

Ceilalţi trei nobili de la masă oftează adânc în timp ce câș- 
tigătorul trage grămada de bani spre el. 

— Dacă domnişoară îți distrage atenţia, atunci îi sunt pro- 
fund recunoscător. 

— Împarte odată cărțile alea, spune Kallias. 

Mâna pe care o ține pe abdomenul meu șerpuiește în sus și 
simt un deget înmănușat cum îmi alunecă pe braț. 

Mă întreb dacă bărbaţii de la masă pot vedea la fel de clar 
ca mine cum mi se face pielea de găină. 

În numele diavolilor, este doar o mănușă. Nu ar trebui să 
mă topesc pur și simplu. 

Dar, de parcă ar fi găsit un joc care îi place indiscutabil mai 
mult, Kallias nu se uită la cărțile lui. Mă fixează cu privirea, 

se duce ușor cu degetele pe gât, apoi peste claviculă, puțin 
mai jos. Urmărindu-mi chipul pentru orice reacție. Ca și cum 
ar pune o întrebare și ar aștepta ca expresia mea să-i ofere 
răspunsul. 

Şi, naiba să-l ia, dar respirația mi se accelerează, mușchii 
din picioare îmi zvâcnesc. Conștient de reacţiile mele, zâmbe- 
tul lui este cel al unui prădător, mândrie masculină în glorie 
deplină. 

Oh, dar cunosc regulile acestui joc. 

Mă așez puțin mai sus în poala lui și îmi las o mână să-i 
urce lent pe piept, de la abdomenul inferior până la umăr, 
apoi îmi strecor degetele pe sub vestă, ca să rămână cât mai 
puțin material între pielea mea și a lui. 

Din gâtul lui Kallias răsună un sunet mormăit. Încearcă 
să-l mascheze cu o tuse. 

— Du-o odată sus și luaţi-vă o cameră, spune un alt nobil 
de la masă. 

— Nu! se împotriveşte primul bărbat. Ea este cheia - ne va 
ajuta să-i golim portofelul. 

Kallias se întinde după noua mână de cărți, dar i-o iau 
înainte, înșfăcându-le și ridicându-le astfel încât să le vadă 
și el. Apoi îmi dau capul pe spate și îl sprijin de clavicula lui, 
peruca mea protejându-ne de orice contact. 

Cu mâna liberă, îl apuc de coapsă și strâng. 

Kallias se apleacă ușor înainte, lovindu-mă cu pieptul în 
spate. Dar apoi îmi dau seama că nu eu provoc asta. 

— Scuze, bălmăjește o fată cu o tavă plină ochi de bere. 

Își recapătă echilibrul în spatele lui Kallias, apoi pleacă 
mai departe - a reușit să verse doar puțin din lichidul întune- 
cat peste gura halbelor. 

Observ că îmi poartă trandafirul în păr. Mă întreb când i 
l-a dat Kallias. Şi cum a convins-o să-l poarte. Acum, că fata 
se află în cameră cu noi, regele încearcă să nu lase să se vadă 

că îi urmărește fiecare mișcare. Așteptând să vadă dacă omul 
nostru de legătură - oricine ar fi el sau ea - o va aborda. 

Mă întorc din nou spre Kallias. 

— Te-am atins? șoptesc, îngrijorată că neîndemânatica 
ne-a împins prea aproape unul de celălalt. 

Dintr-un anumit motiv, Kallias nu pare îngrijorat. Ridică 
un deget înmănușat pe sub masă. Privesc cum un vârtej de 
umbre se formează în jurul lui. 

— Nu, mă linişteşte el. 

Acum, că teama s-a mai domolit, îi suflu pe gât când îi 
spun: 

— Oh, ce bine! 

Și, de parcă acea răsuflare ar fi fost prea mult, mă împinge 
putin maijos în poala lui, spre genunchi. 

— Ai de gând să joci sau nu? întreabă iritat nobilul din 
stânga noastră. 

— Cred că am terminat, replică Kallias, cu vocea mai 
adâncă decât era acum o clipă. 

Cu un braț în jurul taliei mele, se ridică și mă conduce 
spre marginea sălii. Trece de o zonă cu separeuri, cu canapele 
aliniate de-a lungul peretelui. Mă îndeamnă cu blândețe să 
mă așez, apoi ocupă locul de lângă mine, picioarele noastre 
abia atingându-se. 

— Am sperat să ne amestecăm în mulțime, dar este prea 
dificil să fim cu ochii pe fata noastră, spune el. Avem un punct 
de observație mai bun de aici. 

— Ei bine, nu putem sta aici, pur și simplu. leșim prea 
mult în evidență. Nu duci o curvă la canapele doar ca să vor- 
bești cu ea. 

Kallias se întinde, mă apucă de picioare și mă trage în 
poala lui. Apoi o mână îi dispare sub fustele mele și îmi mân- 
gâie pulpele. 

— Mai convingător acum? întreabă el. 

Înghit în sec. 

— Da. 

Și, în timp ce stau acolo, în poala regelui, un lucru devine 
incredibil de clar. 

Nu-mi vine să cred cât de mult îmi doresc să mă atingă. 
Vreau să-i smulg mănușile alea blestemate și să le arunc în 
foc, să îngrop cenușa într-o râpă mai adâncă decât cea în care 
l-am azvârlit pe Hektor. 

Vreau să îi simt buzele pe ale mele. Vreau să știu cum 
sărută. Cum iubește. Ca un rege egoist, răsfățat? Sau ca un 
bărbat dispus să ofere plăcere, precum să o și primească? 

Kallias mă apucă de genunchi și mă trage mai aproape; mi 
se ridică fustele, lăsându-mi dresul la vedere. Se apropie cu 
fața la câțiva centimetri de a mea. 

— Vreau să știu la ce te gândești acum. 

— Nu ai putea face față. 

Degetele i se încleștează ușor, iar chipul i se apropie și mai 
mult. Dacă ar fi fost orice alt bărbat din lume, aș fi micșorat 
distanța în urmă cu câteva săptămâni. Dar, în calitate de rege, 
el trebuie să fie cel care decide să-şi asume acest risc. Îl face 
atât de vulnerabil. 

Aproape inconștient, fața mi se retrage un centimetru. Nu 
vreau să fie vulnerabil. Eu... 

— Ai grijă, reușesc să îngân. 

Kallias oftează adânc în timp ce se sprijină din nou cu 
spatele de perne, cu mâna încă sub fustele mele, ducându-se 
puțin mai sus. 

Ce fac? Oare tocmai m-am îndepărtat de el? 

Mintea îmi este o tornadă de gânduri, dar renunţ la toate 
când vedem un bărbat care se apropie de fata noastră cu 
trandafirul. 

Dar este o alarmă falsă. Ia o halbă, apoi își continuă 
drumul. 

TORTURĂ. 
Să stai pe aceste canapele este o adevărată tortură. Să atingi, 
dar să nu atingi. 

Eu și Kallias rămânem așezați aproximativ o jumătate de 
oră. Ne tot schimbăm poziția. Încercăm să fim convingători. 
Dar cine naiba ar petrece atât de mult timp pe canapele cu o 
curvă, în loc să o ducă sus? 

Am fața îngropată în gâtul lui, de parcă m-aș juca cu ure- 
chea lui. 

Am tot trupul este însuflețit de căldură. Nu știu cât mai 
pot îndura. Parfumul lui de lavandă și mentă îmi răscolește 
simțurile. Nu pot să cred că încă nu m-am obișnuit cu el. 

— Hei! Ai avut destul timp să o încerci. Fie o duci sus pe 
noua mea fată, fie o pasezi altcuiva. Nu conduc o organizație 
caritabilă aici. 

Întind gâtul și dau cu ochii de madam Dawson, care ţine 
mâinile pe șolduri. 

— Tocmai plecam, spune Kallias. 

Mă saltă și mă pune pe podea, ridicându-se în picioare. 

— Ce facem acum? întreb în timp ce ne îndreptăm spre 
ieșire. 

— Vom... 

Simt că-mi fuge pământul de sub picioare chiar înainte 
să-mi dau seama ce se întâmplă. Corpul meu se lovește vio- 
lent de podea. Kallias aterizează deasupra mea și ne izbim 
dureros cap în cap. 

O avalanșă de murmure zguduie sala de jocuri. Oaspeţii se 
ridică de pe scaune, ca să vadă ce s-a întâmplat. Ne înconjoară 
atât de multe persoane, încât spaţiul pare deodată foarte 
aglomerat. 

Simt ceva umed. Mâncare sau băutură vărsată ori altceva 
cu care mi s-au îmbibat fustele. Apoi sunt eliberată de greu- 
tatea lui Kallias. Mai multe persoane mă ajută să mă ridic, 
scuturându-mi mâncarea de pe fuste. 

— Eşti bine? întreabă o altă fată a lui Dawson. 

— Da, spun. 

Mă uit împrejur, încercând să-mi dau seama cine a intrat 
cu atâta forță în noi, dar câteva dintre fetele lui Dawson s-au 
așezat deja pe podea ca să curețe mizeria, inclusiv cea mică 
din bucătărie, care pare să fi apărut pentru a strânge farfuri- 
ile și halbele goale de pe mese. 

Ce naiba? 

Kallias mă împinge practic spre ieșire. Ne strecurăm pe 
lângă unii dintre clienții lui Dawson, apoi ieșim în sfârșit pe 
coridorul gol. 

— Ești în regulă? întreb, punându-mi o mână peste șoldul 
lovit. 

Kallias se holbează la mâinile lui înmănușate. 

— Ce s-a întâmplat? întreb. 

— Nu-mi pot chema umbrele. 

Capitolul 22 


ALLIAS MĂ ZOREȘTE către ieșire. De îndată ce 
K ajunge la parter, deschide larg ușile, apoi urlă ordine 
a băiatul de la grajduri ca să ne aducă mai repede 

caii. 

— Îmbrânceala aia nu a fost accidentală. Au vrut să cad. Să 
mă copleșească. Nu am văzut cine m-a atins. Prea mulți au 
încercat să mă ajute să mă ridic în picioare. 

— Cred că fata căreia i-ai dat trandafirul ar putea fi impli- 
cată. A mai dat odată peste noi, îți amintești? Cred că... cineva 
încerca să ne forțeze să ne atingem. 

Kallias își răsfiră degetele mâinii drepte în fața ochilor, iar 
umbrele încep să se învârtă în jurul lor. 

— N-ai fost tu. Încă le mai pot folosi în preajma ta. Am avut 
noroc cu acea ciocnire dintre capetele noastre, dar... 

— Acum ești o țintă. Oricine l-a trimis pe asasin va încerca 
din nou. Acum că știe că ești corporal în prezența sa. 

Caii vin în cele din urmă și Kallias mă aruncă pe al meu 
înainte să încalece el, fără măcar să-și mai bată capul să-i 
arunce băiatului o monedă. Apoi o luăm din loc, înghițiți de 
noapte. 

Când ne aflăm la o oarecare distanță de Clubul Dawson, 
Kallias încetinește într-un final galopul calului și călărim 
umăr la umăr. 

— Am avut dreptate, spune el după ce se reculege. Nu un 
servitor este cel care mi-a ucis părinții. Care mă vrea mort. 

Doar un nobil ar fi putut avea acces la acel club. Nu am văzut 
pe nimeni pe care să-l recunosc de la curte. Dar tu? 

— Nici eu. S-ar fi putut deghizat, la fel ca noi. 

Kallias își scoate peruca și își îndepărtează părul de pe 
față, apoi le aruncă pe pietrele de la picioarele cailor noștri. 

— Nu ne-a fost de niciun folos. Oricine ar fi fost omul nos- 
tru de legătură, ne-a văzut oricum, zice el, oftând. Ar fi trebuit 
să te ascult. Nu ar fi trebuit să mergem. Voi fi mort în decurs 
de o săptămână. 

— O, mai taci! răbufnesc eu. Regii perfect normali și 
muritori trăiesc până la vârste înaintate. Ești obișnuit să 
te protejezi. Trebuie doar să-ți iei măsuri de precauţie. Mai 
multe gărzi staționate în palat. Și o gardă personală, formată 
doar din cei mai buni soldați, care să te urmărească oriunde 
te duci. 

— Asta nu l-a salvat pe tatăl meu. 

— Tatăl tău nu știa că pericolul se afla în interiorul pro- 
priei curți. Tu, da. Când ne întoarcem la palat, vei face aranja- 
mentele corespunzătoare. Nu-l lăsa pe kaizer să aleagă solda- 
ţii. Dacă este implicat, nu-i va alege pe cei mai buni. Găsește-i 
singur. 

Kallias nu spune nimic. 

— Nu vreau să mai aud nicio vorbă despre resemnarea ta 
în fața morții. Da, ești o ţintă. Asta vine la pachet odată cu 
nașterea într-o familie regală. Dar nu ești prost și nu ai voie 
să mori. Înţelegi? 

Un rânjet îi înlocuiește expresia solemnă. 

— Dacă îmi poruncești... 

— O fac. 

— Ei bine, o doamnă trebuie să obțină întotdeauna ceea ce 
vrea. 

Când ajungem la palat, Kallias mă conduce până la came- 
rele mele. Îmi promite că se va ocupa de aranjamentele nece- 
sare pentru siguranţa sa de îndată ce pleacă de la mine. 

— Așa să faci, spun. Nu intenționez să-mi pierd cel mai 
bun prieten. 

Kallias deschide gura. O închide din nou. Apoi: 

— Noi doi suntem implicați într-un joc foarte periculos. 

Îmi scot peruca, lăsând-o să se legene între degete, și îmi 
eliberez părul adevărat scuturându-l. 

— A fost doar un joc de-a costumatul. Și o căzătură 
neînsemnată. Nimic cu adevărat periculos, îl asigur zâmbind. 

Privirea intensă a lui Kallias mă străpunge cu toată forța 
unei comete în flăcări. 

— Nu mă refeream la acel joc. 

Ochii lui se îndreaptă ca o săgeată spre buzele mele doar o 
clipă, apoi se răsucește pe călcâie și se îndepărtează. 


ieee ae 


ÎN DIMINEAȚA URMĂTOARE, când am deschis ochii, se 
revarsă asupra mea cel mai delicios sentiment de fericire. 
Confuză, răscolesc motivul printre amintiri, gândindu-mă că 
poate am avut un vis plăcut. 

Chipul lui Kallias răsare la suprafață, iar fierbințeala îmi 
cuprinde întregul trup. Da, l-am visat. În sfârșit devenisem 
intimi. Dar, pe măsură ce încerc să-mi amintesc detaliile - 
unde m-a atins exact, unde m-a sărutat, unde mi-au mușcat 
dinții lui ușor pielea -, descopăr că nu există nimic. Doar o 
ceață. Şi frustrarea învinge sentimentul de fericire. 

Capul îmi aterizează înapoi pe pernă. Ce mi se întâmplă? 

Nu-mi place de rege. Este un mijloc pentru atingerea unui 
scop. Şi, chiar dacă voi savura pe deplin consumarea căsăto- 
riei noastre, utilitatea lui Kallias se sfârșește acolo. 

Nu-mi pasă dacă mă face să râd. Sau dacă uneori pare să 
mă cunoască mai bine decât o fac eu însumi. Și cui naiba îi 
pasă dacă este un 15 perfect? 

Aceste gânduri sunt complet nepotrivite. 

Camerista îmi pregătește o baie și, din fericire, nu-mi pune 
nicio întrebare în timp ce îmi spală părul, înlăturând mirosul 
de trabuc. Odată ce sunt îmbrăcată și aranjată, decid planul 
de acțiune adecvat pentru astăzi. Trebuie să fac ceva, ca să nu 
uit de ce sunt aici. 

Cotoroanţa care servește drept vindecătorul regal al pala- 
tului are ceva ierburi medicinale în cămara ei. Trebuie doar să 
o găsesc. Voi lua ingredientele necesare cu care să-l otrăvesc 
pe Kallias când va veni timpul. 


Pe Da 


CEVA MAI TÂRZIU, sunt în drum spre camerele mele, o fiolă 
de minalen distilat, o plantă originară din Pegai, în buzunar. 
Aș putea la fel de bine să păstrez șiretlicul folosit de celălalt 
asasin. 

Mintea mi se relaxează pe măsură ce mă simt mult mai 
hotărâtă în sarcina mea. 

Când trec pe lângă o fereastră, îmi atrage atenţia o ceață. 
Afară, Kallias se deplasează flancat de un mic detașament de 
soldaţi. Umbrele se înalță ameninţător deasupra lui. Chiar 
şi de aici, de unde nu-i pot întrezări trăsăturile, mi se taie 
răsuflarea. 

Acest bărbat care îmi oferă orice îi cer. Care își face timp 
pentru mine când este atât de ocupat să conducă toate cele 
șase regate. Care mă ia cu el în misiuni periculoase pentru că 
are încredere în mine. Un bărbat care mă provoacă la duel al 
istețimii și al intrigilor. Care îmi prețuieşte opinia și îmi pune 
în aplicare ideile pentru prinderea bandiţilor și a trădătorilor. 

Un bărbat care îmi face sângele să-mi curgă năvalnic prin 
vene, fără ca măcar să mă atingă. Care îmi poate încălzi inima 
cu o privire. 

Deodată, fiola trădătoare din buzunar pare mai grea decât 
un saccu pietre. Mă grăbesc în camera mea, aruncând-o în cel 
mai adânc cotlon al garderobei. 

Nu mai știu ce fac. Dar știu un lucru. 

Nimeni în afară de mine nu are voie să decidă când va muri 
Kallias Maheras, regele a șase regate și al unui imperiu în 
continuă expansiune. 


ieee ae 


ÎN ZIUA ACEEA, NU STAU LÂNGĂ KALLIAS la prânz. În 
schimb, mă înghesui pe scaunul de lângă Rhoda înainte ca o 
altă doamnă să-l poată ocupa. Nobila respectivă mă învredni- 
cește cu o privire ofensată, dar o ignor. Așa cum ignor rogeața 
care Îmi acoperă o parte a feței, o consecință clară a privirii pe 
care mi-o aruncă Kallias. M-a văzut îndreptându-mă cu pași 
mari și hotărâți spre acest loc. Și, din fericire, nu-mi cere să 
mă alătur lui în față. Poată că își dă seama că am nevoie de 
puțin spațiu. 

Poate că acel spațiu va rezolva totul. 

— Nu stai astăzi cu regele? mă întreabă Rhoda, fixând cu 
privirea scaunul gol din dreapta lui Kallias. 

— Vreau să stau cu prietena mea. E cumva o crimă? 

Rhoda se uită neîncrezătoare la mine. 

— Tu și Kallias vă certați? 

— Nu. Aș prefera să nu vorbesc despre asta, adaug repede, 
ca să nu pună o altă întrebare. 

— Prea bine. 

Valetul Rhodei, Galen, se grăbește spre stăpâna sa și îi 
așază șervetul în poală. Procedează la fel și în cazul meu, îna- 
inte ca un alt servitor să aibă ocazia. 

— Îţi mulțumesc, Galen, spun. 

— Cu plăcere, domnişoară. 

Apoi îşi reia locul de la perete, dar zăbovesc cu privirea 
asupra lui. 

Se uită fix la Rhoda. Nu în felul în care s-ar uita un servitor 
atent, așteptând să fie cumva de folos. Ci în felul în care un 
bărbat se uită la o femeie pe care o dorește. 

Am mai observat acest lucru și încă nu-mi vine să cred că 
Rhoda tot nu s-a prins. 

Îndepărtez gândul în timp ce iau notă de gărzile 
suplimentare postate la fiecare ieșire din cameră. Foarte bine. 
Totuși Kallias este în continuare înveșmântat în umbre, prin 
urmare oricine l-a atins la Dawson nu este acum în cameră 
cu noi. 

Mă întorc cu spatele și îi văd acolo pe toţi cei cinci mem- 
bri ai consiliului. Kallias îmi întâlnește privirea în timp ce-i 
cercetez. 

Da, nu ei, spun ochii lui. 

Dar consilierii s-ar putea să fi ordonat cuiva să-l atingă. 
Unei curve sau unui alt membru al nobilimii care nu locu- 
iește la curte. Cineva care nu ar fi niciodată suspectat, pentru 
că nu este implicat. Până acum. Până când cineva de la cur- 
tea lui Kallias i-a oferit ceva imposibil de refuzat. Ceva pen- 
tru care trădarea ar merita asumarea riscului. Sau poate că 
nici nu știe. Kallias era deghizat. Ar fi putut fi plătit doar ca să 
dea peste el. Să-l atingă. Ar crede că este o cerere ciudată. Dar, 
când le oferi suficienți bani, oamenii nu pun întrebări. 

— Unde este Hestia? întreb când mâncarea îmi este pusă 
în față. 

— Nu o vezi? 

Rhoda înclină capul spre capătul mesei. 

Ochii mi se măresc. Căutasem pe cineva care purta violet, 
din moment ce asta alesesem eu ieri. Dar Hestia este înveș- 
mântată într-o rochie de culoare crem, care se potriveste de 
minune cu nuanța pielii ei. Stă lângă lordul Paulos. 

— Să înțeleg că totul merge bine. 

— Îndrăznesc să spun că da. Pare fericită. Acum aveţi 
amândouă curtezani, iar eu voi fi pentru totdeauna singură 
la masă. 

— Prostii, spun în timp ce duc o lingură de supă la buze. Îţi 
vei găsi perechea, Rhoda. E doar o chestiune de timp. Ce zici 
de Rhouben? 

— A fost logodit nu demult cu Melita. 

— Şi? Nu mai este. 

— Nu contează. Nu cred că este potrivit pentru mine. Nu ai 
văzut felul în care o cicălea pe Melita? Nu suport un astfel de 
comportament. 

— Dar pe tine nu te-ar cicăli, protestez eu. Te-ar adora! 

— Nu. Nu cred că suntem potriviti unul pentru celălalt. 

— Ce zici de Petros? Este bine cunoscut faptul că îi plac 
atât doamnele, cât și lorzii. 

— Curtenii sunt prea atrași de el. Aș fi geloasă. 

— Dar nu ţi-ar träda niciodată încrederea, fizic sau altfel. 

— Tot aș fi geloasă. 

— Atunci ce zici de Leandros? întreb. 

Rhoda ridică brusc o sprânceană, surprinsă. 

— Pur și simplu parcurgi lista cu numele tuturor celor pe 
care îi cunoști la curte? În plus, m-am gândit că s-ar putea 
să ai tu ceva cu Leandros — ceva pus deoparte, pentru când te 
supără regele. 

De parcă ar putea simți că vorbim despre el, Leandros își 
ridică privirea din capătul îndepărtat al mesei. Mă vede că îl 
urmăresc și zâmbește cu căldură. 

— Retrag ce am spus, zice Rhoda. Nu vreau pe nimeni care 
este deja îndrăgostit de tine. 

Rânjesc, conștientă că mi-a oferit ocazia perfectă. 

— Trebuie să începi prin a acorda atenţie cuiva care este 
deja îndrăgostit de tine. 

Rhoda aruncă o privire pertinentă prin cameră. 

— Cine? 

— Nu stă la masă. Ci lângă perete. 

Ochii ei se îndreaptă numaidecât asupra bărbatului. 

— Te referi la Galen? 

— Este îndrăgostit de tine, Rhoda. Îți petreci cea mai mare 
parte a timpului cu el; cu siguranță ai observat! 

Strânge din buze pierdută în gânduri, ca și cum ar derula 
în minte fiecare moment pe care l-au împărtășit vreodată. 

— El este servitorul meu. Un om de rând. 

Cât de adevărat și, dacă aș fi fost eu, asta ar fi însemnat 
că bărbatul nu este nici pe departe demn de atenția mea. Dar 
vorbim despre Rhoda, iar ea nu este deloc ca mine. 

— Nu te-am considerat niciodată genul de femeie căreia 
i-ar păsa de diferențele dintre clasele sociale, mai ales când 
ai spus că nu trebuie să te căsătoresti pentru bani sau pentru 
un titlu. În plus, clasamentul tău s-a axat pe înfățișare, mani- 
ere și personalitate. Titlul nu a fost inclus. Iar Galen este un 
15 pentru tine, Rhoda. După propriile tale concepte, ar fi tre- 
buit să-l înhaţi deja. 

— Eu... 

Vocea îi piere în timp ce-l vede într-o lumină nouă pe Galen, 
care acum stă sprijinit de perete. Îl privește cu vădită atenţie. 

— Invită-l pur și simplu la balul meu. Fă-i rost de ceva de 
îmbrăcat. Spune-i că este o onoare pe care i-o faci pentru că 
ţi-a fost atât de devotat în toți acești ani. Poţi avea o noapte 
fără așteptări, totuși un moment în care să-l vezi într-un mod 
complet diferit. Nu trebuie să te căsătorești cu Galen ca să te 
distrezi puţin cu el. 

Nu pare convinsă. 

— Dacă nu-l inviţi, o voi face eu. 

Îmi aruncă o privire furioasă înainte să-și îndrepte atenția 
asupra mâncării. Dar văd că i-am plantat o idee în străfundul 

minţii. Rhoda are nevoie doar de timp pentru ca aceasta să 
crească. 


De aa anda al La 


NU MAI SPUN NIMIC despre Galen în timpul petrecut în acea 
după-amiază în camera de zi. Mi-am terminat deja ultima 
ținută, așa că lucrez în tăcere la rochia pentru viitorul meu 
bal. Hestia le împărtășește cu voioșie tuturor doamnelor din 
încăpere cât de romantic și încântător este lordul ei Paulos. 

— Jucăm cărţi chiar foarte mult, spune ea. Îmi place cum 
mă provoacă pe durata meciurilor noastre. Ştiaţi că obișnuia 
să fumeze un trabuc în timpul fiecărui joc? În cele din urmă, 
am recunoscut cât de mult detest mirosul. De atunci nu a mai 
fumat nimic. A spus - se oprește ca să-și coboare dramatic 
vocea - că, atunci când mă va săruta prima oară, nu vrea să 
aibă gust de cenușă, știind acum că detest acest lucru. Vă 
puteți gândi la ceva mai romantic? 

— Cât timp crezi că va trece până să te sărute? întreabă 
Rhoda. 

— Nu știu! Pot doar presupune că, fără îndoială, intenţi- 
onează să o facă în curând dacă a renunțat la chestiile alea 
îngrozitoare. 

După aceea mă întorc în camerele mele ca să-mi las 
tinuta la care lucrez și încerc să decid cum să-mi ocup orele 
rămase până la cină. Poate ar trebui să aflu ce mai pun la cale 
Rhouben, Petros și Leandros. A trecut ceva vreme de când am 
petrecut timp cu ei. Nici măcar nu l-am mai văzut pe Rhouben 
de când l-am salvat din căsătoria cu Melita. 

Închid ușa de la camere fără să arunc mai întâi o privire 
de-a lungul coridorului. Acesta trebuie să fie motivul pentru 
care lui Leandros îi este atât de ușor să mă surprindă. 

Pun omână peste inimă: 

— Nu mă mai speria așa! 

— Îmi pare rău! Am crezut că m-ai văzut. 

Îi înlătur scuzele fluturând din mână și pun cheia de la 
apartament într-un buzunar al rochiei. 

— De fapt, mă pregăteam să plec în căutarea ta şi a pri- 
etenilor tăi. M-am gândit să văd ce puneti la cale în această 
după-amiază. Programul meu este destul de liber. 

— Mă bucur să aud asta. Speram să vorbesc cu tine. 

Își aținteşte privirea în podea, ca și cum ar fi brusc timid. 
Este o reacție destul de neobișnuită din partea lui Leandros, 
care este de obicei atât de plin de sine, încât mă tem că i-ar 
putea exploda capul. 

Mă las în jos ca să-i întâlnesc privirea și să-l conving să-și 
ridice capul. 

— În legătură cu? 

— Am putea vorbi în camerele tale? 

Nu știu de ce, dar am sentimentul cert că nu ar trebui 
să-l invit în camere. Nu e vorba că mă tem să fiu singură cu 
Leandros sau că mi-e teamă de el în vreun fel, dar cred că ar 
putea fi o conversaţie pe care e mai bine s-o porți într-un loc 
deschis. 

— Suntem singuri aici, spun cu stângăcie. Continuă. 

Dacă este supărat de refuzul meu indirect, își ascunde 
bine reacția. 

— Am primit invitaţia la balul tău. Sunt chiar foarte nerăb- 
dător să particip. M-am gândit să te întreb ce porți, ca să ne 
asortăm. 

— Nu ne putem asorta, îi răspund, lăsându-mi vocea să 
crească în volum, pe un ton jucăuș. Ce mesaj am transmite? 

— Că sunt îndrăgostit nebunește de tine, spune el, cu o 
voce prea serioasă ca să mă simt confortabil. 

— Nu, am transmite că sunt o femeie ale cărei favoruri 
rătăcesc mult prea ușor. 

— Nu ar fi vorba de nicio rătăcire, dacă ai fi de acord să fii 
a mea. 

— Leandros... 

— Nu, lasă-mă să termin, Alessandra. Ştiu că glumesc des- 
tul de mult, dar dă-mi voie să te asigur că sunt foarte serios 
acum. Sunt îndrăgostit nebunește de tine. Și nu vreau să fiu 
un plan de rezervă. Nu vreau să fiu cel la care apelezi când 
Kallias te dă la o parte. Vreau să fiu prima ta opțiune. Și poate 
că nu am clarificat niciodată faptul că sunt o opțiune pentru 
tine. Îmi place de tine și, dacă mă lași, știu că te-aș putea iubi. 
Poate că titlul meu nu este la fel de sofisticat ca al lui Kallias, 
nici portofelul la fel de adânc, nici moșia la fel de vastă. Dar 
inima mea este mai mare, Alessandra. Și te-aș iubi complet, 
în totalitate, așa cum ar trebui să fie iubită o femeie. Nu mă 
voi ascunde în spatele umbrelor. Nu te voi iubi de la distanță. 
Nu voi lua doar părți din tine. Te vreau complet. Minte, trup, 
suflet. Vreau să fiu cu tine. Mereu. Tind să mă ascund în spa- 
tele umorului, dar nu și de data asta. Nu cu tine. Sunt inte- 
resat. Eşti singura femeie de la curte care mă interesează și 
te-aș face a mea dacă și tu m-ai dori. 

Se oprește ca să-și recapete răsuflarea: 

— Nu mă aștept să răspunzi acum. Am avut săptămâni 
întregi ca să reflectez la asta. Şi tu nu ai avut nici măcar un 
minut, dar chiar sper că te vei gândi la cuvintele mele. 

Întoarce corpul de parcă ar da să plece, dar, dându-și 
seama că încă nu a terminat, Leandros întinde mâna după 
degetele mele. Mă fixează cu privirea în timp ce îmi scoate 
mănușa, eliberând încet fiecare deget în parte înainte să o 
tragă complet. Sărutul pe care mi-l dă pe dosul palmei nu este 
delicat, nici blând. Ci hotărât, persistent, plin de pasiunea pe 
care o simte. 

Este un memento că mă poate atinge. Dacă îl aleg, el mă va 
atinge, dar Kallias, nu. 

Nu pot minţi, contactul este minunat, dar nimic mai mult. 
Piele atingând piele. Sentimentele mele pentru Leandros nu 
sunt atât de profunde. 

— Întotdeauna mi-ai fost un bun prieten, spun eu, când 
în cele din urmă îmi dă drumul la mână. Am prețuit timpul 
petrecut împreună. Și știu că, dacă te-aș alege pe tine, ar fi... 

Nu tocmai fericită. Mulțumită, poate. O vreme. 

— Ar fi alegerea isteață. Știu că ai fi mereu bun și amuzant. 
Și sunt mai mult decât tentată datorită tuturor lucrurilor pe 
care tu mi le poți oferi, iar el, nu. 

Îi cade faţa; 

— Dar... 

Oh, doare! Ce fac? Nu-mi stă în fire să fiu bună. Mai ales 
față de bărbați. Dar este atât de nedrept să-l tratez așa. Să-i 
dau speranță. 

— Dar, continui eu, am acceptat deja să fiu curtată de el. 
Nu este corect față de tine să mă prefac că intenţiile mele ar 
putea fi schimbate. 

Nu este nevoie să clarific cine este el și pare nepotrivit să 
rostesc cu voce tare numele unui alt bărbat când Leandros își 
mărturisește dragostea. 

— Niciodată nu te va iubi, spune el. 

Tonul lui nu este aspru. Nu face decât să-mi explice. 

— Niciodată nu se va căsători cu tine, nu te va atinge și nu 
va fi cu tine în toate modurile pe care le meriți. Ce intențio- 
nezi? Să trăieşti pentru totdeauna o jumătate de viață cu el? 

Sunt șocată când îmi dau seama că aș prefera să am 
această viaţă. În care mă bucur de încrederea și de priete- 
nia lui Kallias, în care îl ajut să conducă un regat fără a avea 
vreo putere reală, doar atenţia regelui - aș prefera să am toate 
acestea decât o altă aventură cu un bărbat care îmi va oferi 
bijuterii doar pentru că îi plac lucrurile pe care i le fac în pat. 

Desigur, nu ar fi așa cu Leandros. Sentimentele lui ar fi 

mai profunde de atât, dar nu-i pot face asta. Nu când a fost 
întotdeauna atât de bun cu mine. 

— Este viața mea și o voi trăi așa cum voi dori, spun. Şi 
ţi-am spus decizia mea. 

Leandros încuviințează din cap ca pentru sine. 

— Îl iubeşti? 

Bineînţeles că nu, gândesc. Nu fac lucruri atât de puerile 
cum ar fi să mă îndrăgostesc. Iubirea m-a transformat într-o 
ucigașă. M-a distrus o vreme. A trebuit să mă vindec. 

Dar cu siguranță ceva se înfiripă între mine și rege. 

— Nu știu, șoptesc. 

Și fie cuvintele mele sunt îndeajuns, fie Leandros vede 
singur adevărul, pentru că se înclină adânc, ca gentilomul ce 
este. 

— Te rog să mă scuzi, spune el. 

Și pleacă. 

Îmi înfășor braţele în jurul meu, întristată de schimbul 
nostru de cuvinte. 

Apoi, în timp ce mă întorc spre odaia mea, gândindu-mă 
să mă întind puțin, pentru că mă simt mâhnită, întrezăresc 
cea mai delicată umbră dispărând prin peretele camerelor lui 
Kallias. Este atât de plăpândă, încât mă gândesc că ar fi putut 
să fie doar în imaginaţia mea. 

Dar, dacă nu a fost așa, nu-mi dau seama dacă este un 
lucru bun sau rău ca totul să fi ajuns la urechile lui Kallias. 

Capitolul 23 


zit să mă prezint la cină în bibliotecă. 
E Pe de o parte, nu am vorbit toată ziua cu Kallias. 
Avem multe de discutat, inclusiv măsurile de sigu- 
ranță luate pentru protecția sa și ce s-a întâmplat la club. 

Dar știu că mă va întreba de ce am ales să-l evit întreaga zi. 
Și ferească zeii să fi auzit conversaţia mea cu Leandros și să o 
aducă în discuție. 

În cele din urmă decid că vreau să-l văd, iar asta este 
suficient pentru a îndura consecințele. 

Mă aștept să-l găsesc la masă, cu cina deja începută. În 
schimb stă într-un fotoliu în fața focului, mângâindu-l pe 
Demodocus pe creștetul capului cu o mână și bând vin din- 
tr-un pahar ținut în cealaltă. 

De îndată ce mă aude prinde glas: 

— Nu mă pot hotărî: cei care îmi doresc moartea pur și 
simplu nu pot trece de noile gărzi, staționate zi și noapte, sau 
trag detimp înainte să lovească, așteptând să devin neglijent. 

— Prima variantă, sper, spun eu, ocupând celălalt fotoliu 
îndreptat spre focul plăpând. 

— Nu este chiar atât de rău să fiu urmărit oriunde merg. 
Sincer, este de preferat izolării cu care mă resemnasem. 

Nu spun nimic. Cred ar putea avea nevoie să ascult. 

— În altă ordine de idei, l-am condamnat pe lordul Eliades 
la închisoare pe viaţă. A fost deposedat de toate pământurile 

și de titlul său. Nu ne va mai face probleme. De asemenea, 
am găsit majoritatea monedelor de aur pe care le-a luat și le-a 
reîmpărțit. Toți țăranii prinși în posesia lor au fost la rândul 
lor închiși. Știau foarte bine că li se dădeau bunuri furate. 

— Veștile nu par să te bucure prea tare. 

Se uită fix la flăcări și dă pe gât vinul rămas în pahar. 

— Razia nu s-a desfășurat prea bine. Mai mulți țărani au 
murit pe parcursul arestărilor. Au opus rezistență gărzilor. Și 
mulți dintre negustori nu au vrut să renunțe la banii pe care 
îi primiseră deja în schimbul propriilor mărfuri. 

Mă cuibăresc mai bine în fotoliu. 

— Și mă învinovătești. 

În timp ce întinde mâna spre o carafă de lângă el pentru 
a-și umple din nou paharul, o oprește în aer: 

— De ce te-aș învinovăţi? 

— Pentru că eu am venit cu ideea de a prinde banditul în 
acest mod. 

— Nu asta voiam să spun. Gărzile mele au gestionat 
lamentabil întreaga problemă. Ei sunt cei care trebuie să fie 
învinovăţiţi, nu planul. În plus, nici că mi-ar păsa mai puțin 
de o mică revoltă a cetățenilor. 

— Atunci care este problema? întreb. 

— Consiliul dorește să facă ceva în legătură cu agitația pe 
care am provocat-o. Se gândesc la o paradă regală pe străzile 
din Naxos. 

Clipesc. 

— Nu poţi face asta. Este ocazia perfectă pentru omul nos- 
tru de legătură să te asasineze. 

Kallias trece la următorul pahar de vin. 

— Știu, dar mă tem că membrii consiliului au votat împo- 
triva mea. Nu am de ales. 

Pielea îmi strălucește, învăluită de lumina răspândită de 
flăcări, și simt cum o fierbințeală îmi cuprinde din nou tru- 
pul. Și nu într-un sens bun. 

— Unul dintre ei este implicat! Trebuie să fie. Altfel de ce 
te-ar obliga să faci asta? 

— Ar demonstra puțină bunăvoință. Ar aminti poporului 
că nu sunt un monstru interesat doar de alte regate. Aparent 
m-ar umaniza. l-ar face mai predispuși să-și plătească taxele 
sau alte prostii. 

Kallias termină de reumplut pentru a doua oară paharul. 

— Oh, și, oficial, pacea domnește din nou în regatul Pegai. 

În cele din urmă, mă întorc în direcția lui. 

— Nu prea îmi dau seama cum te simți. Eşti supărat? 
Îngrijorat? Mulțumit? 

Îngrozit? 

Nu rostesc cu voce tare cuvântul. 

— Sunt incredibil de calm pentru cineva care știe că în 
curând va avea loco altă tentativă de asasinare asupra sa. 

— O tentativă, poate, dar nimic mai mult. Ucigaşul nu va 
reuși. Va fi prins. 

Kallias dă pe gât restul vinului și, într-un final, pune 
paharul gol deoparte, sprijinindu-și în același timp capul de 
spătarul fotoliului. 

— Ei bine, acum, că am terminat cu toată conversaţia 
plăcută, ce ai spune să trecem mai departe, mai exact la 
motivul pentru care m-ai evitat întreaga zi? 

— Asta a fost conversaţia plăcută? 

Regele încetează să-l mai mângâie pe Demodocus, iar câi- 
nele se prăbușește pe podea, adormind de îndată ce se așază 
cu botul pe labe. 

— Ce te frământă, Alessandra? 

— Nu cred că ai băut suficient pentru ca noi să purtăm 
această conversaţie. 

— Adică? 

— Aș prefera să nu ţi-o amintești. 

Un zâmbet mic i se așterne pe buze. 

— Aş putea să mai beau dacă vrei. 

— Nu, ar trebui să fii vigilent în permanenţă. În caz că se 
întâmplă ceva. 

Dă din cap odată. 

— Nu mai trage de timp. Adevărul este că... nu ai fost — ăăă 
-tratată cum se cuvinte noaptea trecută. 

De parcă propriile cuvinte l-ar deranja, se întinde din nou 
după pahar și îl umple iar. 

— Nu am fost? întreb. 

— Ai fost tratată și atinsă ca o curvă și trebuie să fi fost 
rușinos și umilitor. Nu te învinovățesc câtuși de puțin că mă 
urăști din cauza asta. 

— Oh! 

Încerc să-mi ascund surpriza, uimită de cuvintele lui. 

— Ești o prietenă adevărată, Alessandra. Cineva pe care îl 
consider egalul meu în toate privințele, cu excepția titlului. 
Nu te-am tratat ca atare aseară. 

— Kallias, m-ai lăsat să te ajut. M-ai tratat ca pe un prie- 
ten. Nimic mai prejos. Nu te mai gândi la asta. 

Se ridică brusc, puțin cam nesigur pe picioare în timp ce se 
sprijină de masa din apropiere. 

— Poate că am băut mai mult decât am crezut. 

— Lasă-mă să te ajut să ajungi în pat. 

Îi iau de braţ pe Kallias și, deși niciodată nu am mai proce- 
dat astfel în văzul lumii (cu excepția situației în care am fost 
deghizați), îl strâng mai abitir de îndată ce părăsim biblioteca. 
Le poruncesc gărzilor să ne escorteze până la camerele lui; 
nimeni altcineva nu îndrăznește să pună mâna pe el. Nici 
dacă aș vrea nu le-aș putea cere ajutorul. Nu și-ar risca viețile. 
Îl voi lăsa pe Kallias să se ocupe mai târziu de emiterea unei 
eventuale grațieri, ca urmare a faptului că ne-am atins. 

Demodocus vine după noi, mereu un căţel credincios. 

Trecem pe lângă o serie de ferestre de pe coridor, iar sune- 

tul tunetului și al ploii se furișează până la noi. O furtună pe 
cinste ne onorează cu prezența sa în această seară. 

Gărzile ne lasă în pace la capătul holului, însă eu și 
Demodocus nu ne oprim. Încerc mai întâi ușa lui Kallias, dar 
este încuiată, așa că nu am de gând să-i scotocesc buzuna- 
rele în căutarea unei chei pe care, mai mult ca sigur, nu o are 
asupra lui, din moment ce poate trece direct prin perete. În 
schimb, intrăm în camera mea. 

— Nu, pe acolo, îmi spune el când dau să-l îndrum spre 
patul meu. 

Încerc ușa prin care comunică camerele. Nu este închisă. 

— De ce nu ai încuia-o? întreb. 

— De ce aș face-o când ești tu de cealaltă parte? 

Îl ajut să ajungă în pat, amortizându-i pe cât posibil căde- 
rea, apoi îi ridic ambele picioare. Îi scot chiar și cizmele, una 
câte una. 

— Kallias, nu sunt supărată pe tine, îl reasigur, continu- 
ând conversaţia de mai înainte. Nu-mi pasă de ziua de ieri. De 
fapt, a fost destul de distractiv să joc teatru. 

Demodocus sare lângă el în pat, așezându-și capul pe sto- 
macul regelui. Kallias întinde gâtul în direcția mea. 

— Chiar dacă nu ești supărată din cauza asta, ar trebui să 
fii supărată pe mine din alte motive. 

— Ce motive? 

Ochii i se închid. 

— Te-am văzut cu Leandros. Ţi-a oferit fericirea, iar tu l-ai 
refuzat. Pentru că te oblig să menţii acest vicleșug de a mă 
curta. Ar trebui să te eliberez de înțelegerea noastră. 

Zâmbesc. 

— Dar nu o vei face. 

— Nu pot. Am prea mare nevoie detine. 

Poate că este doar băutura, dar mi-ar plăcea foarte mult să 
cred că nu vorbește doar despre vicleșug. 

Atunci deschide larg ochii, iar brațul i se leagănă împrejur 
până îmi prinde mâna înmănușată și o aduce spre gură. Se 
oprește înainte să o atingă cu buzele. Se uită la mănușa mea 
de parcă l-ar jigni. 

Apoi o scoate lent. Stau perfect nemișcată. 

— Te-a sărutat. Aici. 

Un deget învesmântat în piele îmi alunecă de-a lungul 
palmei. 

— Da, așa e. 

— Nu vreau ca el să facă asta. Eu vreau să fac asta. 

Își coboară buzele, dar îmi trag mâna violent, înainte să 
mă poată atinge. 

— Nu ai voie să faci asta până nu ești treaz, îl informez. 

— Prostii. Dă-o înapoi! 

Râd de el. 

— Du-te la culcare, Maiestate! 

De îndată ce îl împing de umăr, Kallias cade din nou pe 
perne, închizând ochii. A capitulat. 

Mă îndrept spre propria odaie, aruncând o ultimă privire 
spre regele meu. 

— Nu l-am refuzat pe Leandros din cauza unei înțelegeri 
pe care o am cu tine. L-am refuzat pentru că un alt răspuns 
m-ar îndepărta de tine. 

Mulțumită că doarme mult prea profund ca să-și poate 
aminti ceva, închid ușa și mă pregătesc de culcare. 


Pre Da 


A DOUA ZI DIMINEAȚĂ, la micul dejun, Kallias trece nestin- 
gherit prin perete și intră în camera mea. 

— Ei bine, asta îmi răspunde la întrebare. 

Ţine o mână la cap și poartă hainele de noaptea trecută. 

— Ce întrebare? 

— Încă îmi pot chema umbrele în preajma ta. 

— A existat vreo îndoială în privința asta? întreb, încer- 
când să ignor modul în care materialul subțire al cămășii îi 
conturează toți mușchii. 

— Nu-mi amintesc prea multe. M-ai ajutat să ajung în 
camera mea. M-am gândit că poate m-am dat la tine. 

Îmi ascund zâmbetul în spatele ceștii de ceai. 

— Ai făcut-o. A trebuit să te resping. 

— Tipic. Nu m-am mai îmbătat de când am fost făcut rege. 
Bineînțeles că mă dau la prima femeie pe care o văd. 

— Bineînțeles. 

— A fost rău? Ce am spus? 

— Ai încercat să-mi săruți mâna fără mănușă. Eşti atât de 
politicos, Kallias, chiar și când ești beat. 

Apoi râd de el. 

— Mama m-a crescut să fiu cuviincios, spune el, fără 
niciun regret în voce. 

— Ar fi mândră de tine. 

Kallias schiţează un zâmbet trist. Apoi se uită în jos. 

— Ar trebui să ne îmbrăcăm şi să ne alăturăm celorlalți 
nobili la micul dejun. 

— De ce? Nu luăm niciodată micul dejun cu nobilii. 

— Am ceva să-ți arăt și nu mai am răbdare să aştept până 
la ora prânzului. L-am comandat cu ceva timp în urmă și toc- 
mai am primit vestea că este gata. 

— Şi se află... în marea sală? 

Cea făcut? A comandato față de masă cu inițialele noastre? 

— Da. Gata cu întrebările. Vei înțelege. Mă voi întoarce în 
jumătate de oră să te iau. 

Apoi dispare înapoi prin perete. 

— Evident că nu ai nicio idee cât îi ia unei doamne să se 
pregătească! strig după el. 

Pe Dna 


GĂRZILE NE URMĂRESC de la o distanță relativ mică, dar 
nu mă deranjează. Nu atâta vreme cât este pentru siguranța 
lui Kallias. 

În această dimineață mă ia de braţ, fără să-i pese cine se 
uită. Cu un ucigaș în libertate, poate că pentru el nu mai con- 
tează cine ne vede atingându-ne prin haine. 

Cumva a găsit timp și să facă o baie, și să se îmbrace. Părul 
său parejilav, dar tot reușește să mențină un volum impresio- 
nant. Mă întreb dacă motivul pentru care nu-și ține niciodată 
părul în ochi este pentru că știe exact ce trăsături atrăgătoare 
are. Are nasul atât de drept și de perfect, încât îmi vine să trec 
cu vârful degetului de-a lungul lui, apoi să-i conturez buzele 
pline. 

Până și urechile - care sunt niște părți ale corpului total 
neatractive - reușesc să arate impecabil. Și nu mă pot abține 
să-mi imaginez ce sunet ar scoate dacă l-aș apuca cu dinţii de 
lob și l-aș trage usor. 

— Pari distrasă în această dimineață, spune Kallias. S-a 
întâmplat ceva de care eu nu știu? 

— Nu. 

Întorc faţa când căldura îmi inundă obraji. Oare roșesc? 
Nu m-am mai înroșit pentru că am fost prinsă în timp ce mă 
holbam la un bărbat de... 

— Am ajuns. 

Ușile spre marea sală sunt deja deschise, astfel că suntem 
întâmpinați de sunetul sporovăielii nobililor. 

Kallias nu se oprește când intrăm și nobilii amuțesc 
numaidecât, poate din cauză că mergem braț la braț în condi- 
tiile în care nimănui nu i se permite să-l atingă, iar dacă face 
asta este condamnat la moarte. 

Cercetez fețele și dispunerea scaunelor, încercând să-mi 
dau seama care este surpriza. Nu a renovat pereţii și nici nu a 

schimbat mocheta. Masa pare la fel, doar că... îmi joacă feste 
imaginația sau este puțin mai mare? 

În drum spre locurile noastre obișnuite, eu și regele tre- 
cem pe lângă nobili cu gura căscată; îmi trec o mie de gânduri 
prin cap în timp ce mă străduiesc să descopăr ce am ratat. 

Și atunci văd locurile noastre. 

Îngheț pe loc, forțându-l pe Kallias să se oprească brusc 
lângă mine. 

Masa chiar este mai mare. A comandat una nouă. Și în 
capul mesei, unde stă Kallias întotdeauna, sunt două scaune. 

Două. 

Masa masivă de stejar este de două ori mai lată, permitân- 
du-ne să stăm unul lângă. 

Acesta nu este doar un gest galant. Aceasta este o declara- 
ție. Una pe care toată nobilimea o poate vedea și înțelege. 

Dar eu nu înțeleg. 

— De ce? întreb. 

Kallias se uită în jur la nobilii tăcuţi și tușește cu subînțe- 
les. Aceștia își reiau instantaneu discuțiile de dimineață, ca 
să nu putem fi auziţi. 

— Ţi-am spus, ești egala mea. M-ai ajutat în mai multe 
moduri. Mi-ai fost mereu alături în ultimele două luni și nu 
vreau să pleci niciodată, Alessandra. Vreau să-ți arăt cum te 
respect şi te apreciez. 

— Dar asta... în fața tuturor nobililor. Ai fi putut la fel de 
bine să mă ceri în căsătorie. 

— De fapt, vreau să vorbesc despre asta mai târziu. 

Întorc atât de repede capul în direcţia lui, încât îmi tros- 
nește gâtul. 

— Când suntem singuri, clarifică el. Vino! 

Mă trage ușor spre scaunele noastre. 

Reusesc cumva să-mi conving picioarele să se miște, în 
ciuda felului în care mi se învârte capul. Mai întâi euforia, 
apoi dezamăgirea îmi ocupă pe rând gândurile. 

Mă va cere în căsătorie. 

Dar a spus-o cu atât de multă indiferenţă. Nu a fost nici pe 
departe romantic. Nu cred că se referă la o cerere romantică. 
Cu siguranţă se referă la o alianță practică. 

Dar îmi va oferi putere. Îşi va împărţi puterea. La fel cum 
împarte capul mesei. 

Dar tot nu-l voi putea atinge. Nu-l voi avea. 

Ce este mai important? 

Ştiu răspunsul. Puterea, evident. Dar atunci... de ce mă 
simt atât de sfâșiată pe dinăuntru? 

— Maiestate, noua masă este pur și simplu divină! spune 
o voce din dreapta mea. 

Tresar. Când s-a așezat Rhoda? În dreapta ei se află Hestia, 
care stă lângă al ei lord Paulos. Cele mai apropiate două 
scaune de rege sunt lăsate goale, dar partea mea este plină. 
Kallias este în formă imaterială deplină pentru a se ocupa de 
noile aranjamente de la masă. 

— Mă bucur că îţi place, spune el. 

— Pari surprinsă, Alessandra. Nu știai? întreabă Rhoda. 

— Nu. 

— Este un gest incredibil de romantic, continuă ea, cobo- 
rându-și doar puțin vocea. 

Kallias a auzit-o. 

— Mă bucur că tu crezi asta, lady Nikolaides. Lady Stathos 
pare să nu știe deocamdată cum să reacționeze. 

— Bineînțeles că sunt încântată! mă grăbesc să spun. Doar 
că a fost neașteptat. 

— Fac gesturi romantice tot timpul, zice el în derâdere, ofe- 
rindu-le un spectacol celor aşezaţi cel mai aproape de noi. 

— Are dreptate, îl aprobă Hestia, îndepărtându-și pentru 
o clipă atenţia de la lordul Paulos. Îţi oferă nenumărate cado- 
uri. Am văzut cu toții minunatele bijuterii. Acest lucru nu ar 
trebui să fie diferit. 

— Este o masă, spun. Nu un colier. Foarte diferit. Și foarte 
neașteptat. 

Kallias duce la gură o lingură de terci. 

— 'Trebuie să te surprind în continuare, altfel m-ai consi- 
dera plictisitor și ai terminat-o cu mine. 

— Puțin probabil, Maiestate, afirmă Rhoda, râzând. 

Măsoară de sus până jos ceea ce poate întrezări din silueta 
regelui, apoi îmi aruncă o privire cu subînțteles. Cincisprezece, 
grăiesc ochii ei. De parcă aş putea uita vreodată. 

Kallias îi rânjește galant, iar masa continuă. 

În timp alunec cu privirea de-a lungul mesei, îi văd pe 
Rhouben și pe Petros râzând despre ceva împreună. Par atât 
de fericiți și de lipsiţi de griji; observ că un nobil lipsește de la 
noua masă, de parcă însăși existența ei l-ar fi împiedicat să ni 
se alăture. 

Săracul Leandros. 


Pepi 


ODATĂ CE TERMINĂM MICUL DEJUN şi Kallias mă 
escortează din sală, îl întreb: 

— Nu ai întruniri astăzi? 

— Nu. Mi-am eliberat programul. Balul tău se apropie. 
M-am gândit că pot ajuta cu restul pregătirilor. Și, după cum 
am menționat, trebuie să vorbim despre ceva. 

Îmi dreg glasul. 

— Da, sunt... curioasă să aflu mai multe despre subiectul 
pe care îl vom discuta. 

Ei bine, asta a sunat extrem de formal. 

În numele diavolilor, omul vrea să mă ceară în căsătorie, 
iar eu mă trezesc dorindu-mi să fug departe. 

Dar asta mi-am dorit. Este singurul motiv pentru care am 
venit aici. 


UMBRELE CARE NE DESPART 297 


Așa că de ce mă îngrozește această conversație? 

— Oare să mergem în bibliotecă? întreabă el. 

Nu spun nimic, dar mă conduce oricum în acea direcție, 
gărzile urmându-ne îndeaproape. 

— Este o zi frumoasă, comentează când trecem pe lângă o 
fereastră, aruncând o privire afară. Furtuna a trecut repede, 
adaugă el, apoi înjură. De ce naiba vorbesc despre vreme? 

Tot nu spun nimic. Cu gărzile staționate pe coridor, intrăm 
singuri în bibliotecă, iar Kallias închide ușa în urma noastră. 

— Vrei să te asezi? întreabă el. 

Clatin din cap. 

— Îmi pare rău, spune el. Am fost un prost. Nu am vrut să 
deschid subiectul așa. 

— Te referi la cererea în căsătorie? 

— Da. Nici cu masa nu ar fi trebuit să te surprind Ar fi tre- 
buit să vorbesc cu tine înainte să o comand. M-am gândit că 
ti-ar plăcea. 

Îmi fixez privirea în cizme. 

— Dar nu este doar o masă, nu-i așa, Kallias? 

— Nu. Nu este. 

Se lasă tăcerea pentru un scurt moment, iar eu ridic privi- 
rea ca să studiez cotoarele cărților din bibliotecă. Oricepentru 
a evita să mă uit la el și la trăsăturile sale perfecte. Pentru 
această conversație nu cred că sunt suficient de puternică 
pentru a mă uita la el. 

— Formăm o echipă atât de bună, spune el în cele din urmă. 
Ai o minte aparte pentru intrigi, mai înzestrată decât a orică- 
ruia dintre consilierii mei. Te-ai dovedit de nenumărate ori a 
fi un aliat de neprețuit. Pe scurt, ești strălucită. Sunt fericit 
ori de câte ori mă aflu în prezența ta. Chiar și când ne certăm. 
Îmi plac călătoriile noastre departe de palat. Să mă deghizez, 
să merg în aventuri - nu m-am mai distrat atât de mult de ani 
întregi. M-am simțit atât de singur în ultima vreme, dar, de 

când ai sosit tu, am fost... fericit. Dar asta nu este doar despre 
mine. Este vorba și despre tine și am încercat să mă gândesc 
la ce ar putea să-ți ofere acest aranjament. Am vorbit deja 
despre invitaţiile la petreceri și la baluri. Promit să încep să te 
însoțesc. Vreau să vii cu mine la toate întrunirile... 

Ultimele lui cuvinte mă conving să-mi desprind ochii de 
pe pereți. 

Văzând că se bucură acum de întreaga mea atenţie, 
continuă: 

— 'Te vreau lângă mine, vreau să luăm împreună deci- 
zii pentru regat. Vreau să mă ajuţi în cucerirea ultimelor 
trei regate din această lume vastă. Vreau să fii egala mea, 
Alessandra. Regina mea. Ai avea putere. O gardă personală. 
Am vorbi înainte de a lua decizii. Am scăpa o dată pentru tot- 
deauna de consiliu, iar tu te-ai elibera de familia ta. Desigur, 
ai avea acces la trezorerie și la fondurile regatului 

Putere egală. Să conduc regatul... împreună cu el? 

Asta înseamnă... 

Nu aș fi nevoită să-l omor. Îmi va oferi tot ce vreau și nu va 
trebui să scap de el. Prietenul și tovarășul meu. 

Dar dacă vreau... mai mult? 

Înghit în sec. 

— Vrei să fiu regina ta. Însă doar cu numele. Nu-i așa? 

Kallias își pierde vocea și mă țintuiește cu privirea, în 
căutarea unui lucru nedeslușit. 

— Așa e. Am fi căsătoriți. Deci ar fi oficial. Dar îţi vei păs- 
tra camerele, iar eu le voi păstra pe ale mele. Nu e nevoie să 
afle nimeni că nu consumăm căsătoria. Foarte puțini cunosc 
motivul pentru care nu pot atinge oameni. Cei mai mulți 
nu-și vor da seama că nu avem relații intime. 

Aste este. Este tot ce mi-am dorit vreodată. Kallias îmi 
oferă lumea. 

Dar nu mi se oferă odată cu ea. 

Când am început să-mi doresc asta? 

Tăcerea este spulberată de o serie de bătăi care zguduie 
ușa. 

— Pleacă! spune Kallias, fără să-și dezlipească ochii de pe 
mine nici măcar pentru o clipă. 

— Îmi cer iertare, Maiestate... 

Îl recunosc pe Epaphras, aprodul. Vocea este a lui. 

— Aţi dorit să fiţi informat imediat dacă baronul Drivas 
vine la palat. A fost destul de categoric și gărzile au fost nevo- 
ite să-l rețină. De asemenea, este însoţit de un ofițer. 

Mi se taie răsuflarea știind că tatăl lui Hektor se află în 
palat. 

Kallias se întoarce spre mine. 

— De ce ar implica baronul un ofițer în tentativa lui de a te 
determina să te căsătorești cu unul dintre fiii lui? Ai semnat 
un fel de contract cu el? 

— Nu, nu am făcut-o. 

Înghit în sec. 

— Asta e ridicol, bombăne ca pentru sine. Epaphras, spu- 
ne-le gărzilor să-i trimită sus. Să rezolvăm problema asta o 
dată pentru totdeauna. 

— Desigur, sire. 

Mi se strânge stomacul. 

— Chiar e necesar? 

— Nu trebuie să rămâi aici. Pot să-l sperii pe baron de unul 
singur; hărţuirea asta este ridicolă. Ar fi trebuit să mă ocup de 
problemă de îndată ce mi-ai adus-o la cunoștință. 

— Voi rămâne, îngân eu, negăsind nicio cale să amân acest 
moment. 

Sau să scap de el. Ar fi trebuit să spun repede că mă căsă- 
toresc cu Kallias, deși nu știu dacă mi-ar fi oferit mai multă 
protecție pentru ceea ce urmează să se întâmple. 

Ușa se deschide câteva momente mai târziu. Gărzile flan- 
chează două siluete. 

Pe una o recunosc, este Faustus Galanis, tatăl lui Hektor. 
Femeia care îl însoțește trebuie să fie ofițerul. 

— Maiestatea Voastră, spune Faustus. În sfârșit! Am 
încercat... 

— Nu vei vorbi până nu-ți dau eu voie, i se adresează 
Kallias cu toată autoritatea unui rege. Tu cine ești? întreabă 
el, întorcându-se spre femeie. 

— Ofiţerul Damali Hallas, Maiestatea Voastră. 

— Şi care-i scopul prezenței tale la palat? 

— Baronul Drivas m-a angajat să cercetez dispariția fiului 
său cel mic, Hektor. 

Kallias nu întoarce capul, dar îmi aruncă o privire pe furiș, 
cu coada ochiului. 

— Dispariţia? 

— Asta am presupus când am început investigația, 
Maiestatea Voastră, dar acum știm că tânărul nobil a fost 
ucis. 

Capitolul 24 


i se strânge din nou stomacul, dar nu las să mi se 
vadă pe față decât surpriza. 
— Hektor este mort? întreb. 

Observ că ofițerul Hallas mă urmărește cu o privire pătrun- 
zătoare. Este în căutarea oricăror minciuni. Este o femeie cu 
trăsături dure. Un nas puțin cam mare, ochi prea apropiați, o 
bărbie pătrată. Are părul negru ca abanosul strâns la spate 
într-un coc îngrijit. 

— De câţiva ani, așa am fost informată, îmi spune ea. Cu 
câteva zile în urmă, trupul i-a fost descoperit în pădurea 
Undatia. Se pare că au existat o serie de alunecări de teren în 
zonă. Câţiva călăreţi au găsit și au raportat cadavrul. 

— Stati o clipă, zice Kallias. Cine este acest Hektor? 

Întrebarea îmi este adresată și elucidez îndată înțelesul 
ascuns: Cine este acest bărbat pentru tine? 

— Primul meu iubit, răspund. 

— Și ucigașa lui! mă atacă baronul. 

— Încă un cuvânt, Drivas, și te voi trimite în temniță, 
spune Kallias. 

Gărzile care îl flanchează înaintează, pregătite să se 
năpustească asupra baronului dacă este nevoie. 

— Cu permisiunea Maiestăţii Voastre, am câteva întrebări 
pentru lady Stathos. 

Kallias se întoarce spre mine. Ţine cont de părerea mea. 

Ce impresie aș oferi dacă i-aș alunga fără să spun nimic? 
Nu, trebuie să par nevinovată. 

— Îi voi răspunde la întrebări. 

Ofiţerul face un pas înainte. 

— Recunoașteţi deci că ați avut o relaţie cu decedatul? 

— Da, am avut, dar acum mulți ani. Ce a pățit Hektor? 

— În prezent doar oasele au mai rămas din el. 

Baronului îi scapă un suspin, dar nu rostește niciun 
cuvânt. 

— L-am identificat după blazonul familiei pe care îl purta 
pe deget, continuă ofițerul. Ieri am examinat rămășițele. Una 
dintre coaste a fost crestată. O rană de cuțit, fără nicio urmă 
de îndoială. Mi se spune că purtați în permanenţă un pumnal 
asupra dumneavoastră. 

Mă trag înapoi, înfiorată, ca și cum aș fi fost ofensată. 

— Doar nu sugerați că eu l-am ucis! Şi cine v-a spus că port 
un pumnal? 

— Sora dumneavoastră. 

Hallas scoate un carneţel din buzunar și aruncă o privire 
prin el. 

— O anume doamnă Chrysantha Stathos. 

— Da, ştiu numele surorii mele, spun cu amărăciune. 

Chrysantha. Blestemul existenței mele. De ce nu moare 
naiba odată? 

— Multe persoane poartă pumnale. De ce ar trebui să con- 
teze asta? 

— În lipsa altor probe, nu ar conta, dar alături de cadavru 
au fost găsite rămășițele unui cufăr de lemn. Iar pe una din- 
tre scânduri erau scrise inițialele AS. Acestea sunt inițialele 
dumneavoastră, nu-i așa? 

Hallas pune întrebarea așa cum a procedat cu fiecare în 
parte. Folosindunton rece, lipsit de emoții, de parcă nici măcar 
nu i-ar păsa de răspuns. Chiar dacă știe deja răspunsurile. 

Îndrăznesc să-i arunc o privire lui Kallias. Mă studiază cu 
cea mai stranie expresie pe chip. Una pe care nu o pot desluși. 
De parcă m-ar vedea într-o lumină nouă. 

Este imposibil s-o creadă! 

Mi se taie picioarele și mă dezechilibrez ușor. Însă Kallias 
este îndată lângă mine și mă susține. 

— Cu siguranță o mulțime de persoane din regat au iniția- 
lele AS, îmi sare el în ajutor. 

— Probabil, spune Hallas. Dar nu toate au avut și o relație 
cu decedatul. Cine a pus capăt acestei relații, lady Stathos? A 
fost Hektor, nu-i așa? V-a frânt inima și dumneavoastră v-aţi 
răzbunat. L-ați înjunghiat, l-ați închis într-un cufăr și apoi 
l-ați îngropat în pădure! 

Oh, zeilor! 

— Speculați! răbufnesc eu. Nu există nicio dovadă că 
Hektor a pus capăt relației sau că am avut vreun motiv să-l 
rănesc. 

— Poate că nu acum, dar o voi găsi. Am vorbit deja cu per- 
sonalul de pe moșia tatălui dumneavoastră. Mi s-a spus că 
sigur aţi fi avut capacitatea și mijloacele de a scoate trupul 
lui Hektor de acolo fără să fiți văzută. V-ati strecurat frecvent 
noaptea, doar ca să vă întoarceți a doua zi, mult după prânz. 
Și aș dori să cer permisiunea regelui de a confisca pumnalul 
aflat în posesia dumneavoastră, pentru a-l compara cu cres- 
tătura găsită pe rămășițele decedatului. 

Menţin o privire liniștită, netulburată în timp ce mă întorc 
spre Kallias; de data aceasta, țin cont de părerea lui. 

Te rog să-mi vezi calmul drept nevinovăție. 

Nu am pierdut încă totul. Hektor nu se va întoarce pentru 
ultima oară, ca să mă distrugă. Sunt atât de aproape să devin 
regină. 

— Doamnă ofițer, spune Kallias cu un calm care mă sperie, 
tu și baronul ne veți scuza. Apreciez că mi-aţi adus la cunoș- 

tință această problemă. Întrucât lady Stathos este un mem- 
bru al curții mele, din acest moment mă voi ocupa personal 
de investigație și voi afla adevărul. 

Pare că baronul mai are multe de spus, dar, din dorința 
de a rămâne în relații bune cu regele, le permite gărzilor să-i 
escorteze pe el și pe ofițer afară din bibliotecă. 

Epaphras îi însoțește, închizând ușa în urma lui. Reușesc 
să mă apropii de cel mai apropiat fotoliu și mă prăbușesc în 
el. Și aștept. 

Și aștept. Și aștept. 

Kallias urmează să facă o criză din cauza mea din moment 
în moment. Va pune să fiu aruncată în închisoare până când 
va decide ziua și modalitatea adecvată ca să mă ucidă. Va... 

Kallias râde atât de zgomotos și de brusc, că sunt cât pe ce 
să mă răstorn din fotoliu. 

Tine mâinile pe genunchi, și tremură de râs. Ce naiba? 

Oare l-am frânt pe rege? 

După un moment, izbutește să se îndrepte și să se uite 
la mine, dar chipul i se schimonosește imediat și revine la 
râsete incontrolabile. 

Simt cum mi se încordează picioarele, mi se înroșește fața 
și mi se adună furia în fiecare mușchi. 

— Ce naiba te-a apucat? răbufnesc eu, strigând ca să-i aco- 
păr râsul. 

Nu a reacționat în halul ăsta nici măcar când a citit scri- 
soarea de dragoste a lui Orrin. 

Spune ceva de neînțeles, apoi își șterge lacrimile din ochi 
și încearcă din nou: 

— L-ai ucis! 

Dă capul pe spate și râde și tot râde. 

Și cumva știu că nu am probleme. Cum aș putea, din 
moment ce îl distrează atât de tare întreaga poveste? 

Aș putea să neg. Să pledez în nume propriu. Dar Kallias 

nu este prost. Deși ofițerul nu are suficiente dovezi ca să mă 
condamne, Kallias știe adevărul. 

— Sunt tentată să ucid din nou, îi spun eu, uitându-mă 
urât la el. 

Se sprijină de cel mai apropiat corp de bibliotecă, recăpă- 
tându-și suflul. Odată ce se linişteşte, se îndreaptă cu pași 
mari spre mine și îmi cuprinde capul cu mâinile înmănușate. 

— Micul meu demon. Ești o forță cu adevărat de temut, 
nu-i așa? Oh, spune că te vei căsători cu mine, Alessandra! 

Înghit în sec, complet confuză. 

— Nu mă vei spânzura? 

— Să te spânzur? repetă el, lăsându-și mâinile să cadă în 
lateral. El a greșit față de tine, Alessandra. Sincer, m-ai scutit 
de grija de a-i da de urmă și de a-l ucide cu mâna mea. 

— Dar... 

— Esti grațiată, spune el simplu. 

Clipesc. 

— Pur și simplu? 

— Pur și simplu. Orice pentru prietena mea. 

Nu știu dacă am urât vreodată acest cuvânt mai mult decât 
când îl rostește Kallias. 

— Vrei să fii soția mea? repetă el, întorcându-se la conver- 
sația noastră anterioară. 

— Ce seva întâmpla dacă refuz? 

— Tot vei fi graţiată, dacă pentru asta îi faci griji. Nu te-aș 
șantaja niciodată ca să te căsătorești cu mine! Vei fi liberă să 
rămâi la palat atât timp cât dorești sau să pleci. 

Îi cade puţin faţa. 

— Dar aș fi... foarte trist dacă ai pleca. 

Mă gândesc o clipă, dar Kallias nu poate îndura tăcerea. 

— Am nevoie de tine, Alessandra. Spune că vei fi a mea și 
eu voi fi al tău. 

Are nevoie de mine. Dar nu mă dorește. Îmi oferă putere. 
Tot ce mi-aș putea dori vreodată. 

De ce este o decizie atât de grea? 

— Vreau o cerere în căsătorie adecvată, spun în cele din 
urmă. Una publică. 

Îmi încrucișez braţele peste piept. 

— Și să nu mai râzi de mine din cauza lui Hektor Galanis. 
De fapt, nu vreau să-i mai aud niciodată numele. 

Kallias îmi apucă mâna înmănușată și o sărută. 

— Ne-am înțeles. Acum, hai să discutăm despre ce ai făcut 
până în acest moment pentru viitorul bal. Nu crezi că va fi oca- 
zia perfectă pentru o cerere în căsătorie publică și adecvată? 


Pre Pa 


MĂ CĂSĂTORESC CU REGELE. 

Crimele din trecutul mele sunt iertate. 

Mă voi elibera o dată pentru totdeauna de membrii fami- 
liei mele. Îi pot alunga definitiv de la curte! 

Dar există un criminal în libertate. Cineva care vrea să 
mi-l ia pe Kallias și, odată cu el, viitorul promis. 

Nu voi permite ca acest lucru să se întâmple. 

Sunt conștientă că este posibil ca eu și Kallias să ne fi agi- 
tat degeaba în privința momentului. Ne-am îngrijorat din pri- 
cina discuţiei despre parada publică, dar acum îmi dau seama 
că balul meu este mai devreme și la fel de public. 

Atunci va lovi asasinul. Sunt sigură de asta. 

Câteva săptămâni mai târziu împărtășesc aceste preocu- 
pări cu Kallias în timp ce stau în camerele mele și lucrez la 
rochia pentru bal. 

— Şi eu m-am gândit la asta, răspunde el. Vom dubla 
numărul gărzilor. Vom verifica de arme toti invitații, înainte 
de a fi admiși în sala de bal. 

— Care este mai exact raza de acțiune a abilităților tale? îl 
întreb. Care este cel mai îndepărtat punct în care trebuie să 
se afle criminalul pentru a te împiedică să-ți chemi umbrele? 

Kallias ridică din umeri. 

— Nu ai testat niciodată? 

— Bineînţeles că am făcut-o. Pur și simplu nu vreau să te 
îngrijorezi. 

Sub privirea mea furioasă, îmi răspunde: 

— Patruzeci și cinci de metri. 

— Doar atât! 

Un ţintaș talentat nu ar întâmpina nicio problemă. 

— Voi fi în siguranță, Alessandra. Noi vom fi în siguranță. 
Va fi bine. 

— M-aș simți mai bine dacă niciunul dintre consilierii tăi 
nu ar fi primit. 

— Şi eu la fel, dar nu prea putem să le retragem invitațiile. 
Acum încetează să te mai agiți atâta! Arată-mi la ce lucrezi. 

— Nu, spun scurt. Aș prefera să o vezi pe mine când este 
(toată) gata. 

— E destul de mult material, remarcă el cu tristețe. 

— Oh, taci! 

Capitolul 25 


randafiri sădiți în ghivece străjuiesc intrările în sala 

de bal. Formează o alee asemănătoare unui labirint 

care duce spre masa cu gustări și băuturi răcoritoare 
și care se deschide după aceea în centrul încăperii, într-un 
spațiu suficient de mare pentru dans. Fiecare membru al 
orchestrei poartă un trandafir negru - bărbaţii, în buzunarele 
de la piept, doamnele, în păr - în onoarea răposatei regine. 

Am pus ca sala de bal să fie pictată, așa că acum coloanele 
par îmbrăcate în iederă. Covoare verzi acoperă podelele, imi- 
tând desăvârșit iarba. Pe jos au fost presărate petale de tran- 
dafir care eliberează un parfum delicat. 

A fost nevoie de mai mulți valeţi și de scări lungi, dar am 
reușit și să atârnăm de tavan buchete de trandafiri. Din când 
în când va cădea câte o petală, care va face să pară că pe podea 
plouă cu roze. Am comandat tapiserii care să se desfășoare 
de-a lungul pereților, iar acum pare că marginile unei grădini 
se întind peste tot în jurul nostru. 

Candelabrele electrice strălucesc intens. Am vrut ca totul 
să fie bine luminat. Nu doar pentru a crea iluzia de amiază în 
grădină, ci pentru ca orice trădare sau vicleșug să fie imposi- 
bil de tăinuit la adăpostul umbrelor. 

Nimeni nu-mi ucide regele în seara asta. 

Invitaţii au început deja să se reverse înăuntru, deși balul 
nu începe oficial decât peste zece minute. Pot vedea totul 

de sus, unde aștept pe scară, supervizând aranjamentele. 
Întrucât este balul meu, am ocazia să-mi fac o intrare grandi- 
oasă, așa că trag de timp, așteptând momentul potrivit. 

De fapt, aştept doar să apară Kallias. Nu aș vrea să rateze 
șansa de a mă vedea în noua mea rochie. 

M-am autodepășit. 

În mare, este galben-pal. La fiecare câţiva centimetri, 
materialul se pliază peste el însuși pe măsură ce urcă, pentru 
a da forma petalelor suprapuse ale unui trandafir. Am colorat 
vârful fiecărui fald într-o nuanță deschisă de roșu-portocaliu, 
ca să se asorteze cu trandafirii distinși descoperiți în grădina 
reginei. În mod normal, nu mă prea dau în vânt după culoarea 
portocalie, dar trandafirii reginei (și rochia mea, un model în 
oglindă) sunt pur și simplu divini. Port o crinolină sub stra- 
turile de mătase, iar corsetul este bine strâns. Partea de sus 
este fără mâneci, iar mănușile mele galbene, asortate, sunt 
însemnate cu puncte portocalii în vârful degetelor. 

Mi-am fixat părul într-o parte, așa că îmi mângâie umă- 
rul stâng, dezvelindu-mi gâtul pe partea dreapta. Am ondulat 
șuvițele astfel încât să cadă în bucle perfecte, o cascadă întu- 
necată care contrastează cu țesătura deschisă la culoare. 

Când ajunge în sfârșit, Kallias nu își anunță sosirea. Mai 
degrabă încearcă să se strecoare înăuntru, îndreptându-se 
direct spre tronul de pe podium. După ce a văzut materialul 
pe care îl foloseam pentru a crea rochia, a decis să poarte o 
vestă de culoare asemănătoare: este atât de deschisă, încât ar 
putea fi confundată cu alb. Arată remarcabil pe pielea lui de 
culoarea bronzului. 

De îndată ce își ocupă locul, dau ordin vestitorului să mă 
anunțe. 

— Gazda noastră, lady Alessandra Stathos, a doua fiică a 
contelui de Masis. 

Îmi ridic rochia cu ambele mâini și las un zâmbet delicat 
să-mi înfrumusețeze trăsăturile în timp ce cobor scările. 

Toate capetele se întorc în direcția mea. 

Şi știu că nu doar rochia mea năucitoare este cea care îi 
determină să prindă de îndată glas. Sunt fata care a atras 
atenția regelui. Fata care a convins consiliul să-i pună în 
aplicare strategiile. Fata care l-a salvat pe rege de atacul unui 
asasin. 

Într-adevăr, mi-am clădit o reputaţie impresionantă. 

Iar în seara asta Kallias mă va cere în căsătorie și îi va goca 
pe toți. 

Mă urmărește acum, în timp ce cobor cu grijă, atentă 
la fiecare pas. Rochia este destul de largă încât să le ofere 
picioarelor mele suficientă libertate de mișcare, dar din cauza 
tivului până la podea și a cizmelor cu toc pot să mă împiedic 
foarte uşor. 

Însă nu-mi iau ochii de la el. 

Ochii lui înflăcărați, pe care îi ţine ațintiți asupra mea, îmi 
arată cât de mult mă dorește Kallias. Atracția dintre noi nu 
mai reprezintă o enigmă, o incertitudine. Ci un obstacol în a 
se menține ferit de pericole. Avem un aranjament bun. După 
noaptea asta, amândoi vom avea ce ne dorim. El va avea o 
regină care să-l ajute să gestioneze și să echilibreze consiliul. 
Va avea alături pe cineva în care are încredere. Singura per- 
soană în care are încredere. 

Eu, în schimb, obțin puterea. De a conduce un regat alături 
de Kallias odată ce va împlini 21 de ani. 

Va mai dura doar 17 luni 

Când ajung la baza scărilor, Kallias nu se apropie de mine. 
Dimpotrivă, își ferește privirea, intrând în vorbă cu unul 
dintre consilierii aflați în apropiere. 

Mă cuprind dezamăgirea și iritarea, dar tot afișez un zâm- 
bet plăcut. 

Mă pregătesc să-mi întâmpin invitații, dar, după ce fac 
câțiva pași într-o anumită direcţie, aceștia... se împrăștie. 

Ce naiba? 

Poate că n-a fost decât în imaginația mea. Mă îndrept spre 
masa cu gustări și răcoritoare, ca să verific aranjarea prepa- 
ratelor. Fustele mi se răsucesc în aer, iar un grup de genti- 
lomi își abandonează conversaţia și se îndepărtează de mine, 
găsind imediat un alt loc în care să stea. 

Ce i-a apucat pe toți? 

Când sunt la câțiva pași de masă, mă relaxez de îndată ce o 
altă persoană se apropie de mine. Îmi dau seama că este tatăl 
meu. 

— Nu-mi amintesc să-ți fi trimis o invitaţie, îi spun, dis- 
trăgându-mi atenţia cu un pahar de șampanie de pe masă. 

— Probabil că ai uitat, comentează el. 

Odată ce ajunge suficient de aproape pentru a nu fi auzit, 
adaugă: 

— Sunt aici ca să te salvez, Alessandra. 

Iau o înghițitură din pahar și mă port de parcă nu l-aș 
auzi. Tata speră să obțină o reacție din partea mea. Nu se va 
întâmpla. 

— M-ai auzit, Alessandra? Te voi salva pe tine și reputația 
ta. 

Continui să nu spun nimic. 

— Cum toate zvonurile despre crima ta se răspândesc pre- 
cum focul, trebuie să te ţin în siguranță, adică să te căsăto- 
resc fără întârziere cu un om puternic. 

Ochii îmi zboară spre chipul tatei. 

— Zvonurile despre crima mea? 

— Da, despre uciderea lui Hektor Galanis. Toată lumea 
vorbește despre asta. 

Acum înțeleg de ce toți mă ocolesc dintr-odată. Mă consi- 
deră o ucigașă. 

Al naibii Faustus. Trebuie să fi aflat că regele m-a exonerat 
de toate acuzațiile, dar asta nu l-a împiedicat să-și dea dru- 
mul la gură. 

— Nu te îngrijora, draga mea, spune tata. O căsătorie pri- 
pită îţi va oferi o oarecare protecție. Am vorbit cu vicontele de 
Thoricus... 

— Cu tatăl lui Rhouben? 

— Să înțeleg că îl cunosti pe fiul lui? Minunat. A rupt de 
curând logodna cu fiica unui baron. Voi doi veţi face o partidă 
bună. 

Aproape că scuip șampania din gură. 

— Deci acum trebuie să mă căsătoresc cu cineva sub ran- 
gul meu? 

— Are bani, Alessandra. Și cu dragul meu prieten Eliades 
după gratii, nu ne mai putem baza pe el. 

Când un servitor trece pe lângă noi, pun paharul gol de 
șampanie pe tava pe care o cară. Apoi mă întorc complet spre 
tatăl meu. 

— Deci nimic mai prejos decât un duce nu va fi îndeajuns 
pentru Chrysantha, dar eu mă voi căsători cu unviitorviconte. 
Am înțeles bine? 

— După cum vorbesc oamenii despre tine, nu prea îţi per- 
miti să fii pretențioasă. 

Îl fac pe tata să tresară, când încep să râd. 

— Niciodată nu mă asculți. Niciodată nu ai făcut-o, dar 
vreau să clarificăm lucrurile. Nu am nevoie să mă salvezi. Nu 
am nevoie de o căsătorie pripită. Îl am pe rege, iar el m-a gra- 
tiat. Ai fi știut asta dacă ţi-ar fi trecut vreodată prin cap să mă 
întrebi despre situație în loc să ajungi la propriile concluzii și 
soluţii. În seara asta mă va cere în căsătorie, închei eu. 

— Nu mi-a cerut permisiunea... 

— Nici nu trebuie. El este regele și, după cum am spus, nu 
primeşti niciun ban din prețul de mireasă pentru mine. 


UMBRELE CARE NE DESPART 313 


Încearcă să mai adauge ceva, dar nu îl las. 

— Nu. Asta este petrecerea mea. Noaptea mea. Nu ai voie 
să o strici. 

Mă uit spre două gărzi staționate în apropiere de perete. 
După ce le captez atenţia, le fac semn cu mâna să se apropie. 

Aproape că mă aştept să nu mă asculte. Dar o fac. Doi băr- 
baţi tineri înaintează cu pași mari, cu puștile aruncate peste 
umeri. 

— Da, domnișoară? întreabă unul dintre ei. 

— Escortaţi-l pe conte afară de la bal. Nu este bine-venit. 
Dacă nu pleacă de bunăvoie, aveți permisiunea mea de a 
folosi forța. 

Tata scapă un singur hohot de râs. 

— Cine te crezi? Regina? 

Dar cele două gărzi deja pășesc între mine și tatăl meu. 

— Pe aici, lordul meu. 

Tata mă privește cu nedumerire. Şi apoi, pentru o fracți- 
une de secundă, simt că în sfârșit mă vede. Îmi vede ambitia. 
Viclenia. Realizările. Gărzile care îmi ascultă poruncile sunt 
o dovadă suficientă a lucrurilor pe care am încercat să i le 
explic de câteva săptămâni. 

Am obținut exact ceea ce mi-am propus. 

Şi atunci tata pare să-și dea seama că, dacă asta este 
adevărat, atunci și tot ce am spus despre faptul că nu pri- 
mește un preț de mireasă pentru mine trebuie să fie de ase- 
menea adevărat. Panica îi cuprinde chipul în timp ce gărzile îl 
apucă ferm de brațe și îl escortează afară din încăpere. 

Toată lumea din sala de bal s-a oprit să urmărească spec- 
tacolul, deși nici muzica, nici vorbăria nu au încetat. 

Dar acum niciun suflet nu pare să aibă vreo problemă să 
se apropie de mine. Nu când pot porunci să fie dați afară de la 
petrecere. Nu când gărzile regelui îmi ascultă poruncile. De 

fapt, sunt salutată de nu mai puțin de zece nobili cât se ser- 
vesc cu băuturi și degustă hors d'oeuvres”. 

— Uimitoare petrecere! Acelea sunt bomboane de ciocolată 
în formă de boboci de trandafir? 

Rhouben înșfacă o bomboană de pe masă și o aruncă în 
gură. După ce o înghite, adaugă: 

— Îmi vine să te sărut. 

— 'Te rog să nu o faci în public. 

— Vorbesc serios, Alessandra. Mulţumesc. Știu că am 
spus-o deja, dar o voi spune iar. M-ai scăpat de Melita. A pără- 
sitpalatul, a fost atât de răvășită de despărțire, de respingerea 
lui Eliades și apoi de arestarea lui. Sunt din nou un om liber! 

Şi nici măcar nu știe că tocmai l-am scăpat și de o căsătorie 
cu mine. 

— Cum te bucuri de burlăcie? întreb. 

— Voi sărbători dansând cu fiecare femeie superbă pre- 
zentă în seara asta. Asta te include și pe tine. Îmi păstrezi un 
dans? 

— Desigur. 

Îmi sărută mâna și îl privesc repezindu-se către un colț al 
sălii, unde Petros și Leandros râd împreună. 

Mă bucur să-l văd pe Leandros. Mă temeam că nu va veni. 

De parcă mi-ar fi simțit privirea, se uită și el la mine. 
Când vede că mă uit insistent, îmi oferă un zâmbet reținut. 
Răspunsul meu este un zâmbet mare, grandios. 

Leandros este îmbrăcat complet în negru, la fel cum a 
fost și Kallias când l-am văzut prima dată. Doar că Leandros 
poartă un trandafir negru pictat pe reverele sale. Aproape că 
nu observ floarea la cât de bine ascunsă este de vestă. Vederea 
florii mă face să-l îndrăgesc și mai mult pe Leandros. Kallias 
nu a mai vorbit cu el de un an și totuși fostul lui cel mai bun 

prieten apare la o petrecere în cinstea mamei regelui și poartă 
floarea ei preferată. Restul veșmintelor sale închise la culoare 
îi fac pielea aurie să pară mai luminoasă și chiar îi evidenţi- 
ază tonurile mai întunecate ale părului său maro-deschis. 

Nu contează ce poartă - Leandros este atât de chipeș și de 
grijuliu. Sigur va face o fată foarte fericită. 

Întorc cu greu privirea și cercetez restul sălii. Mă bucur să 
constat că aproape toată lumea sosește în ținuta adecvată. 
Văd un grup de doamne îmbrăcate asemenea unor lalele, cu 
gulere foarte înalte, ușor curbate la capete, care le încadrează 
și lateralele feței, imitând petalele unei lalele. Panglicile pe 
care le poartă pe cap par niște stamine. 

O doamnă este suficient de îndrăzneață pentru a se cos- 
tuma în ceea ce cred că ar trebui să fie o narcisă. Are o pălărie 
aurită, modelată ca trompeta florii, care o face să arate destul 
de... diferit. 

Bărbații sunt așa cum mă așteptam, adică plictisitori, cu 
nimic mai mult decât niște flori în buzunarele de la piept, 
care să se asorteze cu doamnele. 

Le văd pe Hestia și pe Rhoda și mă grăbesc spre ele. 
Rhoda poartă ceva emblematic pentru numele ei'. Tivul de 
la baza rochiei este adunat în ciorchini delicaţi, ca niște tran- 
dafiri-de-munte roz-violet. O ținută simplă, totuși foarte 
elegantă. 

Hestia este o minune înveșmântată în roz-prăfuit. Și ea a 
optat tot pentru trandafiri, dar, în loc să modeleze toată rochia 
precum unul, și-a pus croitoreasa să coasă mărgele rafinate 
pe toată suprafața fustei, creând un model cu liane spinoase 
și trandafiri înfloriţi. 

— Amândouă arătați splendid, spun. 


* Numele Rhodei vine de la rododendron, o plantă cunoscută sub diferite denumiri: 
azalee, bujor-de-munte, trandafir-de-munte (n.t.). 

— Mulţumim, zice Hestia. Mi-ai observat șalul? 

Cercetez o vreme mătasea roz din jurul umerilor ei. 

— Oh, l-ai cusut singură, nu-i așa? 

Este o sarcină simplă să coși capetele pentru a netezi uni- 
form marginile, dar îmi amintesc cât de neîndemânatică era 
Hestia când a început să învețe să coasă, incapabilă să țină 
cusăturile drepte. Și, chiar dacă șalul nu este perfect - a rămas 
la vedere un fir care atârnă la unul dintre capete -, majorita- 
tea cusăturilor arată fantastic. 

— Este uimitor, îi spun. 

— Am avut o profesoară bună, îmi răspunde ea. 

— Decorul arată chiar mai bine decât l-ai descris, mă feli- 
cită Rhoda. Și îi faci pe toți de rușine cu rochia ta. Cum reu- 
șești să arăţi ca o floare fără să pari ridicolă? 

— Am lucrat mult timp la rochie, recunosc. 

Când nu eram cu Kallias, coseam. 

— Ceva lipsește, observ în timp ce o cercetez pe Rhoda. Ah, 
ţi-am spus să-l aduci pe Galen! Unde este? 

Rhoda își aruncă o şuviță neagră peste umăr și îndreaptă 
discret capul spre un loc de lângă perete. 

Am nevoie de trei încercări înainte să-l văd. Căutam un 
servitor, îmbrăcat în bumbac simplu și culori mohorâte. Nu 
eram pregătită să văd un bărbat elegant, în brocart lila. Și-a 
aranjat până și părul, îmblânzind cumva vârfurile, acum date 
pe spate, să nu-i mai acopere chipul. În ciuda veșmântului 
îmbunătăţit, pare teribil de stânjenit: își mișcă nervos mâi- 
nile și privește fix gărzile din apropiere, de parcă s-ar aștepta 
să fie dat afară. 

— Zeilor, ce face acolo? întreb. 

Rhoda oftează. 

— Așteaptă să, ei bine, să mă servească”. 


* Joc intraductibil de cuvinte. În original este He's waiting to, well, wait on me, cuvântul 
wait având dublu înţeles: a aștepta şi a servi (n.t.). 

— Dar nu i-ai spus că va fi însoțitorul tău? 

— Ba da, dar cred că m-a înţeles greșit. A acceptat hainele 
croite special pentru el doar fiindcă a aflat că nu mă poate 
servi în seara asta dacă nu este îmbrăcat pentru ocazie. 

— Oh, Rhoda, trebuie să clarifici situaţia. 

— Asta i-am spus și eu, intervine Hestia. 

— Am încercat, continuă Rhoda. l-am spus să meargă cu 
mine și să-mi fie alături, dar el a insistat că poate vedea dacă 
am nevoie de ceva și de pe margine. 

Clatin din cap. 

— Nu mai fi atât de timidă cu el. Uneori, bărbații au nevoie 
de puțin ajutor. Fă un gest pe care el nu-l poate confunda cu o 
sarcină menită unui servitor. 

— Cum ar fi? 

— Invită-l la dans. 

Rhoda coboară privirea, frământându-și degetele. 

— Ce s-a întâmplat? întreabă Hestia. 

— Dacă mă refuză? întreabă Rhoda. Dacă încearcă să-mi 
spună că nu este interesat și-mi înțelege greșit intențiile... 
dinadins? Dacă îl hărțuiesc? Sau, chiar mai rău, dacă se simte 
obligat să-mi îndeplinească dorințele când în sfârșit mă fac 
clar înțeleasă, doar pentru că sunt stăpâna lui? 

— Oh, Rhoda, zice Hestia, toată această nesiguranţă, toată 
această teamă... Sunt emoţii firești când ești îndrăgostit. 
Dar, odată ce trec, totul este minunat! Bineînţeles că Galen 
ține la tine. Ţi-a fost alături ani buni. Niciun servitor nu este 
obligat să devină prietenul și confidentul tău, totuși Galen a 
fost întotdeauna ambele pentru tine. Te iubește. Este evident 
pentru toată lumea. Acum, du-te și ia-ți alesul. 

Rhoda își adună curajul, apoi o ia în direcția lui Galen. 

Mă întorc spre Hestia. 

— Un sfat foarte înțelept. 

— L-am pus în aplicare acum puțin timp. 

Rămân tăcută pentru o clipă. 

— Cum... cum treci de acea teamă? Și merită să înduri ce ar 
putea urma mai târziu? O inimă frântă? 

Hestia se gândește la întrebările mele înainte să răspundă. 

— Cred că, atunci când ţii îndeajuns la cineva, ajungi 
într-un punct în care este mult mai dureros să nu-l ai deloc 
decât să-l ai și să riști să-l pierzi. Înțelegi că merită riscul. 
Pentru că fericirea, oricât ar fi de efemeră, merită întotdeauna. 

Amândouă urmărim cum Rhoda ajunge la Galen. Îi spune 
ceva, iar el dă din cap. Îi mai spune ceva, iar el se uită la ea, 
dând din cap de nerăbdare. Apoi ea dă capul pe spate, îl apucă 
de braț și îl târăște pe ringul de dans. 

La început, scena e ciudat de privit. Conduce Rhoda, pen- 
tru că Galen nu a fost învățat dansurile. Nu ca om de rând. 
Dar, după o clipă, brațele lui o ţin mai ferm, picioarele lui 
intuiesc pașii și nu are ochi decât pentru femeia răpitoare din 
fața sa. Arată ca un bărbat care are întreaga lume la picioare. 

— Ia spune, oare asta nu merită? întreabă Hestia. 

— Unde este lordul tău Paulos în această seară? schimb eu 
subiectul. 

— O, a spus că va întârzia puțin. A trebuit să se ocupe de 
niște afaceri. 

— Bărbații trebuie să se ocupe întotdeauna de afaceri. 

— Nu și regele. Doar stă pe podium, nu? De ce nu te-ai dus 
la el? 

— El nu a venit la mine. 

— Ştie că tu ești gazda acestei petreceri. Poate că se teme 
să-ți stea în cale. 

— Petrecerea este deja pusă la punct. Pur și simplu mă 
bucur de bal. Ar trebuie să se bucure și el cu mine. Dar acum 
nici nu se maiuită la mine. 

Hestia strânge din buze. 

— Uneori mi-aș dori să știm exact ce gânduri ridicole le 
trec prin minte. 

— Într-adevăr. 


Capitolul 26 


estia mă părăsește de îndată ce lordul Paulos ajunge 
la bal, puțin mai târziu. Se oferă să stea cu mine la o 
șuetă, dar o îndepărtez prieteneşte. 

Doar pentru că alesul meu mă ignoră, nu înseamnă că ea 
ar trebui să-l ignore pe al ei. 

— Arăţi minunat în seara asta, Lady Stathos, se aude o 
voce în spatele meu. 

Lady Zervas nu s-a deranjat să țină cont de temă. Presupun 
că ar fi fost și mai ciudat s-o facă. Mă îndoiesc că mai există 
cineva în lume care să poarte mai multă ranchiună față de 
regretata regină decât cealaltă femeie care a concurat pentru 
inima regelui. Femeia care a pierdut. 

— Nu sunteți costumată, îi răspund eu, uitându-mă la 
rochia ei simplă de nuanta smaraldului, complet lipsită de 
accesorii. 

— Am purtat verde, nu-i așa? Ce strigă „grădină” mai mult 
decât asta? 

Nu am nimic de spus la asta. 

— Am fost uimită să îți primesc invitația, continuă ea. 
Nu credeam că ţi-a plăcut în mod special ultima noastră 
conversație. 

— Nu mi-a plăcut, dar cine ar avea mai multă nevoie deun 
bal dacă nu niște femei bătrâne irascibile? 

Râde la gluma mea nesărată, o reacție la care nu mă 
așteptasem. 

— Îmi place de tine, zice ea. Cred că vei fi o regină 
desăvârșită. Când am vorbit ultima oară, m-am gândit doar 
să-ți spun cum să te protejezi. 

— E prea târziu pentru asta, murmur eu, mai mult pentru 
mine. 

Lady Zervas încuviințează din cap, ca și cum ar înțelege 
complet ce vreau să spun, apoi pleacă mai departe. 


De ama m 


BALUL ESTE ÎN TOI, iar prietenii mei sunt în culmea fericirii. 
Hestia și lordul Paulos dansează împreună. Rhoda și Galen 
stau într-un colț, vorbesc și se ating ușor, reținut. Câteva pri- 
viri dezaprobatoare sunt ațintite asupra lor, dar Rhoda nici 
măcar nu este conştientă de ele. În niciun caz nu-mi voi ţine 
gura ferecată dacă cineva încearcă să tulbure fericirea priete- 
nei mele. 

Un nou lord s-a strecurat în brațele lui Petros și, cu sigu- 
ranță, cei doi sunt cei mai eleganţi dansatori din sală. Între 
timp, Rhouben a pus ochii pe o doamnă și o urmărește peste 
marginea paharului de vin. Chiar și Leandros și-a găsit o par- 
teneră de dans, o fată frumușică, îmbrăcată într-o rochie de 
culoarea lavandei. 

Gărzile sunt santinele tăcute, staționate la marginile încă- 
perii. Toți invitaţii au fost verificați de arme la intrare. 

Cât despre Kallias... 

El stă în continuare pe tron, mă urmărește. Nu participă, 
dar este prezent. Așa cum trebuie să-și trăiască mereu viața. 

Oftez și îmi feresc privirea. Presupun că așa va arăta viața 
mea, zi și noapte. Aș putea la fel de bine să mă obișnuiesc. 
Dar asta nu înseamnă că nu mă pot bucura de propriul bal. 

Rhouben încă nu și-a făcut curaj să o invite pe acea domni- 
șoară la dans, prin urmare, la următoarea pauză dintre melo- 
dii, încep să mă îndrept cu pași mari spre el. 

O mână blândă coboară pe umărul meu, astfel că mă 
întorc. 

— Dansează cu mine. 

Înainte să pot răspunde, Kallias mă trage în brațele lui, 
tinându-mă acolo ca lumea întreagă să ne vadă. Melodia 
prinde glas, iar el ne poartă pe amândoi în ritmul intens, dar 
distins al viorilor. Își lasă umbrele să i se învolbure în jurul 
chipului, ca să le arate tuturor privitorilor că încă deține 
controlul deplin asupra puterilor sale. Dar brațele îi sunt 
tangibile pentru dansul nostru, ca să mă poată învârti, ridica, 
ține strâns lipită de el. Mâinile lui înmănușate îmi aleargă pe 
spate și pe brațe în timp ce mă conduce în pașii dansului. 

Nu sunt pregătită pentru senzația bruscă de căldură, ca și 
când aș fi luat foc. Oriunde mă ating mănușile lui, ard. Abia 
îmi simt picioarele - chiar mă împiedic o dată —, atât sunt de 
conștientă de locul în care trupul lui îl atinge pe al meu. 

Naiba să-l ia! 

— Ce faci? reușesc în cele din urmă să rostesc. Nu mă poți 
ignora toată seara, doar ca să dansezi acum cu mine! 

Se înclină spre mine. 

— Ești atât de frumoasă încât mă doare. 

— Ce fel de răspuns este acesta? 

— Am păstrat distanţa ca să nu fac ceva prostesc. Ceva ca 
asta. 

În timp ce executăm pașii următori, mă trage atât de 
aproape încât devine indecent. 

Nici nu mai aud muzica. Tot ce aud sunt bătăile frenetice 
ale inimii lui Kallias, răsuflarea lui caldă în părul meu. 

Când îndrăznesc să mă uit în ochii lui, îmi dau seama că 
este lucrul greșit de făcut. 

Ard. Trupul îmi ia foc. Privirea lui pare flămândă, înflăcă- 
rată, doritoare. Privirea unui bărbat care nu a mai atins o altă 
ființă umană de un an. 

Kallias a spus-o singur. Niciun bărbat nu ar renunța la 
puterea umbrelor decât pentru cea mai profundă și mai mis- 
tuitoare iubire. 

Nu că aș vrea să mă iubească. 

M-a cunoscut acum două luni. 

Şi odată mi-am dorit să-l ucid. 

Dar acum totul este diferit și vreau mult mai mult. În ace- 
lași timp, sunt îngrozită să am mai mult și atât de bucuroasă 
că nu mă poate atinge, că nu mă va răni niciodată, pentru că 
nu i se va permite niciodată să ajungă atât de aproape. 

Muzica se opreste, dar Kallias continuă să-mi țină mâna 
în mâna lui. 

— Vino cu mine, spune el. 

Mă conduce sus, până la podiumul pe care este tronul. 

Nu. 

Acum sunt două tronuri. Când a fost adus cel de-al doilea? 

Oh, zeilor! 

Se întâmplă acum. 

La un semnal făcut de Kallias, melodia este întreruptă 
după doar câteva note. Invitații mei amuţesc, iar toţi ochii 
sunt ațintiți asupra regelui. 

Kallias mă așază pe al doilea tron, apoi se lasă în genunchi 
în fața mea și flutură un inel între două degete. 

Strălucește în lumină. Nu observ niciun detaliu, pentru că 
nu-mi pot lua ochii de la el. Prin toată sala de bal răsună sus- 
pine delicate și exclamaţții. 

— Alessandra, rostește regele cu o voce pe care numai eu 
o pot auzi. M-ai făcut din nou fericit. Mi-ai oferit speranță și 
mi-ai devenit un confident neprețuit și cea mai bună prie- 
tenă. O... o femeie pe care aș putea să o iubesc. 

Să o iubească. 

Pe care arputea s-o iubească. Dacă și-ar da voie. Ceea ce nu 
va face. 

Apoi ridică vocea ca toată sala să-l audă. 

— Lady Alessandra Stathos, vrei să fii regina mea? Egalul 
meu întru totul? Un protector și conducător al Naxosului și al 
regatelor cucerite? Vrei să te căsătorești cu mine? 

— Da. 

Un strigăt asurzitor de bucurie răzbate din mulțime și mă 
scald în sunet. În atenţie. În cererea în căsătorie a celui mai 
puternic om din lume. În atingerea celui mai mare ţel al vieții 
mele. 

El este al meu. 

Dar apoi mă fulgeră o scânteie de teamă când îmi amin- 
tesc că cineva vrea să-l ucidă pe regele meu. Și, chiar dacă îl 
vom prinde pe acest asasin, Kallias va continua întreaga viață 
să fie o țintă. L-aş putea pierde în orice moment. 

Kallias nu știe ce gânduri îmi răvășesc mintea în timp ce 
îmi strecoară inelul pe deget, o bandă de argint cu un diamant 
negru, tăiat în formă de trandafir. 

— Un toast! spune lordul Vasco de undeva din apropiere. 

Urăsc că trebuie să facă parte din acest moment. 

Pocale de vin sunt oferite tuturor invitaţilor în doar câteva 
minute. Dar acele minute par să se întindă la nesfârșit, iar 
groaza își înfige ghearele în pieptul meu. Sunt atât de multe 
persoane în sală. Un asasin ar putea să se strecoare cu 
ușurință. 

Eleste în siguranţă, îmi reamintesc. Am interzis accesul cu 
arme în sală. Toţi invitaţii au fost percheziționați temeinic, 
spre propria lor iritare. Nimeni nu poate trece de gărzile care 
înconjoară podiumul. 

Membrii consiliului stau mai jos decât noi. Prin sală 
mișună servitoare care umplu pocalele până la refuz. 

Kallias îi mulțumește femeii care îi toarnă în al său un lichid 
roșu-închis. 

— În cinstea regelui și a viitoarei regine, glăsuiește lordul 
Ikaros Vasco, iar mulțimea repetă din toată inima cuvintele. 

Atunci o văd. Ascunsă printre invitați, cărând o grămadă 
de vase murdare de la masa cu gustări și băuturi răcoritoare. 

Este fetița de la clubul gentilomilor. 

Din locul în care a fost atins Kallias. Și acum văd îngrozită 
că umbrele care îi înconjuraseră capul au dispărut complet. 

Fie nu a observat, fie nu le folosește. 

— Kallias, nu! țip eu. 

Îndepărtez cu o lovitură cupa pe care a ridicat-o la gură. 

Dar este prea târziu. A băut deja. 

Kallias se prăbușește imediat la podea și începe să fie scu- 
turat de convulsii. Gura i se umple de spumă și închide ochii. 

Urletele explodează, iar consilierii încearcă să se repeadă 
pe podium. 

— Nu! strig. Nimeni nu se apropie! 

Gărzile strâng rândurile, împiedicând pe oricine să ni se 
alăture pe podium. Încerc să gândesc. Trebuie să-i împiedic 
pe oameni să-l atingă. Încă nu știm cine este criminalul și... 

De fapt, știm. 

Vasco a fost cel care a propus toastul și care a ordonat ca 
pocalele tuturor să fie umplute. 

Stiam că unul dintre consilierii lui Kallias trebuie să fie 
implicat. 

Sunt indecisă. Trebuie să o scot pe fetiță de aici, dar nici nu 
vreau să plec de lângă rege. 

Și atunci, fix în acel moment, Leandros, Petros și Rhouben 
încearcă să treacă de gărzi. 

— Lasă-i să treacă! le poruncesc soldaților. 

Gărzile se dau în lături, formând un culoar cât să le per- 
mită celor trei să urce pe podium. 

— Ce facem? întreabă Leandros. Avem nevoie de un medic. 

— Nu lăsați pe nimeni să-l atingă! strig eu. Pe nimeni. 
Rămâneți aici cu el! 

Sar de pe scenă și îmi scot cizmele cu toc, apoi o iau la 
goană după acea fetiță. Când ajung la ea, o ridic în brațe și 
ţâșnesc spre ieșire. 

Fetița scapă vasele murdare și se agaţă cu îndârjire de 
mine, temându-se că îi voi da drumul. Protestează slab, dar 
o ignor. 

Fug, fug, fug. 

Cât înseamnă suficient de departe? Ce a spus Kallias? 
Patruzeci și cinci de metri? 

Ne strecurăm prin bucătării, ocolim personalul de aici și 
sărim prin ușile din spate. Trec cu picioarele peste pietricelele 
ascuţite și alte gunoaie de pe străzi care îmi taie pielea, dar nu 
las asta să mă oprească. 

Trebuie să o îndepărtez de Kallias. Nu îmi număr pașii. 
Sunt prea îngrozită. Nu am nicio idee încotro mă îndrept, dar 
nu mă opresc până nu sunt epuizată - recunosc că asta se 
întâmplă destul de repede. 

Nu se întâmplă des să fiu nevoită să depun un astfel de 
efort. 

Ne prăbușim la pământ și abia atunci îmi dau seama că 
fetita plânge, cu mâinile ei mici strânse în jurul gâtului meu. 

— Nu am vrut să fiu acolo, spune ea. Ei mi-au spus să vin. 
Nu știam de ce, dar știam că ceva nu era în ordine. Mai întâi 
m-au pus să-l ating și apoi... și apoi... 

Izbucnește în și mai multe lacrimi, suspinele ei zgudui- 
toare împiedicându-mă să aud orice altceva mai spune. 

Nu vreau să o ascult plângând Vreau să merg să văd dacă 
Kallias se simte bine. Dar nu o pot lăsa să scape. Trebuie să 
știe sau să poată identifica persoana care a pus totul la cale. 

— Cine sunt ei? întreb. Cine ţi-a spus să fii aici în seara 
asta? Cine te-a pus să-l atingi? 

Nu poate scoate niciun cuvânt. Atât este de zdruncinată de 
felul în care am luat-o de la petrecere și de vederea muribun- 
dului, mai ales că acum trebuie să știe că este parţial vinovată. 

Vreau să o scutur, să o fac să asculte. Dar știu că asta nu 
va ajuta. Şi știu că nu este cu adevărat vina ei. A fost folosită 
de oameni mai în vârstă și mult mai puternici decât ea. Vreau 
doar să spună că Vasco a pus totul la cale și să termin odată 
cu toată treaba asta. 

— Alessandra? 

Este Leandros. 

— Aici. 

Chiar îmi bat capul să mă uit în jur și să descopăr unde 
este „aici”. 

Suntem într-un loc ciudat, aflat între niște grajduri și o 
mic șuvoi care vine de pe munte. 

Când apare Leandros în peisaj, îl întreb: 

— Cum se simte? 

— Este în regulă, dar întreabă de tine. 

Cobor privirea spre copilă. 

— Nu o pot părăsi. 

— Voi rămâne eu cu ea. Va fi aici când te vei întoarce. 

I-o dau lui Leandros, iar fetița se lasă ținută în braţe de un 
alt străin, deși oarecum cu reticență. 

— E în regulă, îi spun. E un om bun. 

La acele cuvinte, faţa îi cade pe piept și începe iar să plângă 
cu sughițuri. 

Apoi plec din nou. De data aceasta, chiar simt la fiecare 
pas durerea înțepătoare care îmi străbate picioarele la fiecare 
pas. Împrejurimile mi se par înecate în ceaţă în timp ce mă 
grăbesc înapoi în palat. Intru prin bucătării și mă duc în sala 
de bal; o dungă maro încântătoare îmi acoperă partea de jos a 
rochiei odinioară galbene. 


328 TRICIA LEVENSELLER 


Kallias stă în picioare, cu spatele la un perete și nicio 
umbră la vedere, dar sper că asta este un lucru bun, nu unul 
rău. Consilierii săi încearcă să le dea ordine gărzilor, escor- 
tând afară invitaţii de la petrecere. 

— Eşti bine? întreb. 

De îndată ce mă vede, Kallias mă apucă și mă trage spre el. 

— Sunt bine. Uită-te la tine! Eşti rănită? Unde ai plecat? 

Cât mai succint posibil, îi povestesc despre fetiță și despre 
cum am scos-o repede din sală. Îi spun că Leandros este acum 
cu ea. 

— Noroc cu Leandros și cu șleahta asta. 

Arată spre Petros și Rhouben, care stau de-o parte și de 
alta a lui. 

— Consilierii mei tot încearcă să se apropie de mine. Vasco 
a fost deja aruncat într-o celulă, unde va putrezi până când 
voi fi pregătit să vorbesc cu el. Cel mai bun prieten al tatălui 
meu... 

Uitasem ce înseamnă asta pentru el. Nu este vorba doar 
despre prinderea persoanei care încearcă să-l omoare. Este 
vorba și despre obținerea dreptății pentru părinții săi morți. 

— Nu a fostunul singur, spun. Nu am putut afla prea multe 
de la fată, dar a spus clar că există mai multe persoane impli- 
cate în acest complot. Mă voi întoarce și o voi lua la întrebări 
de îndată ce termin aici. 

— Poate să o facă altcineva, zice Kallias, iar brațele i se 
strâng în jurul meu. 

— Nu poţi fi tu. Trebuie să stai departe de ea. Trebuie să 
ne dăm seama ce să facem cu ea. Dar mai târziu. Deocamdată 
trebuie să aflăm ce știe și sunt prea puține persoane în care să 
ai încredere. Unde sunt umbrele tale? mă ia gura pe dinainte 
la final. 

— Odată ce m-am vindecat de otravă, am vrut să lovesc 
lucruri. În special fața lui Vasco. 

Mă abțin să-mi dau ochii peste cap. 

— Ar trebui să mergi sus. Să te odihnești după acest calvar. 
Mă voi alătura imediat ce voi avea mai multe informații. 

Kallias oftează. Apoi se uită la bărbații care îl flanchează. 

— Mergeţi cu ea. Ajutaţi-o cu orice are nevoie. 

Cumva, pieptul mi se încălzește când nu-l aud spunân- 
du-le să mă protejeze. Știe că mă pot proteja singură. Nici nu 
trebuie să menționeze asta. 

Mă așez pe podium și mă şterg repede pe picioare înainte 
să-mi pun din nou cizmele. Acum, că graba nu este necesară, 
îmi pot permite să le port. Apoi ne întoarcem toți trei în locul 
în care i-am lăsat pe Leandros și pe fată, care pare să se fi 
liniștit în cele din urmă. 

Îngenunchez ca să ajung la înălțimea ei. 

— Cum te cheamă? 

— Drea, spune ea după ce își trage nasul. Vă rog, abia azi 
am aflat că el este regele. Nu l-am mai văzut până acum. 

— Este în regulă, Drea, o liniștește Leandros, mângâind-o 
pe păr, spune-le și lor ceea ce tocmai mi-ai spus mie. 

— Au fost doi, continuă ea. Acel bărbat, cel care a anunțat 
toastul pentru rege și regină. Și doamna. 

— Ce doamnă? întreb. 

Este implicată și o femeie? 

— Cea care poartă mereu negru. Dar în seara asta este în 
verde. 

Capitolul 27 


imt cum sprâncenele mi se ridică până la linia părului. 

— Lady Zervas. 

Bineînţeles. Otrava este arma unei femei. Îl ura pe 
tatăl lui Kallias pentru că nu a ales-ope ea. Bineînțeles că i-ar 
fi ucis și pe el, și pe soţia lui. Și pe Kallias. A încercat să mă 
avertizeze să stau departe de el, știind că regele nu va mai trăi 
mult timp. Ura ei trebuie să fie cu adevărat adâncă dacă este 
dispusă să ucidă rodul unei uniuni din dragoste, care ar fi tre- 
buit să o vizeze pe ea. 

Leandros coboară capul. 

— Unchiul meu. Îmi pare atât de rău, Alessandra. Habar 
n-aveam. 

— Știu, spun eu. E în regulă. L-am arestat deja, dar trebuie 
să înștiințez gărzile și de trădarea lui lady Zervas. 

— Nu-i nevoie. O voi face eu. Tu... Vrei te rog să ai grijă de 
el și să-i spui că îmi pare rău? 

Îi pun o mână pe umăr. 

— Nu ai de ce să-ți ceri scuze. 

— Cu siguranță ar fi trebuit să observ ceva. Aș fi putut să... 

— Încetează! Nu există altceva de făcut decât să uiţi. Astăzi 
l-ai ajutat pe Kallias. Și voi doi, la fel, adaug, întorcându-mă 
spre locul în care stau de pază Petros și Rhouben. Mă voi asi- 
gura că regele își va aduce aminte de asta. A sosit timpul să 
nu-și mai îndepărteze prietenii. Mai ales că ucigașii părinți- 
lor au fost în sfârșit prinși. 

Pret 


O INSTALEZ PE FATĂ într-o cameră din aripa palatului 
opusă celei în care stăm eu și Kallias, lăsând-o în grija cuiva 
de la bucătărie, pentru a o ține în siguranță. Evident că mai 
târziu va trebui să fac aranjamente permanente, dar deocam- 
dată sunt complet epuizată. 

Lady Zervas și lordul Vasco se află în celule separate din 
temniță. Am reușit în cele din urmă să-i alung pe nobili, 
împreună cu întrebările și felicitările lor. 

Cine a fost vinovat? 

A fost și băutura mea otrăvită? Cred că mai bine consult un 
medic. 

Arătaţi-ne inelul, lady Stathos! 

Voi doi sunteţi o un cuplu potrivit. Desigur, Clarissa mea ar fi 
fost și ea o alegere bună pentru rege. 

Închid ușa apartamentului meu și mă sprijin o clipă de 
cadru, masându-mi tâmplele. 

Gestionarea oamenilor poate fi obositoare, dar tot nu 
există nimic mai satisfăcător decât să-i privesc pe alții cum 
fac exact ceea ce spun. 

— Arăţi precum mă simt eu, spune Kallias din dormitorul 
meu. 

Stă pe pat, cu un picior trecut peste celălalt. 

— A trebuit să temperez grijile nobililor. 

— Eşti deja o regină desăvârșită. 

Îmi dau jos cizmele, tresărind când tălpile mele sfâșşiate 
ating podeaua. Merg pe călcâie, croindu-mi drum spre un 
scaun capitonat și mă prăbușesc. 

— Eşti rănită. 

— Nimic ce nu poate fi remediat cu o îmbăiere lungă în apă 
fierbinte. 

— Îţi voi pregăti cada. 

Kallias se mișcă metodic spre baia mea. Îl aud jucându-se 
cu robinetele și săpunurile înainte să răzbată sunetul apei 
fierbinți care curge. 

Se îndreaptă cu pași mărunți spre mine, în picioarele 
goale, apoi mă ia în brațe și mă duce până la cadă. 

— A fost Zervas, îi spun eu, după ce îmi dau seama că nu 
va întreba. Lucra împreună cu Vasco. Fata de la club a confir- 
mat trădarea lui și a numit-o și pe ea. Amândoi sunt închiși 
în temniță. 

Când ajungem în baie, Kallias are grijă să mă așeze astfel 
încât să stau în fund pe marginea căzii, cu spatele sprijinit 
de el și cu picioarele în apă. Tresar odată ce tăieturile resimt 
contactul usturător. Tivul rochiei mele de-acum murdare 
absoarbe apa, dar nu-mi pasă. Oricum este distrusă. 

Este atât de plăcut să-mi mișc degetele de la picioare în 
apa caldă, în timp ce mâinile lui Kallias încep să-mi maseze 
umerii. 

Sunt putin îngrijorată de tăcerea lui la lucrurile pe care 
tocmai i le-am spus, dar îi ofer timpul necesar pentru a pro- 
cesa totul. Nu spun nimic. Lasă-l să se concentreze asupra 
mea, dacă de asta are nevoie acum. 

— Sunt ușurat că s-a sfârşit, spune el în cele din urmă. 
Chiar sunt. Dar am terminat și cu asta. 

Înghit în sec şi sunt convinsă că trebuie să simtă tensiunea 
ivită brusc înăuntrul meu. 

— Cu ce anume? 

Nu știu ce voi face dacă spune că a terminat-o cu mine. 

Acum are mâinile în părul meu, iar buclele i se strecoară 
printre degete. 

— Toată noaptea te-am urmărit de la distanță, mai puțin 
la sfârșit, când nu am mai putut îndura. lar acum? M-am 
ascuns de o fetiță, de teamă că cineva ar putea să mă atingă. 

Clatină o singură dată din cap. 

— Nu contează ce măsuri de precauție iau. Aș putea să mă 
închid într-o cutie de beton, astfel încât nimic să nu mă poată 
răni vreodată, dar nu pot trăi așa. A fi rege înseamnă riscuri. 
Sunt dispus să mi le asum. În cele din urmă, merită. 

Acum se uită la mine. 

— Tu meriţi, Alessandra. Nu voi mai trăi separat de cei- 
lalți. Ucigașii părinţilor mei vor fi în sfârșit aduși în fața jus- 
tiției. Şi chiar dacă nu ar fi, tot aș face această alegere. 

— Ce alegere? 

Mâna îi alunecă pe obrazul meu și îmi înclină gura spre a 
lui. 

Îmi trag răsuflarea, surprinsă, iar Kallias se foloseşte de 
asta și îmi cuprinde buza inferioară cu buzele lui. O mângâie 
ușor cu limba apoi o trage ușor în sus. 

Uitând că am picioarele rănite, mă ridic și îl împing atât de 
tare, încât mai că mă răstorn în cada aproape plină. 

Închid bine robinetele, apoi mă duc în cealaltă parte a căzii. 

Dar este deja prea târziu. 

— Ce ai făcut? țip eu. 

— Te-am sărutat, răspunde el simplu. 

— M-ai atins. 

Se îndreaptă de spate; se pare că nu îi este frică de această 
luptă. 

— Nu m-ai ascultat? Am terminat cu toate astea! Nu sunt 
tatăl meu. Nu-mi voi petrece viața singur, ca să pot ajunge 
la o sută de ani La trei sute de ani La un mileniu. Nu-mi 
mai pasă de o viață lungă. Nu suport să mai stau singur nici 
măcar o secundă în plus. Nu suport să mai stau departe de 
tine nici măcar o secundă în plus. 

Se schimbă la față când îi trece prin minte un gând. 

— lar dacă nu simți la fel, îmi pare rău dacă am fost 
necuviincios. 

Apa se adună în jurul meu pe podea, prelingându-se din 
rochie, dar o ignor. 

— La fel, repet. Ce? Ce simţi? 

Kallias își strecoară mâna într-un buzunar al pantalonilor 
săi eleganți și scoate un pergament îndoit. 

— Am așternut pe hârtie. 

Îl deschide, se uită la cuvinte și clatină din cap. 

— Nu pot citi cu voce tare. Este pentru tine, să citeşti. Mai 
târziu. Sincer, am vrut doar să dovedesc că pot scrie una mai 
bună decât Eliades. Dar o voi lăsa aici și voi pleca. 

Se întoarce și pune scrisoarea pe o noptieră, apoi o ia spre 
camera lui. 

— Kallias Maheras, să nu îndrăznești să mă părăsești fix 
în acest moment! 

Se oprește și reușește să se uite la mine. 

— Spune-mi, îi zic. Nu trebuie să citesc o scrisoare. Doar 
spune-mi. 

Își strânge mâinile în pumni, de-o parte și de alta a 
corpului. 

— Te doresc. 

Aştept să spună mai multe. Când nu o face, intervin: 

— Cu siguranță poți mai mult de atât. 

Provocarea îl face să îngusteze ochii. 

— Nu vreau să te mai văd flirtând cu alți bărbaţi. M-am 
săturat de asta. Nu vreau să mai săruți sau să mai atingi pe 
nimeni în afară de mine. 

Faţa mea nu trădează nicio emoție în timp ce ridic o mână 
pentru a-mi masa celălalt braț. 

— Cât de egoist din partea ta. 

— Taci acum! Nu am terminat de vorbit. Ai vrut să o spun. 
Așa că voi spune tot. Egoist sau nu. Când te-am văzut prima 
oară, m-a înfuriat faptul că nu te-ai uitat nici măcar o dată 
la mine. Nici măcar o dată în timpul balului ăla stupid. Abia 
când m-am apropiat de tine ai binevoit să te uiţi în ochii mei. 
Şi apoi m-ai insultat. Ţi-ai bătut joc de mine ori de câte ori ai 

avut ocazia. Nu ţi-ai plecat capul și nu te-ai dat la o parte ca 
orice altă ființă umană în viață. M-ai provocat. Atunci am știu 
prima dată că sunt pierdut. 

Face un pas înainte. 

— Şi apoi am petrecut toate acele clipe împreună, despăr- 
titi de o blestemată de masă. Și mi-ai vorbit despre visurile 
tale. Despre temerile tale. Și nu mi-am dorit nimic mai mult 
decât să-ți îndeplinesc visurile și să-ți înlătur temerile. 

Încă un pas. 

— Ai cerut să petreci mai mult timp cu mine. A fost singu- 
rul lucru pe care credeam că nu ţi-l pot oferi. Pentru că, dacă 
aș petrece mai mult timp cu tine, m-aș îndrăgosti și mai tare 
de tine. De această fată căreia nu-i pasă că sunt rege. Dar apoi 
aipetrecut acea seară cu Leandros și mi-am dat seama că sin- 
gurul lucru mai rău decât să nu te am era să nu te am și să te 
văd cu altcineva. Așa că m-am torturat petrecând și mai mult 
timp cu tine. Şi mă lași să vorbesc despre mama mea. M-ai 
ajutat să provoc consiliul. Ai pus capăt aproape tuturor pro- 
blemelor din regat. Nu doar că erai perfectă pentru mine, erai 
perfectă pentru Naxos. Atunci am știut că trebuia să mă căsă- 
toresc cu tine. Pentru binele regatului. Chiar dacă ar însemna 
că aș fi nefericit în fiecare zi, să te am aproape și să nu te am 
de fapt. 

Kallias continuă, fără să-și tragă răsuflarea. 

— Dar cea mai desăvârșită tortură dintre toate a fost noap- 
tea de la clubul gentilomilor, când ţi-am putut simți reacțiile 
la atingerile mele. Nu știam care era motivul - că te atingeam 
eu sau că nu mai fuseseși atinsă de ceva vreme, așa cum îmi 
spuseseși mai înainte. 

Se oprește o clipă. 

— Vreau o viață cu tine, Alessandra, una fără umbrele care 
ne despart. Și nu-mi pasă dacă sunt vulnerabil. Pentru asta 
sunt gărzile mele. Îmi voi găsi un degustător de otrăvuri. Voi 

trăi așa cum o fac și alți regi. Nu am nevoie de acest dar vechi 
de secole, care este de fapt doar un blestem. Și, chiar dacă tu 
nu mă vrei la rândul tău, tot voi înlătura legea care le inter- 
zice celorlalți să mă atingă. Nu mai vreau asta. M-am săturat 
să-mi trăiesc viața în umbre. 

Kallias a ajuns și el în cadă. Este atât de aproape. Nu mă 
pot mișca. Sunt atât îngrozită, cât și disperată să-l cred. Să-l 
las să fie ceea ce vrea să fie. Să mă căsătoresc de-adevăratelea 
cu el. 

Pentru că odată a fost Hektor. 

Dar... 

Kallias știe că l-am ucis pe Hektor. Îmi știe toate secretele 
și nu îi pasă. Mă vrea în pofida lor. Chiar din cauza lor. 

— Te rog să spui ceva, mă imploră el. 

— Ai făcut această alegere înainte de atacul din seara asta? 

Încuviințează din cap. 

— M-ai dorit... de la început? 

O altă încuviințare din cap. 

Şi îmi dau seama că, dacă îi spun nu, voi fi la fel cum a fost 
el. Singură, pentru că sunt îngrozită să fiu vulnerabilă. Dar 
pot trece peste asta, așa cum o face el acum, și pot avea totul. 

Puterea. 

Regatul. 

Alesul. 

— Vino aici, spun, pentru că încă mă dor picioarele și, de 
asemenea, nu știu dacă mă pot mișca, nu când mă privește 
așa. 

Kallias mă privește fix în timp ce își scoate mănușile, 
lăsându-le să cadă pe podea. 

Înghit în sec. 

Nici nu-mi dau seama când este în fața mea. Ridică omână 
şi îmi cuprinde obrazul în căușul palmei. Îmi afund și mai 
tare capul în palma sa. Cea după care tânjesc de atâta vreme. 

Apoi mă ridică, îmi strecoară un braț la spate și pe celă- 
lalt sub genunchi. Brațele mele îi înconjoară gâtul și îi apropii 
fața de a mea. 

— Am vrut să fac asta de prima dată când te-am văzut, îi 
spun înainte ca buzele noastre să se atingă. 

Şi apoi iau foc. 

Nu există nicio urmă de blândețe sau de răbdare în acest 
sărut. Pentru Kallias este unul pe care l-a așteptat un an 
întreg. Pentru mine, parcă este unul pe care l-am asteptat o 
viață întreagă. 

Se împiedică puțin când încearcă să înconjoare cada fără 
să întrerupă sărutul, iar eu râd cu buzele lipite de ale lui, dar 
mă reduce la tăcere cu gura sa. 

Nu știu cum reușește să nu mă scape. Ajunge până la patul 
meu. În tot acest timp fiind atent exclusiv la buzele mele. 

Mă trezesc întinsă pe spate, cu el deasupra mea, sustinân- 
du-și greutatea în brațe, cu gura mișcându-i-se în jos, pe linia 
gâtului meu. 

— Promite-mi..., încep eu, apoi mintea mi se încetosează, 
pentru că găsește un loc la baza gâtului și trece cu dinții peste 
el. 

Îmi pun mâinile pe umerii lui și-l împing doar o clipă, cât 
să-mi pot aduna gândurile. 

— Promite-mă că nu mă vei alunga pentru că sunt cea care 
te face muritor. Promite-mi că nu te vei răzgândi mai târziu 
și că vei decide că nu sunt de ajuns pentru prețul mortalității. 

Respiră neregulat, dar reușește să se concentreze. 

— Îți jur, Alessandra. Nu pleci nicăieri. Eşti a mea. 

Se retrage, proptindu-se pe genunchi, și începe să-și des- 
facă nasturii de la cămașă. 

Îi urmăresc degetele cu ochii, privesc cum este dezvăluit 
fiecare centimetru din pielea sa frumoasă. 

Nu-mi place să mă aflu în dezavantaj, așa că mă ridic și 

eu în șezut. Kallias își scoate cămașa și o aruncă la podea și 
înțeleg. 

Îmi lipesc palma de pieptul lui, iar el închide ochii. Nu a 
fost atins de mult timp. Și ceea ce își dorește acum - ceea ce 
are nevoie — este să fie atins. 

Îi mângâi fiecare centimetru de piept, apoi încep să îl 
sărut, simțind fiecare mușchi, fiecare pantă, fiecare suprafață 
netedă și aspră. 

Îl întind pe spate, mă urc deasupra lui și îl las să-mi simtă 
greutatea corpului. Îi mângâi obrajii cu părul, îl sărut pe 
barba nerasă, apoi trec la gât, mă duc tot mai sus, până la ure- 
che și îi apuc lobul între dinți și limbă. 

Şi atunci, de parcă n-ar mai putea suporta, mă trage cu 
dibăcie sub el. Rochia mi se ridică, se strecoară cu una dintre 
coapse între picioarele mele și împinge în sus... 

Şi atunci încep să gem, dar el acoperă sunetul cu gura lui. 

Nu pot gândi. Nu pot respira. Nu pot... 

Kallias domolește sărutul. Prelungește cât se poate de 
mult fiecare atingere a buzelor noastre, ca și când ar avea tot 
timpul din lume. 

Îmi revin simţurile şi doar mă bucur de el, de căldura lui, 
de felul în care buzele sale viclene se mișcă peste ale mele. 

Regele Umbrelor este cel mai răbdător bărbat din lume. 
Mă sărută ore întregi Se joacă cu mine, intensificând săru- 
turile pentru o vreme, doar domolindu-le, ca și cum ar vrea 
să vadă cât de mult se poate apropia de pierderea controlului 
înainte de a se linişti la loc. 

Nu-și scoate niciodată pantalonii. Nu-mi scoate niciodată 
rochia. Nici măcar nu-și lasă mâinile să cutreiere în locuri 
interzise. 

Şi sunt atât de îngrozită că se va răzgândi. Că mă va alunga. 
Că va decide că nu mă mai vrea - așa cum a făcut Hektor - 
încât nu încerc să-l grăbesc. Oricât de tare îl doresc, îl las să 
controleze ritmul și viteza cu care înaintăm. 

Doar pentru noaptea asta. Când lucrurile sunt noi și 
înspăimântătoare. 

Poate că de asta are nevoie. Să-și amintească treptat cum 
este să simţi. 


Pre 


CÂND MĂ TREZESC, încerc să mă agăț de amintirea unui vis 
răvășitor. Eram eu și Kallias și... 

Dar când deschid ochii îl găsesc în pat lângă mine, 
ținându-mă de mijloc cu brațul gol, fără cămașă, cu mâna 
fără mănușă. 

Nu un vis. 

O realitate frumoasă. 

Regele meu al Umbrelor. 

Mijește ochii și pur și simplu se uită la mine cu ochii larg 
deschiși, de parcă ar fi surprins. 

Dar apoi își revine. 

— Va lua ceva timp să mă obișnuiesc cu asta. 

— Să te trezești lângă cineva? 

— Să mă trezesc lângă cineva care nu este Demodocus. 
Oricât îl iubesc, te prefer pe tine. 

Mâna îi șerpuiește până la fața mea și mă trage spre el 
pentru un sărut tandru. 

O oră mai târziu, Kallias se duce să se schimbe în propria 
cameră, dar nu-și bate capul să închidă ușa care ne separă de 
obicei, astfel încât să putem vorbi. 

— Voi aranja ca lucrurile tale să fie mutate aici, spune el. 

— Mutate unde? În camera ta? 

— În camera noastră. Vom dărâma peretele ăsta. Vom avea 
o cameră mare. Nu-mi pasă. Dar dormi cu mine. Nu vor exista 
prostii de genul patul-tău-și-patul-meu. 

Următoarele lui cuvinte se aud înfundat, de parcă le-ar 
rosti în timp ce își trage o cămașă peste cap. 

— Doar dacă nu vrei neapărat să ai propriul dormitor... 

Sună de parcă îl doare să rostească așa ceva. Zâmbesc și 
nu răspund imediat, știind că asta îl va înnebuni. 

— Nu am nevoie de propria cameră. 

— Perfect. Voi porunci servitorilor să-ți mute imediat 
lucrurile. Vom aduce aici câțiva constructori pentru a dărâma 
peretele cât suntem plecați în luna de miere. 

— Plecăm de la palat în luna de miere? 

Kallias apare în prag; nici măcar nu s-a sinchisit să întrebe 
dacă sunt îmbrăcată. 

— Una foarte lungă. 

Chiar dacă am reușit să-mi trag rochia peste cap, nu pot 
dezlega șireturile de la spate. 

— Vrei să mă ajuţi sau să chem o cameristă? 

Kallias nu spune nimic și, în clipa următoare, îi simt dege- 
tele trecându-mi părul peste umăr. Îmi desface șireturile 
corsetului, oprindu-se după fiecare ca să mă sărute pe ceafă. 
Când termină, mă întind după mănușile mele, dar el mi le 
smulge dintre degete și le aruncă deoparte. 

— Fără mănuși. 

Și își întrepătrunde degetele cu ale mele. 

— Ai devenit deodată mult mai exigent. 

— Și cred că îţi place asta, spune el, trăgându-mă aproape 
și trecând cu nasul de-a lungul gâtului meu. 

Oh, chiar foarte mult. 


Di 


UN ÎNTREG DETAȘAMENT de gărzi ne însoțește până jos în 
temnite. 

Cred că va dura ceva timp până vom stabili numărul cores- 
punzător de soldați care ar trebui răspândiți peste tot prin 
palat, acum că regele va fi constant vulnerabil la atacuri, la fel 
ca orice om normal. 

Când suntem lăsați să trecem printr-o ușă groasă, pre- 
văzută în partea de sus cu o deschidere cu gratii, sunt bucu- 
roasă că nu port aici, jos, una dintre creaţiile proprii. Podeaua 
este îngrozitor de murdară. Bănuiesc că nu a fost curățată 
niciodată. 

Fiecare pas eliberează un ecou puternic, iar torțele aprinse 
strălucesc în sfeșnicele lor. Separe că firele electrice nu au fost 
niciodată montate în temnițe. Şi de ce ar fi fost? Infractorii nu 
au nevoie de lumină. 

— Mai întâi Ikaros, spune Kallias, iar un bărbat masiv, cu 
un inel de chei, ne conduce printr-un labirint de celule, apoi 
se oprește în fața uneia ocupate. 

Lordul Vasco - doar Vasco acum, deoarece presupun că va 
fi deposedat de titlu - stă cu spatele la gratii, cu fața îndrep- 
tată către un colț abandonat. În celălalt colt nu se află decât o 
găleată și nu vreau să mă gândesc la ce este folosită. 

S-ar părea că nu există nici canalizare în temnițe. 

— Vreau doar să știu răspunsul la o întrebare, spune 
Kallias. De ce? 

Vasco nu se întoarce, nu face nicio mișcare prin care să 
indice că ne-a auzit câtuși de puțin apropiindu-ne. Ţine hotă- 
rât capul spre colț, de parcă ar fi cel mai interesant lucru din 
lume. 

— Părinții mei... 

Kallias înghite în sec. 

— Te-au iubit. Te-ai bucurat de respectul lor. De ce le-ai 
făcut așa ceva? 

Din nou, niciun răspuns. 

— Ai vrut puterea, nu-i așa? Fără dinastia Maheras ai cre- 
zut că vei domni în locul nostru. Ei bine, nu ai fi făcut-o. Am 
veri de gradul trei. Ar ocupa tronul cu mult înaintea ta. Așa 
că de ce? 

Vasco nu se mișcă, așa că regele ţipă: 

— DE CE? 

Sunetul ricoșează de pe pereți și rezist impulsului de a-mi 
acoperi urechile cu mâinile. Stau alături de Kallias, ținân- 
du-l de mână ca să-l susțin. Această problemă este personală 
pentru el. Îl voi respecta, lăsându-l să se ocupe de asta în orice 
mod consideră că este potrivit. 

Când ecourile se sting complet, Kallias încearcă din nou: 

— Ai crezut că aș fi ușor de controlat? Asta era? Ai crezut 
că voi fi regele tău marionetă? Şi, când nu am fost, ai crezut că 
poți scăpa și de mine? 

Nicio mișcare. 

Kallias pleacă, luându-mă cu el înapoi de-a lungul corido- 
rului, dar spune peste umăr: 

— Ai trei zile să te gândești la asta. După aceea recurgem 
la metode mai puțin plăcute ca să scoatem informaţii de la 
tine. Du-ne acum la Zervas, îi zice gardianului. 

— Părinţii tăi nu au fost cine ai crezut tu că au fost, spune 
o voce rece din spatele nostru. 

Kallias se oprește brusc, dar nu se întoarce. 

— Nu ar fitrebuit să ajungi niciodată rege, continuă Vasco. 
Tatăl tău a meritat ce i s-a întâmplat. 

Degetele lui Kallias le strâng mai tare pe ale mele, așa că îl 
cuprind de braț cu mâna liberă. 

— La celula lui lady Zervas, îi spun gardianului. 

Şi-l lăsăm pe Vasco în urma noastră. 

Suntem conduși pe un alt coridor și, dacă celula lui Vasco 
a fost tăcută ca un mormânt, cea a lui Zervas este animată de 
Muzică. 

Cântă. 

Cu ecoul distorsionat al celulelor, nu pot desluși cuvintele, 
dar probabil că este un cântecel din copilărie. 

Presupun că trebuie să-ți ocupi cumva timpul. 

Odată ce ne aude pașii, lady Zervas tace, urmărindu-ne pe 
măsură ce îi apărem în fața ochilor. 

Oftează dramatic. 

— Aţi venit aici să mă eliberați? 

— Nu, spune Kallias. 

— Ei bine, atunci anunțați-mă când veniți aici ca să mă 
eliberaţi. 

Şi își reia cântarea. 

Ce naiba? 

— Sunteţi închisă pentru crimă, îi spun eu. Ar trebui să 
tratați problema cu mai multă seriozitate. 

Vocea i se întrerupe din nou. 

— Nu sunt eu cea responsabilă pentru moartea regreta- 
tului rege şi a răposatei regine. Nu l-am amenințat niciodată 
pe Kallias. Când adevăratul criminal va lovi din nou, eu voi fi 
eliberată. 

— Aţi corespuns perfect unei descrieri. 

— O descriere dată de cine? întreabă ea. 

Nici Kallas și nici eu nu îndrăznim să rostim „de o fetiță”. 

— Fie a provenit dintr-o sursă extrem de îndoielnică, fie 
a provenit de la cineva implicat. Cineva care vrea să crezi că 
eu sunt cea vinovată, astfel încât să lași garda jos. Ca să fiu 
sinceră, persoana din spatele atacului are tot respectul meu. 
Sunt țapul ispăşitor perfect. Am mijloacele și motivul. Dar, 
deși am vrut ca dragul tău tată să sufere așa cum a făcut-o, nu 
eu sunt cea carel-a ucis. Şi nu există niciun motiv pentru care 
aș vrea să te ucid pe tine. Dacă aș fi în locul tău, aș fi foarte 
atent. Și, sincer, poate ar trebui să fii mai atent la ea. 

Îmi ia un moment să-mi dau seama că se referă la mine. 

— Până la urmă, dragostea este un excelent stimulent 
pentru a ucide. 

Şi apoi își reia cântarea. 

Capitolul 28 


în marea sală. Trebuie să fim un front puternic și unit 

în ochii tuturor curtenilor. Kallias nu este deloc inti- 
midat de atacul asupra vieții sale. Este mai puternic ca nicio- 
dată. Şi toată lumea se află aici ca să asiste la măreția sa. 

Cu excepția lui Vasco, Zervas și Orrin, desigur. 

Mă aplec în scaunul meu. 

— Rhoda, unde este Galen? De ce nu ni se alătură? 

Rhoda întoarce capul și-l fixează cu privirea pe bărbatul 
sprijinit de perete împreună cu ceilalți servitori. Apoi se răsu- 
cește la loc în scaun, cu o expresie deznădăjduită întipărită 
pe față. 

— Nu a vrut. A spus că ar pune prea multă presiune și ar 
atrage prea multă atenţie asupra mea. Îţi vine să crezi? Își 
face griji pentru mine! 

Kallias își ridică ochii din farfurie. 

— Eşti interesată de valetul tău? Ţi-ai dori o relație cu el? 

Rhoda îl fixează mândră pe rege cu privirea. 

— Da, afirmă ea hotărâtă, ducând un dumicat la gură. 

Kallias înclină capul: 

— Ar ajuta dacă l-aș face lord? Dacă i-aș da ceva pământ și 
un titlu? 

Rhoda se îneacă. 

— Cred că da, spun eu. 


E u și Kallias ne alăturăm celorlalți nobili pentru prânz, 

Rhoda ia o gură sănătoasă din pocalul ei. 

— Maiestate, nu aș putea cere niciodată așa ceva! 

— Dacă ar face-o fericită pe Alessandra, s-a și rezolvat. 

Zicând acestea, Kallias trece furculița în mâna stângă. Pe 
cea dreaptă o strecoară sub masă. 

Şi îmi atinge piciorul. 

Încerc să păstrez o expresie neutră, în ciuda greutății 
bruște care mă apasă. 

— Oh, sire, vă mulțumesc! Dar am suficient pământ pen- 
tru amândoi. Nu are nevoie de el. Dar un titlu! Am fi onorați 
să-l acceptăm. 

— Atunci voi face totul oficial și îmi voi pune asistentul să 
întocmească toate detaliile. Îi vom dărui titlul în public, pen- 
tru a ajuta la eliminarea suspiciunilor despre voi doi. 

Rhoda pleacă brusc de la masă și aleargă spre Galen. Îl ia 
de mână, apoi îl conduce afară din sală. 

Între timp, mâna lui Kallias alunecă spre interiorul coap- 
sei mele. Nu știu cum reușește, în condițiile în care continuă 
să-şi aducă mâncare la gură. Aproape că scap lingura când 
degetul lui mare mângâie un punct deosebit de sensibil. Mă 
bucur atât de mult că astăzi am optat pentru o rochie cu fuste 
subțiri. 

Dar tot îmi este imposibil să mă concentrez asupra unui 
singur cuvânt rostit de Hestia. 

Ceva despre invitaţia de a vizita împreună cu ea moșia lor- 
dului Paulos. Sau poate... 

Mâna lui Kallias alunecă mai sus. 

Oh, bărbatul ăsta diabolic. 

— Scuzați-mă, spun eu, ridicându-mă de la masă, dar nu 
mă simt prea bine. Cred că mă voi retrage în camerele mele. 

Fug practic de la masă, sperând să ascund roșeața din 
obraji și respirația accelerată. Nu arunc nici măcar o privire 
în direcția lui Kallias. 

Pre 


CÂND AJUNG ÎN CAMERA MEA, le spun să plece tuturor 
servitorilor care începuseră să-mi mute lucrurile în camerele 
regelui. Se pare că au terminat deja cu măsuţa de toaletă și cu 
baia, dar s-au oprit la garderobă. 

Poate că ar trebui să iau în considerare o baie rece. 

Se aude un ciocănit, apoi se deschide ușa. Kallias, desigur: 

— Nu te simți bine? De ce nu ai spus... 

Mă arunc asupra lui, copleșindu-l cu săruturi fierbinți. 
Deși la început este uimit, îmi răspunde în curând cu aceeași 
fervoare. Parfumul de lavandă și mentă îmi răscolește simțu- 
rile, iar gura lui are gustul îmbietor al vinului. 

Îl împing în cel mai apropiat perete, mă lipesc de trupul lui 
și îi înlătur jacheta de pe umeri. 

— Sunt bine, spun în timp ce mă retrag puțin, ca să mă 
ocup de un nasture care mă sabotează. Tu, pe de altă parte, ai 
probleme. 

— De ce? întreabă el nevinovat. 

— Pentru că m-ai distras până în punctul de a nu-mi putea 
mânca prânzul. 

Kallias se învârte, mă învârte și ajung cu pieptul lipit de 
perete, cu capul întors în lateral ca să-l privesc. 

— Parcă nu s-a întâmplat așa, zice el. Tot ce am făcut a fost 

să... 
Și apoi se apleacă, trăgându-mi în sus fustele, ca să poată 
urmări cu degetele același traseu conturat sub masă, numai 
că de data aceasta, pe pielea mea goală. Între timp, îmi 
explorează cu buzele ceafa și mă simt prinsă ca într-o cap- 
cană, incapabilă să fac altceva decât să-l simt, să-i simt dege- 
tele cum explorează din ce în ce mai sus. 

Când nu mairezist, mă împing în perete și mă învârt, întor- 
cându-mă cu fața spre el. Buzele lui le găsesc pe ale mele, iar 

degetele îi sunt în părul meu, scoțând agrafele pe care le-am 
folosit dimineață pentru a-l prinde în vârful capului. 

Duc mâinile la spate, încercând să ajung la șireturile care 
îmi țin strâns rochia. Trebuie să o scot. Acum. Sunt prea 
multe între trupul lui și al meu. 

Odată ce își dă seama ce fac, spune: 

— Nu. 

Kallias face un pas în spate. 

— Nu, repetă el. 

Și cred că aș putea să țip dacă încearcă să oprească asta, 
dacă... 

— Lasă-mă pe mine, adaugă el. 

În doar câteva secunde, rochia mea a dispărut și stau în 
fața lui în combinezon. 

Mă soarbe din priviri, lent, iar ochii lui îmi mângâie pielea 
care se întrezărește pe sub materialul aproape transparent. 

— Dacă aș fi un bărbat mai bun, te-aș trimite departe, 
spune el. Viaţa mea este periculoasă. Întotdeauna există 
cineva care încearcă să mă omoare. Chiar dacă am scăpat de 
această amenințare, vor urma și altele. Ai putea fi rănită dacă 
rămâi lângă mine. 

— Bine că nu ești un bărbat mai bun. 

Îi scot cravata, apoi trec la nasturii de la cămașă. 

— De ce? întreb. De ce nu m-ai făcut a ta noaptea trecută? 

— Nu eram sigur dacă vrei. Sau dacă vrei să aștepți până 
după nuntă. Nu ai... 

— Vreau. 

După ce îmi alunecă pentru a doua oară printre degete, 
smulg pur și simplu ultimul nasture. 

Și apoi mă duce în brațe în pat. 

Se pare că Regele Umbrelor a meritat din plin așteptarea. 


Pre pi 

CAMERA DE ZI A FOSTEI REGINE este acum camera mea de 
zi. Încă mă bate gândul să o redecorez, dar deocamdată este 
locul perfect pentru ca eu, Rhoda și Hestia să petrecem puțin 
timp împreună. 

Mai ales când am atât de multe să le spun. 

— Cum a fost? vrea să știe Hestia. Să fii cu un rege? 

— A fost... mai bine decât orice mi-aș fi putut imagina, 
spun. Dar nu cred că a avut nicio legătură cu faptul că este 
rege. 

Răbdarea, capacitatea lui de a se stăpâni până la momen- 
tul potrivit, îl fac un amant atât de bun. 

— Dar tu și lordul Paulos? mă interesez. Voi doi aţi...? 

— Nu, spune ea simplu. L-am întrebat dacă putem aștepta 
până după nuntă. 

— Te-a presat? întreb eu, simțind brusc nevoia să-mi pro- 
tejez prietena. 

— Oh, nu! A fost minunat în această privință. Ai putea 
crede că mă port prostește, dar vreau doar să aştept până când 
sunt soția lui. 

Îi iau mâna în a mea. 

— Nu este nimic prostesc să aștepți până când te simți 
pregătită. Nu lăsa pe nimeni să-ți spună altceva. Este trupul 
tău și faci ce vrei cu el. 

Îmi zâmbește atunci și mă tem că aș putea fi prima 
persoană care îi spune asta. 

Să aștepți. Să nu aștepți. Un iubit. O sută de iubiți. Oricum 
ar fi, nimeni nu ar trebui să fie supus judecății. O femeie nu 
este definită de ceea ce face sau nu în dormitor. 

— Dar tu, Rhoda? întreabă Hestia. Ce se mai aude de tine 
și Galen? 

— Dacă ar fi după mine, m-aș fi culcat cu el după bal, 
spune Rhoda. Galen vrea să astepte. A mormăit niște pros- 
tii despre păstrarea virtuții mele. Dar vrei să știi ce cred eu? 

Vrea să aștepte până când suntem căsătoriţi, ca să nu mă pot 
răzgândi. De parcă ar avea de ce să-și facă griji! 

— Poate că trebuie să fii puțin mai convingătoare, îi 
sugerez. 

— Sunt deschisă la idei. 

— Ai încercat să-l aștepți în patul lui noaptea? 

— Da! 

— Deja goală? 

Deschide gura. Se oprește. 

— Nu. 

— Nu îţi va rezista. Ai crede că ar trebui să fie puțin mai 
recunoscător după ce a fost făcut lord, adaug cu o voce mai 
pragmatică. Ar trebui să te venereze. 

— Atât de adevărat, spune Rhoda, apoi oftează. 

Și mă uit la cele două prietene. La primele mele prietene 
adevărate. Am crezut că femeile au fost mereu rivalele mele, 
că trebuia să fiu geloasă pe ele. Cât de mult m-am înșelat. 
Toate suntem atât de fericite. Sper să dureze o veșnicie. 

Ușa salonului se deschide brusc, aproape zburând din 
balamale. 

— Lady Stathos, ți se poruncește să te prezinți imediat în 
fața regelui. 

Cel care emite comanda este un membru oarecare al gărzii. 
Este flancat de alți doi bărbați care poartă blazonul regelui. 

— Kallias e bine? întreb eu în timp ce mă ridic subit în 
picioare. 

— Luaţi-o, spune prima gardă, iar celelalte două mă flan- 
chează, apucându-mă fiecare de un braț și începând să mă 
tragă spre ușă. 

— Ce credeţi că faceți? ţipă Rhoda din spatele meu. Aceea 
este viitoarea regină. Daţi-i drumul imediat! 

Dar este ignorată, iar brațele îmi sunt învineţite în timp 
ce sunt târâtă în sus pe scări, către biblioteca pe care eu și 
Kallias o folosim pentru mesele noastre private. 

După un timp, încetez să mă mai zbat și pur și simplu 
suport umilința. Mă voi ocupa de acești trei bărbați odată ce 
sunt cu Kallias. Oh, cum vor plăti atunci! 

Asta este un fel de încurcătură. Trebuie să fi înțeles greșit 
ordinele regelui. Nu-mi pot imagina ce le-a spus pentru a le 
da impresia că ar trebui să fiu tratată precum o prizonieră. 

Când mă eliberează în cele din urmă, îl găsesc pe Kallias 
singur în bibliotecă, cu spatele la ușă. 

— Așteptaţi afară, le spune gărzilor. 

Aceștia îl ascultă, împingându-mă ca niște bădărani spre 
Tege. 

— Kallias, ce înseamnă asta? Zeilor, m-au învinetțit! 

Se întoarce, iar ochii i se îndreaptă spre brațele mele pen- 
tru a evalua daunele. Apoi, de parcă și-ar aduce aminte de 
ceva, își fereşte privirea, împietrindu-și trăsăturile. 

— De ce ai venit la curte? întreabă el pe un ton jos. 

— Pentru că mi-ai cerut! 

Acum sunt foc și pară. 

— Care a fost scopul tău real? De ce ai fost la bal, cel organi- 
zat special de consilierii mei pentru că doreau să aleg o femeie 
pe care să o curtez? De ce m-ai ignorat, de ce practic m-ai for- 
tat să vin la tine? 

Groaza îmi încleștează pieptul, dar cum... cum ar putea 
ști? 

— Ce e cu toate întrebările astea? Am făcut ceva greșit? 
Kallias, eu sunt. 

Oare Zervas a bătut iar câmpii despre faptul că aș fi 
implicată în atacurile asupra lui? 

— Servitorii au terminat de mutat lucrurile tale în camera 
mea. Asta a fost găsită în garderoba ta. 

Kallias ridică fiola de minalen -cea pe care am furat-o de la 
vindecătoare și pe care am aruncat-o în cel mai adânc cotlon 
al garderobei, cu mult timp în urmă. 

Şi cea despre care am uitat complet. 

— Kallias... 

— Eşti suspectă de trădare, izbucnește el. Şi mi te vei 
adresa cu Maiestatea Voastră pentru aceste proceduri. 

Ceva înăuntrul inimii mele se răsucește, se frânge, se 
dizolvă. Lăsând o rană deschisă în locul său. Am nevoie de o 
minciună. Una convingătoare. Urgent. Acum. 

Dar eu, vicleana, uneltitoarea Alessandra Stathos, nu mă 
pot gândi nici măcar la un singur lucru de spus când mă pri- 
veşte cu o asemenea ură. 

— De ce era asta în garderoba ta? cere el să știe. Am pus 
deja să fie examinată de unul dintre vindecătorii mei. Este 
același tip de otravă care s-a găsit în pocalul meu după balul 
tău. 

Oh, o coincidență oribilă. 

Deschid gura. 

— Nu cred că m-ai mințit vreodată, Alessandra. 

Nu am făcut-o. Nu cu adevărat. 

— Desigur, m-ai indus în eroare când a venit vorba de 
Hektor și de baron. Dar nu cred că mi-ai spus vreodată o min- 
ciună vădită. Crezi că mi-aș putea da seama dacă ai face-o? 
Hai să aflăm. Acum spune-mi le ce voiai să folosești asta. 

Mă uit în jos la degete și văd că tremur. 

— Uită-te la mine! strigă el. 

O fac. Orice ezitare din partea mea ar face să pară că încerc 
să inventez o minciună. Așa că adevărul începe să se reverse 
din mine. 

— M-am... 

Tușesc și mă străduiesc din răsputeri să rămân calmă. 

— M-am dus la acel bal cu intenția de a-ți atrage atenția, 
încep eu. 

— Nu am nevoie de toată povestea. Am nevoie să-mi spui 
pentru cine a fost menită otrava și de ce, spune Kallias și stu- 

diază fiola. Nu este deschisă și nu te ajută la nimic să mă ucizi 
înainte să ne căsătorim. Ai lucrat cu Vasco? Și-a pus în apli- 
care planul prea devreme, fără tine? Sau ai lucrat pentru el? 
Ca să-mi distragi atenţia, astfel încât să te ating și să devin 
vulnerabil în fața lui? 

— Nu! Nu am lucrat în niciun fel pentru sau cu Vasco. Nu 
am avut nimic de-a face cu ceea ce s-a întâmplat la bal. 

— Atunci asupra cui intenționai să o folosești, Alessandra? 

O singură lacrimă îmi alunecă pe obraz. 

— Asupra ta. Intenționam să o folosesc asupra ta. 

Pentru o fracțiune de secundă, bărbatul crud din fața mea 
dispare. Kallias se schimbă la față, durerea îmblânzindu-i 
trăsăturile. Apoi se întoarce răufăcătorul. 

— De ce? 

— Am avut un plan. Au fost trei pași simpli. Să te curtez. 
Să mă căsătoresc cu tine. Și apoi... 

— Și apoi ce? 

— Şi apoi să te ucid și să-ți iau regatul pentru mine. 

Un zâmbet amar i se întinde pe buze. 

— Asta chiar sună tipic ție. 

— Dar, Kallias, am renunțat la acel plan în urmă cu câteva 
săptămâni. Nu mai aveam nicio dorință să te ucid pentru că 
eu... 

— Ce? Tu ce, Alessandra? 

Acum lacrimile curg încontinuu. Nu mă pot uita la el în 
timp ce o spun. Nu vreau să o spun, dar viața mea este în joc. 

— M-am îndrăgostit de tine. 

Kallias râde. Nu este un sunet blând, iar durerea arde spa- 
tiul gol unde mi-a fost odată inima. 

— În tot acest timp mi-am făcut griji cu privire la ame- 
nințări vechi, când ar fi trebuit să mă preocup și unele noi. 
Presupun că unui rege nu i se permite niciodată să aibă prie- 
teni sau iubite. Nu când orice persoană din lume vrea ceva de 
la mine. 

— Nu a fost așa. Nu și acum. Jur. Nu te-am mințit nicio- 
dată. Nu m-am prefăcut niciodată cu tine. Nu a trebuit. Nu 
înţelegi? 

— Nu vreau să mai aud nimic. 

— Kallias, te rog. 

Gâtul îi trosnește în direcția mea. 

— Ți-am spus. Nu mai ai voie să mi te adresezi în acel fel, 
lady Stathos. 

Durerea este atât de profundă, dar la fel și furia. 

Iar noaptea aceea cu Hektor îmi răsare în minte. 

Desigur, pumnalul meu este în cizmă. L-aș putea scoate 
mult mai repede decât ar putea trage Kallias spada. Mai ales 
când stă cu spatele mine. 

Și, deși furia mea este intensă și pură, nu-mi doresc nici 
măcar pentru o clipă să întind mâna după pumnal. 

Nu aș putea să-i doresc niciodată, dar niciodată răul lui 
Kallias. 

— Vei pleca, spune el. Nu-mi pasă unde te duci, atât timp 
cât nu trebuie să te mai văd din nou. Dacă te întorci aici... dacă 
va trebui să mă mai uit vreodată la chipul tău, te voi ucide cu 
mâna mea. 

Îmi șterg lacrimile pe măsură ce cad. Încerc să-mi adun 
gândurile, dar junghiul din piept mă consumă, mă distruge. 

— Fir-ar să fie, pleacă! Înainte să mă răzgândesc! 

Se îndreaptă spre mine călcând apăsat și cred că ar fi în 
stare să mă dea afară cu mâna lui dacă nu-mi mișc picioarele. 

Așa că fug. 

— Să părăsești palatul până la căderea nopții! strigă el 
după mine. Nu-mi pasă dacă trebuie să-ți lași lucrurile în 
urmă. 

Acesta este ultimul lucru pe care îl aud. Le văd pe Hestia 
și pe Rhoda pe hol, așteptând. Mi-au adus și ceilalți prieteni, 
Leandros, Rhouben și Petros. Ce au de gând să facă? Să ple- 

deze în numele meu? Ei nu știu ce am făcut. Oare Kallias le 
va spune? 

— Alessandra..., începe Rhoda, însă o ignor. 

Trec în grabă pe lângă toți și alerg pe scări, neluând în 
seamă privirile pe care mi le aruncă servitorii când îmi văd 
fața roșie și obrajii pătați de lacrimi. 

— Mă duc eu după ea, cred că aud pe cineva spunând, o 
voce îndepărtată. Voi vorbiți cu regele. 

Dar abia dacă mai înțeleg ceva. Totul este o ceață prin ochii 
înlăcrimați. Orbecăi după cheia camerei mele și abia după trei 
încercări reușesc să deschid ușa. Spaţiul este complet gol. 

Corect. Totul a fost mutat în odaia lui. 

Lacrimile se revarsă din nou în timp ce mă îndrept cu 
paşi mari spre ușa alăturată. Și mă uit în camera care a fost 
amenajată încât să încapă atât lucrurile lui, cât și ale mele. 
Garderobele noastre sunt una lângă alta. Pe pat au fost puse 
perne suplimentare. Măsuța mea de toaletă a fost proptită de 
un perete gol, lângă baia care miroase a săpunurile pe care 
Kallias le-a folosit în această dimineață. 

Uitându-mă la tot, la dovezile vieții pe care aș fi putut să o 
am, să o trăiesc alături de el, cad la podea într-o învălmășeală 
de fuste, cu capul în mâini. 

Cât timp până la căderea nopții? Nu știu. Nu-mi pasă. Nu 
când totul este distrus. 

Nu știu cât timp stau acolo înainte să ajungă la urechile 
mele cea mai ușoară bătaie în ușă. 

— Alessandra? Pot să intru? 

Nu răspund. Încerc să-mi şterg lacrimile cu mânecile. 

El intră oricum. 

Leandros. Arată de parcă s-ar fi îmbăiat recent, cu părul 
încă umed Mă învăluie mirosul de trandafiri. Trebuie să fi 
avut petale în apă. 

— Vai! exclamă el când mă vede. 

Apoi cade pe podea și mă trage spre el, lăsându-mi capul 
să se sprijine de pieptul său. Mă mângâie pe păr cu o mână și 
scoate sunete liniștitoare. 

Totuși am plâns până mi s-au uscat ochii. Lacrimile mi-au 
secat. 

— Vrei să vorbești despre asta? mă întreabă el. 

— Nu este nimic de spus. M-a alungat. Am timp până la 
căderea nopții să-mi strâng lucrurile, spun eu, cu o voce 
Tăgușită. 

Leandros își întețește strânsoarea. 

— Cum a putut să te alunge? Ce ai făcut? 

— Nimic, zic. 

Și este adevărat. Am fost prinsă cu fiola de otravă, dar nu 
am folosit-o. În realitate, nu am făcut nimic. Nu aveam de 
gând să fac nimic. De fapt, de ce am furat-o? 

— Atunci este un prost. 

Leandros se trage înapoi, suficient cât să mă privească, 
să-mi șteargă ultima lacrimă de pe bărbie. 

— Ştiu că suferi, dar vei trece peste asta. Totul va fi bine. 

Şi în timp ce stau acolo, uitându-mă la Leandros, sunt 
copleșită de o dorinţă bruscă. 

Dorinţa de a-l răni pe Kallias. 

M-a făcut să mă îndrăgostesc de el și apoi m-a alungat. 
M-a aruncat deoparte așa cum mi s-a mai întâmplat odată. 

Cum îndrăznește? 

Prin urmare, mă aplec și îl sărut pe Leandros. Nu îmi răs- 
punde. Stă în fața mea rigid ca o scândură, așa că îmi folosesc 
mâinile ca să mă dau mai aproape, apoi le las să se miște în 
jurul gâtului său. Îi prind buza inferioară cu dinții, iar gestul 
meu are drept rezultat cel mai delicios sunet din partea lui. 

Abia atunci returnează totul cu ardoare. 

Sărută excepțional, dar nu este Kallias. 

Nu-mi pasă. 

Mâinile mi se strecoară în părul lui, încă ușor umed. Un alt 
parfum, mai subtil, îl învăluie, dar nu reușesc să-l identific. 
Se îmbină armonios cu cel de trandafiri. 

Aș vrea să intre Kallias. Aș vrea să se gândească să verifice 
dacă mă pregătesc de plecare. Aș vrea să se răzgândească și 
să-mi ceară să rămân. Să-mi implore iertarea. Să se așeze în 
genunchi... 

— Eşti bine? întreabă Leandros, îndepărtându-se. Pari 
distrasă. 

Toți anii de practică cu iubiții mei anteriori mă ajută să mă 
prefac cu ușurință. 

— Mă faci să îmi fie greu să gândesc. 

Rânjeşte. 

— Eşti prea bun pentru mine, spun. Cum poți fi atât de bun 
când te-am respins? Leandros, îmi pare atât de rău. Niciodată 
nu ar fi trebuit să spun nu. 

Se înclină şi-mi sărută vârful nasului. 

— Nu te mai gândi la asta. Ştiam că îmi vei vedea meritele, 
în cele din urmă. 

— Trebuie să plec. Mi-a ordonat să plec înainte de apusul 
soarelui 

— Nu-ţi face griji. Nu vei lipsi mult. 

Apuc ce găsescla îndemână. O pungă mică de bani. Jacheta 
mea preferată pentru a mă proteja de frig. 

— Ai văzut cât de supărat era. 

— Dă-mi ceva timp să vorbesc cu el. Te vei întoarce la curte, 
de data aceasta la brațul meu, cât ai clipi. 

Mă simt rău. Nu, doar mizerabil. Kallias nu mi-ar permite 
niciodată să mă întorc la curte și, chiar dacă ar face-o, nu aș 
putea suporta să fiu aici și nu cu el. L-am sărutat pe Leandros 
și pentru ce? Nu m-a făcut să mă simt mai bine. Nu l-a înfu- 
riat pe Kallias. Tot ce a reușit a fost să-i dea speranțe false lui 
Leandros. 

Poate că nu în totalitate false. Nu mă pot întoarce la tatăl 
meu. Probabil că mă va arunca așa cum am procedat și eu cu 
el la bal. Cea mai bună șansă pe care o am este să mă căsăto- 
resc repede. Poate că îl pot convinge pe Leandros să ofere un 
preț al miresei pentru mine și apoi să mă țină la moșia lui. 

— Îţi voi serie, spun. 

— Îţi promit că voi veni după tine, îmi răspunde el. Când e 
momentul. 

Atât de optimist. Cum reușește să fie mereu așa? Cu sigu- 
ranță trebuie să fie epuizant. 

Capitolul 29 


A 


n tropotele cailor, trăsura șerpuiește de-a lungul străzii, 
coborând încet versantul, ducându-mă la un han situat 
la poalele muntelui. 

Distrasă de toată nefericirea mea, nu mi-am dat seama de 
un lucru. 

Am noroc că sunt în viață. Kallias avea tot dreptul și auto- 
ritatea să ordone uciderea mea imediată. Putea să mă spân- 
zure împreună cu Vasco și Zervas. 

Dar mi-a spus să plec. 

De ce? 

De ce ar face asta? 

Niciun singur motiv nu-mi răsare în minte. 

Peisajul pe care îl văd din mers mă îndurerează, un alt 
junghi în piept. Îmi amintește momentul în care eu și Kallias 
am călătorit împreună în sus pe munte. În care m-am îndră- 
gostit de el. În care mi-a încredinţat secretele sale. În care s-a 
comportat ca un gentilom cât am fost să înotăm. 

Numai ca un gentilom nu s-a comportat aseară. 

Inima pare să mi se frângă din nou când îmi amintesc de 
timpul petrecut împreună. Când mă gândesc la atingerile și 
la sărutările lui. Când mă gândesc la lucrurile pe care mi le-a 
șoptit în păr. 

Oh, dar cât l-am iubit! 

Însă a fost crud forțându-mă să mărturisesc. Şi când i-am 
spus cât l-am iubit, mi-a râs în faţă. 

Acea persoană nu este acel Kallias pe care îl cunosc. 

Mai am cel puţin trei ore de petrecut în trăsură, așa că 
încerc să mă fac comodă, întinzându-mi picioarele pe scau- 
nul opus. 

Nu-mi poate face asta mie. Nouă. 

Am fost perfecţi împreună. Am fost făcuți unul pentru 
celălalt. Ca rege și regină. Ca îndrăgostiți. Nu există niciun 
motiv pentru care nu ar trebui să fim împreună. 

Strâng pumnii. Trebuie să-l fac să înțeleagă. Trebuie să-l 
conving. Dar merită riscul când prețul este propria mea viață? 
A jurat că mă va ucide cu mâna lui dacă mă întorc. 

Cum l-aș putea convinge că nu i-am vrut răul? Cum îl pot 
convinge că îmi doresc viaţa pe care a modelat-o pentru noi? 

Umerii mi se destind și descleștez pumnii. Mă lovește un 
nou val de durere când văd inelul lui Kallias pe deget, dar apoi 
ochii mi se fixează pe ceva aflat sub acesta. 

Pfui! 

Am o pată de murdărie pe partea inferioară a mâinii. 
Încerc să o îndepărtez, frecându-mi pielea de scaunul trăsu- 
rii. Trăsura lui Kallias. 

Nu iese. 

Apoi îmi folosesc încheieturile degetelor și, când nici asta 
nu funcționează, ud un deget cu limba și frec pata. 

Dar tot nu iese. 

Ezitant, cobor nasul și miros. 

Parfumul acela de dinainte, cel amestecat cu mirosul de 
trandafiri al lui Leandros, se îndreaptă ușor spre mine, ca o 
adiere. 

Cunosc acest miros. De ce îmi este familiar? 

Mâinile mele. Au fost în părul lui Leandros când l-am 
sărutat. 

Da, părul. Există un produs folosit la vopsirea părului 
doamnelor. Miroase exact așa. 

Dar de ce și-ar vopsi părul Leandros? 

În timp ce stau acolo, îmi amintesc că lady Zervas a susti- 
nut că este nevinovată, că va fi eliberată când adevăratul uci- 
gaș își va dezvălui identitatea. 

Vasco este vinovat. Sunt sigură de acest lucru, dar oare ar 
fi putut să-și convingă nepotul să-l ajute? 

Nu, Leandros nu ar face-o niciodată. Ce motiv ar avea? A 
fost prietenul regelui. 

A venit la curte după moartea fratelui lui Kallias. Ce motiv 
ar avea să-l rănească pe rege? 

Dar apoi îmi amintesc cum a insistat că mă voi întoarce 
în curând la palat, la brațul lui. Totuși de ce și-ar dori să-l 
rănească pe Kallias? 

Privesc fix pata de pe mână. 

A venit la curte după moartea fratelui lui Kallias. 

Când eu și Kallias ne-am dus deghizați la clubul genti- 
lomilor, am observat că semăna atât de mult cu Leandros așa, 
cu părul mai deschis. 

Dar ce ar avea de câștigat Leandros dacă îl rănește pe 
Kallias, doar dacă... 

La naiba! 

— Întoarce trăsura! țip eu și vehiculul se oprește brusc. 

Aproape că sunt aruncată pe scaunul opus. 

— Domnișoară? întreabă vizitiul. 

— Viaţa regelui este în pericol. Trebuie să ne întoarcem 
imediat! 

— Mi s-a spus... mi s-a spus să vă duc de la palat. Ordinele 
regelui. 

Scot fulgerător capul pe fereastră, ca să îi pot arunca o pri- 
vire furioasă omului de rând. 

— Și ce crezi că se va întâmpla când regele va muri și înști- 
intez consiliul că ai fi putut preveni acest lucru? 

Încă pare nesigur. 

— Am cincizeci de necos în poșetă, îi spun. 

Banii îl conving să mâne caii în direcția opusă și să vireze 
trăsura înapoi în sus, pe munte, de data aceasta cu o viteză 
primejdioasă. 


NU ȘTIU CE FAC. 

Kallias mă va ucide. De îndată ce mă vede, sunt moartă. 
Nu cu mult timp în urmă nu aș fi ezitat să mă salvez, chiar 
dacă prețul ar fi fost moartea altcuiva. Încă aș plăti acest preţ 
dacă ar fi oricine în afară de Kallias. 

Îl urăsc. 

Dar îl iubesc mai mult. 

Trebuie să știe adevărul. Chiar dacă mă ucide pentru asta. 
Trebuie să știe cine i-a omorât părinții. Nu a fost Zervas, nici 
Leandros. Nici măcar Vasco, dar el trebuie să fie implicat 
cumva. Încă nu am toate detaliile și răspunsurile. 

Dar știu destul. 

Odată ce ajungem din nou la palat, sar din trăsură. 
Blestem fustele care mă încetinesc. Măcar dacă aș fi purtat 
pantaloni astăzi, dar nu m-am gândit că voi avea de alergat. 
Îmi amintesc doar ce a făcut Kallias ultima oară când am pur- 
tat fuste... 

Soarele a apus de mult; palatul este la fel de tăcut ca un 
mormânt. Gărzile stau de veghe la fiecare intrare în palat, 
dar bănuiesc că încă nu au fost informați de trădarea mea. 
Niciuna nu mă împiedică să intru și, din fericire, nu îi văd pe 
cei trei bărbați care m-au dus la bibliotecă ca să aștept jude- 
cata regelui. 

Gâfâi până ajung la coridor - coridorul nostru. 

— Regele este în camerele lui? întreb soldații de gardă. 

— Nu, lady Stathos. Încă nu s-a întors. 

Vocea mi se transformă într-un mârâit. 

— Unde este? 

— Nu suntem repartizaţi în garda sa personală. Nu aș 
putea să vă spun. 

— Viaţa regelui este în pericol. Trebuie să știu acum unde 
se află! 

Dar țipatul nu ajută. Nu le oferă deodată răspunsurile pe 
care le doresc. 

Mă năpustesc în jos pe scări. Când aud gărzile în urma 
mea, strig înapoi: 

— Nu, staţi aici în caz că se întoarce. Să nu vă părăsiţi 
posturile! 

Unde ar putea fi la o oră atât de târzie? Unde s-ar duce, 
dacă nu are nicio întrunire? A fost în bibliotecă ultima oară 
când l-am văzut, așa că mă îndrept într-acolo. Dar o presim- 
tire mă îndeamnă să schimb direcţia pe la jumătatea drumu- 
lui, întorcându-mi paşii spre camera de zi a reginei. 

Încăperea folosită de mama lui. 

Îmi blestem prostia când nu văd niciun soldat la ușă. Dar 
dacă Kallias s-a descotorosit de gărzile sale? 

Năvălesc cu toată viteza în cameră, usa trântindu-se de 
peretele din spatele ei. Două brațe mă prind înainte să aterizez 
grămadă pe podea. 

— Alessandra? 

Mă desprind repede din brațele lui Kallias, în continuare 
înspăimântată de felul în care m-a tratat când ne-am văzut 
ultima dată. 

— Eşti în viață! 

Se uită la mine de parcă aș fi înnebunit. 

— Da. 

— Unde este garda ta personală? 

Rostesc cuvintele printre răsuflări sacadate. 

— Le-am dat liber soldaţilor în seara asta. Având în vedere 
că toate amenințările la adresa mea au fost îndepărtate - 

inclusiv tu, aș putea adăuga -, m-am gândit să petrec puțin 
timp fără ei Lasă asta, de ce te-ai întors? Ti-am... 

— Eşti singur? întreb peste el. 

— Nu, şi eu sunt aici. 

Leandros iese din alcovul în care stătuse. 

— Recuperam timpul pierdut. Tu ce cauţi aici? 

Mă răsucesc spre Kallias. 

— Trebuie să fugi. Acum! Du-te la gărzile tale. Oriunde 
sunt cele mai apropiate. 

— De ce? Vei încerca din nou să mă omori? întreabă el cu 
un sarcasm amar. 

— Nu am încercat niciodată să te ucid și nu sunt eu cea 
care reprezintă o amenințare la adresa vieţii tale. Ci el! 

Arăt spre Leandros, ai cărui ochi se măresc la acuzaţie. 

— Poftim? întreabă Kallias. Leandros nu și-a ajutat 
unchiul. M-a protejat de el când Ikaros a încercat să se apro- 
pie de mine după ce am înghițit otrava. 

— Nu te-a protejat, spun eu în timp ce lucrurile capătă 
sens. A profitat de ocazie ca să te atingă. Ti-ai putut folosi 
umbrele de când ai intrat în această cameră? 

— Nu am încercat și nu le pot chema cu tine aici. Acum 
pleacă! 

Kallias mă apucă de braț, încercând să mă târască afară 
din cameră. 

— Nu este cine spune că este. Lordul Vasco nu are niciun 
nepot! 

Cuvintele mele îl fac pe Kallias să-și slăbească strânsoarea 
și îmi eliberez brațul. 

— Ce tot spui acolo? întreabă el. 

— Asta vreau și eu să știu, spune Leandros, iar din vocea 
lui îmi dau seama că este mult mai aproape acum. 

Fără să mă gândesc, mă strecor între cei doi bărbați, folo- 
sindu-mi trupul ca un scut pentru Kallias. Nu-mi schimb 

poziția, nici măcar când observ sabia care atârnă la șoldul lui 
Leandros. 

— Uită-te la el, Kallias. Uită-te cu atenţie la el. Îl cunoști. 

— Da, se aude vocea lui din spatele meu. E cel mai bun pri- 
eten al meu. Sau a fost, până când eu... 

— Nu, îl cunoști dinainte de asta. Arăta puțin diferit atunci, 
cu părul la fel de negru ca al tău, cu un nas care nu era rupt. 
Mintea vede ceea ce vrea să vadă când nu poate înțelege, când 
nu poate da sens unui lucru. Fratele tău a murit, deci cum ar 
fi putut să se întoarcă, deghizat ca altcineva? 

Și atunci Leandros - Xanthos - mijește ochii în direcția 
mea. 

— Ce ţi s-a întâmplat? întreb. Ai fost bătut; asta este evi- 
dent. Dar de ce să-ți înscenezi moartea? De ce să te întorci și 
să-ţi ucizi părinţii și să încerci să-ți ucizi fratele? Nu are sens. 

Xanthos se uită peste capul meu la Kallias. 

— Cred că se simte vinovată. Ştii, m-a sărutat în această 
seară. După ce ai alungat-o. 

— Încetează! strig, copleșită simultan de ruşine şi de 
furie. 

Dar nu îndrăznesc să mă uit la Kallias. Nu-mi pot lua ochii 
de la Xanthos, de la amenințare. 

— Eram rănită, spun ca explicație. Asta nu mă scuză, dar 
mi-a dezvăluit trădarea ta. 

Ridic mâna deasupra capului, astfel încât pata să fie 
îndreptată spre Kallias. 

— Vopsea de păr. Mi-a rămas pe mâini. M-a ajuns din urmă 
imediat după ce a folosit-o. Bănuiesc că voia să mă vadă ple- 
cată. Să fie sigur că te poate prinde în sfârșit cu adevărat sin- 
gur, fără ca nimeni să-l vadă când te ucide. 

Tăcerea umple camera. 

— Nu, spune în cele din urmă Kallias. Nu, el nu poate 
fi Xanthos. Mi-am iubit fratele, dar era zeflemitor. Crud. 
Leandros nu a fost altceva decât... 

— Un actor, închei eu. Un asasin sub acoperire. 

Din nou, tăcere. Dăinuie pentru o perioadă atât de înde- 
lungată, încât aproape că sunt tentată să mă întorc, îndure- 
rată de faptul că nu pot citi expresia de pe chipul lui Kallias. 

Și apoi nu mai simt căldură în spatele, iar Kallias pășește 
în față. 

— Chiar ești tu. 

Xanthos ridică privirea. 

— Minunat, Alessandra. Felicitări, spune el, scoțându-și 
sabia. Lucrez la planul ăsta de patru ani lungi, ca să vii tu să-l 
strici. 

— Tu ești cel care l-a stricat, punctez eu, arătându-i pata 
maronie. 

— M-am gândit să-i mai iau un singur lucru fratelui 
meu. Avea tot ce ar fi trebuit să fie al meu. Regatul. Imperiul. 
Umbrele. Singurul lucru care era cu adevărat al lui ai fost tu 
și am vrut să iau și asta. 

Mă dau înapoi când simt că mâna lui Kallias îmi coboară 
pe umăr, trăgându-mă spre el. 

— Asasinul din grădini, spun. A fost acolo la ordinele tale. 

Îl văzusem pe Leandros chiar înainte să apară Kallias. 
Nu-mi vine să cred că nu am făcut legătura mai devreme. 

— Slujea ca valet de o săptămână, zice Xanthos. Așteptam 
momentul potrivit, atâta tot. Când nu ar fi fost gărzi prin 
preajmă. Când Kallias ar fi renunțat la umbrele sale. 

— Şi scrisoarea? întreb. Clubul gentilomilor? 

Xanthos clatină din cap. 

— Nu, aia a fost opera lui Vasco. Nu aș fi niciodată de acord 
cu un plan atât de prost și de complicat. A avut noroc că l-a 
recunoscut pe Kallias. A avut noroc că nu a fost văzut la club. 

O greutate de plumb îmi apasă pieptul. 

— Te-am lăsat cu el la bal, pe podium. Ți-am spus să ai 
grijă de el! 

— Şi ar fi murit dacă Petros nu m-ar fi văzut când l-am 
atins. A crezut că a fost un accident, dar mi-a ordonat să plec, 
astfel încât Kallias să se poată vindeca. 

— Xanthos, spune în cele din urmă Kallias, de parcă tot 
nu-i vine să creadă, de parcă n-ar fi auzit nimic din conver- 
sația pe care tocmai am avut-o. Ce ţi s-a întâmplat? De ce nu 
mi-ai spus că ești tu? Aș fi... 

— Ai fi ce? izbucnește Xanthos. Ai fi renunțat să fii rege? Ai 
fi oferit titlul de bunăvoie, bucuros? Amândoi știm că nu ai fi 
făcut-o. Nu după ce ai gustat din putere. În plus, nu puteam 
să-mi dezvălui identitatea până când mama și tata nu erau 
morți. Până când tu nu erai mort, astfel încât nimeni să nu te 
poată sustine pentru a contesta pretenția mea la tron. 

— Oh! exclam eu, înțelegând Nu ai avut abilitatea. 
Umbrele. Tatăl tău nu a vrut să devii rege. L-ai făcut de râs, 
nu-i așa? 

Xanthos ridică sabia astfel încât vârful să-mi apese gâtul. 

— Aș tăcea din gură dacă aș fi în locul tău. 

— N-o implica în asta, spune Kallias, trăgându-mă din 
calea sabiei. 

Își aşază trupul între mine și fratele lui mai mare. 

— Nu înțeleg. Tata a ordonat să fii bătut? 

Nările lui Xanthos freamătă, chipul i se înăsprește. 

— M-a bătut el însuși. Aproape până m-a omorât. Asta i-a 
fost cu siguranță intenția. M-a abandonat pe marginea dru- 
mului, în apropiere de o trăsură, apoi și-a pus oamenii să o 
răstoame, ca să pară un accident. După care a plecat, fără 
nicio urmă de regret. 

— Atunci te-a găsit Vasco, spun eu. 

— Când a aflat ce a făcut tatăl meu, mi-a jurat credință. 
Mie, adevăratului rege. A avut grijă de mine. M-a ajutat să 
mă deghizez, a jurat să mă ajute să-mi recâștig tronul. I-am 
angajat pe acei bărbaţi să intre în palat, am închis întregul 

loc. L-am ucis pe tata înainte să-și dea seama de ce se întâm- 
plă. A fost mult prea rapid. Ar fi trebuit să-l bat mai întâi, cum 
a făcut el cu mine. Dar știam că nu am mult timp. 

Respirația lui Kallias s-a accelerat. 

— Și mama? întreabă el, cu vocea frângându-i-se la sfârșit. 

— Nu puteam fi sigur că nu a fost implicată. Mi-a fost mai 
greu să o ucid, dar am știut că nu am de ales. Începuse deja să 
bănuiască cine sunt. 

Asta afost prea mult. Kallias se aruncă asupra lui Xanthos, 
evitând sabia și trântindu-l la pământ. Sabia zboară în lateral 
și fug să o recuperez. Apoi mă dau înapoi, urmărindu-i pe cei 
doi frați. 

Kallias deţine avantajul. 

Aterizează deasupra lui Xanthos. Imobilizându-l cu 
picioarele, își dezlănțuie pumnii asupra bărbatului căzut. 

— Ea. A. Fost. Mama. Mea. 

Punctează fiecare cuvânt cu o lovitură cu încheieturile 
degetelor. 

Xanthos se ridică brusc, izbindu-și cu putere fruntea de 
nasul lui Kallias. Îl împinge în lateral, eliberându-se din ghe- 
arele fratelui său mai mic. 

Și apoi îl lovește cu piciorul. Kallias se prăbușește. 

— Să nu care cumva să crezi că ai fost singurul care a 
iubit-o, spune Xanthos. 

Se trage aproape inconștient de butoni și îmi amintesc că 
îi plăcea să poarte unii în formă de trandafiri. Floarea prefe- 
rată a mamei lor. 

— Aproape că m-a distrus să o ucid și pe ea. Dar pe tine? Pe 
tine îmi va face plăcere să te ucid. 

Kallias se rostogolește într-o parte și reușește să se ridice 
în picioare, dar sângele îi picură încontinuu din nas. 

Cei doi sar din nou la bătaie. Se feresc și își împart pumni. 
Nu pot face nimic altceva decât să privesc. Ce se întâmplă 

dacă tai bărbatul greșit cu sabia? Oare ar trebui să fug după 
gărzi? 

Nu dacă vreau să îmi asum riscul ca Xanthos să câștige 
lupta. 

— Te-ai bucurat de dreptul meu din naștere, Kallias? Ţi-a 
plăcut să guvernezi din umbra consiliului? Ţi-a plăcut apar- 
tamentul regelui? Să stai în capul mesei? 

— Da, spune Kallias. Nu aș fi renunţat niciodată la toate 
astea. Nu pentru un mucos vinovat de matricid, neputincios 
și jalnic ca tine. 

Xanthos ţipă în timp ce se aruncă spre Kallias. Se rostogo- 
lesc pe podea, până când Xanthos aterizează de data aceasta 
deasupra. 

Kallias încasează un pumn în gură, în ochiul stâng, în gât. 

Xanthos îl va ucide, sunt sigură de asta. 

Fac un pas înainte cu sabia și o așez sub gâtul lui. 

— Jos! Acum! 

Mă ignoră și când încearcă să-mi smulgă sabia, îi apăs cu 
muchia lamei pe piele, trasând o linie de sânge. 

Asta îi atrage atenția. Se ridică în momentul în care repet 
ordinul și se trage îndărăt, retrăgându-se până când se lipește 
de un perete. 

— Lasă-mă să plec, Alessandra! ţipă el ascuţit. 

— Nu. 

— Te-a alungat! A spus că te va ucide dacă te vei întoarce. 

Oare trăsese cu urechea la ultima noastră conversație? 

— De ce l-ai apăra? 

Ridic din umeri. 

— Sincer, așa am chef. 

Doar n-am de gând să-mi mărturisesc din nou dragostea, 
când Kallias mă poate auzi. 

— Nu te vrea. Dacă îl salvezi, asta nu se va schimba. Dă-te 
la o parte! Acum! 

— Nu o voi face. 

— Dacă vrei să mă oprești, va trebui să mă omori. Cred că 
amândoi știm că nu ești o ucigașă. 

Când încearcă să se miște, las vârful sabiei să-i străpungă 
pielea și împingând până când acesta atinge peretele. 

Ochii lui Xanthos se măresc de groază și un sunet sugru- 
mat îi iese din gât. De unde începe să i se prelingă sângele. 

— Nu m-ai cunoscut cu adevărat, spun. Dacă ai fi făcut-o, 
ai știut că am mai ucis odată din dragoste. 

Şi apoi se prăbușește înspre înainte, țintuit de perete ca o 
tapiserie macabră. Mort. 

Mă întorc spre Kallias, care mă urmărește de pe podea, cu 
ochii prinși într-o altă luptă, o dată limpezi, o dată încețoșați. 

Fug după gărzi. 

Capitolul 30 


e îndată ce am știut că regele este în siguranță, că un 

vindecător îl îngrijește și că un întreg pluton de gărzi 

îl veghează, am plecat. Știam că nu va face decât să 
mă alunge din nou, odată ceva avea puterea să o facă. Desigur, 
cu excepția cazului în care lua decizia să mă ucidă. 

L-am salvat, dar, cumva, nu am fost niciodată mai 
nefericită. 

Poate că Zervas a avut dreptate. Este mult mai bine să știu 
că a fost al meu înainte de moarte, decât să știu că va trăi și că 
va fi cu altcineva. 

Îmi înfoi perna, apoi mi-o așez sub piept, înfășurându-mi 
braţele în jurul ei și lăsându-mi bărbia să se scufunde pe 
marginea pufoasă. 

Rhoda m-a asigurat că pot rămâne la moșia ei atât timp 
cât îmi doresc. Este plecată cu Galen și stau la nu știu ce han 
rural, cât mai departe de bârfe și de oricine îi cunoaște. 

Încerc să nu mă gândesc cu amărăciune la escapada 
romantică de care se bucură. Cum pot fi geloasă când pot sta 
la moșia magnifică a unei decese? 

Singură. 

Alungată. 

Amenințată cu moartea de bărbatul pe care îl iubesc. 

Pe care l-am iubit. 

Nu se poate să-mi mai pese de el, nu după cea făcut. A 
trecut o săptămână de când m-a dat afară de la palat. De la 
duelul din camera de zi. O săptămână în care m-am trezit 
îngrozitor de târziu în fiecare dimineață sau, de fapt, în fie- 
care după-amiază. O săptămână în care am vândut bijuteriile 
dăruite de Kallias pentru a-mi umple poșeta. O săptămână 
în care m-am plimbat de-a lungul holurilor vaste ale acestei 
moșii, făcând un tur al domeniului (evitând totuși grădinile). 
Călăresc în fiecare după-amiază. Mă delectez cu mese deli- 
cioase, pregătite de bucătarul desăvârșit al Rhodei. Şi încerc 
să decid care este următorul pas pentru mine. 

Nu mai trebuie să mă căsătoresc. Am toți banii de care aș 
putea avea nevoie și un loc unde pot sta la nesfârşit, fără să 
plătesc nici măcar un necos. 

Nu întrezăresc nicio uneltire la orizont. Şi, deocamdată, 
mi-a pierit pofta de bărbaţi. 

Hestia mi-a scris, întrebându-mă dacă ar putea să mă vizi- 
teze. Mi-a trimis și o invitație la nuntă. 

În acest moment, nu știu dacă pot îndura vederea 
prietenelor mele și a fericirii lor. 

Am nevoie să mă simt în control. Poate îmi voi achiziționa 
propria moșie și le voi da ordine propriilor servitori. Asta ar 
trebui să mă facă fericită. 

Chem o cameristă să mă ajute să mă îmbrac și să-mi aran- 
jeze părul. Apoi, având acces peste tot, intru în cabinetul 
Rhodei, unde mă așez în fața unui birou. Voi cere detalii des- 
pre orice pământ de vânzare. Sau poate mă voi interesa dacă 
este disponibilă moșia lui Vasco. A pierdut-o împreună ct, 
titlul, cănd a fost condamnat. l 

După ceva timp sosește o scrisoare de la sora mea. Pledează 
în numele tatei, spunându-mi cu câtă disperare își doreşte să 
mă întorc acasă. Își cere scuze pentru că nu mi-a fost alături 
atât de mult timp. 

— Nu sunt o femeie ușoară, spun vorbind cu camera goală. 
Sunt o femeie emancipată sexual și nu este nimic în neregulă 
cu asta. 

Cum îndrăznește să discute despre moralitate cu mine. 
Printr-o scrisoare. Și cum a putut tata să apeleze la ea ca să mă 
convingă să mă întorc acasă? Vrea doar un pret de mireasă 
pentru mâna mea. Fără mine, trebuie să-și dea singur seama 
cum să-și salveze moșia. 

Foarte bine, gândesc. Este problema lui de rezolvat. Nu a 
mea. Niciodată nu ar fi trebuit să încerce să mă folosească. 
Valorez mult mai mult de atât. Mi-aș dori să mă fi tratat așa. 

Mă întorc la scrisoarea pe care o compun, când aud cum 
este smucită clanța de la ușă. 

— Aş prefera să nu fiu deranjată cu alte corespondențe, 
spun fără să-mi ridic ochii spre servitor. 

— Atunci, vei permite un vizitator? 

Mă ridic brusc în picioare, întorcându-mă la sunetul aces- 
tei voci care a devenit mai plăcută decât muzica. 

— Mătem că i-am hărțuit pe servitori ca să mă lase să intru 
fără să fiu anunțat, spune Kallias. Mă neliniștea gândul că le 
vei ordona să mă alunge înainte să am ocazia să te văd. 

Are câteva vânătăi galbene pe chip, care încă se estom- 
pează. Deși ochiul și buza nu mai sunt umflate, câteva cruste 
îi acoperă obrajii şi fruntea. Dar este în viață și sănătos. 

— Nu te-ai vindecat. Cu umbrele tale. Voi pleca. Așa vei 
putea... 

— Doresc să mă vindec de ele în timp. Merit durerea care 
vine odată cu ele. 

Tăcerea umple cabinetul Rhodei. Când nu o mai pot îndura, 
îl întreb: 

— Te-ai răzgândit? 

Pare oarecum nedumerit de întrebare. 

— Da, desigur. 

Încuviinţez din cap și las ochii să alunece de-a lungul 
podelei. 

— Cum seva întâmpla, atunci? 

— M-am gândit că vom lua trăsura, spune el, după o pauză. 

— Şi apoi? 

Tăcerea se prelungește atât de mult, că ridic privirea. 

— Ei bine? Cum voi muri? Voi fi spânzurată? Eviscerată și 
tăiată în patru? Ai de gând să-mi faci vânt de pe o stâncă? Să 
mă strangulezi cu mâinile goale? Ce vei alege, Kallias? 

Și apoi, amintindu-mi de ce mi-a zis mai înainte, mă 
corectez;: 

— Vreau să spun, ce veti alege, Maiestatea Voastră? 

Poate că, dacă mă comport civilizat acum, va fi o moarte 
rapidă. 

O privire îngrozită îi umbreşte trăsăturile, apoi micşo- 
rează spaţiul dintre noi. Cade în genunchi în fața mea și îmi ia 
mâinile în ale sale, lipsite de mănuși. Îmi atinge ușor inelul, 
cu degetul mare. Inelul lui. Pe care încă nu m-am putut con- 
vinge să-l scot. Se uită fix la el înainte să prindă glas: 

— M-ai înţeles greșit. Când am spus că m-am răzgândit, 
m-am referit la decizia de a te alunga. De a distruge viața 
noastră împreună. 

Rămân stană de piatră; cred că inima mea ar putea înceta 
să mai bată. 

— M-ai fi putut lăsa să mor, spune el. L-ai fi putut lăsa pe 
Leandros, vreau să spun, pe Xanthos, să mă ucidă și apoi să 
conduci ca regină alături de el. Dar nu ai făcut-o. L-ai ucis. Ai 
ucis pentru mine. Dar am știut dinainte. Am fost rănit, da, 
dar urma să mă întorc după tine chiar înainte ca Xanthos să 
se apropie de mine. Eram în camera de zi a mamei pentru că 
am încercat să-mi imaginez un viitor în care acea cameră nu 
ar mai fi a ta și nu am putut. 

Atunci se ridică, ținându-mi mâinile strânse în ale lui. 

— Mi-a fost frică. Mi-a fost atât de frică să am încredere în 
cineva și, ca urmare, te-am rănit. Am spus lucruri pe care nu 
ar fi trebuit să le auzi. Și îmi pare foarte rău, Alessandra. 

Înainte să pot strecura un cuvânt, îşi smulge mâinile din 
ale mele și se străduiește să ajungă la ceva din buzunarul 
jachetei. 

Cu o stângăcie putin neobișnuită scapă o scrisoare pe 
podea și se apleacă pentru a o recupera. 

— Nu ai citit niciodată asta. Am început-o imediat după ce 
am citit scrisoarea lui Orrin pentru tine. Mi-am dat seama că, 
pe moment, cuvintele pot fi foarte greu de găsit când sunt ros- 
tite cu voce tare. Dar în scris? Scrisul îmi oferă timp să redau 
exact ceea ce simt. Am fost prea laş ca să ţi-o citesc înainte. 
Dar o voi face acum. 

„Alessandra mea, 

Toţi poeţii din toată lumea ar putea închina ode frumuseţii 
tale. Eşti minunată, incredibil de frumoasă. Până și un prost 
ar putea vedea asta. 

Daraltceva m-a atras latine. Au fost ochii tăi. A fost felul în 
care nu mă priveai, lucru care m-a ajutat să-mi dau seama că 
ești specială. Nu m-ai privit de parcă aș fi un rege, o persoană 

care trebuie respectată și venerată. M-ai privit ca pe un băr- 
bat. Un bărbat care spune lucruri nesăbuite și care ia decizii 
cumplite. M-ai făcut să-mi amintesc ce înseamnă să fii om. 

Uitasem. După ce am petrecut un an întreg fără să ating 
pe nimeni, fără să vorbesc cu nimeni, tu ai fost cea care mi-a 
amintit ce înseamnă să trăiești. 

Ochii tăi glăsuiesc despre o minte care iubește să tachineze 
și care iubește să câștige. Dar mi-au dezvăluit și inima ta, 
una care putea fi atât de prudentă, dar pregătită să iubească, 
numai dacă aș putea să o merit. 

Nu am meritat-o. Nu o voi merita niciodată. Aş putea 
petrece un milion de ani încercând să te venerez și tot nu aș fi 
demn de tine. 

Dar, în același timp, sunt disperat după tine. Și, deși nu 
voi avea milenii de trăit, vreau să-ți ofer oricâți ani mi-au mai 
rămas. Pentru că te iubesc. Iubesc femeia care m-a salvat. Și, 
deși ea nu are nevoie de mine, eu o vreau. Cu înverșunare. 

Tot timpul din lume nu valorează nimic dacă nu îl pot 
petrece cu tine. 

Al tău pentru totdeauna, Kallias.” 

După ce termină de citit, împătureşte la loc scrisoarea. 
Metodic, trăgând de timp și, cred, speriat să-și ridice privirea. 

— De ce ţi-a luat atât de mult să vii la mine? întreb, ascun- 
zând orice emoție din vocea mea. 

Ridică din umeri și râde stânjenit. 

— Am fost distrus. M-am gândit că aș avea mai multe 
șanse să mă primeşti înapoi dacă fața nu mi-ar fi atât de 
bătută. 

Las o mână să-i alunece pe obraz și îmi lipesc palma acolo. 

— Nu-mi pasă cum arată fața ta. 

Simt cum îi zvâcnește un mușchi când buzele i se 
tensionează. 

— Nu? 

— Îmi place când este vindecată şi frumoasă, dar nu de 
asta te iubesc. 

Își trage răsuflarea când spune: 

— Şi banii și puterea ajută. 

— Este ceea ce mi-a captat iniţial interesul, dar, mai 
devreme sau mai târziu, îmi pierd interesul în tot. În tot mai 
putin în tine. Pentru că în tine mi-am găsit perechea. În tine 
mi-am găsit egalul. 

Kallias, Regele Umbrelor, regele meu, mă apucă și mă 
trage în brațele sale. 

— Te iubesc, Alessandra. Ce pot să spun pentru a te con- 
vinge să mă ierți și să mă primesti înapoi? 

— Cuvintele au și ele o limită. Acţiunile sunt mai grăi- 
toare, nu crezi? 

— Ba da. 

Coboară capul și îmi mângâie buzele cu ale lui. 

Şi începem noua noastră viață împreună. Nu vom mai fi 
niciodată singuri. 

Mulţumiri 


De data aceasta, optez pentru ceva scurt și drăgut! Trebuie să 
mulțumesc unui număr mare de persoane pentru ajutorul 
acordat cu acest roman! 

Lui Rachel Brooks: Îți mulțumesc că ești tu! Te afli mereu 
în control, atentă și la ultimul detaliu. Nici că mi-aș fi putut 
dori un agent mai bun! Mă bucur atât de mult că mă susții în 
fiecare etapă a procesului! 

Lui Holly West: Îți mulțumesc că, atunci când am pro- 
pus acest proiect, ai fost la fel de entuziasmată de el ca mine! 
Chiar m-ai ajutat să-l modelez în forma sa finală. Nu aș fi reu- 
şit fără entuziasmul tău. 

Lui Jean Feiwel: Nu ne-am întâlnit și nici nu am vorbit 
vreodată, dar îți mulțumesc că i-ai dat voie lui Holly să-mi 
cumpere în continuare cărțile! (Și mulțumiri speciale pentru 
aprobarea acestei idei!) 

Lui Nekro: Îți mulțumesc pentru încă o copertă uluitoare! 
Încă mă minunez. 

Lui Liz Dresner: Îți mulțumesc pentru tot designul magic 
încorporat în cărțile mele! 

Lui Erica Ferguson și Starr Baer: Vă mulțumesc pentru 
toate modificările! 

Lui Charlie N. Holmberg: Îți mulțumesc că ai fost partene- 
rul meu critic! Mă bucur foarte mult să te am alături. Dorm 

mai bine știind că îmi citești manuscrisul înainte să-l trimit 
în altă parte. 

Lui Cale Dietrich: Eşti cel mai bun! Îți mulțumesc că ai citit 
acest roman în faza lui incipientă și că mi-ai oferit feedback! 

Lui Caitlyn Hair și Mikki Helmer: Vă mulțumesc pentru 
prânzurile și sesiunile de brainstorming! Sunt atât de recu- 
noscătoare pentru prietenia voastră! 

Lui Bridget Howard: Ești o susținătoare și o prietenă gro- 
zavă, un adevărat maestru fotograf! 

Lui Taralyn Johnson: Îmi pare rău că a trebuit să sari peste 
scenele sexy, dar îti mulțumesc că mi-ai citit oricum romanul! 

Familiei mele: Mamă, tată, Becki, Johnny și Alisa, vă mul- 
țumesc că mă susţineți în continuare și că veniți la eveni- 
mentele mele literare. Este minunat să știu că sunteți mereu 
acolo, ținându-mi pumnii! 

Fanilor mei: Vă mulțumesc că mi-ați rămas alături pentru 
încă o carte! Sau, dacă acum ne-am cunoscut pentru prima 
oară, vă multumesc că v-aţi alăturat grupului! Voi sunteţi cei 
care mă încurajați să scriu în continuare. O mie de mulțumiri! 
Voi încerca să strecor mai multe sărutări în următoarea mea 
carte, special pentru voi. 

Alessandra s-a săturat să fie ignorată şi are un plan 
pentru a obține puterea dorită: 


1. Curtează-l pe Regele Umbrelor. 
2. Căsătoreşte-te cu el. 
3. Ucide-l şi ia-i regatul. 


Nimeni nu ştie cât de puternic este cu adevărat Regele Umbrelor. 
Unii susțin că le poate comanda umbrelor care se învârt în jurul 
lui să-i îndeplinească orice poruncă. Alţii afirmă că ele îi vorbesc, 
şoptindu-i gândurile dusmanilor săi. Asta n-o împiedică pe 
Alessandra, constientă de propria valoare, să facă tot ce 
îi stă în putinţă să obtină coroana. 


Însă nu este singura care încearcă să-l ucidă pe rege 
Pe măsură ce au loc tot mai multe tentative de asasinare, 
Alessandra se trezeşte luptând să-l tină în viată, suficient cât el să 
o încoroneze regina lui — străduindu-se, în tot acest timp, să nu-şi 
piardă inima. Până la urmă, cine ar fi mai potrivită pentru 
Regele Umbrelor, dacă nu o regină vicleană si parșivă? 


Un roman fantasy întunecat, hipnotizant si extrem de captivant. 
Simplu spus: este îndelung așteptata poveste 
de dragoste dintre doi Viperini. 


[l 
Umbrele cme ne despart este un fantasy decadent şi captivant, plin 


de intrigi, conspirații la curte si mâncare din belsug, descrisă cu 
atâta savoare, încât nu pot sa nu mă declar o admiratoare înfocată, 


il | 

